title
stringlengths 1
58
| text
stringlengths 6
57.5k
|
|---|---|
伴都美子 | 伴 都美子，日本女歌手，係喺2005年解散嘅日本樂隊大無限樂團嘅主音歌手，喺2006年開始展開個人歌手活動。
個人資料
原名：伴 都美子
出生日期：1979年1月9號
出生地：日本熊本縣山都町
身高：164厘米
血型：A型
喜歡歌手：Cyndi Lauper, Mr.Children
作品
唱片
細碟
大碟
樂曲
again
atami- El Dorado
Flower
MUSIC FLOWER
書籍
Do As Infinity 伴都美子「苑」- B-PASS著
Do As Infinity 伴都美子 Artist Book—SUMMER DAYS - 中野愛子著
廣告演出
花王頭髮護理系列
東芝手提電話「V302T」
電影演出
Heat ISLAND
舞台劇演出
「美貌青空～Guevara Che 、魂之鍊金術」中擔任歌姬一角。
「Brooklyn」
其他
伴都美子執筆，為樂隊Tokyo Purine嘅DVD畫集封面用毛筆題字「畫集」兩字。
動畫劇場版電影「犬夜叉紅蓮之蓬萊島」聲音演出，飾演奏姬。
連出去
伴都美子日本官方網頁
大無限樂團日本官方網頁
日本女歌手 |
宇多田光 | 宇多田 光喺美國紐約出世，身高158厘米，日本流行歌手。阿媽藤圭子係歌手，阿爸宇多田照實係個音樂總監，宇多田一家名為U3喺1993年發表大碟《THE STAR》，事務所名為U3 Music。宇多田光喺2002年結婚，老公紀里谷和明係一個導演，曾經為宇多田光拍攝多首歌嘅PV。所屬唱片公司係EMI Music Japan Inc.同環球唱片旗下嘅Island Records。佢嘅出道大碟《First Love》係日本音樂歷史上最高銷量大碟，其後嘅《Distance》同《DEEP RIVER》亦打入日本銷量最高銷量大碟十大位置，所有日文原創專輯全球銷量都過百萬張。英文大碟喺日本嘅銷量亦都破百萬。年紀輕輕已經成為廿一世紀日本樂壇天后級歌姬。
喺2001年3月28號「Distance」推出同日，另一個日本頂尖歌姬女皇濱崎步同步推出精選大碟《A BEST》引發日本樂壇史無前例嘅歌姬銷量戰，史稱「328唱片大戰」。
2007年3月3號宇多田光突然喺個人網誌上宣布離婚。佢話同前夫紀里谷和明喺呢四年半都成長咗唔少，亦都慢慢咁改變。兩人喺未來理想同夫妻關係上開始有分歧，經過懇談後決定離婚。佢哋喺3月2日辦好手續。佢最後重祝福前夫繼續活躍工作。
2014年5月23號宇多田光同意大利籍調酒師Francesco Callianno喺意大利波利尼亞諾阿馬雷結婚，2015年7月生咗一仔，2018年4月6號，兩人宣布離婚。
代表作
Automatic/time will tell
1998年12月9號全日本發行嘅出道細碟，分別以八厘米同十二厘米細碟形式發行。十二厘米版本細碟一登上日本ORICON排行榜就佔據咗第十二位，發行第二週更加上升至第六位，最高紀錄排名第二，八厘米版本同時上榜，最高位置佔據第四位。兩個版本嘅細碟合計共賣咗大約二百零六萬張，出貨數量達到二百五十五萬張。呢張十二厘米版本細碟影響日本日後漸使用十二厘米唱片推出細碟。總結1998年全年細碟總銷量，十二厘米版本細碟登上第五位，八厘米版本加上十二厘米版本嘅總和成為全年嘅第二名。香港歌手陳慧琳亦改編咗《Automatic》，歌名係《情不自禁》。
Movin'on without you
1999年2月17號發行嘅第二張細碟。當時連續成為ORICON排行榜第一位，壓下SPEED嘅Precious Time。宇多田光亦成為全日本最注目嘅歌手。呢張細碟累積賣咗大約一百二十三萬張，出貨量達到一百五十三萬張。
First Love
1999年4月28號發行嘅第三張細碟。係日劇《魔女之條件》嘅主題曲。宇多田光喺6月18日喺音樂節目Music Station首次演出。呢張細碟喺日本ORICON排行榜最高登上第二位。累積銷量八十萬張，出貨量九十六萬張。
Addicted To You
1999年11月10號發行嘅第四張細碟。首週初動銷量達到一百零六萬張，成為日本ORICON榜史上一週內第三銷量高嘅細碟。PLANET排行榜初動銷量係九十萬張。連續兩星期奪得第一位，累積銷量一百七十八萬張，出貨量達到二百零一萬張。
Can You Keep A Secret?
2001年2月16號發行嘅第七張細碟。銷量驚人，成為2001年日本全年銷量最高細碟。累積銷量一百四十八萬張，出貨量一百五十五萬張。呢首歌係日劇《HERO》嘅主題曲，宇多田光喺入面客串咗唔夠一分鐘，就已引起全國話題。
Flavor Of Life
2007年2月28號發行嘅第十八張細碟。碟內一曲《Flavor of Life -Ballad Version-》係日劇《花樣男子2》嘅劇中歌，首週初動銷量270,605張，蟬聯三星期銷量榜冠軍。宇多田光從2005年出嘅第十四張細碟《Be My Last》開始，銷量一路急劇下跌，到第十五張細碟《Passion》首週銷量只得五萬左右，拎唔到週間銷量冠軍，只得第四。《Flavor of Life》一曲令佢從谷底反彈，細碟未推出，手機下載次數已高達破紀錄的二百萬次，宇多田光喺多個流行榜上都登上冠軍位置；細碟一推出就登上銷量榜冠軍位置，推出第一日已經確定登上週間銷量第一，下載次數至今更累積至八百一十八萬次，創下世界紀錄。
唱片資料
日文細碟
{| class="wikitable"
!align="left"|細碟 #
!align="left"|封面
!align="left"|資料
!align="left"|銷量
!align="left"|配信
!align="left"|名義
|-
!align="left"|第一張
|align="center"|
|align="left"|Rainy Day
發行日期︰1995年
大碟收錄︰-
日本ORICON榜佔據最高位置︰-
!align="left"|-
!align="left"|-
!align="left"|U3
|-
!align="left"|第二張
|align="center"|
|align="left"|New Life
發行日期︰1995年
大碟收錄︰-
日本ORICON榜佔據最高位置︰-
!align="left"|-
!align="left"|-
!align="left"|U3
|-
!align="left"|第三張
|align="center"|
|align="left"|冷たい月～泣かないで～
發行日期︰1996年9月9號
大碟收錄︰-
日本ORICON榜佔據最高位置︰-
!align="left"|-
!align="left"|-
!align="left"|藤圭子 with Cubic U
|-
!align="left"|第一張
|align="center"|
|align="left"|Automatic/time will tell8厘米同12厘米
發行日期︰1998年12月9號
唱片出版商︰東芝EMI
大碟收錄︰First Love
Automatic︰節目「Warau Inu no Seikatsu -YARANEVA-!!」片尾曲
Time Will Tell：節目「Gokigenyou」片尾曲
日本ORICON榜佔據最高位置︰#4/ #2
!align="left"|8厘米版本︰77.2萬張銷量紀錄：1999年日本細碟銷量第二十二位
12厘米版本︰129.1萬張銷量紀錄：1999年日本細碟銷量第五位
!align="left"|500,000+
!align="left"|宇多田光
|-
!align="left"|第二張
|align="center"|
|align="left"|Movin' on without you8厘米同12厘米
發行日期︰1999年2月17號
唱片出版商︰東芝EMI
大碟收錄︰First Love
Movin' on without you︰「日產TERRANO」廣告歌
日本ORICON榜佔據最高位置︰#5/ #1
!align="left"|8厘米版本︰34.7萬張12厘米版本︰88.0萬張 銷量紀錄1999年最高銷量細碟第十六位
!align="left"|
!align="left"|宇多田光
|-
!align="left"|第三張
|align="center"|
|align="left"|First Love8厘米同12厘米
發行日期︰1999年4月28號
唱片出版商︰東芝EMI
大碟收錄︰First Love
First Love︰日劇「魔女之條件」主題曲
日本ORICON榜佔據最高位置︰#6/ #2
!align="left"|8厘米版本︰30.3萬張12厘米版本︰50.1萬張
!align="left"|700,000+
!align="left"|宇多田光
|-
!align="left"|第三張
|align="center"|
|align="left"|THANK YOU / 子供たちの歌が聞こえる
發行日期︰1999年5月1號，2003年7月27日再發行
大碟收錄︰-
日本ORICON榜佔據最高位置︰-
!align="left"|-
!align="left"|-
!align="left"|U3
|-
!align="left"|-
|align="center"|
|align="left"|Golden Era
發行日期︰1999年5月5號
大碟收錄︰-
日本ORICON榜佔據最高位置︰-
!align="left"|-
!align="left"|-
!align="left"|藤圭子 with Cubic U
|-
!align="left"|第四張
|align="center"|
|align="left"|Addicted To You
發行日期︰1999年11月10號
唱片出版商︰東芝EMI
大碟收錄︰Distance
Addicted To You (Underwater mix)︰「SONY Media & Battely RED HOT」廣告歌
日本ORICON榜佔據最高位置︰#1
!align="left"|178.4萬張 銷量紀錄：1999年日本細碟銷量第六位
!align="left"|-
!align="left"|宇多田光
|-
!align="left"|第五張
|align="center"|
|align="left"|Wait & See ~リスク~Wait & See ~Risk~
發行日期︰2000年4月19號
唱片出版商︰東芝EMI
大碟收錄︰Distance
日本ORICON榜佔據最高位置︰#1
!align="left"|166.2萬張銷量紀錄︰2000年日本細碟銷量季軍日本音樂史上第二高銷量無Tie-Up細碟
!align="left"|-
!align="left"|宇多田光
|-
!align="left"|第六張
|align="center"|
|align="left"|For You / タイム・リミットFor You / Time Limit
發行日期︰2000年6月30號
唱片出版商︰東芝EMI
大碟收錄︰Distance
日本ORICON榜佔據最高位置︰#1
!align="left"|88.8萬張 銷量紀錄：2000年日本細碟銷量第十八位
!align="left"|-
!align="left"|宇多田光
|-
!align="left"|第七張
|align="center"|
|align="left"|Can You Keep A Secret?
發行日期︰2001年2月16號
唱片出版商︰東芝EMI
大碟收錄︰Distance
Can You Keep A Secret?︰日劇「律政英雄」主題曲
日本ORICON榜佔據最高位置︰#1
!align="left"|148.5萬張銷量紀錄︰2001年日本細碟銷量冠軍
!align="left"|-
!align="left"|宇多田光
|-
!align="left"|第八張
|align="center"|
|align="left"|FINAL DISTANCE
發行日期︰2001年7月25號
唱片出版商︰東芝EMI
大碟收錄︰DEEP RIVER
FINAL DISTANCE︰「NTT M-stage」廣告歌
日本ORICON榜佔據最高位置︰#2
!align="left"|58.2萬張 銷量紀錄：2002年日本細碟銷量第二十四位
!align="left"|-
!align="left"|宇多田光
|-
!align="left"|第九張
|align="center"|
|align="left"|traveling
發行日期︰2001年11月28號
唱片出版商︰東芝EMI
大碟收錄︰DEEP RIVER
traveling︰「NTT DOKOMO FOMA」廣告歌
日本ORICON榜佔據最高位置︰#1
!align="left"|85.6萬張銷量紀錄︰2002年日本細碟銷量亞軍
!align="left"|-
!align="left"|宇多田光
|-
!align="left"|第十張
|align="center"|
|align="left"|光
發行日期︰2002年3月20號
唱片出版商︰東芝EMI
大碟收錄︰DEEP RIVER
光︰PS2遊戲「王國之心」及「王國之心CHAIN OF MEMORIES」主題曲
日本ORICON榜佔據最高位置︰#1
!align="left"|59.8萬張 銷量紀錄：2002年日本細碟銷量第十位
!align="left"|-
!align="left"|宇多田光
|-
!align="left"|第十一張
|align="center"|
|align="left"|SAKURAドロップス / LettersSAKURA Drops / Letters
發行日期︰2002年5月9號
唱片出版商︰東芝EMI
大碟收錄︰DEEP RIVER
SAKURAドロップス︰日劇「First Love」主題曲
Letters︰「NTT DOKOMO FOMA」廣告歌
日本ORICON榜佔據最高位置︰#1
!align="left"|68.7萬張 銷量紀錄：2002年日本細碟銷量第六位
!align="left"|-
!align="left"|宇多田光
|-
!align="left"|第十二張
|align="center"|
|align="left"|COLORS
發行日期︰2003年1月29號
唱片出版商︰東芝EMI
大碟收錄︰ULTRA BLUE
COLORS︰「TOYOTA WiSH」廣告歌
Simple and Clean︰PS2遊戲「王國之心」英文版主題曲
日本ORICON榜佔據最高位置︰#1
!align="left"|89.4萬張銷量紀錄︰2003年日本細碟銷量季軍
!align="left"|-
!align="left"|宇多田光
|-
!align="left"|第十三張
|align="center"|
|align="left"|誰かの願いが叶うころ如願以償
發行日期︰2004年4月21號
唱片出版商︰東芝EMI
大碟收錄︰ULTRA BLUE
誰かの願いが叶うころ︰電影「再造人卡辛」主題曲
日本ORICON榜佔據最高位置︰#1
!align="left"|36.5萬張 銷量紀錄：2002年日本細碟銷量第十四位
!align="left"|-
!align="left"|宇多田光
|-
!align="left"|第十四張
|align="center"|
|align="left"|Be My Last
發行日期︰2005年9月28號
唱片出版商︰東芝EMI
大碟收錄︰ULTRA BLUE
Be My Last︰電影「春之雪」主題曲
日本ORICON榜佔據最高位置︰#1
!align="left"|15.1萬張
!align="left"|2,000,000+
!align="left"|宇多田光
|-
!align="left"|第十五張
|align="center"|
|align="left"|Passion
發行日期︰2005年12月14號
唱片出版商︰東芝EMI
大碟收錄︰ULTRA BLUE
Passion︰PS2遊戲「王國之心II」主題曲
Sanctuary：PS2遊戲「王國之心II」英文版主題曲
日本ORICON榜佔據最高位置︰#4
!align="left"|11.2萬張
!align="left"|1,000,000+
!align="left"|宇多田光
|-
!align="left"|第十六張
|align="center"|
|align="left"|Keep Tryin'
發行日期︰2006年2月22號
唱片出版商︰東芝EMI
大碟收錄︰ULTRA BLUE
Keep Tryin：au「LISMO!」廣告歌
日本ORICON榜佔據最高位置︰#2
!align="left"|12.5萬張
!align="left"|2,000,000銷量紀錄︰2006年日本iTUNES配信冠軍
!align="left"|宇多田光
|-
!align="left"|第十七張
|align="center"|CD+繪本盤
CD+DVD盤
CD盤
|align="left"|宇多田ヒカルPresents"ぼくはくま"宇多田光Presents"我是小熊"
發行日期︰2006年11月22號
唱片出版商︰東芝EMI
大碟收錄︰HEART STATION
我是小熊：NHK「大家的歌」提供歌曲
日本ORICON榜佔據最高位置︰#4
!align="left"|14.7萬張
!align="left"|870,000
!align="left"|宇多田光
|-
!align="left"|第十八張
|align="center"|
|align="left"|Flavor Of Life
發行日期︰2007年2月28號
唱片出版商︰東芝EMI
大碟收錄︰HEART STATION
Flavor Of Life -Ballad Version-：日劇「花樣男子2」插曲
日本ORICON榜佔據最高位置︰#1
!align="left"|65.0萬張銷量紀錄：2007年日本細碟銷量亞軍
!align="left"|8,180,000銷量紀錄︰數碼配信量最高歌曲世界紀錄
!align="left"|宇多田光
|-
!align="left"|第十九張
|align="center"|
|align="left"|Beautiful World / Kiss & Cry
發行日期︰2007年8月29號
唱片出版商︰EMI Music Japan
大碟收錄︰HEART STATION
Beautiful World：電影「福音戰士新劇場版：序」主題曲
Kiss & Cry：日清杯麵電視廣告「FREEDOM-PROJECT」系列新主題曲
Fly Me To The Moon-2007 Mix-：電影「福音戰士新劇場版：序」預告短片使用曲
日本ORICON榜佔據最高位置︰#2
!align="left"|23.5萬張 銷量紀錄：2007年日本細碟銷量第二十位
!align="left"|2,800,000
!align="left"|宇多田光
|-
!align="left"|第二十張
|align="center"|
|align="left"|HEART STATION / Stay Gold
發行日期︰2008年2月20號
唱片出版商︰EMI Music Japan
大碟收錄︰HEART STATION
HEART STATION︰RECORD會社直營♪廣告歌
Stay Gold：花王頭髮護理系列「ASIENCE」廣告歌
日本ORICON榜佔據最高位置︰#3
!align="left"|8.0萬張
!align="left"|1,960,000
!align="left"|宇多田光
|-
!align="left"|第廿一張
|align="center"|
|align="left"|Prisoner Of Love''發行日期︰2008年5月21號
唱片出版商︰EMI Music Japan
大碟收錄︰HEART STATION
Prisoner Of Love︰富士電視台劇集「Last Friends」主題曲
日本ORICON榜佔據最高位置︰#2
!align="left"|8.1萬張
!align="left"|2,900,000
!align="left"|宇多田光
|}
日文配信 標記解釋：'''
+ = 重升緊
- = 資料未明或未發行
日文大碟
英文細碟
英文大碟
日文精選大碟
英文精選大碟
DVD・VCD・VHS
DVD細碟
參與作品
電影「Rush Hour 2」原聲大碟，「BLOW MY WHISTLE」收錄
大黒摩季大碟「O」，「PROMISE“I DO”featuring UTADA HIKARU」參與和唱
椎名林檎翻唱大碟「唄ひ手冥利～其ノ壱～」，「I won't last a day without you」宇多田光同椎名林檎合唱
KUZU大碟「くずアルバム」，「風が吹いてる」參與和唱
尾崎豊致敬大碟「BLUE～A TRIBUTE TO YUTAKA OZAKI～」，獻唱一曲「I LOVE YOU」
2004年雅典奧運公式大碟「UNITY」中參與「By Your Side」一曲與Kiley Dean合唱
Ne-Yo細碟「Do You」，「Do You (feat.) Utada」收錄
日本女歌手
日本唱作人
日本作曲家
日本填詞人 |
Dreams Come True | Dreams Come True係日本一個長壽嘅流行樂團，第一張專輯響1989年上市。佢哋嘅音樂混合好多種流行音樂風格。1995年大賣兩百萬張嘅偶像劇主題曲「Love Love Love」係佢哋嘅音樂生涯嘅高潮。
團長係中村正人，主唱係吉田美和。西川隆宏喺2002年離團。
Dreams Come True識參加2005年響千葉嘅「Live 8」跨國音樂會。
官方網站
日本樂隊 |
織田信長 | 織田信長係日本戰國時代、安土桃山時代嘅大名。佢嘅苗字係織田，族姓有三種講法：忌部氏、平氏或藤原氏，佢自稱係藤原氏，但係實則上係忌部氏嘅講法係比較正確，幼名吉法師。喺尾張國出世。佢成功控制江近地方為主嘅日本政治文化核心地帶，令到織田氏做咗日本戰國時代最重要嘅大名。法名總見殿贈大相國品泰巖尊儀，生前宮至正二位右大臣，死後被大正天皇追贈為正一位太政大臣。
生平
織田信長喺1534年生於尾張國那古野城，係尾張守護代旗下三奉行之一織田信秀嘅大仔，阿媽係信秀正室土田御前，同母細佬有信行、信包同秀孝。少年嗰陣佢做人荒誕不羈，俾人嘲為「尾張嘅大傻瓜」。1548年，同美濃國大名齋藤道三大女齋藤歸蝶政治婚姻。德川家康細個嗰陣曾經係織田家人質，當時後生嘅信長同家康有一段一齊嘅快樂時光，呢件事後來成為兩人日後同盟嘅一大助力。
繼任家督
織田信秀喺尾張重未統一加上喺強敵今川義元嘅內憂外患下，終於喺1551年因酒色過度中風而死。嫡長子信長咁就繼承家督。喺信秀嘅葬禮上，信長反傳統咁樣對老豆嘅祭壇投擲抹香而引起爭議。無耐信長嘅傅役兼大老平手政秀以自己唔能夠教好信長而切腹自盡。之後織田家嘅分裂越嚟越嚴重，其中同母細佬織田信行係最大嘅分裂勢力。織田信行同部份家臣以推翻信長成為新家督為目標，最後喺稻生會戰中被信長打敗。信行喺1557年被織田信長喺清洲城毒殺。冇幾耐，信長就將周圍反對佢嘅勢力全部掃平，統一咗尾張國。
桶狹間會戰
1560年，喺尾張東南邊嘅駿河國，控有駿河、遠江、三河三國，當時國力如日中天，人稱「東海道第一弓」嘅名將今川義元帶住兩萬五千大軍，並對外號稱有四萬大軍上洛覲見將軍。由於上京之路必經尾張，信長唔肯臣服，決定興兵對抗。面對比佢大幾倍嘅軍隊，得3000兵力嘅織田信長發動強襲，利用當日落大雨，導致視線好差嘅情勢衝入桶狹間狙擊位於後面嘅今川義元本陣而獲得大勝，今川義元戰死。信長一戰成名，威震日本，而今川家就日漸衰敗。兩年後佢同德川家康結盟，開始一統天下嘅計畫。
天下布武
1567年織田信長發動對美濃稻葉山城嘅總攻擊。喺內外配合嘅優勢下徹底打垮齋藤家霸晒成個美濃。同年信長遷居稻葉山城，取中國周朝龍興之地岐山嘅「岐」字，將佢改名為岐阜。並制作咗「天下布武」之印，以岐阜為根據地，展開往後長達15年嘅統一日本之路。1568年藉著擁立室町幕府第15代將軍足利義昭為由，同德川家康率領號稱六萬人嘅聯合大軍南向上洛。喺同盟淺井長政嘅配合下，織田同德川聯軍逐一擊潰六角家、、三好家等諸侯，拎咗南近江國、伊勢國、大和國、攝津國，將自己嘅力量擴張到近畿同東海一帶。
之不過好景不常，越前國大名朝倉義景同淺井長政聯手反對信長，喺討伐朝倉氏嘅期間，淺井長政突然叛變，造成信長北面受敵，於是織田信長決定討伐淺井長政同朝倉義景先，並且同德川家康於姉川之戰聯手將佢哋擊敗。
信長包圍網
1570年，全國各有力嘅大名開始以將軍足利義昭為中心聯合抗擊信長，叫信長包圍網。包圍網中最強嘅大名係武田信玄，信玄原本諗住趁機一舉擊敗德川家同埋織田家，點知道大敗德川家康嘅三方原會戰之後就壯志未酬病死咗。信玄死後，織田信長對各大名採取逐個擊破嘅方式，除咗消滅淺井長政同埋朝倉義景之外，同埋於1573年將足利義昭逐出京都，包圍網因而重挫。之後同埋德川家康喺長篠之戰中擊敗名將武田信玄個仔武田勝賴，信長包圍網至此大致崩盤。
十年戰爭
1573年，殘酷鎮壓一向宗暴動。隨後成為幾乎囊括整個京畿地帶嘅霸主。
一向宗係日本佛教宗派淨土真宗嘅別稱，有好多農民信。一向宗喺本能寺嘅集會活動，有組織信徒開展武裝抗爭嘅作用。喺15世紀開始，就有信徒開始唔交地租同捐稅，跟住開始暴動。到咗1488年，本願寺所在嘅加賀國發生咗激烈嘅一向一揆暴動：一向宗信徒同國人聯手推翻咗守護大名，更而控制咗當地政權。暴動曾幾次搞到德川家康五顏六色。喺本願寺嘅號召下，信徒浴血抵抗織田信長嘅討伐成十年咁耐。1582年一向宗領袖本願寺顥如俾信長包圍而投降，持續咗百幾年嘅一向一揆至此玩完。
成為最大勢力
信長喺1576年搬咗去新起喺南近江嘅安土城，喺呢度作為佢統一天下嘅最終基地。隔咗一年同名將上杉謙信喺手取川交戰輸咗，但信長嘅力量並冇明顯衰退，反而上杉謙信打完仗後無耐就死咗，令信長少咗個強敵。到咗1582年信長自盡前，佢終於消滅宿敵武田家，家督武田信勝同佢老豆武田勝賴喺天目山自盡。呢個時候織田家同埋盟軍已經將勢力擴張到日本近畿、甲信、東海、北越、中國、關東、四國等地，距離信長統一日本唔遠。
本能寺之變
1582年，信長開始支援羽柴秀吉對中國地方嘅征伐，喺夜宿京都嘅本能寺嗰陣，遇到前往支援羽柴秀吉作戰嘅部將明智光秀突襲，抵抗咗一陣間之後失蹤埋，一般相信死喺寺入面，當年49歲。而大仔織田信忠逃到附近嘅二條御所抵抗明智大軍，最後亦打唔贏。史稱本能寺之變。
推動嘅改革
織田信長掌權期間，撤除國境上嘅關所、設立樂市鼓勵商業。積極鼓勵自由貿易，獎勵技術革新。信長重推行新嘅大名制度，令各地嘅地方制度更加完善。
家臣同埋一門
家臣
織田四天王－柴田勝家、丹羽長秀、明智光秀、瀧川一益
京都所司代－村井貞勝
親婿－蒲生氏郷、筒井定次、丹羽長重、前田利長
其他有力重臣－池田恆興、前田利家、佐佐成政、金森長近、林通勝、森可成、森長可、細川藤孝、筒井順慶、羽柴秀吉
親人
織田市
妻妾
正室：齋藤歸蝶
側室：生駒吉乃
側室：阿鍋之方
側室：原田直子
側室：阪氏
側室：土方氏
側室：慈德院殿
仔
織田信正
織田信忠
北畠信雄
神戶信孝
羽柴秀勝
津田勝長
織田信秀
織田信高
織田信吉
織田信貞
織田信好
織田長次
女
冬姬
五德
秀子
永姬
鶴姬
三之丸殿
孫
織田秀信
織田秀則
織田秀雄
養女
勝龍院殿
姪
津田信澄
參考史料
信長公記
相關創作
小說
山岡莊八：織田信長
風卷絃一：織田信長
司馬遼太郎：國盜物語
動漫畫
《信長戰記》
戰國奇譚妖刀傳
犬夜叉
鬼眼狂刀KYO
信長﹙原題：TENKA FUBU 信長﹚ 長手由佳著
信長 原作： 作畫：池上遼一
《戰國STARYS》
閃電十一人GO時空之石
戲劇
電影
影武者
戰國自衛隊1549
女信長
電視劇
關於信長嘅NHK大河劇
1965年太閤記
1969年天與地
1973年國盜物語
1978年黃金的日子
1981年女太閤記
1983年德川家康
1988年武田信玄
1989年春日局
1992年信長 KING OF ZIPANGU
1996年秀吉
2002年利家與松
2006年功名十字路
大河劇以外嘅時代劇
1998年織田信長、取得天下的傻瓜
2003年太閤記 被稱為猴子的男人
2005年國盜物語
舞台劇
遊戲
信長之野望系列：幾乎係每個作品嘅封面人物
戰國無雙：玩家用得嘅角色
決戰3：主角
英傑傳系列織田信長傳：主角
戰國BASARA：玩家用得嘅角色
鬼武者：喺遊戲入面係妖魔
怪物彈珠 : 玩家抽返嚟嘅5星角色
美男戰國：角色
戦国安土城・織田信長記
大名
日本軍人
日本戰國時代嘅人 |
飲茶 | 飲茶，又叫品茗，係一種粵式飲食。來自廣州，傳勻全世界，係粵文化嘅一大特色。喺香港，開始嗰陣係叫「上茶樓」或者「上酒樓」，慢慢就叫成「去飲茶」，「飲茶」就變成咗上茶樓飲茶食點心嘅代稱。飲茶主要包括咗飲茶同食點心，而點心中數蝦餃同叉燒包喺早期較為廣受歡迎，故此粵語度形容飲茶為「一盅兩件」，而且喺某啲語境下佢重表示「最低消費」嘅意思。飲茶喺香港同廣東一帶非常流行，近年更流傳到中國其他省份同世界各地，成為最具代表性嘅粵菜之一。喺外國，飲茶差唔多係點心嘅同義詞。飲茶嘅茶樓喺歐美被叫做「Dim Sum House」。澳紐索性將飲茶嘅地方同樣稱呼做「飲茶」，而日常交談亦會講“Let's go to Yum Cha”。
茶館係由某啲經營出色嘅「一厘館」升級而來，呢個係廣州最初嘅帶有專業性質嘅茶館。呢啲茶館通常設立喺碼頭、魚欄、果欄、肉市場等勞苦大眾集中地帶附近，專門針對勞苦大眾提供快餐式嘅飲食同向佢哋提供同同行交流溝通嘅場所。因到茶館飲茶嘅客人，只需要花二厘錢，基本上就能夠填飽個肚，所以呢類廣式茶館又叫做「二厘館」。
粵式飲茶嘅歷史
廣州人飲茶嘅習俗由來已久，飲茶之風甚盛。喺民國建立以前，廣州提供飲茶嘅飲食場所有茶寮、茶館、茶居同茶樓四種。
其中，茶寮係普通勞苦大眾飲茶同休息嘅場所，環境設施非常簡陋，通常舖面只係一個搭建喺路邊嘅竹木棚，有啲茶寮另有主業，兼營茶水。因為嗰時喺茶寮飲一盅茶只需要一厘錢，因此茶寮叫做「一厘館」。
茶居偏向中層人士，追求文雅舒適，茶水較好、糕點比較精致，服務價格唔係貴到難以支付，係為有一定社會地位嘅紳士、商人同自由職業嘅人提供飲茶服務嘅場所。由於喺民國建立前，廣州經濟整體呈現係向下滑落趨勢，因此呢個時候嘅茶居並唔流行。
茶樓係提供奢靡宴飲嘅場所，消費高昂，主要服務對像係唔需要計較服務價格嘅各級滿清官僚，宴飲嘅時間由早到晚，並無中斷。
喺辛亥革命，推翻滿清後。以滿清官僚為主要消費者嘅舊式茶樓宴飲業因為冇咗消費來源而迅速沒落。
民國建立後，作為革命之都嘅廣州，呢度民風日益趨向純樸同保守。茶居同「二厘茶館」因為價錢平、物美、實用，而且慳時間而快速興盛，兩者間且取長補短，好快合流成為一體，並迫使舊式茶樓、酒家嘅服務習慣都向佢哋看齊，喺民初十幾年嘅時間內迅速發展成為今日所見嘅粵式茶樓。而呢個新興粵式飲茶文化亦喺呢個時候徹底取代咗滿清時期嘅奢靡飲宴，並成為新嘅廣府民俗文化。
飲茶嘅過程
茶樓傳統上係即場搵位，而家如果茶樓喺客滿嗰陣，會改為排隊等位，然後根據客人嘅人數安排合適嘅枱。香港大多數茶樓或酒樓而家已經係先排隊攞飛然後根據先後次序入座，相比以前更有系統。
如果客人嘅人數唔夠坐滿一張個大枱，而同其他唔識得嘅客人坐同一張，就叫做「搭枱」。
開茶
「開茶」，又或者叫「開位」。茶客喺搵到位後，先揀一種或多種想飲嘅茶，例如：鐵觀音、普洱、香片、壽眉等，或者滾水，然後叫伙記「沖茶」。開茶嗰陣，伙記喺點心卡寫上開位人數，叫「茶位」，再幫客人沖半杯滾茶。茶客先會用呢半杯滾茶沖洗碗筷同埋茶杯邊緣去消毒。
喺咁多款茶之中，普洱係最常見嘅一種，因為可以消滯，幫助消化。其他嘅例如香片、烏龍同綠茶都好普遍。喺一啲高級食府，鐵觀音、菊普亦係常見嘅茶。
伙記亦會將一啲醬料或者小食畀食客，同茶一齊叫做「茶芥」。喺廣州市，伙記會先主動放置需另外收錢嘅紙巾或濕手巾，如果顧客唔同意呢種硬性嘅收費，一定要拎走以減少冇必要嘅收費。
習慣上，廣東人喺幫自己斟茶之前會先將其他人嘅茶杯斟七成滿。當人哋幫自己斟茶之後，會將食指同中指屈曲並敲枱面幾次，表示感謝。呢種姿態嘅起源，有講法係清朝乾隆同佢嘅侍從微服出巡時去飲茶。為免平民知道自己身份，就為自己嘅隨從斟茶。嗰啲隨從為求謝恩，以免責罰，於是就將手指屈曲，以代表磕頭同謝禮。
一般廣東人都會等杯沖好茶之後，先開始去食點心。
揀嘢食同飲茶過程
以前「茶樓」嘅售點員，喺心口掛上一個大盤，將點心放喺盤上面。之後售點員一邊喺茶樓四圍行，一邊大聲叫出點心嘅種類，等客人揀。後來逐漸用點心車又或者叫推車仔，取代售點員心口掛嘅大盤。點心車可以裝到更多點心，有啲點心車通常亦會喺車前面放寫咗點心名嘅牌。顧客可以出去搵點心車，又或者等點心車過來。顧客揀好點心後，服務員就喺車度攞出點心放落顧客嘅枱度，然後喺顧客嘅點心卡度扱印。點心車入面有加熱嘅設備，幫蒸點心車裏面嘅熱水加熱以保持食物溫度，或者幫煎炸點心車即製點心。亦有喺大堂設置一個食物攤檔，食客拎住點心卡，行到攤檔前面，講想要嘢食嘅名，廚師就會喺你面前烹製。
一張典型嘅點心卡通常分為「小點」、「中點」、「大點」、「特點」、「頂點」同埋後來增加「超點」用嚟區分點心嘅價錢，如果有特製嘅點心要加收或者係超值點心嘅話，就喺下面或後面由於用點心車容易撞到或淥親顧客、車裏面嘅燃料亦容易爆炸、同埋唔可以準確計算點心出貨數量等原因，所以而家廣州同香港陸續有茶樓取消點心車而改為即叫即整嘅方式，就係等客人先喺點心紙度揀想食嘅嘢，之後交畀伙記入電腦落單。
埋單
結帳嘅廣東話叫做「埋單」。喺過去未有用「點心記錄卡」嘅年代，上茶樓埋單時，伙記會數數檯上空碟嘅數目，然後用「心算」計出帳單嘅總數。用咗點心卡之後，顧客只要舉高點心卡或叫伙記「埋單」，伙記就攞點心卡到服務台計算價錢，然後再返來向顧客收錢，如果畀夠錢就走得，如果要找錢，就要再等伙記去服務台找錢，找番嘅錢唔全部攞晒，留番幾個銀仔，叫做「畀貼士」。而以前通過呢種找錢方式成日「計錯數」或「找錯錢」，引致顧客不滿。而近年茶樓更配備電腦，由落單到埋單都自動化，減少出錯嘅機會，而且找錢時打印食品清單，提高咗效率，顧客對呢種做法亦非常歡迎。
飲茶時間
早茶：
老人家一般會喺朝早五點就到茶居等開門，相熟嘅就會坐喺一圍，叫做「搭檯」，佢哋彼此稱為「茶友」，並經常為茶友「霸位」。日日係咁，約莫六點幾就會飲完第一輪。年輕一輩多數九點先去，形成第二個高峰。喺五邑一般過咗十點早市就完。飲茶時間亦可以由朝早6、7點一直到午餐，廣東人叫做「直落」。早茶時段多數喺5:00-6:00到11:00-11:30左右。
下午茶：
香港嘅茶市時間比較長，除咗早市同午市外，一啲酒樓喺下晝會有下午茶時段，大概由下晝2點至5點。有啲酒樓會喺下午茶時段提供優惠，例如特價點心同免茶芥費用等，因此經常性出現大量人流排隊嘅情況。
夜茶：
有酒樓更喺夜晚消夜時段提供夜茶。而家香港嘅茶市，有分大堂同雅座包廂房間，雅座包廂一般唔准「搭檯」，茶費每位收多一至兩蚊。香港近幾年亦開多咗一啲點心專門店，由早到午夜都係賣點心同埋盅飯，都好受歡迎。
飲茶嘅食具
筷子
碗，開位時，係通過碗嘅數量來決定開位人數，但由於細路食得比較少，大人通常唔會幫細路開位，以慳返一位「茶位費」。
匙羹
茶杯，通常茶杯都無連「耳」。但係而家為咗避免茶過熱，顧客拎茶杯時燙手，有啲茶樓用有「耳」嘅茶杯，亦有啲茶樓用玻璃杯嘅。
細碟，通常客人都將碗放喺小碟上或者用做杯座，較專用來擺放茶杯嘅茶杯碟大，用來擺放食剩嘅骨頭之類。
牙簽，以兩條為一組，紙包裝上印有嗰間茶樓嘅名。伙記一般喺開位時就向顧客派發，但如果無派，顧客想要可以隨時要。
筷子座，用來擺筷子，避免放喺碗同細碟上面以致容易整污糟，但係並唔係所有茶樓都提供筷子座。
茶杯碟，用來擺茶杯，避免倒瀉茶杯，但係並唔係所有茶樓都提供茶杯碟。
點心
點心係區分南北飲茶習慣嘅一個重大標誌。廣東飲茶嘅點心種類非常多，大致分為鹹點同甜點兩類。大部分點心都係熱食嘅，熱食嘅多數會用竹製嘅蒸籠蒸熱，亦有小部分嘅冷盤。而茶樓將製作點心嘅區域分為廚房、粥粉麵檔、炒煎炸檔同固定嘅點心區。
廣東人每次飲茶大數點嘅點心有蝦餃、燒賣、排骨、鳳爪、糯米雞、蘿蔔糕、腸粉、蛋撻、叉燒包、皮蛋瘦肉粥、雲吞麵等。
鹹點同甜點
鹹點有蝦餃、燒賣、粉粿，包類好似叉燒包等，亦有煎製嘅糕點，好似蘿蔔糕、芋頭糕，同腸粉、炸兩、春卷等。
甜點有馬拉糕、蛋撻，包類好似蓮蓉包、奶黃包，重有西式甜品好似芒果布甸、蛋撻等。
熱食同冷盤
熱食除咗蝦餃、燒賣、重有山竹牛肉、腸粉、排骨、鳳爪、魚雲等，重有燒乳鴿等等嘅特色小食。
喺外國嘅唐人街，除咗粵港常見嘅點心之外，重可以食到唔少街頭小食，好似魚蛋、牛雜、蘿蔔、炸魷魚鬚、炸雲吞等。
嶺南文化
粵菜
香港文化 |
加拿大 | 加拿大，簡稱加國，俗稱楓葉國，係世界上國土第二大國，佔咗北美洲北部嘅大部分，南部同西北部同美國接壤，海域東去到大西洋西部，西去到太平洋東部，北去到北冰洋。每年7月1號係加拿大國慶。
原住民已經響加拿大住咗成萬年。喺15世紀尾，英國同法國開始喺度擴張殖民地。後尾喺1763年，法國打輸咗七年戰爭，就割讓咗差唔多成個新法蘭西出來。喺1867年，加拿大成為英國喺北美洲嘅屬地之一，叫做加拿大聯邦。之後，啲加拿大人發覺唔可以再俾英國㩒住，於是乎喺1982年簽咗份1982年加拿大法案，同英國分離咗，但係名義上都係英聯邦嘅。
聯邦係由加拿大十個省同埋三個地區組成嘅。加拿大行雙文制度同埋係一個多元文化主義嘅國家，官方語言係英文同法文。喺一個咁先進嘅工業化國家，加拿大保持住多元化嘅經濟，喺好大程度上依賴豐富嘅自然資源。加拿大同美國喺貿易上已經有咗好長同深遠嘅關係。
加拿大喺1867年立國，首都係渥太華。不過，而家人口最多，經濟及文化來講最重要嘅城市係多倫多。其他較大嘅都市，包括滿地可、溫哥華以及卡加利。
喺二十世紀有好多世界各國嘅人移民到加拿大，中國人都唔例外。而家加拿大華僑嘅人口已經超過一百萬人，大部份集中喺好似多倫多同埋溫哥華噉嘅大城市。當中粵語係加拿大嘅第三大語種，排喺英文、法文之後。
國家名嘅根源
加拿大「Canada」來自聖羅倫斯河嘅伊洛魁話，解做「村」。1535年，魁北克市區民用咗呢個字來形容斯他達剛拿呢條村畀雅克卡地亞聽 。卡地亞用呢個字來形容嗰時啱啱攞到手呢笪地方，唔淨止用來形容條村。1545年，歐洲啲書同地圖開始提及呢笪地方，就叫佢做 Kanada 嘞。
法屬加拿大即係話沿住條聖羅倫斯河同埋大湖嘅北岸。後尾又分開咗做兩個地方，一個係英國嘅，叫上加拿大，另外嘅叫下加拿大。1841年成立加拿大省。1867年開始，加拿大聯邦或者加拿大就俾人用來形容成個國家，1950年代之前都好興叫加拿大自治領。加拿大要求政治自治，聯邦政府開始淨係喺合法條款度叫加拿大。1982年加拿大法案指明加拿大係唯一一個合法嘅國家名。呢個法案出台嗰日就將自治領日，改咗名叫加拿大日。
政治
加拿大行君主立憲制、聯邦制同議會制。元首係查理斯三世。君主喺加拿大嘅代表叫總督，由加拿大總理大臣提名，君主任命；佢無任何政治歸屬，負責用君主名義同意法案、宣讀君主講話、簽國家文件、宣佈國會召開或解散、同埋第啲國家職務。君主名義上係首腦，但佢嘅實權保留喺危機時用，例如宣戰。
而家嘅總督係 Mary Simon。總理大臣就由執政黨黨魁做，目前係聯邦自由黨黨魁小杜魯多。立法機關係國會。
主要政黨：
加拿大自由黨
加拿大保守黨
加拿大新民主黨
魁人政團
加拿大綠黨
國會架構
加拿大國會係包括君主、參議院同眾議院。君主嘅代表係總督。參議員嘅空缺由總督根據總理大臣嘅「推薦」來委任，任期係做到 75 歲為止，目前有 105 席。眾議院嘅議員由聯邦大選普選，目前有 338 席，每席代表一個選區，選區每10年按人口經獨立委員調整劃界。
「加拿大皇室」係國會同行政機構嘅一部分，但係皇室嘅代表亦都係總督。實質上，君主唔會單方面行使權力，而係會聽總理大臣嘅建議。
眾議院係加拿大國會權力嘅核心。君主嘅權力只係象徵式，參議院幾乎唔會唔畀眾議院嘅法案通過。總理大臣同內閣嘅任職需要眾議院一半以上成員嘅同意，但係唔需要參議院嘅同意。
省份
加拿大有十個省份同埋三個特區。
語言
加拿大嘅官方語言係英文同法文，但係魁北克省嘅官方語言凈係法文。
經濟
由史提芬·朴洛茲管理嘅加拿大銀行係加拿大嘅中央銀行。
財政部長同埋工業部長都會用加拿大統計局嘅數據資料來籌備每年嘅財政計劃。
多倫多證券交易所係世界上第七大證券交易所，2012年為止，有1,577間公司喺多倫多交易所上市。
加拿大係世界第10大經濟體，2015年，佢嘅本地生產總值有1.550萬億美元。
而佢唔單只係經濟合作暨發展組織同埋八大工業國組織嘅成員，佢亦係全球十大貿易國之一，經濟算係高度國際化。
加拿大嘅經濟屬於混合經濟，喺美國傳統基金會公佈嘅經濟自由指數裡面，加國嘅排名高過美國同大部份嘅西歐國家，重經歷過收入差距低於正常水平嘅時期。
2008年，加拿大嘅進口額超過4429億美元，其中來自美國嘅貨品就價值2808億美元，而117億美元貨品嘅就來自日本，113億美元嘅貨品來自英國。到2009年，佢嘅貿易逆差為48億加元，相比2008年，加拿大嘅貿易順差為469億加元。
由20世紀初起，當地嘅製造業，採礦業同埋服務業增長成功咁將加拿大由一個農業國家改造成一個工業化嘅國家。
同好多發達國家一樣，加拿大嘅經濟係以服務業為主，大概四分之三嘅就業人口從事服務業。
但喺一級產業方面，佢就同其他發達國家唔同，加國嘅一級產業佔當地經濟相當大嘅比重，其中伐木同石油工業更加係加拿大兩個非常重要嘅行業。
加拿大係喺發達國家中極少數嘅能源出口國之一。喺大西洋省份嘅離岸區域儲藏豐富嘅天然氣資源，而喺亞伯達省亦儲藏大量石油及天然氣資源，當地嘅阿薩巴斯卡油田嘅巨大儲量令加拿大擁有全球約13%嘅石油儲備，成為世界上第三大嘅石油儲備國，僅次於委內瑞拉以及沙特阿拉伯。
加拿大係世界上其中一個最大嘅農產品出口國及礦產資源大國，佢嘅大草原係世界上最重要嘅小麥、油菜以及其他穀物嘅產地之一。
除咗係鋅同鈾嘅主要出產國之外，佢重大量出口金、鎳、鋁、鋼材、鐵礦石、焦炭以及鉛等嘅礦產。好多氣候惡劣嘅北部城市正係靠附近嘅礦產同木材資源嚟維持生計。
喺南部，特別係喺安大略省以及魁北克省嘅南部，製造業十分發達，汽車同飛機製造業係當地兩大重要產業。
攷 |
彭定康 | 彭定康 男爵，英國保守黨資深政治家，曾經做過環境部長、保守黨主席同埋香港最後一任總督。香港人一般稱呼佢做「肥彭」。
政治生涯
1966年，加入英國保守黨研究部，到咗1974年做埋呢個部門嘅主管。
喺1979年大選，彭定康幫英國保守黨寫咗唔少競選宣言，佢自己亦當選做巴斯選區嘅下議院議員。
1989年7月，彭定康首次晉身內閣，出任環境大臣。
1990年11月，接替戴卓爾夫人做英國首相嘅馬卓安委任彭定康做蘭卡斯特公爵領地總裁兼保守黨主席。英國保守黨喺彭定康做緊保守黨主席嗰陣時，意外贏到1992年大選。不過，佢自己就喺呢次選舉輸俾對手，無咗巴斯選區嘅下議院議席，從此退出下議院。
1992年，馬卓安委任彭定康做第28任港督，直至香港主權移交。彭定康喺呢一年10月，發表任內第一份施政報告，報告提出政改方案，建議1995年嘅最後一屆香港立法局選舉大幅增加直選議席，取消所有委任議席，又新增九個功能組別，令所有在職人士都有資格投票。搞到中國政府非常嬲，當時嘅港澳辦主任魯平更大鬧彭定康係「千古罪人」。佢嘅政改方案喺1994年6月30號得到立法局通過，並喺1995年香港立法局選舉落實。而北京就表明放棄「直通車」，唔會畀呢一批立法局議員過渡到特區第一屆立法會，而係成立臨時立法會，用嚟喺香港主權移交之後，第一屆特區立法會成立之前，可以通過晒一啲特區成立時「必不可少」嘅法律。而彭定康自宣佈政改方案以後，任內亦再冇同中共領導人會面。
卸任港督以後，喺2000年至2004年做歐盟外交事務專員，2005年封為英國終身貴族，晉身上議院，封號巴恩斯男爵。
另外，彭定康喺1999年獲聘任做紐卡素大學校監，2003年又選做牛津大學校監。2012年6月20號，佢就以牛津大學校監身份，親自向緬甸反對派領袖昂山素姬頒授榮譽博士學位。
因應香港局勢一直惡化同埋中共干預香港事務，閹割香港民主制度等事宜，佢不時公開發聲批評北京政府，又要求英國對香港人給予更多嘅支持。
喜好
佢鍾意食蛋撻。
當年舊事：昔日「千古罪人」，今日貴為太學祭酒
歐盟有關彭定康的介紹
香港總督
英國政治人
牛津大學貝里歐學院舊生 |
中醫 | 中醫學係以中醫藥理論與實踐經驗為主體，研究人類生命活動中健康與疾病轉化規律同埋佢嘅預防、診斷、治療、康復同保健嘅綜合性科學。中醫學屬於全世界醫療體系中，傳統醫學嘅其中一分支，至今已經有幾千年歷史。
中國醫學體系嘅傳統醫學，包括中國漢族為主體嘅中醫學，日本嘅漢方醫學，朝鮮半島嘅東醫學。
中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。
中醫具有完整嘅理論體系，佢嘅獨特之處，在於天人合一嘅整體觀同埋辨證論治。
響現今世界嘅醫療體系中，中醫學被歸類為替代醫學中嘅一支而受到重視。世界衛生組織響2002年5月26號發表咗「2002-2005年傳統醫藥研究全球策略」，邀請全球180幾個國家將替代醫學納入佢哋嘅醫療政策，並於2017年將傳統中醫學納入國際疾病分類，代表中醫學受國際間認可。
中醫學嘅價值之一在於方劑，藥方係醫者嘅經驗結晶。中醫學本身發展嘅過程即係實驗嘅醫學，尤其是係經過咗無數嘅醫家幾百年，甚至係上千年來嘅臨床人體實驗反覆使用，證實實際有效而被記載流傳下來嘅經方、時方等。直接面對病徵，掌握主證同兼證，選擇對證嘅方劑進行加減，不拘泥於理論，以治療疾病，呢個係中醫精髓辨證論治嘅本來面目。
中醫治療嘅積極面在於希望：可以協助恢復人體嘅陰陽平衡。而消極面就係希望：當必須利用藥物來減緩疾病嘅惡化嗰陣，重能兼顧生命同埋生活嘅品質。呢個係中醫嘅優勢所在，亦都係中醫響現今世界嘅醫療體系中受到重視嘅原因之一。
一般來講，完整嘅中醫處方，至少包括四項以上：情治方面嘅指導；戒口；運動嘅建議；中藥嘅利用，或針刺、艾灸、推拿等。故此中醫響治療疾病嗰陣，係以身心合一嘅角度全盤考量。
相對於傳統嘅中醫，現代中醫嘅革新發明，值得加以關注嘅包括：小針刀，傳統藥物注射製劑，科學中藥等。
香港中醫網
香港中成葯網上店
中医药在线
中医历史
數據庫
藥用植物圖像數據庫 Medicinal Plant Images Database 香港浸會大學中醫藥學院
中藥標本數據庫 Chinese Medicine Specimen Database 香港浸會大學中醫藥學院
中草藥化學圖像數據庫 Phytochemical Image Database 香港浸會大學中醫藥學院
中藥材圖像數據庫 Chinese Medicinal Material Images Database 香港浸會大學中醫藥學院
中藥方劑圖像數據庫 Chinese Medicine Formulae Images Database 香港浸會大學中醫藥學院
中醫藥趣味練習 Chinese Medicine Game-based Exercise 香港浸會大學中醫藥學院 |
山葵 | 山葵）係一種屬於十字花科嘅植物，又叫做「山嵛菜」，為綠色植物，味道極其強烈。佢嘅辛辣同辣椒唔同，辣椒嘅辣味刺激條脷，而山葵嘅辣味係刺激鼻竇。山葵常見於日本山谷河流旁邊，其他品種包括 同 ；市面上普遍出售嘅兩種山葵係 同 ，但山葵重有好多唔同品種。
名
日文兩字同嘅發音並唔對應，為日語別字一例；「山葵」原指種喺幽暗山上，葉似錦葵科植物嘅葉嘅植物。日文漢字名喺918年首次出現於中，但純為發音用字。
亦有啲人叫山葵做日本芥辣或青芥辣，但其實同由芥菜種子生產嘅芥辣無關。
食用
山葵通常係要佢嘅根。山葵根要磨到細泥狀先至用得。山葵糊整好後要封好，唔好畀氣味揮發；因為咁，壽司師傅整壽司嗰陣會將山葵放響魚同飯之間。
山葵葉係食得嘅，亦都有山葵根嘅辣味。山葵葉用鹽醋醬汁醃過夜，就可製成山葵沙律，又可以用豉油開水煮，用嚟送飯、送酒嘅小菜或卷壽司嘅材料，甚至可以蘸澱粉漿炸做天婦羅。
喺市面賣嘅所謂「山葵」，產品有糊狀，有粉狀。糊狀嘅山葵通常用牙膏筒狀嘅管裝住。粉狀嘅產品有袋裝同罐裝產品，可以用水開成糊。但呢啲產品大部分係用類似蘿蔔嘅十字花科植物辣根同綠色食用色素生產嘅仿製品。部分日本生產嘅糊狀產品含有真正山葵，喺包裝上有字樣加以區別，「本わさび使用」係含有50%或以上山葵，「本わさび入り」係含有50%以下嘅產品。但真正山葵實際上以葉同莖為主。真正嘅山葵根有一定嘅甜味，同呢啲代用品嘅味道唔同，但係乾咗之後，味道同香辣味就會唔見咗，因為咁，真正嘅山葵係唔啱加工做粉狀產品。喺美國或中國幾乎所有壽司店，同日本大部分壽司店，都用仿製山葵，因為真正嘅山葵非常昂貴。
用途
山葵糊睇嚟好似美國或墨西哥好興嘅牛油果醬。俾人整蠱或者唔熟日本料理嘅人，有時會一次食好多山葵，好彩山葵嘅辣味感無辣椒嘅辣味感咁長。山葵可以放響豆腐上面食，或者同凍蕎麥麵一齊食。小量嘅山葵啱搽壽司或者魚生。好多時啲人會將山葵同豉油撈埋，先至蘸響食物上面；但係山葵嘅味道喺水度會好快溶晒，食山葵最好嘅方法係響嘢食蘸咗醬油後，再搽山葵，同埋唔好將山葵同醬油撈埋。
化學
山葵嘅獨特味道係由異硫氰酸鹽而來嘅，包括：
6-甲基硫己基異硫氰酸鹽
7-甲基硫庚基異硫氰酸鹽
8-甲基硫辛基異硫氰酸鹽
研究發現異硫氰酸鹽可以抑制微生物生長。咁就可以解釋點解變壞嘅海鮮通常夾埋山葵一齊食。之但係，如果對海鮮嘅品質有懷疑，無論係夾唔夾山葵都唔應該食。山葵係醫唔到食物中毒。
栽培
因為可以大型栽培山葵嘅地方唔係好多，家下大部分加工「山葵」其實只係染成綠色嘅歐洲辣根末，或者係辣根末加上山葵末製成。喺日本，栽培山葵嘅地方有：
靜岡縣
長野縣
島根縣
山梨縣
岩手縣
人工栽培山葵嘅地方北至北海道，南至九州。真正山葵嘅需求非常大，日本要響呢幾度地方大量入貨：
臺灣嘉義縣阿里山鄉
美國俄勒岡州
中國大陸
紐西蘭
種山葵要雞屎呢類肥料同埋長期流動嘅水，如果唔管嘅話，就會嚴重污染河流。而且山葵對於地力嘅消耗係相當大嘅。
準備方法
山葵通常用金屬製嘅卸鐵來研，但有人鍾意用傳統工具，例如一面光滑一面粗糙嘅乾鯊魚皮；亦有人親手製出有齒嘅磨來準備山葵。不過新鮮嘅山葵相當昂貴，好多餐館都寧願用粉末狀嘅代替品。
參閱
水生植物
大王山葵農場
西洋山葵
連出去
http://www.freshwasabi.com/about.htm
http://www.uni-graz.at/~katzer/engl/Wasa_jap.html?noframes
http://web.haystack.mit.edu/staff/jball/Wasabi.pdf
http://www.mangajin.com/mangajin/samplemj/Wasabi/wasabi.htm
http://www.hort.purdue.edu/newcrop/nexus/Eutrema_wasabi_nex.html
http://www.hort.purdue.edu/newcrop/proceedings1993/V2-051.html#Wasabi
Wasabi - The Best Accompanist of Sushi
New Zealand Wasabi Limited: On the culture of wasabi
The etymology of wasabi
Wasabi's History
日本菜
調味料 |
溫哥華 | 溫哥華，又叫溫高華、雲高華、鹹水埠或者減筆咸水埠，係加拿大一埠，西臨太平洋，喺卑詩省下。佢係加國西部最大埠。溫哥華市本身人口六十萬有餘，係大溫哥華嘅核心。大溫哥華簡稱係大溫，人口過二百萬。
2010年冬季奧林匹克運動會喺溫哥華舉行。2013年攞過廣州國際城市創新獎。 |
汕頭 | 汕頭，古稱沙汕頭，係廣東東部大埠。今爲中華人民共和國地級市，叫汕頭市。大清時爲汕頭埠，中華民國開始行政爲市。中華人民共和國改革開放，設經濟特區，叫汕頭經濟特區。
汕頭地勢平坦，有山護埠，東北接潮州饒平縣，北鄰潮州潮安縣，西鄰揭陽揭東縣、普寧市，西南接惠來縣，東南瀕臨南中國海。
地理
汕頭市全境處於東經116°14′40″至117°19′35″同埋北緯23°02′33″至23°38′50″之間，北回歸線穿過市區北域。汕頭市位處喺潮汕嘅平原，得西北部有小片丘陵。主要嘅山有桑浦山、長得龍山、龍坑山、香爐山，榕江及紅蓮池河、鮑齊河嘅橫貫市區，榕江口有媽嶼島、德州嶼島嶼。氣候喺南亞熱帶海洋性嘅氣候，全年氣候溫和。秋天有颱風，年均降水量2420毫米。年溫21.3℃，1月13.1℃，7月28.3℃。
史
考古證明，汕頭係一嗰漁村。喺大宋時，汕頭係揭陽縣鴕江都漁村。元代叫為廈嶺。一五六三年，明嘉靖四十二年，汕頭變成潮州府澄海縣嘅一部分。一五七四年，明萬曆二年，汕頭稱為沙汕坪。大清康熙五十六年，政府喺度築炮臺，並改稱「沙汕頭」，有沙汕頭炮臺，雍正、乾隆期間，逐漸減筆為汕頭。乾隆二十一年，清政府喺媽嶼島設立常關。
第二次鴉片戰爭後，由於潮州城民強烈反抗，外國人主動放棄喺城貿易，改喺相對安全嘅汕頭貿易。咸豐十年，應西方列強要求，汕頭正式對外開市。汕頭由地理優越同安全，慢慢過咗潮州，變成咗粵東經濟要地。
一八六零年汕頭開埠，係近代中國最早一批埠對外開放。喺二十世紀初到卅年代，汕頭港口吞吐量，曾居中國第三，商業之盛居全國第七，係粵東、閩西南、贛東南嘅交通樞紐、進出港口同埋商品嘅集散地。
一九二一年，汕頭立市政廳，同澄海分治，但重係屬嘅潮循道管。一九五八年，設立汕頭專區，潮汕地區嘅行政、文化中心向汕頭移。一九八一年，立汕頭經濟特區。一九九一年，調整行政區域，潮汕分三市，汕頭市變咗其中一市。
政區
全市分成6個區，澄海、金平、龍湖、濠江、潮陽、潮南，以及南澳縣。
文化
潮劇、潮樂、潮州菜同埋工夫茶等享譽海內外。
語言
汕頭嘅主要語言係潮州話。
僑鄉
離鄉到外華僑三百三十五萬人，分佈喺世界卌多個國地。
國際交流
岸和田市
聖約翰斯
芹苴市
奧蘭多市
平澤市
費菲市
山打根。 |
口琴 | 口琴係一種用自由簧嚟發聲嘅吹管樂器，呢種樂器係用口吹，唔係好大件，可以袋落袋，初初發明口琴嗰陣，啲人只係當佢係玩具，後來先慢慢見得人，而家喺好多流行樂，民謠同西洋民俗音樂，都會用到口琴。
拎
Hong Kong Harmonica Association
Harmonica University
Harmonica Heaven
Harmonica University
Yellowstone Harmonica
www.haletone.com 曉彤口琴網
Jimmy's Blues Harp
Hong Kong Harmonica association
ToTo's Chromatic Harmonica
Harmonica's blog
「舐屄」——視乎語境，「吹口琴」可以噉樣解，係個香港粵語潮語。
攷
管樂器 |
銀主盤 | 銀主盤，係指一個樓盤，個業主冇錢供樓，俾銀行根據按揭條款，同《物業轉易及財產條例》規定，向法庭申請沒收層樓，之後賣出街，俗稱叫做銀主盤。咁簡單講，嗰間銀行就係銀主，個物業單位叫做銀主盤。廣泛嚟講銀主未必係銀行，財務公司都未定。
法律特點
買方律師唔可以作出業權質詢，例如踢契
賣方唔負責清理物業裏面任何雜物
除非雙方同意，唔係唔准轉名或者轉售
喺債務上嘅安排
喺銀主盤出售時，需要按市價出售，通常以拍賣形式進行，以價高者得為主，而款項嘅償還機制分配如下：
銀主
擁有物業押記嘅債權人
相關法律費用
如果得番嚟嘅錢，多過要還嘅錢，剩番嘅會歸還業主
喺金融風暴前，一般進行銀主盤拍賣後，已經可以抵償欠債。但喺金融風暴後，好多物業都係負資產，往往銀主盤拍賣後，都未可以抵償欠款，令銀行唔願意出售銀主盤，造成唔少呆帳。
樓市指標
由於以下情況，銀主盤量係一個樓市落後指標：
銀行等業主斷供幾個月，磋商唔掂之後再循法律程序收返物業，一般需時半年至九個月
銀主收返物業之後，未必會將佢拍賣，而可以透過旗下物業部門或代理放盤，故此實際數量可能比知道嘅多
若果物業淪為負資產，就算成功甩手都抵唔清欠款，銀行或者唔會即刻賣
負資產同銀主盤嘅關係
就算業主擁有物業估價較按揭低，只要準時還款，物業唔會變為銀主盤。物業估價較按揭金額高時，若業主週轉不靈時，重可以變賣物業以支欠款；如果「資不抵債」，出售物業亦未能「貨銀兩訖」，物業就有較大機會成為「銀主貨」，加入拍賣行列。
樓盤 |
居港權問題 | 居港權問題，泛指由於《基本法》第24條實施嘅情況下，中華人民共和國國籍、部分英國公民以及澳門葡萄牙公民）人士，喺中華人民共和國實際管治範圍入面出世嘅子女，都喺1997年7月1號，可以拎到香港永久性居民身份，所搞出嚟嘅法律同政治爭拗。
英國管治香港時期嘅情況
喺英國管治香港嗰陣，香港永久居民喺中華人民共和國實際管治範圍裏入面出世嘅子女，唔一定可以留響香港，呢啲人要向中華人民共和國嘅公安機關，申請前往港澳通行證，至可以喺香港居留。
而隨住中港之間往來日趨密切，唔少香港人都響中華人民共和國實際管治範圍內生兒育女。
基本法第24條第3款
《基本法》第24條，對中華人民共和國國籍香港永久性居民嘅資格作出定義，而定義如下：
在香港特別行政區成立以前或以後在香港出生的中國公民；
在香港特別行政區成立以前或以後在香港通常居住連續七年以上的中國公民；
第、兩項所列居民在香港以外所生的中國籍子女；
由於《基本法》第24條第3款嘅規定，唔少以往需要申請單程通行證嘅人，可以直接進入香港，而聲稱自己擁有香港永久居留權，亦因此引來大批呢類人士，喺1997年7月1號後，向入境處處長聲稱擁有香港永久居民身份。
香港法律
en:Right of abode in Hong Kong |
上海 | 上海係中國一城，亦係一埠。而家係中華人民共和國嘅直轄市，行政上叫上海市，佢係中國最大嘅都市。
上海係全球聞名嘅國際都會，係中國嘅商業、金融、工業、交通中心之一。佢坐落喺中國東部長江三角洲，面臨東中國海，喺長江入海口南岸。上海港係世界大港，2005年全年吞吐量達1808萬標準貨櫃。2010年，上海舉行世界博覽會。2014年，美國嘅智庫發表話，總合咗商貿、人才、文化、政治四方面，上海喺世界城市排名入面排第18位，其中商貿方面嘅評價尤其高。
2013年尾，上海常住人口達2415萬人，GDP達2兆1602.12億人民幣，超過首都北京，係中國最大嘅都會。國務院將佢列爲國家中心城市之一。
上海嘅短名叫滬，古名叫申。
史
古代
遠古上海係海，靠沖積成地。大約喺6000年前，而家嘅上海西部，開始變陸地，有初民村落，而東部，去到兩千年前，先至成陸。春秋時，地屬吳國東境，戰國時屬楚國，佢曾經係楚國春申君黃歇封邑，貫穿現代上海嘅黃浦江，所以條江又叫春申江，而上海就叫「申」。去到西元四、五世紀嘅晉朝，家下蘇州河，當時叫松江，呢帶同海皮一帶，居民多數捕魚為生，佢哋整咗竹編嘅捕魚架生，叫「扈」，而當時江流入海處叫「瀆」。所以，松江下游一帶就叫「扈瀆」，後尾改寫「扈」做「滬」。「上海」因為松江下游支流「上海浦」而得名。唐代中葉始置華亭縣。宋末置上海鎮。1292年設上海縣。明興盛，1553年係抵倭寇築上海城，歸屬南直隸松江府管轄，松江府轄境係全國最大嘅棉紡地。大清跟明制歸屬江南省松江府，設江海關。
近代
1840年，第一次鴉片戰爭後，按1842年簽嘅中英南京條約，上海成為通商口岸，對外開放。英國喺上海設立租界。開埠後，上海變成遠東最繁榮嘅港口，亦係經濟、金融中心，係近代亞洲，唯一國際大都市。當時畀人叫做「十里洋場。」家下上海市黃浦、靜安以及虹口、楊浦四區，當時係上海公共租界，長寧區係上海公共租界嘅越界築路區，盧灣、徐彙兩區主要係上海法租界。當時上海各租界，唔受大清管，有完全行政同司法獨立。喺上海嘅租界公園門外，都會一塊告示牌，「華人與狗，不得入內。」因爲有租界，上海無畀戰火波及，重享有實際獨立地位同國際聯繫，因而繁盛一時。後尾，虹口、楊浦兩區，劃咗做日軍防區，成為日本勢力範圍，喺淞滬會戰期間，同華界一樣受到重創。
民國初年，租界以外嘅閘北同南市，叫華界，屬江蘇省。1927年，中華民國政府，喺華界設上海特別市，歸中華民國行政院直轄。同時將江蘇省上海縣、寶山縣十七市鄉，劃入特別市。1930年7月，改稱上海市。1937年日本侵華戰爭爆發，淞滬會戰之後，日軍打國軍，以武力套去華界。上海法租界同蘇州河以南嘅半個上海公共租界，經歷長達四年多嘅孤島時期。太平洋戰爭爆發後，日本向英美宣戰，跟住日軍攻入租界，日本佔領全個上海，一直到1945年，日本無條件投降爲止。第二次世界大戰結束後，根據中、美、英三國共同發表嘅《開羅宣言》，上海由中華民國佔領接管。1945年，上海由國民政府接管統治。
1946年，中華民國政府軍，同中共軍隊爆發大規模內戰。1949年5月，中共嘅中國人民解放軍，擊敗中華民國嘅國民革命軍，佔領上海，同時對上海實行軍法管制。故此，大量人員、財產同機構撤離。
現代
1949年，中華人民共和國定上海做直轄市，成為中國工業中心。1986年，國務院公佈，上海係國家歷史文化名城。1980年代中國改革開放後，上海經濟地位，受到華南各城挑戰，尤其係經濟特區。但1990年代後，上海重新成為中國經濟，金融同貿易中心。1993年浦東開發開放，加快城市發展速度。目前保持年人均GDP 6%以上嘅增長。目前，上海發展邁向國際經濟、金融、貿易同航運中心。
上海浦東、浦西，開始接通，浦江兩岸得以共同發展。1971年松浦大橋建成，黃浦江自始有大橋，1991年12月1號上海南浦大橋通車，1993年10月楊浦大橋通車，2003年6月28號盧浦大橋通車，黃浦江有條大橋；而隧道方面1970年9月打浦路隧道落成、1989年10月24日延安東路越江隧道通車，2003年9月29號大連路隧道通車。過江路越來越多，使陸家嘴翻天覆地，成為家下金融貿易區。1994年11月東方明珠電視塔完工、1999年3月18日金茂大廈開業、1999年8月上海國際會議中心開業，2008年夏季奧林匹克運動會舉辦前，陸家嘴重起緊中國最高建築，即係上海環球金融中心。
上海自從浦東開放後，接過好重要國際會議，增強國際影響力，目的係彰顯中國大陸經濟、社會迅速發展。2001年10月21號上海接咗亞太經濟合作組織，第九次領導人非正式會議，2006年6月15號上海合作組織，成員國元首理事會，第六次會議喺上海舉行。2010年，上海接咗2010年世界博覽會。此外，每年上海接唔少展會。會議展覧業，經已成為上海重要産業。
喺版圖上，1949年上海面積係636平方公里。1958年，江蘇省嘅上海、嘉定、寶山、松江、金山、川沙、南匯、奉賢、青浦、崇明10個縣劃歸上海市，上海市轄區範圍擴大到5910平方公里。到2003年末，上海面積6340.5平方公里。境內轄有崇明、長興、橫沙三個島嶼，其中崇明島面積超過1000平方公里，係目前中國嘅第三大島。
上海大事年表
宋朝同之前
元朝
明朝
1842年以前嘅清朝
1842年-1862年
1863年-1911年
1912年-1949年
1949年至今
地理
位置
上海喺北緯31度14分，東經121度29分。上海喺長江口南岸，喺正中國海岸線中心點，係長江出海嘅門戶。地處長江三角洲沖積平原前緣，東瀕東海，北界長江，南臨杭州灣，北面同西北面係江蘇省，西南面同浙江省接壤。上海嘅市區唔係就喺長江邊，而係喺順住長江支流黃浦江入啲嘅位置。
面積
上海市全市面積6,340.51平方公里，南北最長有120公里，東西最闊約100公里。其中市轄區2,648.6平方公里。
地形
上海市全境係沖積平原，只係西南部有部份火山岩丘。海拔平均高度喺4米左右，地勢平坦，山脈少而低小。西部有佘山、天馬山等，但高度都喺100米以下。上海市最高點係喺杭州灣內海拔103米嘅大金山。
島
上海市區嘅北部，長江嘅出口處有三個島同一啲啱出水面嘅沙洲。三個島即崇明島、長興島同橫沙島，呢個係上海市最大嘅三個島，另外重有南部嘅金山嘴，大金山等島、崇明島以東35公里嘅佘山島。
崇明島係由長江帶落嚟嘅大量泥沙沖積而成，大唐武德元年僅係長江中嘅兩個沙洲仔，面積只有十幾平方公里。之後幾次嘅變遷，而家個島東西之間約80幾公里，南北之間闊約10-15平方公里，面積1041平方千米，係中國嘅第三大島同最大嘅沖積島。
長興島同橫沙島喺崇明島以南嘅江口，將江水分做南北兩條水道。長興島俗稱鴨窩沙，露出水面未過百年，分有五部分：石頭沙、瑞豐沙、潘家沙、鴨窩沙、金帶沙。近40年來先至逐漸形成一個島。同吳淞口相對。橫沙島喺長興島東面，由橫沙島同元沙島組成，面積大約40平方公里。
河
黃浦江同蘇州河貫穿市區。黃浦江將上海分成浦東同浦西。澱浦河銜接澱山湖同黃浦江。大治河銜接黃浦江喺長江出海口。
黃浦江入長江嘅河口叫「吳淞口」，原本係吳淞江入長江嘅口，後來黃浦奪淞，變成黃浦入江口，而個名講落。而家吳淞口係個國際郵輪碼頭，可以坐船去諸如崇明島呢啲島，亦可以坐出市。
氣候
上海屬亞熱帶季風氣候，四季分明，日照充分，雨量充沛。氣候溫和濕潤，春、秋較短，冬、夏較長。汛期有春雨、梅雨、秋雨三個雨期，所以6月到9月嘅汛期集中咗一年六成以上嘅雨量。
2011年嘅上海全市均溫係17.2℃，而分開來睇，市區年均溫15.8℃，郊區年均溫15.2~15.7℃。上海成系統嘅規範氣溫記錄係從1873年開始嘅，到1990年時累年均溫爲15.5℃，而歷年嘅均溫都有升高趨勢。上海最凍時係一月到二月中旬，一月均溫3.6℃，平均最低氣溫0.5℃。雖然係噉，上海冬天氣溫好少降到冰點以下，就一月到二月中旬，各旬均溫3~5℃，朝頭早平均最低0~1℃，喺呢5旬入邊，一日最低氣溫低過-5℃嘅嚴寒日，平均有4日，但噉就佔全年嚴寒日嘅八成，所以上海冬天好少落雪，年均降雪日6.2日，年均積雪日2.8日，即使有積雪都唔深，通常最大雪深細過10釐米，至於大雪就更加少見。不過呢陣時嘅天氣比較多雲，尤其2月幾嘅時候。
而7、8月份係上海最熱嘅時候，喺正常年份呢時當值伏旱。七月均溫27.8℃，平均最高氣溫31.8℃。雖然係噉，因爲上海喺海邊有海洋調節，相比同緯度嘅內陸地區、夏溫低啲而冬溫高啲。所以全年嘅高溫日唔多，一日最高氣溫超過35℃嘅暑熱日喺7、8月度平均有7.6日，而噉就佔全年高溫日嘅九成。不過天氣比較焗，7、8月時平均最低氣溫都去到24.7~24.8℃，而相對濕度去到82~83%，所以個天好焗，好似焗桑拿噉。而喺夏、初秋時，會容易有從太平洋來嘅熱帶氣旋吹襲。
喺極端氣溫方面，徐家匯度錄得嘅極端最高氣溫係40.8℃、極端最低氣溫係-12.1℃；國際交換站度錄得嘅極端最高氣溫係39.9℃、極端最低氣溫係-10.1℃
政區
中共管治初期，上海一共劃分咗20個市區同10個郊區。後來經過多次嘅行政區劃調整同撤縣建區。1992年建立嘅浦東新區，之前大部係川沙縣。原先嘅南市區同原黃浦區喺2000年合併成為新嘅黃浦區。各郊縣亦都從1980年代末起先後改係市轄區，具體嘅係：寶山區、閔行區、嘉定區、金山區、松江區、青浦區、奉賢區、南匯區、崇明縣。至2005年末，上海共有18個區、1個縣，共118個鎮，3個鄉，100個街道辦事處，3293個居民委員會同1991個村民委員會。至2016年尾，上海已經冇郊縣。
人口
全市常住人口達到1750萬。2005年，全市人口密度係每平方公里2750人。上海係中國第一個出現人口自然變動負增長嘅省級行政區，人口自然增長率自1993年開始已經連續保持負增長。2005年，全市戶籍人口出生率係6.08‰，死亡率係7.54‰，自然增長率係-1.46‰。
人口來源
喺1949年以前，上海俾人叫做「十里洋場」。有好多外國租界。住咗好多外國人。好多來自白俄羅斯嘅猶太人為咗避開蘇聯紅軍，亦都着咗草到上海。英國人亦都帶來咗印度人到上海。呢啲外國人喺1949年以後，都已經離開咗上海。
1930年代嘅從中國各地來嘅移民係族群聚居。蘇北人大多居住喺楊浦區嘅定海路、虹口區嘅四川路以東、重有閘北區。廣東人聚集喺虹口區四川路一帶。
喺毛澤東發起嘅知識青年上山下鄉嘅運動之中，由50年代中期到70年代尾，前後經歷咗25年，好多上海嘅青年被發放到大陸各地，亦都改變咗其它地區嘅人口組合。文革結束以後，上海嘅知青又陸續調回上海。
90年代後期，上海再次成為咗移民城市嘅目嘅地。大陸各地有好多人搬遷到上海定居。好多臺灣人，香港人喺滬常住嘅數目衆多。由於好多外國公司喺上海常年設有辦事處，所以好多外國人亦都常年定居喺上海。
大事
上海作係中國嘅重要嘅經濟政治中心，上海人民亦都積極參加過好多影響到中國命運嘅政治運動。響1843年之後，上海被迫開埠後，曾經係西方列強瓜分中國嘅據點。上海有好多外國租界，佢哋有自己嘅法律。
1919年五四運動中，為咗抗議巴黎和會中，外國列強肆意踐踏中國主權將德國喺山東嘅權益轉讓畀日本，即山東問題。同年6月6日，上海各界聯合會成立，反對開課、開市，聯合其它地區，告知上海嘅罷工主張。通過上海嘅三罷運動。
1918年至1925年間，中國國父孫中山同夫人宋慶齡曾經喺上海生活同從事各種政治活動。
1925年，五卅慘案亦都係喺上海發生。係當時嘅工人遊行抗議日本棉紗廠非法開除同毆打工人所引發嘅流血鎮壓事件。
1932年，一二八事變。係日本喺1931年九一八事變後，為咗將國際社會嘅視線從東北轉移，而喺上海挑起嘅中日兩國軍事衝突，時間長達一個多月。
上海係中國共產黨嘅誕生地。十大元帥陳毅亦做過上海市長。
上海亦係文化大革命時期，四人幫張春橋同王洪文活動嘅地方。喺上海亦發生咗好多重要事件。
喺1989年八九民運，上海各界人民同學生積極參加反腐敗，爭取民主自由嘅運動。上海出版嘅世界經濟導報因為發表激進文章，而被當時嘅上海市委書記江澤民下令關閉。
2006年，上海市勞動同社會保障局局長祝均一違法挪用32億勞動保障基金，借畀民營企業家張榮坤旗下嘅福禧投資公司用喺收購滬杭高速公路。因此北京中央政府100幾名調查人員前往上海，調查非法挪用社會保障基金嘅大案。原先嘅中共中央政治局委員，上海市委書記，陳良宇因此被撤職查辦。
方言
上海話係上海地區獨有嘅方言，屬吳語太湖片蘇滬嘉小片，南方方言嘅一種。亦都有人稱上海話係滬語。語音受早期移民中佔優勢嘅蘇州同寧波兩地影響巨大。同杭州話，蘇州話發音類似。
1930年代，係上海話嘅黃金時期。同香港類似，上海嘅作家們意譯或者音譯好多英文新單詞，用到書面文本中，通過當時上海極之發達嘅各種平面媒體進行傳播，然後俾普通話吸收。由1980年代後期開始，上海各個學校統一用普通話授課。好多學校對講方言嘅行為扣品行分處理。而且政府取消咗好多廣播電臺同電視節目中嘅上海話內容。上海話嘅造詞能力亦都開始嚴重衰退。而家上海仍然係一個吳語城市，普通話亦都很通用。隨住中國各地移民嘅日益增加，識講上海話嘅人開始減少。而家，已經很難招聘到發音合格嘅年輕滬劇演員。2005年以來，上海輿論界掀起一股「保衛上海話」嘅浪潮。
海派文化
上海嘅文化被人叫做「海派文化」。它係喺中國江南傳統文化嘅基礎上，同開埠後傳入嘅對上海影響深遠嘅歐美文化等融合而逐步形成，既古老又現代，既傳統又時尚，區別喺中國文化，具有開放而又自成一體嘅獨特風格。毫無疑問，今天嘅上海係世界最時尚嘅都市之一。
改革開放以來上海舉辦過多次大型文化活動，而且建造咗多所全國一流嘅文化設施，包括上海大劇院、上海博物館、上海圖書館、上海影城等。歐洲風格嘅上海音樂廳因市政建設需要被移位元，但喺內部改建之後已經重新對公衆開放，以舉行交響樂音樂會係主。每年上海重會舉辦國際藝術節、國際電影節等文化活動。
人文
1座國家歷史文化名城
19項全國重點文物保護單位
136項上海市文物保護單位
4座上海市級歷史文化名鎮
上海城隍廟坐落喺上海市最係繁華嘅城隍廟旅遊區，係上海地區重要嘅道教宮觀，始建喺明代永樂年間，至今已有近六百年嘅歷史。喺文化大革命時期，遭受重大嘅打擊，神像被毀，廟宇被挪為他用。現已修復。
1949年以前，上海係一個紙醉金迷嘅地方。當時上海著名嘅「百樂門」舞廳享有盛名，從英文「Paramount」得來。「大世界」亦係好出名嘅娛樂中心。好多電影院亦都係非常豪華。例如，大光明電影院始建於1928年，由德國傑出嘅建築師烏達克設計，屬市級優秀保護建築。大光明電影院嘅歷史。國泰電影院原名國泰大戲院。建於1930年，由鴻達洋行設計，鋼筋混凝土結構，外牆採用紫醬紅嘅泰山磚，白色嵌縫，屬典型嘅裝飾藝術派風格，1932年1月1日，國泰大戲院正式對外營業。當天登喺《申報》上嘅廣告用語係：「富麗宏壯執上海電影院之牛耳，精致舒適集現代科學化之大成」。1949年以後，更名做國泰電影院，「文化大革命」期間曾經一度改名人民電影院。1994年被上海市人民政府命名係優秀歷史建築。
1918年至1925年間，中國國父孫中山亦都曾經喺繁華嘅淮海路以南，思南路東側嘅香山路上嘅一幢歐洲鄉村式樣嘅小洋房居住過。而家就被改做孫中山故居。
上海有許多歐美式樣嘅舊建築，其中喺外灘嘅一組歐洲風格嘅外國銀行，商家同飯店遺留落嚟嘅建築群一直以來就係上海嘅標誌，例如：花旗銀行，和平飯店等。但事實上喺市內重有好多一啲二、三十年代遺留落嚟嘅，風格迥異嘅花園別墅，例如丁香花園、沙遜別墅、馬勒住宅以及而家被用作上海市少年宮嘅嘉道理花園等。喺上海嘅市中心，重有當時嘅面積龐大嘅上海跑馬廳。
1927年，著名作家魯迅辭去中山大學職務，同年10月赴上海。喺上海成立咗中國左翼作家聯盟，翻譯、介紹外國嘅進步文學作品，寫咗好多雜文。1936年10月19日，喺上海逝世。佢嘅遺體安葬喺虹橋萬國公墓。1956年，魯迅墓遷移重建喺上海虹口公園。
電影，電視同其他
1949年前，中國嘅電影業基本上集中喺上海，而喺上海有過製片活動嘅電影企業，總數約200家。上海嘅電影製片業，若從資金來源劃分，可以分係外商、民營同國民黨官辦等3種類型，而雄踞上海影壇嘅當推民營電影企業，佔咗總數嘅90%以上。但係，喺眾多嘅民營企業中，大多數公司只係曇花一現，有啲公司甚至一片未拍，即已銷聲匿跡，而稍具規模、能均衡製片產産嘅，大概有十幾間。荷李活八大製片公司都喺上海設立發行機構，幾乎壟斷咗上海嘅整個電影發行市場。只有二三流影院先至播放國產片。
喺中國電影發展史上，起過較大影響同作用嘅，二三十年代有影壇五虎將之稱嘅明星影片股份有限公司、天一影片公司、聯華影業公司、藝華影業公司、新華影業公司等5家；戰後時期主要係昆侖影業公司同文華影業公司兩家。30年代嘅電通影片公司同40年代嘅昆侖影業公司，實質上係喺中國共產黨以民辦面目出現嘅電影公司。
上海因此出現咗好多知名嘅歌星同影星，周璿，阮玲玉，趙丹等。毛澤東嘅第三任妻子江青亦都曾經喺上海做過演員，名係藍蘋。
1949年以後，成立咗國營嘅上海電影製片廠，並對私營電影製片公司嘅改造，1953年2月，上海實行咗國營同民營電影嘅並軌，從此民營嘅電影公司消失。
80年代初，上海只有一個電視台 - 上海電視臺，後來有咗上海東方衛視等等。頻道亦都由一個，發展到好多唔同內容嘅頻道。1970年代，只有黑白電視信號。1980年代，轉做彩色電視信號。原來，只有喺晚上先至播出啲電視節目，發展到而家嘅全日24小時播放。
廣播事業亦都從原來一個單一嘅上海人民廣播電臺，演變成好多調頻，調幅各種唔同內容嘅電臺。
電視台
上海東方衛視
上海電視臺第一財經頻道
上海電視臺新聞頻道
上海電視臺生活時尚頻道
上海電視臺電視劇頻道
五星體育頻道
上海電視臺紀實頻道
上海東方電視臺新聞娛樂頻道
上海東方電視臺文藝頻道
上海東方電視臺音樂頻道
上海東方電視臺戲曲頻道 + 部分時段係購物台功能
上海東方電視臺少兒頻道
上海教育電視臺
東方電影頻道
炫動卡通衛視
戲曲
海派特色嘅滑稽戲產生同抗日戰爭中期，由上海嘅曲藝「獨角戲」接受咗中外喜劇、鬧劇同江南各地方戲曲嘅影響而逐步形成嘅新興戲曲劇種。因為方言隔閡，只係流行喺上海、江蘇、浙江等嘅地區。一人演出嘅滑稽曲藝稱之為「獨角戲」。比較著名嘅滑稽演員有王無能，江笑笑，劉春山，嚴順開，周柏春，姚慕雙同王汝剛等。
滬劇係上海獨有嘅戲曲。
報章雜誌
上海喺1949年以前，就有好有名嘅報紙係申報。新民晚報創辦喺1929年，亦都係一份發行全國嘅有影響力嘅報紙。
小說
20世紀30年代著名作家張愛玲曾經寫過好多同上海有關嘅小說。《十八春》原名《半生緣》寫咗三十年代上海嘅一個悲慘嘅愛情故事。
重要文化節日
上海電視節係中國創辦最早嘅國際電視節，1986年創立至2006年，已經成功舉辦咗十二屆。
上海國際電影節，"金爵獎"創辦於1993年，第二年獲得國際電影製片人協會嘅認證，被歸為A類即非專門類競賽型電影節。2006年，上海國際電影節已舉辦咗7屆。
飲食
本地風味嘅上海菜又叫本幫菜。本幫名菜有好多。喺世界各地有華人嘅地方，都有以上海命名嘅餐館。
經濟
1949年以前，喺上海有好多外國銀行同公司。上海係當時中國嘅經濟貿易中心。上海不但只彙集住以中央銀行、中國銀行、交通銀行、中國農業銀行四大政府銀行為首嘅原國家資本同官僚資本金融機構以及外國在華金融機構。喺外灘附近聚集咗各國頗具實力嘅銀行：英國滙豐銀行、德國德華銀行、日本橫濱正金銀行、俄國華俄道勝銀行、法國東方彙理、美國花旗銀行、比利時華比銀行等組成咗「東方華爾街」。重擁有數量衆多嘅私人資本經營嘅銀行、錢莊同信託公司。經歷咗1927至1937年「黃金時期」嘅發展，到抗日戰爭爆發前，上海嘅私營行莊公司已經達到咗105間；而經過抗日戰爭、解放戰爭時期，到1949年5月上海解放嗰陣，上海私營金融業嘅整體資金實力實際上已經大大削弱咗，但仍然重有119間私營銀行、80間錢莊同5間信託公司。到1952年底，上海私營金融機構嘅數量減至60幾間。1956年初，官方實行公私合營政策，最後全部合併係統一嘅公私合營銀行聯合總管理處。
喺1949年以後，有啲上海嘅資本家都已經着咗草到香港，臺灣，或者海外其它地方。亦都有一啲留喺上海，繼續經營。最後喺1956年初，都被公私合營。
上海係中國大陸經濟最發達嘅城市之一，2004年人均GDP6661美元，連續十年年均經濟成長超過8%。第三産業高度發達，其中最主要嘅産業包括咗金融業、房地産業、保險業以及運輸業等。喺浦東新區嘅陸家嘴係上海嘅新興金融中心，中國人民銀行上海總部2005年8月喺上海揭牌，主要職能係管理公開市場操作。全球500強企業中已有部分喺上海設立咗中國區總部、分公司同辦事處。
上海工業發達，國民黨政府統治時期同計劃經濟時期，上海嘅工業發展水平就已全國領先。改革開放初期，由於中央政策原因，中國東南地區飛速發展，一度使上海嘅工業面臨邊緣化嘅危機，但自90年來中期以來，隨住浦東新區嘅開發，以及財政轉移支付比重減少等多方面嘅原因，上海嘅工業又重新煥發咗新嘅生機。上海工業總產值佔全國嘅十分之一，主要以輕紡、重工業、冶金、石油化工、機械、電子工業為主，其它重有汽車、航空、航太等工業。張江高科彙集咗大量嘅高端製造業。農業佔總體經濟嘅比例較細，大約喺1.7%左右。
由於土地、勞動力成本日益升高，加上市政府經濟政策導向等原因，目前紡織業、重污染行業等低端製造業、勞動密集型産業開始逐漸搬到郊區或閂門，上海市整體産業結構進步明顯，已經形成逐漸鞏固自己嘅核心競爭力。
上海港係西太平洋地區最繁忙嘅港口之一，中國內地最大嘅港口。 2004年上海港貨物吞吐量達到3億7900萬噸，超過荷蘭鹿特丹成為世界第二大貨運港。 2005年上海港集裝箱吞吐量達到1808萬TEU，保持繼新加坡、香港之後嘅世界第三大集裝箱港口地位，預計2006年全年吞吐量將超過2000萬TEU。港口吞吐量大約占全國總數嘅三分之一，目前正喺建設嘅大型深水海港洋山保稅港設計年集裝箱吞吐量係2200萬箱。
上海經濟亦都受到其周圍省份嘅非經濟方面嘅競爭。上游省份GDP增長帶來嘅環境污染，尤其係來自黃浦江上游嘅飲用水污染，已經成為困擾上海發展同居民生活嘅一大難題。
上海寶鋼集團公司
上海石油化工股份有限公司
上海汽車工業(集團)總公司
江南造船公司
外高橋港
洋山保稅港
石洞口發電廠
外高橋發電廠
錦江國際有限公司
百聯集團
上海浦東發展銀行
中國東方航空股份有限公司
上海已舉行嘅會議
上海將要舉行嘅會議
上海已舉辦嘅運動賽事
上海將要舉辦嘅運動賽事
交通
歷史
上海嘅交通工具曾經五花八門、多種多樣，細到自行車、黃包車，大到馬車、小汽車。
1873年，法國人米拉睇到黃包車便利，向法租界公董局呈報計劃。1874年1月，黃包車從日本輸入上海。故此當時滬人又稱之為東洋車。凡喺上海租界上通行嘅黃包車要向工部局攞牌。抗戰前夕，黃包車已增至千幾架。後來三輪車興起，至1940年代後期逐漸被淘汰。1908年3月5號，英籍猶太地產商哈同經營嘅上海第一條有軌電車從南京路口至延安東路外灘通車，相繼發展咗12條有軌電車線路。到1963年8月15號凌晨零時17分，最後一架有軌電車尾班車從靜安寺開出，當當有聲嘅有軌電車從此退出上海。3點52分，第一架20路線無軌電車離開靜安寺起點站向外灘方向駛去。機動三輪車因為平，喺1970年代依然可以喺上海街頭見到。之後逐漸被淘汰。自行車曾經係上海最通用嘅交通工具。1980年代以後，私人逐漸開始買私人小轎車。
現況
上海嘅市區交通較為發達，公共交通設施有：公交汽車巴士，公交電車巴士，黃浦江上輪渡，軌道交通，基本上每一個住宅區周圍會有至少一個以上嘅公交線路停靠。以上呢啲公共交通設施都可以用上海公共交通卡，從而方便付費。
論公交線路數量同複雜性，上海擁有全世界最大嘅公共交通網絡同全世界最高嘅日公共交通客運量。上海全市公交有1100多條公交線路，密如蛛網，並且正以每年新辟、延伸、調整50多條公交線路嘅記錄持續擴充。按運營時間分，有日間公交車、「2」字頭嘅早晚高峰車同「3」字頭嘅夜宵車；按地域範圍分，有浦西、浦東、過江同郊區線之分；按票務方式分，有單一票價1元或1.5元嘅無人售票車，重有單一票價2元嘅空調車同多級票價嘅專線車。
目前，大部分上海市民選擇公交巴士出行，但隨住軌道交通嘅逐步完善，市民嘅選擇方式將會趨向喺軌道交通出行。上海軌道交通線路目前建成五條線路：一號線、二號線、三號線、四號線、五號線，另外重有龍陽路站至浦東國際機場嘅上海磁浮示範運營線，總計近150公里里程。
就費用來講，輪渡仍然係最平嘅公交出行方式，票價普通乘客0.5元一位。公交車普通車1元，空調車兩元，大多無人售票。軌道交通6公里以内3元，6-16公里4元，16公里以上每10公里加收1元，冇設上限。由於國際油價普遍上揚，上海市區頂燈計程車亦全面向上調整，現時起步價係13元3公里，超過3公里以2.4元/公里加價；晚間23:00至第二日5:00期間，起步價係15元3公里，同日頭相比價格上漲30%。至於郊區，起步價係11元3公里，加價相同，亦係超過3公里以2.4元/公里加價。同時，市區同郊區出租汽車每搭一次就收1元燃油附加費。公交車同軌道交通喺晚間大部分都唔開，喺晚間計程車仍然係市民出行嘅選擇。
市內交通包括：
地鐵
磁懸浮2002年12月31日首次運行，30公里長。
公交車
計程車
輪渡
睇：上海軌道交通
鐵路
上海係中國史上第一個建造營運鐵路嘅城市，而第一條營運鐵路係吳淞鐵路，橫跨今日嘅寶山區、楊浦區、虹口區同閘北區，全長14.5公里，連接吳淞碼頭同江灣鎮，喺1874年12月開工，1876年12月全線建成。後因清政府嘅干涉，喺1877年10月20號下令拆除。但20年之後嘅1897年2月27號，喺原吳淞鐵路嘅地方重新開始修築鐵路，改叫淞滬鐵路，建成初期全長6.8公里。淞滬鐵路係中國最早建成嘅一條鐵路，而家都重行緊，亦係中國政府官款修建嘅江南第一條鐵路。喺日本侵華戰爭期間淞滬鐵路係由日軍使用，佢哋建造當時遠東最大機場——江灣機場提供運輸，日本投降後，由國民政府接管，並投入客貨運，1960年初，上海公交線路體系發展使淞滬鐵路逐漸退出客運，只進行貨運。今日嘅淞滬鐵路早已進行多次擴建，總里程達到23.04公里，已成為上海鐵路網北環貨運嘅主要通道。
喺淞滬鐵路嘅建設過程中，同時辟建滬寧鐵路，當時滬寧鐵路嘅上海站多次易址，但喺最後選咗喺今日目中路、虯江路之間，寶山路西側地區，上海人俗稱老北站。滬甯鐵路喺1908年4月1號建成通車，當時嘅上海站亦喺1909年7月竣工正式啓用。1916年，滬、杭、甬鐵路同滬寧鐵路接軌通車，同上海站合站，從而改名係鐵路滬甯、滬杭甬兩路總站，由於當時南市建有鐵路客站，改叫鐵路上海北站。日軍佔領後成為上海站，民國政府接管後改叫鐵路上海站，但由於上海站客流量大、車站細，上海站一直都好逼。1981年，中華人民共和國國務院批准喺鐵路上海東站原址新建鐵路上海站，1984年9月20號正式開工，1987年12月28號完工啓用。新上海站就成為咗今日嘅上海火車站，喺建成初期時係全國規模最大現代化車站。
當時上海北火車站相對應嘅重有上海南火車站，係當時滬杭鐵路起點。1907年開工，1909年正式通車。喺滬甯滬杭兩條鐵路未聯絡接通前，上海南火車站係上海赴杭州嘅唯一鐵路線，同時用作客貨運。作係當時上海重要交通樞紐，上海南火車站成為長江三角洲地區貨運量最大嘅火車站。1937年，淞滬抗戰爆發後，上海南火車站俾日軍猛烈轟炸，最終報慶。如今喺上海南火車站舊址，啲人只可以通過周圍嘅路名來感受當時火車站周邊嘅繁華景象。
如今上海市最主要嘅兩個火車站：上海火車站同上海火車南站由上海軌道交通一號線同三號線互相銜接，前者係1987年啓用嘅新上海火車北站，而後者喺2006年7月1日正式重新啓用。新上海火車南站喺2003年12月經中華人民共和國發改委批准正式開工，係一座全新嘅現代化火車站，佔地面積約23公頃，佢嘅原址係上海新龍華火車站。規劃中嘅滬杭磁懸浮鐵路亦會經過上海南站並設站。新上海南站已經響2006年建成，6月25號試行，7月1號起正式運行。南站嘅建設會為上海西南地區嘅交通帶來更多嘅便利。南站主站屋採用世界上獨一無二嘅圓盤形結構，並大量開發咗地下空間，從2007年起會有大量嘅商店入駐南站嘅底下商鋪，並成為上海西南地區除徐家彙之外嘅第二個大型商業中心。
航空
1911年，法國飛行家環龍揸蘇姆式雙翼飛機來上海作飛行表演，但係不幸機裂而冇命。呢次係上海人民第一次目睹到飛機嘅風采。1912年，留學英國學習飛行嘅厲汝燕學成回國，揸愛特立克式單翼機喺上海上空作試飛表演，呢次係中國人第一次喺上海領空揸飛機。
上海第一個民用機場，係虹橋機場，喺上海市西郊，1921年3月10日開始破土動工，主要工程喺係年6月底基本完成。虹橋機場工程完工之後，但因為航空署「扼喺經費不足」，閒置土地，連京滬航線亦都未能如期通航。國民政府喺南京成立後，隨住滬蓉航空線管理處嘅籌建，以及上海至南京航線嘅開航，虹橋機場先至正式被使用，1934年虹橋機場進行咗一次擴建，征地890畝。1937年8月13號，淞滬抗戰爆發，起因係虹橋機場事件，日本軍隊佔領之後，進行咗大規模改建同擴建使，令虹橋機場嘅佔地面積達2513畝，但大部分係強佔土地。
上海第二個民用機場，係喺龍華地區嘅龍華機場，龍華機場重早過虹橋機場建造，但係喺建成之後，一直用作軍用。龍華機場亦係上海市第一個由陸軍管轄嘅軍用機場。1929年，國民政府航空署決定將龍華機場改做民用機場，由於當時虹橋機場閒置土地，所以到1936年淞滬抗戰前龍華機場經不斷修建，已成為當時中國最好嘅一個民用機場。日軍佔領之後，亦對龍華機場進行咗一系列嘅擴建，主要係滿足日軍嘅戰鬥機停機需要。
1945年日本二戰投降後，虹橋同龍華兩大民用機場正式劃歸國民黨空軍管轄。之後龍華機場同虹橋機場相繼重新劃歸民用，但由於虹橋機場因為政府內部原因未能得到好嘅建設，相反龍華機場就擴建咗，已成為中國民用航空運輸嘅樞紐機場，而且喺當時遠東地區亦都係屈指可數嘅一個國際機場。
1949年中華人民共和國成立，虹橋機場成為空軍機場，龍華機場就繼續用作民用機場。隨住中華人民共和國經濟日益繁榮，相應民用航空事業得到非常迅速嘅發展，到1960年代中期，龍華機場由於緊靠市區，受淨空條件等限制，已經唔啱大型飛機起降，1963年中華人民共和國國務院總理周恩來批准，虹橋機場擴建成國際機場，準備將民航用途轉至虹橋機場，但起初係軍民合用機場。1966年8月，原本喺龍華機場起降嘅國內航班飛機轉到虹橋國際機場起降，同時規定龍華機場係「訓練基地同航班飛機嘅備降場」。1972年，駐虹橋機場空軍撤離。之後虹橋機場進行咗不斷嘅改革同修建擴建，1988年6月25號正式對外宣佈成為獨立嘅經濟實體並且喺上海浦東國際機場未啓用前成為中國前三大航空民用機場。而龍華機場最終喺1991年降格為畀小型固定翼同直升機用嘅通用航空嘅機場。
浦東開發開放後，上海以浦東係發展龍頭，發展速度驕人，虹橋國際機場已不堪重負。上海市政府決定建設浦東國際機場。
上海浦東國際機場喺上海市浦東嘅江鎮、施灣、祝橋濱海地帶，面積40平方公里，距離市中心約30公里。浦東機場一期工程喺1997年10月全面開工，1999年9月建成通航，成為上海市出現嘅第三個民用機場。但由於龍華機場已經唔再作民航運輸，故此上海浦東國際機場實際上係目前上海市第二個民用機場，主要負責國際航班。浦東機場二期航站區已經開工，二期航站樓綜合體工程設計目標年係2015年，同一期航站樓綜合體一起共同滿足6000萬人次嘅年旅客吞吐量；航站區最終總體規劃方案滿足8000萬人次年旅客吞吐量。滿足國家民航總局同上海市對對浦東機場建成亞太地區航空樞紐港嘅戰略要求，滿足上海經濟發展同2010年世博會嘅需求。
公路
上海目前建設有內環線高架、中環線、外環線
長途客運
上海長途客運總站
上海長途客運南站
水運
上海係中國最大嘅港口城市。從上海港出發嘅客貨輪，出海可抵達世界上400多個港口。由於搭船旅行速度太慢，目前除公平路碼頭同埋四日一班往大連嘅車客渡航線外，其餘沿海沿江嘅長途航線都已經停航。
原本喺外灘嘅十六鋪碼頭亦得番往南通、定海同普陀山等臨近地區嘅班船，但係喺2005年12月2號凌晨1點，上海十六鋪碼頭嘅兩幢大樓被成功爆破，有140多幾年歷史嘅上海十六鋪客運碼頭告別歷史舞臺，未來十六鋪碼頭只會當水上旅遊中心使用。
去崇明島之前，要分清上船地點，而去長興、橫沙島都係喺吳淞碼頭上船。另外，上海重有去韓國仁川、釜山，日本大阪、神戶嘅國際遊船，喺外虹橋碼頭上船。
上海港2005年嘅貨物總吞吐量達到4.43億噸，成為世界第一大貨運港口。
上海國際航運中心洋山深水港2005年12月10號正式開港，標誌住上海正向國際航運中心嘅目標大踏步地前進。
市域高速公路
上海市域高速公路以「A」做標識，後加數位序列進行命名。其中環線高速公路以十嘅整數倍命名，其它高速公路以十嘅整數號外嘅序列號命名。市域高速公路包括：
A20公路：外環線
A30公路：郊環線
A1公路：A20公路-浦東國際機場
A11公路：真北路-江蘇省界
A12公路：真北路-江蘇省界
A13公路：A20公路-崇明縣-江蘇省界
A14公路：A30公路-長興島-崇明縣-江蘇省界
A2公路：A20公路-洋山保稅港
A3公路：A20公路-A30公路
A4公路：A20公路-浙江省界
A5公路：A12公路-A4公路
A6公路：A30公路-戚家墩碼頭
A7公路：A30公路-浙江省界
A8公路：A20公路-浙江省界
A9公路：A20公路-江蘇省界
市內高架道路
延安高架路
內環高架路
南北高架路
逸仙高架路
滬閔高架路
中環高架路
旅遊
每年秋季上海都會舉辦為期一個月嘅上海國際旅遊節。誠邀世界各地嘅旅遊者嚟上海參觀遊玩，2004年上海國際旅遊節喺年9月18號-10月6號舉行。
2004年上海舉辦一級方程式賽車大獎賽中國站嘅比賽，吸引咗數以十萬計嘅遊客嚟睇比賽。賽道喺嘉定，擁有各種室內外賽車運動，有著亞洲第一大嘅卡丁車場地。2005年至2008年，上海將連續舉辦三屆網球大師杯賽。「體育旅遊」經已已成為咗申城熱點之一。
商業區
南京路步行街
上海第一百貨商店
四川北路商業街
南京西路商業街
淮海路商業街
徐家彙
淮海路商業街
襄陽路小商品市場
著名景觀
孫中山故居，宋慶齡故居，上海外灘，城隍廟，中共一大會址，新天地，人民廣場，上海博物館，上海大劇院，上海城市規劃展覽館，上海美術館，東方明珠電視塔，金茂大廈，水族館，豫園，上海動物園，上海野生動物園，大觀園，魯迅紀念館，上海科學技術館，世紀公園，大上海時代廣場，朱家角
宗教
上海龍華寺
上海玉佛寺 有玉佛一座。文化大革命，佛寺內人用毛澤東畫像貼滿玉佛，所以冇被紅衛兵搗毀。
靜安寺
徐家彙天主教堂 係1949年以前建造嘅。規模宏偉。
教育
參閱：上海教育
高等院校
上海擁有100多所科研機構，10萬科研人員。
上海交通大學
復旦大學
同濟大學
華東理工大學
華東政法學院
東華大學
華東師範大學
上海外國語大學
上海財經大學
上海第二醫科大學
上海醫科大學
上海大學
中歐國際工商學院
上海理工大學
上海工程技術大學
上海水産大學
上海第二工業大學
上海中醫藥大學
上海音樂學院
上海師範大學
上海海事大學
上海電力學院
上海應用技術學院
上海對外貿易學院
上海體育學院
上海音樂學院
上海戲劇學院
上海新僑學院 學校主頁
上海建橋學院
上海思博職業技術學院
上海杉達大學
上海金融學院
上海立信會計學院
第二軍醫大學
上海醫藥職工大學
上海電機學院學校主頁
上海建橋學院
上海商學院
主要技術培訓機構同院校
上海擁有100多所專業技術培訓機構，其中包括：
中國民航上海中等專業學校
運動
足球
中國足球超級聯賽：上海綠地申花、上海海港
中國足球甲級聯賽：上海申鑫
籃球
中國籃球協會聯賽：上海東方大鯊魚
著名人物
陳雲 (中共)
張聞天
黃道婆
徐光啓
郭秉文
張愛玲 小說家。
阮玲玉 電影明星，最後自殺，寫下「人言可畏。」
史量才
吳健雄
錢其琛
杜月笙、黃金榮、張嘯林 上海黑幫三大亨。
哈同 猶太人。
沙遜 猶太人。
吳啓迪
孫雯
姚明 NBA籃球員。
劉翔
朱建華 1984年洛杉磯奧運會跳高金牌得主。
李富榮
汪嘉偉
賀綠汀
巴金 著名小說家。
沙葉新
友好城市
至2005年末，上海已經同50個國家嘅66個地區結為友好城市關係或友好交流關係，下列其中部分地區。
相
中華人民共和國領導人
上海市有史以嚟全部市長情況詳見上海歷任市長一覽
攷
小行星2197
上海軌道交通
上海合作組織
上海人
上海市政府網站
上海年華
2010上海世博會
上海市地方誌
上海旅遊節網站
上海酒店查詢
上海交通網
上海國際電影節
上海近期日食一覽
海納百川<介紹上海文化嘅blog>
上海文化資訊
上海外灘及其他景點
上海城隍廟
劉鴻生申請公私合營
維客旅行上嘅上海 |
科學 | 係一套靠實證嚟尋求同累積知識嘅方法，建基於經驗主義：經驗主義係一種有關知識本質嘅觀點，主張知識主要或者完全淨係嚟自求知者能夠感知得到嘅嘢；科學家－專業做科學嘅人－會
諗一啲客觀噉驗證得到嘅理論同假說出嚟，嘗試用呢啲理論同假說解釋宇宙嘅一啲現象；
跟住用實驗或者觀察等嘅方法攞數據，睇吓佢哋嘅理論同假說所作出嘅預測係咪合符數據講嘅嘢；
同數據唔夾嘅理論同假說會俾科學家淘汰或者改；
搞科學嘅人會係噉重覆上述嘅過程，直至搵到一啲完美噉符合嗮實驗同觀察數據嘅理論為止。
喺現代嘅科學界，科學會按「研究嘅對象係乜」分做唔同領域：物理學研究宇宙嘅基本定律；化學研究物質；生物學研究生命；天文學研究天體；神經科學研究唔同物種嘅神經系統；心理學同動物行為學研究動物－包括人類－嘅行為；而各門嘅社會科學就研究社會嘅各種現象；响呢啲大類之下仲有得再細分，例如係專門研究生命嘅生物學噉，就可以按「研究嘅係邊啲生命」再細分做植物學同動物學等嘅子領域；除此之外，廣義上嘅科學仲可以包埋所謂嘅應用科學－即係嗰啲將科學知識攞去做應用嘅領域，例如係工程學同醫學呀噉。而無論係邊個領域都好，搞科學嘅人都會秉持經驗主義嘅精神，堅持知識一定要建基於客觀同實證先得。
科學呢家嘢歷史好悠久，有得追溯到去公元前嘅古希臘時期咁久遠：古希臘嗰時啲哲學家成日喺度傾同諗點樣先至可以得到知識，開始度咗啲橋出嚟，例如佢哋有討論過實證可以點樣幫人得到知識；由嗰時開始，科學就有一路噉發展，古羅馬、古印度、中世紀嘅歐洲、中世嘅伊斯蘭世界同華夏、文藝復興嘅歐洲、同埋 17 至 18 世紀起嘅歐美同日本等地都有重大嘅科學進展。到咗廿一世紀初，科學經已係一門龐大嘅行業，每年世界各國都投資大量嘅資源去搞科研，而科學家亦都成為咗一份有返咁上下地位嘅工。
詞源
西方詞源
科學個英文名係 。呢隻字好耐歷史：隻字係喺 14 世紀中期嗰陣嘅英格蘭人由古法文嗰度借過嚟嘅，隻字喺古法文入面有知識同學習呢類嘅意思；而呢隻古舊嘅法文字有得再追溯到去古羅馬嗰度－古羅馬人講嘅拉丁文裏頭有個字叫 scientia，意思係知識或者學問噉解。Scientia 呢隻字亦都俾人指係同拉丁文嘅字 sciens同埋 scire有啦掕。除此之外，有啲語言學家仲主張話隻字可以追溯得再古老啲：古希臘文度有隻字 skhizein，意思係分開或者切開噉解，而古希臘嘅文化對古羅馬有好大影響，有機會係由希臘文傳咗入去拉丁文。
不過，scientia 呢隻字嘅意思喺歷史上一路有變化：本來隻字專指一啲有系統性或者有記錄嘅知識，引申到包嗮所有由學術研究嗰度得返嚟、有紋有路嘅知識－個意思查實好籠統；响公元 1600 年到 1800 年之間，專門研究大自然嘅學問喺歐美地區係俾人嗌做自然哲學嘅，用意係要表示佢哋同研究人行為嘅學問道德哲學唔同。到咗 1800 年開始，自然哲學呢隻字先至讓位俾自然科學呢隻字。由嗰時起，science 呢隻字就演變做今日嘅用法：science 包嗮物理學同生物學呢啲用科學方法嚟研究大自然嘅學科，而道德哲學就演變咗做現代嘅社會科學，而且家吓佢哋主流都係跟科學方法，所以都俾人歸埋入廣義上嘅 science 嗰度。
東方詞源
由 16 世紀起，明朝同江戶幕府下嘅日本都分別噉開始同西人打交道，日本仲好快變咗做成個亞洲入面最強大嘅國家之一。日本人幫 science 改咗個名叫科学，而西人嘅 science 傳到去中原初頭就俾人嗌做格致，意思係《大學》所講嘅格物致知，即係探究事物嘅原理，從而攞到知識。後嚟康有為由日本嗰度引入咗科學呢個漢字詞語，仲令到成個大中華地區都採用呢個詞語嚟稱呼「用科學方法尋求知識嘅學問」呢樣嘢。喺廣東話入面，呢兩隻漢字係讀做 嘅。
定位
「我哋嘅一切知識都係由感官開始嘅，跟住會提升去理解，並且以理性做終結。冇嘢係高得過理性嘅。」
18 世紀德國哲學家伊曼努爾·康德
科學哲學係科學嘅基礎，簡單噉講就係一套有關「科學呢家嘢應該點搞」嘅諗法：哲學呢隻詞一般都係指緊某一個學科，但响廣義上嚟講，呢個詞仲可以攞嚟指「一個人或者一班人對於做某一樣嘢嘅基本信念」－所以粵文入面會有做人哲學呢隻詞，指一個人對於做人嘅諗法同信念；按呢個邏輯，科學哲學就係指緊做科學嘅人對於「科學係啲乜嘢」同埋「科學應該點樣搞」呢類問題嘅一套諗法。
科學哲學建基於知識論上嘅經驗主義觀點：知識論係哲學嘅一門，專門思考知識嘅本質同「點樣追求知識」等嘅問題；而經驗主義就係早喺古希臘嗰陣經已存在嘅一種知識論觀點，主張知識呢樣嘢應該係主要甚至乎完全淨係建基於感官體驗嘅－呢種觀點主張，一個信念要算得上係知識，一定要係能夠直接用感官嚟感受得到，或者係會作出可以用感官嚟驗證嘅預測嘅；呢種觀點會拒絕神秘主義同埋冇得客觀噉驗證嘅信念，覺得呢啲信念唔可以算係知識，會嗌呢啲嘢做「超自然」。
可否證度
可否證度係科學哲學最根基嘅概念之一，成日俾人用嚟界定一套學說或者一個諗法屬唔屬科學嘅範疇：呢個宇宙裏面有數唔嗮咁多個可能嘅諗法，但呢啲諗法當中大半嘅都係不可否證；如果話一個諗法可否證嘅話，意思即係個諗法係有可能透過感官嚟睇吓佢係咪真確嘅。舉幾個例說明：
「喺而家呢一刻時間，阿松左手上面有個橙」呢句嘢可否證；噉係因為研究者只要用對眼望吓阿松左手上面係咪真係有個橙，就可以驗證句嘢係咪真，如果佢見到阿松手上咩都冇，就可以證實句嘢係假－喺最少一個可能嘅情況下，句嘢會俾人證實係一個錯嘅預測。
一個睇相佬話「阿松今年可能會有大病」呢句嘢就未必可否證；想像家陣阿松真係有大病，就會「證實」句嘢；但現實表明咗，就算阿松冇大病，個睇相佬大可以話「我淨係話阿松會有大病啫嘛，冇話佢實會有大病」－無論個結果係點，個睇相佬都有得兜話佢查實講啱咗，所以實際上根本就冇可能知道嗰個睇相佬係咪真係做咗個準確嘅預測。
「一位天使對翼係 50 kg 咁重」呢句嘢就冇乜可否證度；因為如果要驗證呢句嘢，就要去搵一位天使返嚟，再用某啲方法磅吓佢對翼，睇吓佢對翼係咪真係 50 kg 咁重，但問題係以廿一世紀初嘅認知，冇人能夠搵到天使返嚟，所以冇任何方法可以證實句嘢係一個錯嘅預測。
一句陳述「係咪可否證」可以用一條簡單問題嚟衡量：
一般認為，如果求知者對呢個問題嘅答案係「唔可以」，噉句陳述就算係冇可否證度。一句陳述缺乏可否證度嘅原因有好多－例如可能嗰句陳述含糊得滯，搞到提出句陳述嘅人無論結果係點都有得兜話佢查實講啱咗，好似正話睇相佬嗰個例子噉；又或者係評估句陳述嘅真偽要做嘅工序喺實際上根本執行唔到，好似「天使對翼幾重」嗰個例子噉。
可否證度呢家嘢喺現代嘅科學上不可或缺：現代科學正正就係建基於實證嘅；如果一個理論或者假說不可否證嘅話，就表示求知者冇可能透過觀察或者做實驗嚟驗證睇吓佢係唔係真係真確－亦即係話呢啲學說根本就唔屬科學嘅範疇，所以做科學嘅人一般都係唔會理呢啲噉嘅嘢；而有關冇可否證度嘅學說嘅例子，可以睇吓精神分析學說，呢套學說係喺 19 世紀尾由佛洛伊德提出嘅，打後俾人指出佢缺乏可否證度，到咗廿世紀經已冇心理學家仲會用。
科學方法
方法步驟
「如果我睇得更遠，係因為我企咗喺巨人嘅膊頭上面。」
牛頓
科學方法係根據科學哲學嚟追求知識嘅過程。搞親科學嘅人實係用科學方法嚟研究自己在意嘅現象嘅－由物理學同生物學等嘅自然科學至經濟學等嘅社會科學都係噉。科學方法有以下呢幾個步驟：
喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象係咪而家有嘅理論解唔解釋得到，而如果唔得，就要諗吓有冇啲乜嘢新嘅定律有可能解釋到呢柞現象；
牛頓：「基於我觀察到蘋果由樹上面跌落嚟等嘅現象，我推測啲現象背後係因為有引力嘅作用。」
基於諗出嚟嘅新定律或者理論，諗一啲可否證嘅假說出嚟；
牛頓：「如果我提倡條式係真確嘅，啲行星嘅公轉軌道應該會係噉噉噉...」
做實驗或者有系統嘅觀察，攞同分析數據；
牛頓：「啲行星嘅公轉軌道實際上係點嘅樣？」
做總結－
如果數據撐條新定律嘅話，噉就將呢個新發現夾入去現有嘅理論入面，形成一個解釋力更勁嘅新理論；
如果數據唔撐條新定律嘅話，就重新諗過；
「如果我呢個理論係真確，呢場實驗或者觀察理應會得出某個某個結果，而個實際嘅結果係...」
重複。
科學方法係一個循環嘅過程－科學家會係噉重複上述嘅工序嚟豐富人類知識，因為次次搵到新嘅知識之後，好多時即刻又會有新嘅謎團；好似係牛頓萬有引力定律噉，當啲物理學家發現咗佢哋觀察到嘅嘢都係跟住呢條定律之後，佢哋又要開始去諗「萬有引力係點嚟」呢條新問題同埋做新實驗嚟搵答案。於是乎，人類喺知識上就不斷係噉有進步同發現新嘢。
驗證方法
驗證假說主要有兩大方法：
實驗指一啲用嚟驗證某啲假說、牽涉到操控某啲變數嘅程序：响做實驗嗰陣，研究會操控自變數－即係用人工嘅方法改變自變數嘅數值，再睇吓噉樣做會點樣影響到應變數嘅數值。舉個例說明，想像家陣有位物理學家喺度做狹義相對論方面嘅研究；簡化噉講，狹義相對論主張，當一嚿物體郁嘅速度愈近光速，嚿物體過嘅時間就會愈慢；呢種現象就係所謂嘅時間膨脹，而要測試時間膨脹呢個諗法，研究者可以噉樣做實驗－
佢哋擺個原子鐘喺架好勁嘅火箭裏面，
開大架火箭嘅引擎，令架火箭飛得好快，
飛完一輪，之後研究者再攞架火箭裏面嗰個原子鐘，攞個鐘嚟同一個由始至終都喺地球表面唔郁嘅原子鐘比較吓，睇吓以接近光速飛過嘅原子鐘係咪真係會行得慢咗。
喺成個實驗入面，速度就係一個自變數，而個原子鐘所量度嘅過咗幾耐時間就係一個應變數。實驗係現代科學上成日用嘅做法，而實驗室就正正係指一間專門攞嚟做實驗用嘅房，一般都會擺嗮啲專係攞嚟做實驗用嘅架生，而且因為用嘅架生個個科學領域都唔同，所以會有細分做化學實驗室、生物學實驗室或者心理學實驗室呢類再專門啲嘅實驗室噉。
認真嘅觀察指緊一啲用嚟驗證某啲假說、但唔牽涉到操控任何變數嘅程序：响做觀察嗰陣，研究者會搵方法量度啲變數嘅數值，再睇吓啲變數之間嘅關係係咪同假說所講嘅一致，不過佢哋唔會特登郁手改變任何一個變數嘅數值；例如係經濟學家驗證一啲描述「貨品嘅價錢受乜嘢因素影響」嘅假說嗰陣，佢哋好難話直接控制市場上嗰啲商品嘅價錢，但佢哋可以試吓隨機噉抽幾樣商品出嚟睇，計吓統計分析睇吓價錢係咪真係同嗰啲因素有明顯嘅相關，係嘅話就可以話啲數據撐咗佢哋心目中嘅假說，而喺成個過程入面，啲經濟學家冇操控任何變數，只係量度咗啲變數嘅數值，所以佢哋做緊嘅係個觀察，唔係實驗。順帶一提，觀察呢家嘢喺社會科學當中零舍常用。
量度
量度係實驗同認真嘅觀察必然會涉及嘅一樣嘢，泛指「搵出個變數嘅數值」嘅過程：喺做一份科研嗰陣，研究者要首先搞清楚咗用緊乜嘢理論、驗證緊啲咩假說、同埋驗證緊嘅假說入面有邊啲變數喺度。例如用返時間膨脹嗰個實驗做例子，响嗰場時間膨脹實驗當中，研究者考慮咗兩個變數－
一件物體嘅速度、同埋
件物體過咗嘅時間，
研究者要搵一大柞以唔同速度郁動嘅物體返嚟，睇吓呢啲物體係咪真係「郁嘅速度愈近光速，過嘅時間就愈慢」。喺成個過程當中，研究者梗要有方法知每件物體嘅「速度」同埋「過咗幾多時間」－將每件物體嘅速度同時間嘅數值由「未知」變成「知道」嘅過程就係所謂嘅量度。
好多時，同一個變數可以用幾個唔同嘅方法量度，而唔同方法好多時都各有優劣：好似係响量度時間嗰陣，研究者可以用沙漏或者係原子鐘嚟去度；前者嘅設計原始啲，而且因為要靠對肉眼睇有幾多沙落咗下格，而人眼又俾好多外在因素影響，所以次次度出嚟嗰個數值都唔多同－唔多靠得住；度長度嗰陣可以攞軟尺同間尺去度，但軟尺同間尺都有好多唔同款－有啲淨係度得到 cm，但有啲有埋 mm，後者會精確啲。量度方法呢家嘢喺科學入面係一條幾受關注嘅議題，好多時科學上嘅重大發現都係靠發明啲新嘅量度方法先至做到嘅，而且科學家喺評鑑一份科研嗰陣，時不時都會喺度詏嗰份研究用嗰啲量度方法夠唔夠準確同精確。
歸納
要留意嘅係，科學方法用嘅諗嘢方式係歸納。歸納係指緊由啲個別嘅事例嗰度去推斷出一啲普遍嘅原理。歸納相對於數學家成日用、可以得出肯定結論嘅思考方式唔同－歸納唔會保證到個結論係一定真確，但會靠住有大量嘅事例嚟去提升自己個論證嘅強度。好似係以下嘅論證噉樣：
前提 1：所有人類嘅壽命都係有限嘅；
前提 2：蘇格拉底係個人；
結論：蘇格拉底嘅壽命係有限嘅。
呢個係一個典型嘅演繹推理論證：雖然話係有得詏佢嗰兩句前提到底係咪真，但事實係如果佢嗰兩句前提係成立嘅，噉佢個結論邏輯上都一定會成立－喺一個有效嘅演繹推理論證入面，前提真確會保證到個結論真確。呢種思考方式喺數學上成日都會用嚟證明一啲定理。同呢種諗嘢方式唔同，响一個歸納性質嘅論證入面，前提真確冇辦法保證到結論真確，淨係可以靠大量嘅事例嚟提升個論證嘅強度，好似係以下呢個論證噉：
前提：我之前見過嘅天鵝都係白色嘅：
結論：呢個世界上所有天鵝都係白色嘅。
呢個係一個典型嘅歸納論證：就算個前提係真，都保證唔到個結論係真－前提入面嗰個「我」並冇見過嗮世界上所有嘅天鵝，而事實係世界上有黑天鵝，個觀察者會噉諗只不過係因為佢咁啱未見過黑天鵝；如果個觀察者想佢個論證強啲嘅話，佢就一啲要去見多啲天鵝：如果佢睇勻嗮全歐洲嘅天鵝，呢個論證嘅說服力會比較強；相反，如果佢淨係見過英國嘅天鵝，噉呢個論證嘅說服力會渣好多。
「科學方法用嘅係歸納」呢一點對科學家嘅思考方式有重大影響：喺驗證「萬有引力係真嘅」呢句說話嗰陣，牛頓觀察到一個蘋果由樹上面跌落嚟，佢亦都觀察到好多嘢都係跟呢條規則，但佢始終都冇辦法去真係「證明」呢個宇宙入面真係所有嘢都有萬有引力－因為可能喺宇宙嘅某啲黑暗角落度會有啲冇引力嘅嘢，只係人類仲未搵到。科學家靠嘅係實驗同觀察，佢哋冇辦法好似數學家噉真係吓吓都證明佢哋講嘅嘢，只可以靠住重複做實驗同觀察嚟加強自己嘅論證，但始終係冇方法排除一個可能性：呢個宇宙入面可能真係有啲嘢係唔跟佢哋諗出嚟嗰啲定律嘅，只係佢哋未搵到呢啲嘢。
因為噉，喺正式嘅科學文獻入面，科學家正路嚟講係唔會話自己「用手上嘅實驗或者觀察嚟證明咗乜嘢乜嘢理論」，頂櫳淨係會話「觀察同實驗結果撐嗰個理論」，而且佢哋仲會好積極噉去搵新數據，睇吓呢啲佢哋之前未見過嘅數據會唔會推翻舊嘅理論。如果會嘅話，佢哋就會開始諗新理論，或者睇吓點樣將舊嗰個理論改吓等佢可以同新數據夾得埋，令個理論成為一個更加貼近現實嘅模型。
科學理論
科學理論係指科學上嘅理論。要留意嘅係，「理論」呢個詞語喺日常用語度好多時都係指「一啲可能有根據，但未必真係有根據嘅講法」，好似係英文入面就有只係一個理論呢句嘢，意思即係話某一個諗法只係斷估，未必信得過；而喺呢個咁廣泛嘅定義之下，好多嘢都可以算係「理論」－例如係「宇宙係由上帝創造嘅」呢句嘢，喺呢個噉嘅定義之下都算係理論；不過响認真嘅科學研究上，啲科學家對「一嚿知識點先算一個理論」有相當嚴格嘅基準。
理論嘅特性
喺廿一世紀初嘅科學界，一個「科學理論」係指一嚿知識體－一柞描述緊某啲現象嘅講法－而個理論係達到以下嘅呢啲條件：
個理論本身會做一啲可否證嘅預測；
個理論會同由實驗同觀察度攞到嘅數據夾得埋；
個理論有嚟自唔同源頭嘅證據支持。
例如進化論係廿一世紀初嘅科學上好有影響力嘅一個科學理論。根據呢個理論嘅最廣義版本，一個種群嘅生物內部各基因嘅出現頻率會隨住時間而一代一代噉慢慢改變，呢個過程就係所謂嘅進化，而且進化仲有得細分做微進化同埋宏進化兩種，當中後者係指進化引起嘅變化大到令進化前後兩個種群成為咗兩個唔同嘅物種；進化論合乎嗮科學理論嘅三大特性：
「一個種群嘅內部各基因嘅出現頻率有冇隨世代而起變化」呢樣嘢只要有方法量度基因，就可以驗證，如果搵咗一大柞生物種群返嚟，發覺每個種群內部各基因嘅頻率都係定死咗唔變，就會否證進化論；
實驗同觀察表明，種群內部各基因嘅出現頻率的確係會隨世代而起變化；
證據：除咗「响實驗室入面睇吓到生物種群內部嘅基因真係會慢慢噉變化」之外，進化嘅現象仲可以喺好多地方嗰度睇到，例子有
人工選擇－養殖生物嘅人為咗自己嘅目的而特登淨係俾佢哋鍾意嗰啲個體繁殖，令到一個種群變到愈嚟愈似佢哋想要嘅樣，响寵物配種嗰度成日用到；同埋
化石－睇得到唔同時代嘅化石展現生物物種喺形態上慢慢噉起變化。
... 呀噉。
假說
假說喺科學上係指一啲由科學理論嗰度推理出嚟嘅陳述，有可以直接噉驗證，但未經證實。每當有科學家提出新嘅理論去解釋某啲打前解釋唔到嘅現象嗰陣，科學界通常第一時間想做嘅嘢就係會想去搵啲方法嚟去驗證吓個理論。佢哋會由個理論嗰度開始諗吓「如果個理論係真嘅，會引起啲乜嘢假說」，跟住佢哋就會去設計啲實驗出嚟去驗證吓呢啲假說。例如係頭先講咗嘅進化論噉：
根據進化論，一個種群有可能喺短時間之內啲基因頻率一代代噉變；
噉如果攞一個種群嘅飛蛾嚟睇，設 做其中一個基因喺呢個種群入面出現嘅頻率；如果進化論係真確嘅，應該會有最少一個 會喺幾代之間唔同咗－而假設有現代嘅遺傳學知識，「會有最少一個 會喺幾代之間唔同咗」呢句假說有得靠直接嘅觀察嚟驗證。喺成個諗嘢過程入面，研究者用咗如果...，噉應該...嘅邏輯－如果 A 係真，噉 B 應該都會係真，既然係噉，如果發現咗 B 唔係真，噉 A 就應該唔係真。「有最少一個 會喺幾代之間唔同咗」呢句嘢喺呢度就係一個假說：句嘢由進化論嗰度推理出嚟，有得用觀察驗證。
變數
變數係科學理論同假說實會有嘅嘢。一個變數係指宇宙入面一個數值有可能變化、兼且係形容緊某啲嘢嘅特性。例如智能同性格呢啲特性都可以攞嚟形容人，而且呢幾樣嘢個個人都唔同，所以呢三個都係屬「攞嚟形容人」嘅變數。體積同質量呢啲可以攞嚟形容人或者物件都得，而且呢兩樣嘢個個人件件物件都可以唔同，所以都係屬於「形容人同物件」嘅變數。變數大致上有得分做兩種：
連續變數指啲有得用數嚟量度、兼且去到小數點後幾多位都得嘅變數；呢啲數值攞得嚟比較大細同埋做數學嘅運算。例如人有幾高有幾重都可以講係連續變數－身高同體重有得用數嚟度。研究者有得用呢柞數值嚟比較唔同人嘅身高同體重，仲可以用呢啲數值嚟計數；
相反，宗教就係一個唔連續變數－「一個人信邊個教」呢家嘢唔可以用數嚟度，而且個值一般都唔可以攞嚟做算術運算：「183 cm」同「80 kg」呢啲數值有得加減乘除，而「信佛」同「信耶穌」呢啲值雖然都係形容緊人，但冇得攞計數機去撳加減乘除。
順帶一提，統計學同相關嘅領域有對「變數嘅分類同特性」有詳細著墨。
變數係科學嘅關鍵，因為基本上科學成個目標就係要去了解宇宙咁多嘅變數之間有咩關係。例如以下呢柞科學定律都係講緊某一啲變數之間嘅關係：
牛頓萬有引力定律：
呢條定律係講緊兩嚿嘢之間嘅萬有引力同兩嚿嘢嘅質量距離有乜嘢關係；條式有四個變數：引力、兩嚿嘢嘅質量同埋兩嚿嘢之間嘅距離。呢四個變數都係連續變數－可以攞數嚟度同埋做加減乘除，而物理學家同工程師等嘅人亦都真係會攞呢條式嚟計嘢。
歐姆定律：
呢條係電磁學上嘅一條常用定律，意思係講通過一嚿導電體嘅電流同施加喺嗰嚿導體兩頭嘅電壓成正比，又同嚿導體嘅電阻成反比。條式總共有三個變數：電流、電壓同電阻，而且三個都係連續變數。
需求定律：一條經濟學上嘅定律；需求定律係講緊話，假設第啲因素唔變，當一件貨品嘅價錢升，對件貨品嘅需求量會跟住跌，反之亦然；簡單嚟講，即係話「一樣嘢愈貴就愈少人買」。呢條定律入面有兩個變數：價錢同需求量，而呢條定律話佢哋之間有住反比嘅關係。
海伯法則：神經科學上嘅一條定律，講喺個腦入面，兩粒神經細胞愈係會一齊射神經脈衝，兩粒細胞就愈係會連埋一齊。呢條規律同埋佢嗰柞變種大體上有兩個變數：「兩粒神經細胞有幾常會一齊射脈衝」同埋「嗰兩個神經細胞之間嘅連結有幾強」，而呢條規律話呢兩個變數係成正比嘅。
無論係邊個學科都好，科學嘅重點基本上就係想搵出變數同變數之間有啲乜嘢關係，而「知道嗮成個宇宙入面所有嘅變數同埋佢哋之間嘅相互關係」可以話係科學嘅終極目標。變數嘅重要性亦都反映咗喺科研文獻嘅書寫嗰度：喺寫一份科研文獻嗰陣，寫嗰個研究者一般都一定要搞掂一樣嘢－講清講楚自己嗰啲假說度有啲乜嘢變數喺入面，同埋係呢柞變數點樣定義。
奧坎剃刀
次次學界發現親啲乜嘢前所未見嘅現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。奧坎剃刀就係其中一條最出名嘅評鑑基準。奧坎剃刀呢條原則查實就好簡單：假設第啲因素不變，科學家會比較鍾意用簡潔啲嘅理論；即係話如果有兩個科學理論都係解釋緊同一柞現象，而佢哋嘅證據強度同解釋力一樣咁強嘅話，科學家一般都會揀用變數少啲、或者方程式嘅數量少啲嗰個理論。
奧坎剃刀嘅存在原因有好多：一方面，因為西人自古以嚟就覺得優雅就係「用最少嘅氣力做最多嘅嘢」－呢點喺佢哋嘅藝術方面都睇得到；而另一方面，呢條準則亦都同可否證度有啦掕－當一個理論牽涉到好多個變數嗰陣，驗證個理論嘅時候就愈難控制嗮所有嘅變數，而呢點令到用個理論嘅科學家容易搵到啲事後孔明嘅解法嚟去為自己個理論辯護，例如想像兩個理論，兩個理論都係嘗試緊解釋同一種現象，不過
理論 A 啲方程式得 4 個變數、
理論 B 啲方程式有成 30 個變數咁多、
假設第啲因素不變，要控制嗮理論 B 嗰啲變數難過要控制嗮理論 A 嗰啲，所以响做實驗同觀察嗰陣，理論 B 有更加大嘅機會出現以下噉嘅情況：數據唔撐個理論啲假說，但幫個理論辯護嘅人詏，話個結果之所以會係噉只不過係因為冇控制嗮所有嘅變數－「今次嘅實驗淨係控制咗其中 20 個變數，淨低嗰 10 個變數冇量度到，所以今次實驗唔算真係測試到個理論」 ；相比之下，理論 A 得嗰 4 個變數，假設第啲因素不變，要控制嗮啲變數會相對容易－一個理論「變數多」間接令個理論更加難驗證。
科學界
科學界係世界上數以百萬計嘅科研人員嘅總體。喺科學家方面，世界各地嘅大學同埋科研機構都會招收人做博士學生，會喺博士課程度教佢哋點樣跟住頭先講咗嗰柞科學哲學同科學方法概念去追求新嘅知識；啲博士學生做到嘢、畢到業嘅話就有得成為科學家。响世界各地嘅大學、研究所或者係私營科研機構都會請科學家去搞科研。啲科學家做完研究之後會將自己嗰啲結果同攞到嘅數據用科研論文嘅形式發表，等其他同學科嘅科學家有得交流或者試吓將啲結果攞去重覆驗證。除咗科學家之外，科研人員亦都包括咗好多好似係研究助理呢類嘅人員－佢哋通常冇博士學位，但識少少有關科研嘅嘢，所以就打工喺實驗室或者大學度幫手執頭執尾。
廿一世紀初嘅科學界係一個財力好雄厚嘅集團：全世界嘅政府都會幾億幾億噉揼錢落去自己區入面嘅大學嗰度搞科研；研究資金多嘅地區多數會吸引到多啲有才華嘅科學家去做科研，亦都會出到多啲有影響力嘅研究。
科學分科
做科學嘅人通常會按「研究對象係乜」分做唔同嘅領域，每個領域有自己嘅一套文獻同埋研究方法。科學領域最基本上可以分做自然科學同社會科學兩大類：
自然科學
自然科學係泛指專門研究大自然嘅科學領域。
物理科學：研究啲原子或者係星球呢類冇生命嘅嘢。
物理學：研究宇宙嘅基本組成要素，好似係物質、物質喺時間同空間入面嘅運動、以及好似係能量或者力呢啲概念都係物理學嘅研究題目－細至構成物質嘅基本粒子，大至成個宇宙，都係物理學嘅研究範圍；物理學會透過分析同發現宇宙最基本嘅定律嚟去了解宇宙係點樣運作嘅，而且因為宇宙入面嘅嘢幾乎冚唪唥都會受制於呢柞定律，物理學可以話係自然科學之中最基本，覆蓋面最廣嘅。
化學：研究物質同物質嘅特性，尤其係物質可以點樣變化；化學嘅範疇包括咗研究化學元素以及係化合物嘅組成、結構同特性；除此之外，化學家仲成日研究物質點樣做化學反應－化學反應簡單講就係兩款或者以上嘅物質互動，分別噉變成第啲款嘅物質，仲有係化學反應發生嗰陣嘅能量變化等嘅問題。
地球科學：專門研究地球嘅環境，涵括咗地質學、海洋學同氣象學等嘅領域；呢啲研究好多時會用到物理學同化學上嘅知識，例如係研究地球嘅岩石圈嘅地質學就會試圖了解地殼嘅化學成份同埋由地核放出嚟嘅熱力點樣影響呢啲成份－前會涉及化學，而後者會涉及熱能同壓力呢啲概念。
天文學：研究天體，包括恆星、行星、衞星、彗星同星系呀噉；天文學會運用數學、物理學同化學嚟解釋宇宙入面唔同嘅天體點運作，簡單嘅例子包括咗用物理學上有關重力嘅概念同理論嚟分析啲行星點樣圍住恆星公轉。
生命科學：研究細菌同植物等有生命嘅嘢。
生物學：研究生命同生命對環境嘅影響，可以再細分做：
分子生物學：做分子層面嘅生物學研究，會研究一粒細胞內部唔同嘅系統之間會點樣互動，包括咗 DNA、RNA 同蛋白質呢啲分子嘅合成以及呢啲互動點樣調制，好多時會用到化學上嘅知識。
遺傳學：研究基因同遺傳物料嘅一個生物學子領域，基因決定一隻生物嘅種種特徵，而對佢哋嘅研究令到科學家了解到特定基因嘅功能同埋能夠分析基因之間嘅互動；呢方面嘅研究仲引致咗遺傳工程呢家嘢嘅誕生。
細胞生物學：研究細胞嘅結構同生理特質，包括佢哋嘅內部行為、彼此之間嘅互動同佢哋同周圍環境嘅互動。呢種研究可以做喺好似細菌噉嘅單細胞生物身上，又可以做喺好似人類噉嘅多細胞生物身上。了解細胞嘅結構同功能對於研究生命嘅科學嚟講係一種基礎嘅研究，生物學家要知道細胞點運作同彼此之間點互動先至可以模擬多細胞生物嘅組織同器官嘅運作原理。
神經科學：研究神經系統，包括神經解剖學同神經生理學。神經科學俾人指似係介乎於自然科學同社會科學－神經科學研究嘅係神經系統，神經科學家好多時會研究動物嘅神經系統，但又會研究人嘅腦，所以神經科學上嘅知識可以用嚟理解社會嘅特性。
生態學：研究生態系統，即係研究由兩個或者以上嘅生物物種住埋一齊，並且同周圍環境當中嘅冇生命物體互動而形成嘅系統；喺多數嘅地球生態系當中，能量都會以太陽光嘅形式進入生態系－植物會吸太陽光做光合作用整養分維生，跟住食草動物會食植物，食肉動物會食食草動物－呢啲複雜嘅互動就係生態學嘅研究範疇。
... 等等。
社會科學
社會科學係泛指研究人類嘅科學，社會科學都係跟住嗰套科學哲學同方法做研究嘅，堅持要用客觀同實證嚟理解人類。但因為社會科學研究嘅係人類，所以喺用嘅研究方法上就唔同啲，例如係社會科學冇得好似自然科學噉樣，自由噉操控佢哋嘅研究對象，而且倫理上嘅限制比較多－例如係生物學家大可以啲細菌種完之後就攞去銷毀，但係心理學家冇得將啲人做完研究就攞去銷毀，而且後者攞數據嗰陣又要考慮私隱嘅問題，所以好多時冇辦法好似自然科學噉，話想攞咩數據就攞咩數據。
一般會俾人當做社會科學嘅領域包括咗：
心理學：研究人類嘅行為、認知同情緒，簡單嘅例子包括研究人類嘅記憶力或者智能同各腦區嘅活動有咩關係。廿一世紀初嘅心理學同神經科學以及動物行為學有相當嘅重疊。
社會學：研究社會嘅秩序同一般法則，簡單嘅例子有研究文化嘅隨時間變化會唔會跟從乜嘢規律。社會學有陣時會俾人覺得係人文嘅一環，不過可以用到一啲幾數學化嘅研究方法，例子可以睇個體為本模型呢種電腦模擬做法。
經濟學：研究人點樣生產、分配同消費有限嘅資源，簡單嘅例子有研究一個經濟體嘅普羅大眾使錢嘅方式。經濟學出嗮名鍾意用大量嘅數學模型嚟分析自己研究嘅現象，當中博弈論就好出名。
語言學：研究人類嘅語言，包括研究語言之間嘅關係或者人腦點樣處理語言呀噉；語言學時不時都會涉及研究人腦或者人類嘅行為，所以有時會俾人分類做心靈科學嘅一門。
考古學：通過發掘同調查古人嘅遺跡遺物同文獻嚟研究古代社會－考古學研究者會嘗試搵出古人留落嚟嘅文物，用放射定年法等嘅方法嚟判定每件文物有幾耐歷史，並且用呢啲文物做基礎判斷古人嘅生活方式。考古學好多時會俾人當係人文學科。
資訊科學：泛指研究分析、儲藏同操控資訊嘅領域；資訊科學其中最出名嘅一環係圖書館學，會研究圖書館等儲起資訊嘅社會產物點樣影響人同人之間嘅資訊傳播，以及呢啲資訊傳播會對社會造成咩影響。要留意嘅係，啲人講資訊科學有時會包埋一啲唔係社會科學、但同資訊好有啦掕嘅領域，例如電腦科學。
... 等等。
除咗上述呢啲比較學術嘅領域之外，屬於實用嘅商學亦都有相當嘅社會科學成份，有陣時會俾人當做社會科學噉嚟睇：例子有管理學研究人點樣聚埋一齊合作做嘢，或者係市場學研究生意人要點做先能夠有效噉賣自己嘅產品呀噉；呢啲領域都會涉及剖析人嘅行為，包括分析打工仔嘅工作表現會受啲咩因素影響或者係研究消費者買嘢嘅意慾會受啲咩因素影響，而事實係，呢啲領域成日都會攞心理學上嘅概念用嚟分析人嘅行為，同社會科學關係密切。
第啲分科
除咗自然學科同社會科學呢兩個大類之外，科學分科仲有以下呢啲分法：
形式科學：數學同邏輯學呢柞靠演繹推理嚟追求知識嘅學科亦都同科學好有啦掕，幾乎所有科學家或多或少都會掂吓呢啲學科。好似係數學噉，數學用演繹推理，主題研究數量、結構同空間，同頭先講咗嗰柞科學學科一樣咁嚴格；不過數學用嘅唔係歸納法，而係用證明嘅方法，只要自己嘅推論冇問題就會做得到確保自己得出嘅結論實係正確－所以數學喺追求知識嘅方法上明顯有異於物理學、生物學同絕大多數嘅社會科學，之但係科學又唔可以冇咗數學－數學成日引發科學上嘅重大突破，而且科學嘅過程裏面都無可避免要用到數學。於是為咗分清楚，數學同埋邏輯呢柞學科俾學界嗌做「形式科學」，嚴格定義係指「研究形式語言嘅領域」。
應用科學：有一啲學科會俾科學界嗌做「應用科學」－泛指一啲專係為咗將科學知識用喺實際用途上面而存在嘅學科，當中最出位嘅要數各門嘅工程學同埋醫學；好似係醫學噉，醫學研究者會留意住化學界同生物學界有啲乜嘢新發現，用呢啲發現去發明新嘅醫療技術，再做實驗嚟睇吓呢啲新技術係咪真係得－即係用科學方法去探索「點樣將科學上嘅發現用喺實際用途嗰度」，所以俾人叫做「應用」科學；同應用科學相對嘅係所謂嘅純科學，即係指好似物理學、化學同心理學呢啲純粹係為咗追求知識而存在嘅科學領域。
心靈科學：泛指研究心靈嘅科學領域－「研究心靈」包括咗研究人同第啲動物嘅情緒、認知功能以至智能呀噉；心靈科學會研究神經系統點樣透過各式各樣嘅過程表示、處理以及轉化資訊，亦會諗埋心靈之間點樣用符號傳達資訊；心靈科學家會透硬科學同軟科學：一般嚟講，如果一門採取科學方法嘅領域
啲量度夠精確，而且
夠客觀，
就會俾人當係硬科學，否則就係軟科學。舉幾個例說明，好似物理學同化學等嘅自然科學多數都會俾人當係硬科學；社會科學多數都會俾人當係軟科學，因為呢啲領域研究社會現象，好多時都會用問卷或者訪問等嘅方法要受試者答問題，用呢啲答覆做分析；而心理學就一半一半－研究腦活動同研究外顯行為等唔使靠人類受試者口頭報告又唔靠文字數據嘅心理學子領域一般俾人覺得係「硬」啲，相對嚟講社會心理學等比較依賴問卷同訪問嘅心理學子領域就俾好多人覺得係「軟」啲。
跨學科：係指跨越傳統學科界限嘅研究；科學上嘅跨學科研究係會攞唔同領域上嘅理論同研究方法，嚟達致對研究對象有更加深入同全面嘅理解，例如喺廿世紀，研究人類點樣使錢俾人覺得係屬於經濟學嘅範疇，但現實表明咗，人使起錢上嚟好多時都係唔理性嘅，所以假設咗「決策者係完全理性」嘅舊派經濟模型搞唔掂，於是就有人諗點樣將心理學上嘅理論模型結合落去經濟學研究嗰度，成功噉解釋咗一啲廿世紀經濟學搞唔掂嘅現象，出咗行為經濟學呢個新嘅領域。
... 等等。
科學文獻
科學文獻係指科研人員寫嘅一柞有關科學嘅文獻，包含咗做完實驗同觀察之後寫嘅報告同埋係啲做純理論討論嘅文章。一般嚟講，無論係邊個領域或者邊種類型嘅科學文獻都好，一份科學文獻都大致上會跟以下噉嘅流程：
文獻綜述：正路嚟講，科研人員喺郁手做新嘅研究之前，都實會摷吓同讀吓自己研究緊嗰範嗰啲近期文獻；佢哋噉做嘅用意係想睇吓嗰範嗰啲研究者近排做咗啲乜同埋有冇乜嘢新發現或者理論－噉樣做一嚟係要攞靈感，二嚟係要費事自己嘥時間走去做一啲人哋已經做咗嘅嘢；而喺做科學性質嘅討論嗰陣，研究者通常首先會大致上噉概括吓嗰個研究課題，講吓個課題有啲乜嘢主要理論同諗頭，跟住就會講吓呢啲理論同諗頭有冇啲乜嘢甩漏－做新研究嘅常見理由包括「現有嗰啲理論解釋唔到某啲現象」，又或者係個研究者嫌打前嗰啲研究用嘅量度方法唔掂... 呀噉。
諗法理據：講完現有嗰啲文獻之後，位研究者就要提出自己嘅諗法同埋有啲理據嚟支撐自己提出嘅諗法；响實證科學上，「支撐自己提出嘅諗法」通常都係實際噉去做實驗或者觀察嚟攞數據，並且對呢啲數據作出分析同埋呢啲分析得出嘅結果係點。
總結：提出咗諗法，又搵到證據撐自己個諗法之後，研究者正路會大致上噉總結吓自己搵到嘅結果，並且講吓呢啲結果對現有嘅知識體有咩啟示－例如「對於我而家呢個實驗，手上呢兩個理論會作出唔同嘅假說，我做呢個實驗嘗試驗證邊個理論作嘅假說先至係真確，實驗結果撐理論 A 多過撐理論 B，而我認為理論 B 要作出噉噉噉嘅修改先至可以令佢有說服力」噉嘅推論。
如是者，科學作為一嚿知識體就一路係噉有進展－後人基於前人做嘅研究嚟諗新橋，係噉累積數據同埋知識。
科學史
遠古科學
喺發明文字之前嘅時期嗰陣，人類已經有實踐性質嘅科學。當時嘅人類已經會發明啲嘢嚟幫助自己嘅生活，好似係石器時代嘅人噉：佢哋識整架生同埋諗方法改良啲架生，雖然因為冇文字搞到佢哋嗰啲有關架生嘅知識只係有得口耳相傳，但嗰啲查實已經算得上係原始嘅工程學；例如中美洲嗰頭嘅人喺呢方面就好出名，佢哋喺公元前 9000 年嗰陣已經將粟米馴養咗，用咗一啲基礎嘅植物學知識。
打後少少，有好幾個公元前嘅文明－例如係古埃及、古印度、古華夏、古典時代嘅歐洲、同埋兩河流域文明－都識得一啲科學知識：好似係用啲方法觀察天體嘅運行同整曆法、用文獻記載一啲基本嘅生理知識、又或者係觀察同紀錄自己周圍啲動植物。雖然係噉，嗰時啲人仲未有嚴格嘅科學可言－冇文獻顯示佢哋會走去傾歸納或者係可否證度呢啲科學哲學嘅概念，所以可以話係冇科學性質嘅思考呢回事。
古希臘
學者一般都認為，科學哲學嘅開端係喺公元前嘅古希臘。嗰陣時啲希臘人好興傾哲學同埋知識方面嘅話題，當中公元前 5 世紀嘅蘇格拉底就有喺度試緊用哲學方法理解人同政治，又有批判嗰時啲研究大自然啲學者唔夠實證，後嚟仲因為佢唔肯接受嗰時希臘人用希臘眾神解釋自然現象嘅做法，俾人當係異端份子處死。
打後少少，喺公元前 4 世紀，都係好出名嘅哲學家柏拉圖同阿里士多德就有喺度講點樣將人嘅諗嘢方法分類：佢哋提咗歸納同演繹推理嘅概念，仲有傾到兩者之間有乜嘢分別，可以話係歷史上第一次有人喺度傾科學哲學嘅概念；雖然係噉，阿里士多德佢接受少少用人做中心解釋宇宙嘅理論，而且又睇重用純理論分析去了解大自然－唔會點講用實驗同觀察攞數據，所以嗰時嘅科學哲學淨係得個初形，仲係未有乜嘢實證科學出現。
中世紀
喺中世紀嘅時候，世界各個地區都見到科學上嘅發展，例如當時嘅伊斯蘭世界繼承咗古希臘哲學家嘅思想，喺中東多地建立咗圖書館等嘅學問組織，用實驗嘅方法收集數據嚟研究天文、醫學、化學同煉金術等各方面嘅知識；打後喺 10 世紀開始，仲出咗阿拉伯人學者用實驗嘅方法嚟研究光嘅反射同折射等嘅大創新，俾人覺得早期實證科學嘅代表之一。後嚟俾呢啲嘢影響咗，13 世紀嘅英格蘭學者羅傑培根寫咗好幾本書講光學同語言學等嘅學問，又提倡用實證嘅方法嚟追求知識，令到歐洲嘅實證科學成咗形。喺中世紀後橛，歐洲嘅大學由結合天主教神學同阿里士多德思想嘅經院哲學主導。喺呢個時代，亞巴郎諸教文明－包括歐洲同伊斯蘭世界－已經搞實驗科學搞得有聲有式－雖然呢個時期嘅科學好多時仲係俾宗教限住，例如係當時啲科學家間唔中就會因為討論科學嗰陣講錯嘢，得罪啲神職人員而有麻煩。
同時屬於中世紀嘅趙宋皇朝喺各方面嘅科學度都有一定嘅發展。宋朝嘅漢人發明咗火藥，仲利用呢樣發明品整咗一啲原始嘅大炮出嚟；除咗噉，佢哋發明咗指南車，又喺數學上改進咗好多嘢，俾人覺得係華夏文明歷史上最識搞科技嘅皇朝；同西人唔同嘅係，宋人嘅科學以實用為主，好似光學或者科學哲學呢啲冇乜實際用途嘅理論探究會少啲，但佢哋嗰啲科技仲係吸引到唔少人喺西面走嚟交流。後嚟南宋皇朝喺 13 世紀尾俾蒙古人打冧，令到中世紀華夏文明嘅科學發展停滯咗一排。
值得一提嘅係，趙宋皇朝嘅科技發展主要係喺中原嗰頭：嗰陣時嶺南仲未完全成為漢人，南越人嘅文化冇咁先進，唔似得閩越人噉出名曉造船，即係越人响科學上稍為落後啲，冇出到咁多有料到嘅學者或者技術。雖然係噉，嗰時嘅粵廣地區學咗啲大唐同大宋嘅先進漢文化，又有搞啲工藝，所以喺科技上開始萌芽。
文藝復興
文藝復興係歐洲嘅一個黃金時代，嗰時嘅歐洲人開始重新研究古羅馬同古希臘留落嚟啲文化遺產，令到佢哋喺藝術同思想方面有好多躍進。當中 16 至 17 世紀嘅意大利物理同天文學家伽利略最出位：佢用咗數學嘅概念嚟表達物理學嘅定律－呢樣嘢喺嗰時好新穎，因為佢之前嗰啲自然哲學家多數都淨係會用文字嚟寫科學定律，而好少可用精確嘅數學方程式表達。伽利略做咗好多創新嘅實驗，甚至仲挑戰當時羅馬教廷認定嘅地心說，最後搞到教廷唔妥佢，拉咗佢去審同軟禁，成為咗一個「因為唔服從當權者而受迫害嘅科學家」嘅典型例子。打後 16 世紀嘅法國哲學家笛卡兒俾伽利略影響咗，提倡用數學嚟理解大自然，又發明咗用座標嚟計幾何嘅做法；同期嘅英國哲學家培根寫咗好幾本有影響力嘅著作，主張自然哲學應該係用實證做主導，又批判咗阿里士多德嘅思想，宣揚一種以「描述自然定律」為核心嘅科學方法。現代科學喺呢個時期可以算係成咗形。
呢個時期嘅嶺南地區已經做咗明朝中國嘅主要對外港口。粵人發展咗好多有睇頭嘅工藝技術，會將佢哋啲工藝品賣俾西歐嘅人，而且仲因為同西歐人交流得多，出咗啲有西歐味道嘅思想流派，好似係嶺南學派噉，就會主張用「質疑」嘅方法嚟求學問。總體嚟講，呢個時期嘅嶺南同其他東亞嘅社會一樣，喺純科學方面冇乜話重要影響力，但喺科技上係有咁上下嘅水平。
啟蒙時期
喺 17 至 18 世紀，歐洲正係處於啟蒙時期－俾笛卡兒同培根啟發咗，歐洲响自然哲學上開始有大幅嘅進步，西歐諸國同俄羅斯成為咗橫掃成個世界嘅強國。英國物理學家牛頓同德國數學家萊布尼茲改革咗數學同物理學，形成咗今日講嘅古典力學；而後者諗咗微積分同能量呢啲概念出嚟－兩樣都係自然哲學上嘅大突破；除此之外，萊布尼茲仲改咗吓自然哲學上用嘅字眼，唔再用啲帶有目的論嘅字眼嚟寫自然哲學嘢，令到現代科學更加客觀咗。最後，西人就係响呢個時期開始用 science 呢個字嚟稱呼研究大自然嘅學問。
摩登時代
自從喺 19 世紀頭開始，各門嘅自然科學就喺度起勢噉發展。歐美地區喺呢個時期出咗好多個有重大突破嘅科學理論－好似係熱力學定律、電磁理論、原子論同埋由查理斯·達爾文提出嘅物競天擇呀噉。呢柞理論係現代科技嘅基礎－好多現代嘅科技都係要靠呢啲理論先至整到出嚟，例如係同醫學好有關係嘅細菌研究就成日都會用到物競天擇理論。除咗噉，19 世紀早期仲係社會科學嘅開端。
响同一時間，遠東地區亦都開始搞科學：日本出咗好幾個好似係野口英世噉嘅著名科學家，成為咗二十至廿一世紀世界上喺科學方面最出色嘅國家之一；同期嘅香港亦都開咗好幾間大學搞科研，出咗啲好似係高錕噉喺科學上有重大成就嘅人，而到咗廿一世紀初，香港嘅科研喺國際上都係處於算係比較前列嘅位置；中國大陸喺科研上水平都有返咁上下。
哲學
理性、批判思考
數學、科學運算
科技、科學幻想
範式轉移、創新
詞表
文獻
哲學文獻
Feyerabend, P. (2005). Science, history of the philosophy, as cited in Honderich, Ted (2005). The Oxford companion to philosophy. Oxford Oxfordshire: Oxford University Press. ISBN 0-19-926479-1. OCLC 173262485.
McComas, W. F. (1998). The principal elements of the nature of science: Dispelling the myths. In McComas, William F. The nature of science in science education: rationales and strategies (PDF). Springer. ISBN 978-0-7923-6168-8.
Papineau, D. (1996). Philosophy of science (pp. 286-316). New Jersey: Blackwell Publishing Ltd.
Popper, K. (2002) The Logic of Scientific Discovery, 2nd Edition. UK: Routledge Classics, ISBN-10 8130908115.
陳瑞麟. (2010). 科學哲學: 理論與歷史. 群學出版有限公司.
歷史文獻
Crease, R. P. (2011). World in the Balance: the historic quest for an absolute system of measurement. New York: W.W. Norton. p. 317. ISBN 978-0-393-07298-3.
Gaukroger, S. (2006). The Emergence of a Scientific Culture: Science and the Shaping of Modernity 1210–1685. Oxford: Oxford University Press. ISBN 0-19-929644-8.
Gribbin, J. (2003). Science: A history. London: Penguin UK.
Kuhn, T. (1962). The Structure of Scientific Revolutions.
Needham, J. (1954). Science and Civilisation in China: Introductory Orientations. 1. Cambridge University Press.
Shanahan, M. (2015). The Technological Singularity. MIT Press.
拉雜文獻
Augros, R. M., & Stanciu, G. N. (1984). The New Story of Science: mind and the universe, Lake Bluff, Ill.: Regnery Gateway. ISBN 0-89526-833-7
Becker, E. (1968). The structure of evil; an essay on the unification of the science of man. New York: G. Braziller.
Cole, K. C. (1986). Things your teacher never told you about science: Nine shocking revelations. Newsday, Long Island, New York, March 23.
Feynman, R. P. (1999). Robbins, Jeffrey, Ed. The pleasure of finding things out the best short works of Richard P. Feynman. Cambridge, Mass.: Perseus Books. ISBN 0465013120.
Feynman, R. P. (1999). The Pleasure of Finding Things Out: The Best Short Works of Richard P. Feynman. Perseus Books Group. ISBN 0-465-02395-9. OCLC 181597764.
Gopnik, A. (2004). Finding Our Inner Scientist. Daedalus, Winter 2004.
Hagstrom, W. O. (1965). The scientific community. New York: Basic books.
Kevles, D. J. (1995). The physicists: The history of a scientific community in modern America. Harvard University Press.
Levin, Y. (2008). Imagining the Future: Science and American Democracy. New York, Encounter Books. ISBN 1-59403-209-2
Russell, B. (1985) [1952]. The Impact of Science on Society. London: Unwin. ISBN 0-04-300090-8.
攷
拎
香港科學館: 主頁
五夜講場 - 真係好科學 2021
Scientific American ，專講科學新知嘅雜誌《科學美國人》嘅網站。
Live Science: The Most Interesting Articles, Mysteries & Discoveries ，呢個網站專講科學新資訊。 |
牧師 | 牧師係喺基督教嘅教會或機構裏面，負責管理教務，主持各項宗教儀式、講道，專職牧養同照顧信徒嘅神職人員。牧師喺《聖經》原文嘅意思就係牧羊人。同天主教中嘅神父唔同，因為牧師可以結婚，女人都可以做牧師。
長老 (基督教)
基督教 |
耶和華 | 耶和華，天主教譯雅威，係舊約《聖經》上面上帝個名嘅音譯。源於希伯來文嘅 יהוה，即係由右到左嘅 י (yod)、ה (heh)、ו (waw)、ה (heh) 四個字母。
希伯來文本來冇一個字母係母音，後來發明咗用 ｢點｣標母音嘅方法之後，因為古祭師忌諱神名，就標咗 ｢上主｣嘅母音落個名度，表示見到個名唔應該讀真名而係要讀 ｢上主｣，結果雖然而今嘅希伯來文聖經有標母音，但係仍然都剩係知道神名嘅子音而唔知母音，即係冇人知呢個名正確讀音係乜。｢耶和華｣ 同 ｢雅威｣ 分別係爾個名嘅兩種有可能嘅唔同讀法，而前者用嘅就係 ｢上主｣ 嘅母音。
諱讀
喺天主教，呢個名通常忌諱唔用，用 ｢上主｣；呢個叫法喺基督教曾經亦都有用，但係而今已經少用。
尊稱
好多時，耶和華呢個名就算唔諱讀都唔會直接用，而係用尊稱上帝，或者同時用名同尊稱。
基督教
上帝
ja:ヤハウェ (ヘブライ語) |
英國國籍法與香港 | 呢篇文主要講涉及香港嘅英國國籍法問題。
由1841年香港開埠起，香港嘅英國國籍事宜，係獨一無二嘅。由一個漁港漸變成亞洲國際都會，香港響每日都吸引好多難民、移民、同埋外籍人士來過新生活。香港居民響英國管治期間，佢哋嘅國籍同公民身份，係非常之複雜同麻煩：當承認響香港出世嘅人係英國國民，響另外一邊箱，1949年後嘅中國政府，中華人民共和國從來唔承認任可香港唐人嘅英國國籍身份。
由於1997年香港主權移交將至，中英兩國響超過十年時間內，順利達成一系列順利過度嘅措施；包括成六百萬唐人同非唐人嘅香港居民國籍問題。
中英聯合聲明草簽前
開埠初期
有領土出世嘅基本理由嚟申領國籍，因為英國領土出世嘅國民會有感謝受英國君主保護嘅恩義等「天生效忠」。憑嘅法律精神，包括響大英帝國境內各自治領同埋殖民地等領土出世嘅係英國國民。 However, the reverse reasoning would mean that no naturalisation was possible until the introduction of Naturalisation Acts of 1844, 1847 and 1870.
跟呢個定義，1842年開始，邊個喺香港出世，就係英國子民。之不過，Naturalisation of Aliens Act 1847 validated what had been covered in Naturalisation Act 1844 (applied only to United Kingdom) to the rest of the dominions and colonies. The Act made provisions for naturalisation as well as allowing acquring British subject status by marriage between a foreign woman and a British subject man.
日本佔領
1981年英國國籍法令
喺1983年1月1號之前，因香港嘅緣故而得到嘅英國國籍叫聯合王國及其屬土公民。
喺1981年7月30號，英國政府公佈咗新英國國籍法嘅白皮書。
中英聯合聲明簽咗後
1985香港法
為咗香港主權移交中國呢件事，英國立咗條1985年香港法，晌法入面，就加咗「英國國民」呢個身份。
當時，香港有三百五十萬居民係用緊英國屬土公民身份。不過晌回歸咗之後，呢啲人就會冇咗呢個身份，而直接做咗中國公民。不過當時覺得香港回歸咗之後前途未明，所以，英國就整咗英國國民身份出嚟，畀呢啲英國屬土公民去換。所有英國屬土公民，都可以轉成英國國民。之不過呢個身份，係唔可以世襲或者轉換嘅。
之後，香港就出咗《1986年香港令》規定1987年7月1號起，開始搞轉國籍。所有憑香港關係而攞到英國屬土公民身份嘅人，都要轉做英國國民身份。
不過，中華人民共和國唔承認英國國民身份，係英國國籍來，英國簽嘅英國國民護照，只係方便香港人用嚟旅行。而晌中華人民共和國境內同香港、澳門特別行政區境裏便，係唔可以享有英國嘅領事保護。
1990英國國籍法
晌1989年六四事件之後，好多人都好驚九七，對中國失信心。重引發移民潮，影晌香港經濟。要阻止咁多人流失，有啲香港人，想英國畀返居英權畀嗰啲揸英國屬土公民護照嘅人，但係英國無接納。之但係，英國想履行道義上嘅責任，是關香港人冇得揀自己嘅前途。所以就搞咗英國國籍甄選計劃，來穩住人心，從而留得住人才。
英國就畀咗50000個對未來好緊要嘅家庭，依照1990英國國籍法成為英國公民，晌呢個法例之下，香港總督可推薦任何人，並要求行政署長曾蔭權做登記，作為英國公民。登記咗做英國公民嘅人，佢哋就會冇咗英國屬土公民身份，或者英國國民身份。同埋晌1997年6月30號之後，唔可以用呢個計劃再新登記成為英國公民。
1996戰爭法
任何婦女，只要啱以下條件，英國內政大臣一定保證可以定居英國本土，同埋登記成英國公民：
老公曾經參與英軍守衞香港
呢名婦女係香港居民
重要無再婚
而申請，係唔需要持有任何形式嘅英國國籍
而經呢條法案登記成為英國公民嘅，都會得到非世襲取得英國國籍，可以傳畀下一代。
Hong Kong (War Wives and Widows) Act 1996
1997英國國籍法
喺香港，都有一班人唔係唐人，但有香港嘅英國國民身份，佢主要嚟自印度同巴基斯坦，喺香港主權交番畀中華人民共和國之後，由於佢哋唐人血統，咁佢哋雖然有英國國籍，但無英國居留權，亦都有可能無香港居留權。當時英國外相話基於常識同人道理由，應該畀佢哋全面嘅英國公民身份。
響1997年2月4號，英國內政部宣佈會提出英國國籍法1997，畀香港嘅少數族裔，喺主權移交之後，登記成為英國公民。
而最新嘅印度國籍法規定，印度人嘅仔女唔一定喺出世嗰陣有印度國籍。呢個改變，會搞到喺2004年12月3號或之後出世嘅印度人後代，如果佢哋嘅父母只係持英國國民或者英國海外公民，為咗防止佢哋變成無國籍人士，會自動取得英國國籍，佢哋都有資格登記成為英國公民。
重有一啲唐人，佢哋老頭老母喺東南亞出世，而呢啲國家都同中國簽咗一啲雙重國籍協定，而全國人大常委會，對香港人國籍嘅解釋，亦唔啱佢哋用，令佢哋無資格申請中國國籍，呢啲華裔人士，亦可以透過呢條法案，登記成為英國公民。
高仕文勳爵寫嘅英國國籍檢討報告
英國首相白高敦委托高仕文勳爵檢討英國國籍，而高仕文亦喺2008年寫好同發表英國國籍檢討報告。喺報告裏面，佢明確咁檢討「英國國民」。
報告指出，「英國國民」呢種國籍分類，喺英國國籍法嘅歷史發展裏面，係異乎尋常。與此同時，唔畀呢種身份嘅人，一套完整嘅英國國籍嘅，係唔公平。之不過，佢都係傾向保留呢種國籍分類，而唔會取消佢。首先，政治現實上，若果唔作任何具體意義嘅配套措施，好似畀「英國國民」完整嘅英國公民身份，而就咁取消「英國國民」，咁做係唔得嘅。其次，畀「英國國民」完整嘅英國公民身份，有可能違背咗1984年，中英兩國簽嘅《中英聯合聲明》，附件三嘅內容。
2020年BNO5+1公民簽證
全國人大頒佈《香港國家安全法》後，2020年5月5號，英國外相藍韜文喺記者會回應中國政府推動《全國人民代表大會關於建立健全香港特別行政區維護國家安全的法律制度和執行機制的決定》以及中國當局正在秘密草擬《港區國安法》嘅消息時，藍韜文表明若果中國唔中止設立《港區國安法》，英國將修改BNO持有人嘅入境條件，由免簽證入境英國6個月延長至12個月，可以喺英國工作同讀書，並可延長逗留期，為取得英國公民身份鋪路。英國前外相侯俊偉表示，英國係唯一同中國就香港簽署具有國際約束力協議嘅國家，中國喺1984年簽署嘅《中英聯合聲明》承諾畀香港高度自治，因此英國對香港有特別責任，必須聯繫國際社會要求中國政府信守對香港嘅承諾。
2020年6月3號，英國首相鮑里斯·約翰遜分別喺英國《泰晤士報》同香港《南華早報》刊登署名文章，批評中國政府通過《港區國安法》屬於「顯著侵蝕」香港自治權，到時英國將「別無選擇」，必須「捍衛深厚嘅歷史淵源同友誼」。佢喺文章明確提到，如果中國堅持頒布《香港國家安全法》，英國政府將延長BNO持有人喺英國嘅逗留期及賦予工作權，提供定居英國嘅途徑。
2020年6月12號，英國內政大臣彭黛玲致函首相約翰遜，建議將BNO護照入境英國期限延至5年及開放工作權，並可以喺居住5年後申請無限期居留，再喺1年後登記成為英國公民。
2020年7月1號，英國首相鮑里斯·約翰遜喺人大常委會秘密草擬嘅《港區國安法》正式生效後，喺英國下議院譴責中國政府制定並實施《港區國安法》明顯嚴重違反《中英聯合聲明》，鮑里斯·約翰遜表示「噉損害咗香港嘅高度自治，同《香港基本法》有直接衝突。該法威脅《中英聯合聲明》保障嘅自由同權利。」英國外相藍韜文表示，英國政府喺《港版國安法》內容公開後經過「仔細研究」，認定條文「侵犯香港自治」，對香港人嘅自由構成「直接威脅」，表明中國「冇信守對香港人嘅承諾」，但英國將「信守我哋嘅承諾」，因此英國將著手修改入境法規，符合申請英國國民護照嘅香港人同埋家屬，將可以喺英國居住5年，期間可讀書或工作，5年後可以申請定居，再居住12個月後申請成為英國公民。內政大臣彭黛玲喺7月22號公布居留簽證於2021年1月起接受申請。
拎
Goldsmith Citizenship Review嘅全文
香港政府宣傳BN(O)嘅電視廣告
香港出入境事務
英國 |
恩佳大廈 | 恩佳大廈係一座商住大廈，位於香港九龍彌敦道466-472號，係香港商人湯恩佳名下嘅物業，喺1978年落成，樓高21層。
用途
地下至三樓攞嚟做商舖同社會服務設施；
4-21樓就攞嚟做辦公室及住宅單位，總共54個單位。
重大事件
2006年1月5日傍晚，位於該大廈天台嘅一間鐵皮屋突然起火，由於天台放滿石油氣罐，火勢迅速蔓延，幾分鐘後波及成個天台，消防接報後將彌敦道全線封閉，將把火警升為三級，到晚上八時十五分左右先至被救熄。
彌敦道 |
網上電台 | 網上電台係一種電台，靠互聯網廣播。任何網民，都可以做主持或者聽眾。
內容
吹水或清談，發表偉論
表演特技、唱歌、口技
香港網上電台一覽
根據非正式統計，香港而家有網台六百幾個，而教人開網上電台嘅網頁更開到成行成市。
巴打台
https://badatoy.com
普羅 My Radio
http://www.myradio.hk
MyRadio Official YouTube
Passion Times 熱血時報
熱血時報節目 YouTube
點解我唔明？
點解我唔明？ Official YouTube
FarumRadio 花冧電台
http://farumradio.com/
(雲海)時空咖啡館 www.timecoolfree.com
http://www.timecoolfree.com/
(雲海)時空咖啡館 Official YouTube
OurRadio
http://www.ourradio.hk/
D100
http://www.d100.net/
DBC
http://www3.dbc.hk/
HKBC
http://www.hkbc.tv/
OnAirPower
http://www.onairpower.com
OpenRadio開台
http://www.openradiohk.com/
Ragazine
http://ragazine.com.hk/
Wazzup網上電台
http://www.wazzup.com.hk
謎米
http://www2.memehk.com/
花生台
http://www.hkpeanut.com/
香港花生 Official YouTube
低俗頻道
http://www.dimbo.tv/lowjoke/
星匯網
http://www.staradio.com.hk/
有台channel D
http://www.onlychanneld.com/ocd_home.htm
創動力媒體
http://www.dmx.hk
動漫廢物電台
http://www.acrubbish.org/
https://www.youtube.com/channel/UCBdOfjR-IWU0ANEbCoUgYLw
好大個網
http://www.edmondpoon.com/
234 Channel
http://www.234.com.hk/ |
耶穌 | 耶穌係基督教教義嘅中心人物，相傳係大衞王嘅後代，阿爸係鬭木佬約瑟，阿媽叫馬利亞，大約生活喺1世紀。
耶穌嘅尊稱叫基督，所以喺基督教入面，耶穌又叫做耶穌基督，基督徒認為佢係三位一體嘅聖父聖子聖靈之中嘅聖子，又係救世主。由於佢喺拿撒勒長大，因此亦有人叫佢做拿撒勒人耶穌。唐時嘅景教譯做移鼠、翳數，傳入中土嘅摩尼教譯夷數、夷數和，東正教又譯伊伊穌斯。
佢稱呼自己為神嘅僕人。最後，為咗人嘅罪而死喺十字架上面，並喺第三日復活，成為基督徒成日講嘅永生神。
族譜
下面係耶穌嘅族譜：
生平
關於耶穌嘅生平，主要嘅資料主要來源係根據《新約聖經》嘅四福音書，不過喺羅馬帝國時代嘅歷史文獻上就只係有零星嘅側面記載，就係因為咁所以存在住好多相關爭議。
降生成為人
根據路加福音，天使加百列奉神嘅差遺，去到加利利嘅城市，童貞女馬利亞嗰度，同佢預告耶穌嘅降生。但嗰時佢已經同大衛家族嘅約瑟訂咗婚，根據馬太福音，約瑟曾經因為馬利亞嘅肚而想將佢休咗，但因為主嘅使者勸說先至就咁算數。根據路加福音嘅記載，因應當時嘅人口普查，約瑟帶住懷孕嘅馬利亞去婭伯利恆，並喺馬槽度生咗耶穌。
耶穌降生嗰時係有訪客嘅，路加福音有講過牧羊人嘅拜訪，馬太福音就有講東方嘅博士帶住禮物隨住嚟拜訪。當晚，根據馬太福音，約瑟帶住馬利亞同耶穌逃去埃及，直到大希律王死咗之後先至返去以色列，喺拿撒勒度住；根據路加福音，耶穌同父母一直都住喺以色列，並響八日之後行割禮，冇幾耐就返去拿撒勒定居。
耶穌到咗30歲，就接受施洗約翰嘅施洗，並喺曠野接受四十日嘅試探，之後就開始喺故鄉加利利一帶開始佢嘅傳道工作，並喺信徒當中親自揀咗12個人成為十二門徒。
生平事跡
耶穌主要嘅生平事跡都記載喺四福音書入面。根據福音書入面嘅記载，佢喺大概公元28年或者29年，喺約旦河受咗施洗約翰嘅水浸禮後，就開始喺成個以色列同猶大傳道，主要係宣揚神的國嘅信息，周圍去醫病同驅鬼，喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神，違背神嘅意志，必定受到神嘅懲罰。當中亦都有挑戰猶太嘅傳統，而宣稱自己係神個仔亦無辦法俾當時嘅人所接受。
但係希伯來聖經曾經預言到有一個默西亞就快嚟到呢個世上，而且好多以色列人都知道耶穌所在嘅時間正係預言應驗嘅時候，佢哋好盼望以色列嘅救世主嚟到，可以令佢哋擺脫羅馬人嘅奴役。因為咁樣耶穌嘅門徒亦都逐步認識到佢係默西亞。耶穌嘅門徒喺書信中認為，耶穌喺傳道嘅過程中對人嘅體恤同關懷正係反映神對人嘅態度，亦為佢嘅門徒作出榜樣。四福音書入面嘅耶穌提出咗好多崇高嘅道德標準，並且指出，佢嘅門徒應該互相愛護，唔互相敵視同殘殺。佢亦警告門徒提防關於分黨結派等現象。
耶穌喺短短嘅3年半左右嘅時間入面主要喺北方嘅加利利海地區傳道。迦百農係佢主要嘅活動城市。
耶穌嘅史實性
耶稣無喺世上留低任何著作。佢嘅事迹同教誨主要留喺福音書入面。
目前學術界對耶穌嘅生平記載有以下睇法：
福音書係有關耶穌生平嘅最主要嘅或者唯一嘅記載，喺福音書之外無可靠嘅記載。而伊斯蘭教嘅經典古蘭經入面有關耶穌生平嘅內容，就一如以往咁畀學術界無視，參考吓都唔會。
信唔信耶穌嘅存在，主要取決於喺幾大程度上信福音書嘅記載。
目前入落新約嘅福音書有四篇：《馬太福音》、《馬可福音》、《路加福音》同《約翰福音》，佢哋都畀天主教會認為係耶穌嘅門徒或者門徒嘅門徒寫，不過真實作者嘅身份，目前重未查明，論者認為耶穌門徒都係猶太人，應該用希伯來語作，但係福音書係用希臘文寫成，但係都否定唔到作者捨母語而用當時通行嘅希臘文寫作嘅可能。
攷
解 |
聖靈 | 聖靈係傳統基督教所信嘅三位一體上帝中嘅一個位格，其他兩個位格分別係聖父(即係耶和華)同聖子(即係耶穌)。係《聖經》入面，所指嘅無形、強大、神聖嘅靈。
史
聖靈嘅理解係最早同現今嘅基督宗教中係有分歧的。《聖經》從來無聲稱聖靈為三位一體天主中嘅一個位格。事實上，即使係最早嘅信經——《使徒信經》中，只係簡單咁宣認「我信聖靈」。直到4世紀，教會發展三位一體嘅神學教義時，聖靈係上帝嘅說法先出現。教父亞他那修堅稱聖靈同聖父係同質。另一位君士坦丁堡主教馬西頓紐斯，佢提出聖靈係被造者同聖靈嘅地位次於聖父同聖子嘅主張。結果，佢嘅主張隨即被視為反聖靈派。
既然第一次尼西亞公會議之後，三位一體嘅聖父同聖子嘅地位已經奠下。至於聖靈，《天主教歷史淺談【上二十三】》指出:「凱撒勒雅的主教巴西略用古希臘哲學家柏拉圖的思想作了一番神學思考，寫了一部《論天主神聖》的書，他在著作中指出聖神與聖父和聖子是同性同等的。」聖靈係三位一體上帝嘅討論，被提到第一次君士坦丁堡公會議上。結果，教會係修定《尼西亞信經》時，加上「我信聖靈，是主，是賜生命的，從父出來，與父、子同受敬拜，同受尊榮」。從此，聖靈係三位一體上帝嘅地位才被確認。
但係，《尼西亞信經》中用詞，東西部教會對聖靈係從父出來或從父和子出來嘅理解出現分歧，基督教稱之為和子句爭辯。呢個分歧最終變咗做基督教嘅第一次大分裂嘅因由之一。而今日嘅基督新教，一般接受西部教會所用文句——聖靈係「從父和子出來」。
相關文章
耶和華
耶穌
基督教 |
北京人 | 北京人，又叫北京猿人，科學命名為「北京直立人」或者叫「中國猿人北京種」，係生活喺更新世嘅直立人。佢哋嘅化石1927年喺中國北京西南嘅周口店龍骨山發現。
佢哋生活喺50萬至20萬年前之間，屬於由古猿進化到智人嘅中間環節嘅原始人類。呢個發現喺生物學、歷史學同埋人類發展史嘅研究上有好重要嘅價值。
早喺舊石器時代嘅初期，北京人已經識攞石頭做石器，用佢做武器同生產工具，喺同大自然進行鬥爭入面改造自己，表明北京人已經識用原始嘅工具從事勞動，北京人識得用火、支配火、保存火種嘅方法。
北京人同佢嘅文化嘅發現同研究，解決19世紀爪哇人發現以來圍繞科學界近半個世紀嘅直立人究竟係猿定係人嘅爭論。事實表明，喺人類歷史嘅黎明時代，從體質形態，文化性質到讓會組織等方面，的確有過直立人階段，佢哋係南猿嘅後代，係以後出現的智人嘅祖先。直立人係由猿到人進化序列中重要嘅中間環節。到目前為止，直立人嘅典型形態仍然係以周口店北京人為準則。
原始人 |
惠州 | 惠州喺中國廣東東南，家下係個地級市，叫惠州市。佢大清時係個府，叫惠州府，領九縣一州。後尾開惠州商埠，喺歸善縣城北近東江。民國後叫惠州鎮，喺惠陽縣之下。共和國後做過縣級市，後尾變成地級市，管二區三縣。
地理
山
惠州名山有羅浮山。
水
惠州有東江同佢嘅支流西枝江、增江。
史
大清時惠州府隸惠潮嘉道，領州一，縣九，即係連平州，歸善縣、博羅縣、長寧縣、永安縣、海豐縣、陸豐縣、龍川縣、河源縣同和平縣。道光二十一年置通判一，治碣石衛城。光緒二十八年中英商約訂開有惠州商埠。
政區
家下惠州市中心係惠城區。惠州有兩區三縣，即係惠城區、惠陽區、惠東縣、博羅縣同龍門縣。
特產
惠州特產有惠州梅菜。 |
茶餐廳 | 茶餐廳，俗稱茶記，係一種香港起源嘅快餐食肆，提供揉合咗香港特色嘅西式餐飲同埋部分粵式食品，係香港平民化嘅飲食場所。隨住香港人口嘅移動同埋香港文化嘅傳播，香港以外嘅地方都唔難搵到茶餐廳嘅蹤影，中國大陸、海外嘅唐人街有茶餐廳算係好平常。
歷史
喺第二次世界大戰之前，香港一啲住宅區嘅附近有唔少大牌檔，呢啲大牌檔主要提供油炸鬼、叉燒包等粵式早餐。戰後，香港受到西式生活嘅影響，由於當時淨係得高級餐廳會提供西式食物，而呢啲餐廳收費昂貴、而且唔係咁歡迎華人。為咗令更多人以低廉嘅價錢享受西式食物，冰室於是興起。
冰室本來係以提供咖啡、奶茶、紅豆冰等飲品為主，同時提供三文治、奶油多士等小食。部份冰室更加設有麪包工場，製造新鮮菠蘿包、蛋撻等揉合咗本地同埋西洋特色嘅餅食。後來冰室提供嘅食品種類逐漸增加，演變成為今日嘅茶餐廳。
特色
喺香港，茶餐廳遍佈各區，營業時間唔定，通常由朝早6點至凌晨1點，旺角等呢啲繁忙地區嘅茶餐廳重可能通宵營業。
茶餐廳係一種地道香港嘅食肆，主要顧客係啲可以負擔一般消費嘅普羅大眾。佢嘅主要特色包括：
食品多樣化：茶餐廳供應粵式同埋西式嘅食品，重有唔少香港獨有嘅飲食。一間細細嘅茶餐廳入面，菜單最少都會有幾十種食物。
講求效率：茶餐廳一般都唔收貼士，茶客幫襯後自己去收銀處畀錢。而且都唔使點等，由叫嘢食至到埋單都講求速度。一到食晏時段，地盤工人、學生、貨車司機、辦公室白領都會同時幫襯茶餐廳。唔同階層、行業嘅顧客喺同一間茶餐廳裏邊食飯、高談闊論、刨馬經波經等，成為茶餐廳嘅一大特色。
食品價錢相宜：傳統食肆所賣嘅食品價錢通常比較貴。茶餐廳入面嘅一餐飯可能只係使三四十蚊港幣就搞掂；有啲特惠嘅套餐好似常餐、快餐……等呢啲重送埋飲品，而且多數會喺坐低時就奉上清水或者熱茶。
茶餐廳跟快餐店唔同，因為有企堂。
茶餐廳食品
茶餐廳一般會有以下各類食品：
飲品
咖啡
飛砂走奶：齋啡，唔加砂糖同埋花奶
奶茶：茶餐廳必備嘅港式飲品。以香、滑、濃為標準
鴛鴦：咖啡加奶茶，香港獨創
茶走、啡走：絲襪奶茶或咖啡，唔加砂糖而改為加煉奶
好立克：麥類營養飲品嘅一種，又叫做「呵瀝」
阿華田：可可豆類營養飲品嘅一種，又叫做「華田」
檸茶：港式檸茶必定有幾塊切片檸檬喺杯入面。有啲人會叫「少甜」，即係叫水吧落少啲糖漿去杯嘢度
檸水
檸樂
檸七
鹹檸七
熱檸樂，不過要額外加多兩到五蚊不等
檸啡：香港獨創
檸賓：香港獨創
汽水
牛奶：有鮮牛奶和朱古力奶
奶水
滾水蛋
唂咕
杏仁霜
柚子蜜
花旗參蜜
檸蜜
西洋菜蜜
蓮子鴛鴦冰
紅豆冰
菠蘿冰
薄荷賓治
什果賓治
黑牛 (可樂加朱古力雪糕)
白牛 (七雪或雪碧加雲呢拿雪糕)
大部分飲品都可以加冰成凍飲，但要加收附加費一到兩蚊，有啲坐落喺貴價地段或者好生意嘅茶餐廳重會將凍飲附加費提高到三至四蚊不等。不過有啲跟餐嘅飲品就可能唔使加嗰兩蚊。
小食
各式多士：例如奶油多、奶醬多、油占多，西多士等。
各式三文治：例如蛋治、腿蛋治、牛治治」）、蛋牛治、公司治等。香港茶餐廳嘅三文治同外國其他地方嘅三文治最大唔同，係只會用方包整，而且可以畀顧客選擇要唔要「飛邊」、或者「烘底」。
蛋撻
各式麪包：例如餐包、菠蘿包、菠蘿油、雞尾包
通心粉、麥片等
真係種類繁多，講都講唔晒。
早餐、午餐、快餐、常餐、晚餐
除咗早午晚餐呢啲特定時段套餐之外，其實每間茶餐廳對嗰啲快餐、常餐、特餐等嘅茶餐所供應嘅時段定義都唔同，呢度列出嘅茶餐係多數茶餐廳會採用嘅。
喺特定嘅時間內供應嘅固定餐單，通常會有A、B、C等幾個選擇甚至更多可以畀顧客揀。
最普通嘅早餐一般會有煎雙蛋、通粉、餐包，亦會有公仔麪或者三文治，附送咖啡或茶。最經典嘅早餐A餐單係：牛油餐包、西煎雙蛋、火腿通粉、咖啡或茶。
午餐同早餐差唔多。典型嘅餐單係：牛油餐包、火腿奄列、叉燒湯意粉、咖啡或茶。話明係午餐，所以淨係會喺午市供應。
快餐一般淨係會喺午市先有供應。當有客人落單就可以用最快嘅時間送到客人面前，呢個就係所謂快餐。
一般快餐嘅餐單上面，會有最少一個嘅選擇，但多數會係碟頭飯，「餸」多數預先煮好，一般會係香港常見嘅例如柱侯牛腩飯、咖喱雞飯等，又或者會係附有汁料嘅肉扒飯、例如黑椒/洋蔥嘅牛/豬/雞扒飯等。一般亦會奉送熱飲品一杯。快餐餐牌通常係每日更換，亦都有一啲茶餐廳預先設定好一個禮拜嘅固定快餐餐牌。
有啲茶餐廳嘅快餐會送埋餐湯。通常會有羅宋湯或者忌廉湯畀客人揀。有啲茶餐廳重會有粵式湯水，而中湯款式基本上每日轉換，最常見嘅係青紅蘿蔔煲牛腩／唐排，或者西洋菜煲生魚／豬骨。
常餐一般冇供應時間限制，即係全日供應。餐單一般嚟講全年都會一樣。
下午茶餐一般以煎炸食品為主。好以炸雞髀、炸雞翼、西多士、炸薯條等。豐富啲嘅會係一碗火腿煎蛋／沙爹牛肉公仔麪。附送咖啡或茶。
重有一啲茶餐廳供應埋「營養餐」。基本上餐單以營養為賣點，同早餐亦大同小異，唯一唔同嘅係飲品一定是玻璃樽鮮奶或者朱古力奶，價錢會比早餐貴。多數會係全日供應。
粉、麪、飯
茶餐廳多數亦都會有各樣式各樣嘅炒飯、炒粉同炒麪。好似揚州炒飯、星洲炒米、肉絲炒麪、乾炒牛河等。香港嘅茶餐廳冇「港式炒飯」或「香港炒飯」，不過會有公司炒飯麪，即係由嗰間茶餐廳自創嘅招牌飯麵。
大部分嘅茶餐廳會有埋車仔麪、同各種即食麪等麪食供應。即食麪通常都係採用價錢較為平價嘅「頂好大光麪」，亦有越來越多茶餐廳選用日本出嘅日清出前一丁。除咗出前一丁之外，即食麪喺茶餐廳都俾人統稱叫做「公仔麪」。
潮式粉麪
部分嘅茶餐廳又會有潮式粉麪供應，好似魚蛋麪、雲吞麪、牛腩河等呢啲，重會供應埋特價灼油菜；呢類茶餐廳嘅名通常會叫做「粉麪茶餐廳」。
粥、油條
部分茶餐廳會有提供各樣嘅粥同埋油器，好似油炸鬼哩啲。
燒臘
部分燒味檔式嘅茶餐廳，會有叉燒、燒肉、燒鵝、白切雞、豉油雞等燒臘供應。一般會伴埋湯粉麪或者白飯嚟食用。伴白飯嘅會叫佢做燒味飯，亦都係碟頭飯嘅一種。而呢種茶餐廳會叫做「燒臘茶餐廳」。
以前嚟講好多茶餐廳甚至一啲酒樓，將燒鴨當成燒鵝咁供應畀客人食用，因為燒鵝嘅價錢比較貴，而燒鴨切好之後個賣相其實同燒鵝都差唔多，所以就索性取而代之，而一般嘅香港人都好難食得出。而家就因為法例關係，如果唔表明係咩材料，係屬於欺詐行為，於是大部份嘅茶餐廳食肆嘅餐牌都會標明係賣燒鴨定燒鵝，或者兩樣都有；不過一般香港市民去到酒樓或者茶餐廳時，唔理係鴨定鵝都慣咗嗌燒鵝，好多夥記亦都費事糾正。
廚房
茶餐廳廚房係整嘢食嘅食品工場，嚮樓面隔離，之間有個窗口，分水吧、西點、中餐燒味幾個部門。例如奶茶係水吧出品，當收到落單即製，將半製成品茶淡奶材料加埋就係製成品上枱。
座位同搭枱
一般茶餐廳嘅檯都會係四人方檯或者係六人至八人圓檯。亦有啲會係二人檯。舊式重有樓上閣樓雅座，而新式有包廂。
一啲茶餐廳會喺檯面上放上透明玻璃，餐牌楔喺中間。
座位一般都有椅背。主流嘅茶餐廳座位一般都係冇椅背嘅圓櫈。
而家好大部分嘅茶餐廳會有「卡位」，呢樣嘢其實係源自西餐廳。講起嚟都有段故事：喺好舊時嘅香港，西餐廳要食一餐都幾貴，畀得起錢嘅多數係啲外國商人或者有錢人，而卡位呢樣嘢主要係畀佢哋有一個舒適嘅環境坐低，一邊食飯嘆茶一邊傾生意；有時啲小情侶想拍拖浪漫一啲，但係去西餐廳嘆杯茶又覺得好貴，去大牌檔又熱又冇情調，於是乎就有人為咗照顧呢班小情侶可以拍拖兼嘆西茶嘆冰飲，就開設咗冰室呢門生意，重特登為咗方便呢班小情侶談心而引入卡位呢種面對面嘅座位設計。其實坐卡位亦都會畀到私人空間嘅感覺，所以一路以嚟都好受顧客歡迎。但部份茶餐廳嘅卡位係非常狹窄，四人座位有時最多只可以坐到兩個人，有啲甚至因為要遷就樑柱而將卡位改細，變成一邊坐一人一邊坐兩人嘅三人卡位。
喺繁忙時段，想去茶餐廳食嘢就多數要「搭檯」，尤其係喺午市最繁忙嘅時候。「搭檯」即係話，因為間茶餐廳爆棚嘅關係，幾個互相唔認識嘅人為咗要有位食飯，就要安排坐埋同一檯。搭檯通常由夥記話事；如果唔聽話就可能會俾夥記鬧。
而家去茶餐廳食嘢嘅流程
搵位坐：入到茶餐廳，自己搵個冇人坐嘅座位坐低，或者等個夥記幫手安排。
叫嘢食：注意，部分餐單有特定供應嘅時間。有啲重要同時叫埋飲品。點完餐之後，夥記會寫一張結算單，內容主要係食咩餐或者價錢，等埋單時去到櫃檯個收銀員可以好快咁計到張單嘅總額；寫咗張結算單之後，佢會將張單就咁放喺顧客面前嘅檯面，或者將張單夾喺檯面同玻璃中間嘅條罅。
等食。
食嘢。
叫餐飲：有啲茶餐廳會喺客人差唔多食完嘢時先至問個客人飲咩。咁做好處係可以避免凍飲嘅冰太早溶影響咗杯飲品嘅味道，亦可以避免熱嘅飲品會攤凍／熱咗。
埋單：離開嘅時候，拎住張結算單去到櫃檯畀錢。
茶餐廳嘅特色現象
大部分茶餐廳喺顧客坐好之後會先奉茶，即係畀客人每人一杯熱茶或者熱水。呢杯茶一般都係淡而無味嘅紅茶或者平價茶葉沖嘅茶；而香港人通常都會將啲刀叉匙筷等插晒入呢杯奉茶度，用嚟洗餐具。
餐具嘅提供一般有兩個方式：
喺叫野食之後夥記會提供適用嘅餐具。例如食碟頭嘅扒類飯或者西式飯意粉，就會畀刀叉同埋鐵匙羹，食湯粉或者炒粉麪公仔麪或者粵式碟頭飯等，就會畀筷子湯匙。
另外一種方式係，所有餐具都會預先用筒裝好放喺檯上，或者枱下面嘅櫃桶。筷子同埋刀叉鐵羹會分開嚟裝。
部分茶餐廳嘅衛生情況唔係幾令人滿意。尤其係餐具上面有時會殘留污漬或者唔知係咩嘅水漬，就係因為咁嘅原因，所以香港人會喺用餐前先用奉茶嚟洗餐具。
如果要將即食麪換做「出前一丁」或者日式烏冬嘅話，通常都要加一兩蚊附加費。21世紀初，呢個收費亦逐漸提升到去三至五蚊。
而家因為政府開始搞食肆禁煙，所以有一啲茶餐廳都響應而將餐廳分咗做吸煙區同非吸煙區嚟畀唔同要求嘅客人選座；不過其實絕大多數茶餐廳都唔會特登去禁止客人吸煙。甚至有啲茶餐廳夥記會喺值勤時當住客人面前吸煙，呢個亦算係茶餐廳嘅一大特色。但係唔鍾意吸煙嘅食客就會對呢種行為相當反感。
夥記幫客人落單嗰陣，為求快手，通常會用一啲速記符號嚟寫單畀廚房或者水吧，例如佢哋會用「反」字嚟代替「飯」，好似叉燒飯會寫成「叉反」；又或者用「0T」嚟代替「檸檬茶」）。其實茶餐廳嘅步伐一般都真係幾急同埋幾講效率，夥記實在冇太多嘅時間去每個字寫到靚靚咁將份單交到廚房，亦都唔會講究有冇寫到錯別字，總之大家明白共識就得。當中一個好明顯嘅例子，係佢哋通常會用「丐」字嚟代表「麪」字嘅簡寫，可能佢哋冇為意到「麪」字嘅右半部係「丏」而唔係「丐」，所以誤寫咗錯別字。
睇波。由於英超聯同其他歐洲杯賽都係係收費電視先有得睇，有部分茶餐廳加足球轉播。同埋可能收最低消費，如50蚊。
茶餐廳術語
茶餐廳度有好多術語。好似喺客人嘅要求方面通常會用到以下幾種：
飲品
如果話想要杯凍飲但係唔要冰，一般顧客都會講「走冰」或者「走雪」
咖啡紅茶如果唔要糖同奶，就會叫「飛沙走奶」，其實亦可以叫「齋啡」
叫凍飲時如果唔想水吧落咁多白糖漿，就要喺落單時加句「少甜」；完全唔要白糖漿就係「走甜」
「走」：意思係熱飲用「煉奶」代替「花奶」，例如「茶走」、「啡走」、「鴦走」、「華田走」
紅湯：紅色嘅西式湯，通常指羅宋湯；白湯：白色嘅西式湯，通常指忌廉湯
食物
主食叫「底」。例如碟頭飯嘅「底」係指飯，三文治嘅「底」係指麪包
如果覺得平時食開嘅麪／飯份量少，覺得唔夠飽，一般顧客會喺點餐時加句「加底」。「加底」通常都需要畀多少少錢
如果覺得平時食開嘅麪／飯份量多，覺得嘥嘢，一般顧客會喺點餐時加句「扣底」。「扣底」喺極少數茶餐廳限定嘅時間可以畀少少少錢
若果覺得點嘅飯款飯底只係白飯，唔夠惹味，客人可以要求個飯底改做炒飯，術語就叫做「炒底」。「炒底」一般亦都係要畀多少少錢
麪包改為多士叫做「烘底」。「烘底」一般亦都係要畀多少少錢
有啲客人鐘意碟頭飯上面加隻煎蛋，喺碟飯上面加塊煎蛋嘅術語就係叫做「戴帽」；當然呢個服務亦都要加多少少錢
有啲客人鐘意碟頭飯上面加啲豉油，喺碟飯上面加豉油嘅術語就係叫做「加色」；呢個服務通常唔使錢
喺粥同湯粉麪方面，一般都會有蔥花芫茜呢啲調味菜灑喺面頭。唔鐘意食呢啲調味菜嘅客人可以喺落單時要求「走青」
靚仔：白飯。係靚女類推延伸。
靚女：白粥。潮州閩南話「糜」字讀【muê】，等同粵語「妹」字讀音。
其他
行街：外賣
睇數：有餐廳唔用單嚟記數，係到客人埋單嗰陣時先至由伙記按客人食嘅嘢計總數。但係呢種埋單方法已經幾乎滅絕
候數：重有人未走，未走嘅人畀錢
走數：有客人食完嘢冇畀錢走咗，即係食霸王餐
茶餐廳同香港文化
2004年9月，香港電台喺網上舉行嘅「最能代表香港的設計」投票裏面，茶餐廳以1930票獲得冠軍。
香港嘅電視節目、電影、音樂錄影帶等，往往都有喺茶餐廳裡面拍攝或者以茶餐廳作為背景嘅情節，可見茶餐廳嘅普及程度係幾咁深入大眾。例子有香港制作嘅動畫－麥兜系列、梅艷芳同鄭秀文喺2002年合唱嘅一首叫做《單身女人》嘅音樂錄像。
1997年香港主權移交咗之後，唔少政府高官都曾經公開咁表示對茶餐廳食品嘅愛好，呢個亦係作為支持香港本土文化、貼近普羅大眾生活嘅一種表示，好似前財政司司長梁錦松咁就係一個例子。部分藝人同埋某啲名人亦都好鍾意去茶餐廳一路飲嘢食嘢一路傾計，中環威靈頓街嘅翠華餐廳就係因為有好多明星幫襯過而出名，因為咁，呢間茶餐廳嘅門外就成日會見到狗仔隊嘅蹤影，跑馬地奕蔭街嘅祥興咖啡室亦好多時會見到星蹤。
衍生產品
因為茶餐廳嘅獨有特色，部份飲品同埋食品都會用「茶餐廳風味」作為宣傳綽頭。比較特出嘅好似係附圖呢隻紙包裝嘅茶餐廳檸檬茶，同系列重有茶餐廳奶茶。
出名茶餐廳
香港
百份百餐廳 - 全香港都有分店
香港島
香港茶餐廳
蘭芳園
樂香園咖啡室
金鳳茶餐廳
祥興咖啡室
海安咖啡室
祥香茶餐廳
翠華餐廳
新釗記
銀龍粉麵茶餐廳
檀島咖啡餅店
太興餐廳
永樂園茶餐廳
勝香園大排檔
港灣茶餐廳
永合成茶餐廳餅店
九龍
中國冰室
心心茶餐廳
澳洲牛奶公司
美都餐室
廣東燒味餐廳
維記咖啡粉麵
雪山茶餐廳
金華冰廳
蘭香園餐廳
順興茶餐廳
極之好粥麵茶餐廳
基隆茶餐廳
新界
嘉樂冰廳
廣成冰室
金裝燉奶佬茶餐廳
玻璃屋
澳門
澳門茶餐廳
勝利茶餐室
南屏雅敘
大利來記咖啡室
永安咖啡室
金多娜茶餐廳
中國大陸
深圳
正鬥茶餐廳
翠華餐廳
太興餐廳
香港新發燒臘茶餐廳
露斯餐廳
大有利茶餐廳
口岸茶餐廳
占美茶餐廳
香港合發茶餐廳
香港源記樂園茶餐廳牛雜專家
東寶港式茶餐廳
美心香港地
翠園茶餐廳
金萍果茶餐廳
翡翠百樂茶餐廳
香港添星碼頭茶餐廳
牛記茶餐廳
巧味茶餐廳
香港新文華茶餐廳
三哥茶餐廳
廣州
永盈茶餐廳
吳系茶餐廳
香港表哥茶餐廳
表叔茶餐廳
和平館
翠華茶餐廳
太興茶餐廳
上海
查餐廳
避風塘
葡京茶餐廳
九龍冰室
新旺茶餐廳
翠華茶餐廳
日本
香港贊記茶餐廳
華記茶餐廳
流行文化
謝安琪 我愛茶餐廳
大牌檔
香港飲食文化
香港人鍾情茶餐廳：“大眾食堂”見証香港變遷
香港文化
香港飲食
食肆 |
香港電話 | 香港電話有限公司現時係電訊盈科旗下嘅一間子公司，係香港其中一間固定電訊網絡經營者，喺香港提供話音固網、收費電話亭以及寬頻固網服務。
同大東電報局合併前嘅歷史
早喺1877年，喺貝爾取得電話專利後一年，香港就引入咗電話。1882年，Oriental Telephone and Electric Company成立，提供公共電話服務，後來這公司改名做China and Japan Telephone and Electric Company。
在1925年，香港電話公司收購咗China and Japan Telephone and Electric Company，政府俾咗本地電話網絡五十年嘅專營權佢，有關專營權受二次大戰日軍入侵嘅影響，一度中斷，喺戰後恢復。並喺1968年，獲發由1975年開始生效嘅額外二十年專營權。
在1981年，香港電話公司決定喺香港市內鋪設光纖主幹網，為日後香港數據通訊業發展奠下基礎。
1983年，旗下子公司Communication Services Limited開始提供流動通訊服務，係今天香港流動通訊有限公司嘅前身。
同大東電報局合併
一直以來，香港電話公司並不擁有香港對外通訊專營權，香港對外通訊由大東電報局負責，在1988年，大東電報局收購香港電話，組成香港電訊有限公司，亦即係電訊盈科的前身，香港電話有限公司成為大東旗下子公司。
1990年，香港電訊集團重組，香港電話公司正式分拆成香港電話有限公司呢間子公司，英文名叫Cable & Wireless HKT Limited。
香港嘅固網線路，在1994年達到三百萬條，1995年，香港電話號碼升格為八位之餘，香港電話有限公司亦唔再壟斷香港固網業務，而需要同其他新加入競爭者競爭。
電訊盈科年代
香港電訊被盈科數碼動力收購後，香港電話有限公司中文名冇變，但英文名就改做PCCW-HKT Telephone Limited。而由於香港電話有限公司，實質擁有電訊盈科旗下嘅香港固網業務，加上電訊盈科本身嘅負債較大，因此電訊盈科以香港電話有限公司的資產，申請信貸評級，以及發行債券，為集團進行融資。
2006年，電訊盈科藉收購SUNDAY嚟經營第三代流動通訊業務時，亦以香港電話有限公司名義，租用SUNDAY網絡，以PCCW Mobile嚟經營第三代流動通訊網絡。而喺2007年，電訊盈科更以香港電話有限公司名義獲得香港CDMA2000牌照。
2007年中，香港兩間免費無線廣播電視台──無綫電視同埋亞洲電視共同宣佈委任香港電話有限公司，由香港電話全權負責透過大氣電波傳送無綫同埋亞視旗下喺香港嘅數碼地面電視廣播頻道訊號工作。
電訊盈科
香港移動通訊有限公司
參考
香港電訊管理局，香港電訊歷史里程碑
香港公司
香港通訊
電訊盈科
前恒生指數成份股 |
鄧麗欣 | 鄧麗欣係香港女歌手同演員，曾經係香港女子組合Cookies成員，亦係Cookies之中推出個人唱片最多，兼首個推出5張個人唱片嘅成員。鄧麗欣亦被部份人稱為「金牌一姐」。鄧麗欣喺屯門佛教劉天生學校，佛教沈香林紀念中學同香港專業教育學院時裝設計系畢業。
佢係2000年度《YES!》校花，後嚟加入樂隊組合Cookies成為隊長。之後因為同方力申合唱歌曲〈好心好報〉同埋〈好好戀愛〉而傳緋聞，亦都同藝人陳冠希及古巨基傳過緋聞，之後因為同方力申同遊倫敦俾傳媒發現並公開咗佢哋由2006年開始嘅地下情，一直到2016年3月宣佈分手。
唱片
Cookies
廣東唱片
Happy Birthday
Merry Christmas
All The Best Cookies
4 Play
4 in Love
卡啦OK唱片
Holidays
Channel Cookies
迷你演唱會唱片
11團火音樂會
個人發展
廣東唱片
Coloring Stephy
Fantasy
Dating Stephy
Stephilosophy
The Red Album
Music Cafe
No One Knows
No One Knows
No One Knows
國語唱片
過得比我好
其他唱片
金牌女兒紅
track 5：Let It Flow
track 8：偏愛
Love07情歌集 樂壇獎門人
CD2 track 4：十分.愛—呢隻歌亦收錄喺「Fantasy」
金牌醇音樂
track 10：愛與痛的邊緣
十二金釵眾生花
track 5：酒渦與燕窩
演唱會
《看透．鄧麗欣演唱會》
派台歌
2020年
金都(2020-4)
2013年
踏.空(2013-10)
2010年
花小姐(2010-9)
No One Knows
海風
一眨眼
2009年
陪著我走
命運之鑰
2008年
童謠
京都之雪
絕代雙嬌
中華冷麪
內在美
起點
2007年
看透
金光燦爛
再見不是朋友
電燈膽
七夕
2006年
零與零之間
被遺棄的公主
十分．愛
2005年
藍鞋子
不要離我太遠
青山散步 Walkin' Aoyama
他不准我哭
黑白照
電影
電視劇
配音
廣告
未成名時期
Clean&Clear潔膚棉
Clean&Clear洗顏泡泡
Clean&Clear保濕噴霧
Cookies時期
Meko蜜桃之水&桃之紅茶廣告
MEKO純水
freshlook隱形眼鏡硬照
2 Percent硬照
2002 meko純水/加礦礦泉水/果凍
古龍群俠傳 2 [七武器] 網絡版
古龍群俠傳 2 [幽靈山莊] 硬照
Hanacha 纖之花茶硬照
adidas硬照
新天地婚紗 硬照
獨立發展時期
Broadway 平面廣告
Starwood 硬照
Skechers 第一輯 硬照
Skechers 第二輯 硬照
中原電器 ver.2 廣告
中原電器 ver.2 平面廣告
悠美村
紅十字會 - 愛生命愛捐血愛回來
M&M's 硬照
SHISEIDO 硬照
跑Online 廣告
Samsung 硬照
Moov樂手機 廣告
YES青年就業起點
Yahoo!搜尋の迷失鎖羅盤
Veeko 廣告
命運之鑰 廣告
舞台劇
森美小儀歌劇團 - 大衛營
森美小儀歌劇團 - Lokamochi Mamiba
廣播劇
十二樓怪貓
脂肪代表奚秀蘭
落入凡間的天使
九個女仔一隻鬼廣播劇
I Love You Boy'z 萬世巨星
森美小儀歌劇團 - 大衛營
那年的天空
黃金少年(season 3) 飾 白瑩
森之愛情II-電燈膽 飾 Stephy
Moov網劇愛情．請按9字 飾 阿欣
書
著作
2006年7月19號 《不要忘記》
2009年7月22號 《陪着我走》
2009年12月18號 《心甜》
寫真集
2002年 《Delicious Cookies寫真集》
2007年3月19號 《Stephy & Alex 十分愛》
2008年3月13號 《我的最愛Stephy & Alex電影寫真》
2009年7月22號 《陪着我走》
2009年12月18號 《心甜》
其他
2008年7月 《內衣少女電影小說》
獎
2000年
YES!校花校草選舉冠軍
2002年
新城勁爆新登場組合 銀獎
叱吒樂壇新力軍組合 銅獎
IFPI全年最高銷量新組合
勁歌金曲第三季季選新星試打三屆台主
十大勁歌金曲 最受歡迎新組合 銅獎
十大中文金曲 最有前途新人組合 銀獎
2003年
兒歌金曲開心嘉年華 銅獎
勁歌金曲第三季季選 手機網絡人氣女歌手
勁歌金曲第四季季選 最受歡迎合唱歌曲
新城勁爆人氣組合
新城勁爆合唱歌曲
Roadshow MV直選2003
十大勁歌金曲 最受歡迎合唱歌曲銀獎
十大勁歌金曲 最受歡迎廣告歌曲大獎銀獎
2004年
新城勁爆組合
新城勁爆跳舞歌曲 派對動物
四台聯頒音樂大獎 派對動物
PM第三屆夏日人氣歌手頒獎禮
PM人氣女子組合
2005年
廣東電台人氣歌手大獎 - 鄧麗欣
圖片搜尋最強人氣獎 - 鄧麗欣
新城勁爆卡拉OK歌曲 - 《藍鞋子》鄧麗欣
新城勁爆人氣歌手 - 鄧麗欣
Road Show至尊人氣女歌手
至尊十大手機鈴聲 鄧麗欣 - 黑白照
新浪大躍進歌手大獎 - 鄧麗欣
新浪直播室最高收視大獎 - Coloring Stephy - 鄧麗欣
PM人氣歌手 鄧麗欣
PM人氣歌曲 藍鞋子 鄧麗欣
2006年
UA電影大獎銀幕情侶賞 鄧麗欣 方力申 [獨家試愛]
圖片搜尋最多人物 ： 鄧麗欣
最暢銷本地女新人 鄧麗欣
PM人氣歌手 鄧麗欣
PM人氣唱作女歌手 鄧麗欣
新城勁爆合唱歌 十分.愛 鄧麗欣 方力申
RoadShow至尊潛力創作歌手 鄧麗欣
RoadShow至尊合唱歌曲 十分.愛 鄧麗欣 方力申
十大勁歌金曲 最受歡迎合唱歌金獎 十分愛 - 鄧麗欣 方力申
2007年
十大勁歌金曲第一回 鄧麗欣-電燈膽
十大中文金曲 鄧麗欣-電燈膽
2008年
第五屆Sina網絡廣告大獎 - 我最喜愛網絡廣告女神
2008年度勁歌金曲優秀選第一回 - 得獎歌曲《我的最愛》
第五屆勁歌王全球華人樂壇年度總選頒獎典禮 - 粵語金曲獎《電燈膽》
第五屆勁歌王全球華人樂壇年度總選頒獎典禮 - 最受歡迎合唱歌《我的最愛》
健康第壹大獎2008頒獎禮 - 健康之星
<Yes!> Idol 2008選舉 - 十大<Yes!>Idol
<Yes!> Idol 2008選舉 - 唱K點爆女Idol
Yahoo!搜尋人氣大獎2008 - 圖片搜尋次數最多的人物
Yahoo!搜尋人氣大獎2008 - 本地女演員
Yahoo!搜尋人氣大獎2008 - 歌詞搜尋最多獎 《我的最愛》
2008香港數碼音樂頒獎禮 最高次數網上點播歌曲 - 我的最愛
2008香港數碼音樂頒獎禮 最高次數點播MV - 看透
2008香港數碼音樂頒獎禮 最高次數點播MV - 信自己／一分鐘都市一分鐘戀愛／大日子／熱血青年
IFPI香港唱片銷量大獎2008 - 十大銷量本地歌手
IFPI香港唱片銷量大獎2008 - 十大暢銷廣東唱片《看透 鄧麗欣 演唱會》
2009年
香港服務大獎2009 - 慈善之星
第六屆勁歌王全球華人樂壇年度總選頒獎典禮 - 勁歌王飛躍歌手
第六屆勁歌王全球華人樂壇年度總選頒獎典禮 - 勁歌王網絡人氣歌曲 《童謠》
Yahoo!搜尋人氣大獎2009 本地女演員
2010年
2010年度勁歌金曲優秀選第一回 - 得獎歌曲《一眨眼》
新城勁爆頒獎禮2010 - 新城勁爆歌曲《心甜》
新城勁爆頒獎禮2010 - 新城勁爆跳舞歌曲 《No One Knows》
新城勁爆頒獎禮2010 - 新城勁爆跳唱歌手
2014年
新城勁爆頒獎禮2014 - 新城勁爆國語歌曲獎 《一直追》
新城勁爆頒獎禮2014 - 新城勁爆全國偶像
2014年度YAHOO!搜尋人氣大獎 - 人氣國語歌曲 《一直追》
2015年
第二屆粵語歌曲排行榜頒獎典禮 - 最受歡迎歌曲《戒心》
第二屆粵語歌曲排行榜頒獎典禮 - 最受歡迎女歌手
事件
2020年2月，鄧麗欣慶祝拍完一個重要嘅場景，喺Instagram貼相用咗「煞景」一詞，結果要喺一個微博上解畫。
Stephy Fantasia
鄧麗欣中文網
Stephy Tang俱樂部● 粉絲網
Stephy文字創作, sound & video
Stephy in pinkwork, sound & video
Offical Site
artistic Stephy, video & text 視頻及文字
香港女歌手
香港女演員
麗欣 |
元素名表 | 呢篇文係按照化學元素嘅名稱順序排列。
請睇
化學元素按序數排列
化學元素按符號排列
元素週期表
化學一覽 |
元素符號表 | 呢篇文係按照化學元素嘅符號順序排列。
呢隻元素係無穏定嘅核，方括號包住嘅數字係佢最長命嘅同位素。之但係釷、鏷同鈾呢三隻元素都有打埋佢哋嘅原子量，皆因佢有係地球都搵得到嘅同位素成份。
呢隻元素佢嘅同位素成分度度都唔同，個差異可能會過咗表上標明嘅。
呢隻元素佢嘅同位素成分，響市場搵到嘅都有相當差異。可能同張表寫嘅差遠。
呢隻元素佢嘅同位素成分，響地上搵到嘅都差異好遠。因為咁，原子量都唔可能寫得更加準。
商用鋰嘅原子量個大細分別係6.939同埋6.996。對某啲要再準啲嘅物料，就要再進一步分析。
請睇
化學元素按序數排列
化學元素按名稱排列
元素週期表
參考網頁
http://www.webelements.com/
化學一覽 |
元素原子序號表 | 呢篇文係按照化學元素嘅序數順序排列。
化學元素按名稱排列
化學元素按符號排列
元素週期表
化學一覽 |
元素週期表 | 係一個以圖表去展示化學元素嘅方法，係俄羅斯化學家門捷列耶夫喺1869年首先提議嘅。
門得列夫發現有啲元素，有相似嘅化學性質，而且重喺隔咗一定數目嘅元素之後，又重複返之前元素嘅化學性質，於是諗到將元素用表排起。佢將當時已知嘅63種元素依原子量嘅大細並用表嘅形式排列，將有相似化學性質嘅元素放喺同一行，就係元素週期表嘅雛形。利用週期表，門得列夫成功預測當時重未被發現嘅元素嘅特性。1913年英國科學家莫色勒利用陰極射線撞擊金屬產生X射線，發現原子序越大，X射線嘅頻率就越高，因為咁佢認為核嘅正電荷決定咗元素嘅化學性質，並將元素依照核裏面正嘅電荷排列，經過多年修訂之後先成為家陣嘅週期表。
喺週期表入面，元素係以元素嘅原子序排列，最細嘅排最先。表入面一橫行稱為一個週期，一直行稱為一個族。
元素週期表唔單只用喺化學上，就連物理、生物、工程學同埋工業都被廣泛應用。
現代元素週期表
元素週期表有唔同嘅表達方法，下表係現今科學界最常用嘅排列方法。
序號綠色喺標準狀況下係氣體；
序號藍色係液體；
序號黑色係固體；
序號紅色係人工合成元素。
週期表入面嘅元素個體資料
喺平衡或者得出涉及元素或者化合物嘅變化嘅化學方程式或反應式時，需要計算元素入面唔同嘅「量」。同埋最元素符號最接近嘅「量」，以物質符號 X 作例子，大約有：
A ：質量數，即係原子核嘅粒子數目。
Z ：原子序數，又叫原子序號，亦係質子嘅數目。
e ：淨電荷，正負號寫喺數字嘅後面。
n ：原子數目，元素喺非單原子狀態時嘅數目。
擴展元素週期表
化學
元素
化學符號
生命元素
元素列表
按序號
按符號
按名稱
同位素
同位素一覽
IUPAC元素系統命名法
原子嘅電子結構一覽
喺線元素週期表查詢
元素週期表
網絡元素週期表
化學元素週期表
一個好強大嘅元素周期表 |
占美威爾斯 | 占美·當奴·“占寶”·威爾斯，係維基百科創始人之一，維基媒體基金會總經理，同時擁有一個叫做Wikia嘅營利公司。威爾士早年成立過名為Bomis嘅互聯網公司，並且喺2000年3月推出過網上百科全書計劃，叫做Nupedia，並且請咗拉里·桑格做嗰份百科全書嘅主編。
不過，由於Nupedia嘅内容係由各方面嘅專家，通過同儕評審過程、檢查確定之後先至發佈，所以進展過程相當之慢。拉里·桑格於是喺2001年1月提議，用Wiki軟件作為百科全書平台，獲得占美·威爾斯同意之後，發起另一個叫做Wikipedia嘅計劃。拉里·桑格喺2002年3月1日卸任之後，維基百科由眾多熱心參與者持續發展。2003年中旬，占美·威爾斯創立咗維基媒體基金會嚟繼續執行維基百科計劃。而家維基百科已經發展成目前全球最大嘅網上百科全書；至於Nupedia就喺2003年9月結束同離線。
獲獎
威爾斯喺2006年6月3號獲美國伊利諾州頒發榮譽學位。電子前線基金會喺2006年5月3號頒咗個先鋒獎畀佢。
威爾斯亦都喺2006年5月8號發行嘅美國《時代》週刊特別版度，成為首位名列「世界百名最具影響力人士·科學家及思想家」嘅人。
攷
個人網頁
喺英文维基百科上嘅用戶頁
阿拉巴馬州人
維基百科 |
智能廁板 | 智能廁板係一種有清潔功能嘅坐廁，相當於以前五星級酒店入面嘅坐浴桶同坐廁嘅結合。
智能廁板過往喺香港唔係咁普及，主要原因係價錢好貴同埋安裝問題。其實智能廁板價錢唔係問題，因為佢嘅衛生健康功效，喺日本同韓國等地都相當普遍，除咗家居使用之外，公共場所都有提供，依家喺歐美都逐漸普及。
除咗一般人覺得清潔衛生同埋時尚生活之外，其實最重要係佢可以有效改善健康，預防婦女疾病及腸道不適，例如便秘、痔瘡等問題。
坐浴桶
廁所 |
義勇軍進行曲 | 《義勇軍進行曲》係中華人民共和國嘅國歌。1935年由田漢作詞，聶耳作曲，本來係電影《風雲兒女》嘅主題曲，但係中國抗日戰爭嘅時候，呢首歌就好出名。
根據徐悲鴻嘅提議，1949年9月27號中國人民政治協商會議第一屆嘅全體會議就通過咗《關於中華人民共和國國都、紀年、國歌、國旗的決議》，有關嘅內容：「在中華人民共和國的國歌未正式制定前，以《義勇軍進行曲》為國歌」。喺文化大革命嘅時代，田漢因為俾人以為有政治問題，所以《東方紅》變咗做非官方國歌，同時都禁止演唱用田漢作詞嘅《義勇軍進行曲》。但係外交場合就照舊演奏《義勇軍進行曲》。
1978年3月5號中華人民共和國第五屆全國人民代表大會第一次會議就通過咗集體填詞嘅《義勇軍進行曲》做中華人民共和國國歌。1982年12月4號，第五屆全國人民代表大會第五次會議就通過關於中華人民共和國國歌嘅決議，撤銷1978年3月全國人民代表大會通過嘅歌詞，用返田漢作詞、聶耳作曲嘅《義勇軍進行曲》做中華人民共和國國歌。2004年3月14號第十屆全國人民代表大會第二次會議正式將《義勇軍進行曲》作為國歌嘅條文寫入去憲法。
歌詞
原始版本
由田漢作詞。
起來！不願做奴隸的人們！
把我們的血肉，築成我們新的長城！
中華民族到了最危險的時候，
每個人被迫着發出最後的吼聲。
起來！起來！起來！
我們萬眾一心，
冒着敵人的炮火，前進！
冒着敵人的炮火，前進！
前進！前進！進！
集體填詞版
由集體作詞。
前進！各民族英雄的人民！
偉大的共產黨領導我們繼續長征。
萬眾一心奔向共產主義明天，
建設祖國保衛祖國英勇的鬥爭。
前進！前進！前進！
我們千秋萬代
高舉毛澤東旗幟，前進！
高舉毛澤東旗幟，前進！
前進！前進！進！
1978年至1982年嘅歌詞用粵語表達係咁嘅意思：
前進！英勇民族嘅百姓！
繼續再登峰要靠共產黨再帶領。
奔向共產主義一心向明天，
建設江山確保江山爭鬥有雄心。
前進！前進！前進！
大眾千秋千世，
跟定毛澤東思想，前進！
跟定毛澤東思想，前進！
前進！前進！進！
國歌
中華人民共和國 |
香港大學 | 香港大學係香港一間研究型大學，校舍主要分佈嚮香港島薄扶林一帶。1911年成立，1912年開校，係香港第一間大學，喺好長一段時間內亦係香港唯一一間大學。大學依家有十個學院，學科繁多，包括法律、心理學、生物醫學等等。學校喺世界前列，係全世界第一支可以認到沙士病毒嘅研究隊伍，亦都培養咗好多法律、政治、商學、科學同醫學界等等嘅社會名人。
史
1910年3月16號，當時嘅港督盧吉主持港大本部大樓嘅動工儀式。1911年3月30號，港大正式成立。1912年3月11號舉行開幕禮，同年，第一屆學生入學。大學最初淨係得三個學院：醫學院、工程學院同埋文學院。醫學院嘅前身係喺1887年創立嘅香港西醫書院，孫中山都喺呢間書院讀過醫。1916年12月舉行第一屆畢業禮，有23個畢業生同5個榮譽畢業生。1941年因香港淪陷而停辦，到1945年復辦。1961年學生人數係2000，係1941年嘅四倍。1989年後因政府增加大學學位令到學生人數倍增。2002至2003學年有學生19000人。2012年起好咗百週年紀念校園，並且跟從香港教育改革，本科教育轉成四年制。
法律地位
香港大學屬於香港法定院校，由香港法例第1053章規管。
交通
港鐵：香港大學站、西營盤站 (往徐展堂樓、明華綜合大樓等東閘建築)
其他
香港大學因其地理位置而經常俾人叫做「薄扶林大學」。
大學道 (香港大學)
香港大學美術博物館
大學 (選區)
香港大學 |
龍珠 | 龍珠係日本嘅一套漫畫，鳥山明作品。故事中，龍珠一共有七粒，散落喺地球唔同嘅角落。集齊七粒龍珠嘅人就可以呼喚神龍，請求佢為佢達成願望。內容講述主角喺深山長大嘅孫悟空遇上搵龍珠的嘅少女科學家莊子，一齊上路踏上搵龍珠嘅旅程。
故事特色
故事中有唔少概念都係來自中國吳承恩嘅西遊記，例如︰
西遊記同龍珠中嘅主角都係叫做孫悟空，兼且都有尾。
西遊記中有筋斗雲、如意棒，龍珠中嘅孫悟空都有筋斗雲、如意棒。
西遊記有牛魔王、火焰山同芭蕉扇，龍珠亦都有。
西遊記有豬八戒，龍珠亦有叫做八戒嘅豬角色。
主要角色
可 孫悟空
故仔嘅主角，可以話角色中最強嘅一位，同比達係死敵亦係出生入死嘅朋友。
撒亞人，原名「格古洛」，喺比達星出世，細個被送到地球，之後被孫悟飯爺爺收養並且改名「孫悟空」。不過比達等撒亞人仍然叫佢做「格古洛」。
喺打布歐時可變超級撒亞人3，後來進化成超級撒亞人藍
龍珠GT變超級撒亞人4。
莊子
身材好好嘅一個女人，係比達嘅老婆，經營膠囊公司。
無限
18號嘅老公，係悟空嘅好朋友，細個時可以同悟空過兩招。
自從悟空變到超級撒亞人後兩個人嘅實力差距以幾何級數拉遠。
烏龍
二打六一個，同龜仙人一齊住，性格咸濕。
阿樂
悟空、無閑等人嘅好朋友。實力可能比無閑重要低少少，戰鬥力44，又係二打六一個。
佩兒
阿樂嘅伴，同八戒係同學亦係死對頭。
孫悟飯爺爺
悟空被送到地球後收養悟空嘅人，悟空叫佢做「爺爺」，故仔開始前已經死咗。
為咗紀念孫悟飯爺爺，悟空將大仔改名做孫悟飯。
龜仙人
悟空、無閑同阿樂嘅師父，早期教授悟空龜波氣功。
愈老愈咸濕，得閒會睇咸書。
戰鬥力139~180
鶴仙人
龜仙人嘅死對頭。
戰鬥力120
天津飯
本來係鶴仙人徒弟，早期悟空嘅敵人，喺第22屆天下第一武術大會贏過悟空，之後就成為朋友。
二打六中算係實力唔錯嘅一個，悟空嘅太陽拳都係喺佢度學返嚟。
餃子
天津飯嘅伴，原本係鶴仙人徒弟。
天神
拿美星人，原名加達，地球天神，最終同笛子魔童合體。
地球嘅龍珠就係天神造出嚟，而GT版嘅終極龍珠係喺天神同笛子大魔王分體前造出嚟。
戰鬥力400
笛子大魔王
由天神嘅惡念產生，理想係統治世界，最後俾悟空打低。
戰鬥力330
笛子魔童
由大魔王臨死前所生嘅蛋孵出，後來同天神合體。
本來係延續大魔王，喺第23屆天下第一武術大會輸畀悟空，後來較偏向正義嗰邊。之後重同孫氏一家好好朋友，重做埋孫悟飯師傅，算係龍珠角色中嘅長輩級人物。
實力幾強，大概比第一級嘅超級撒亞人強啲。
喺GT版中為咗消滅終極龍珠而犠犠牲性命，而且為咗協助悟空而自願落地獄。
芝芝
悟空嘅老婆，性格霸道，惡死。終日胡思亂想，成日係都迫悟飯讀書做功課，要悟飯成為一個學者。身材冇比達老婆咁正。
比達
撒亞人王子。個性高傲，目標係成為宇宙最強嘅戰士。由於曾經響地球俾悟空打敗，所以對佢有份執着。
喺打布歐時可變超級撒亞人2，後來進化成超級撒亞人藍
龍珠GT變超級撒亞人4。
孫悟飯
悟空大仔，一嬲就會爆發佢強大嘅力量。曾經同魔童修練，好鍾意魔童。但喺GT版變咗做一個二打六。
喺打布歐時可變終極悟飯。
孫悟天
悟空細仔，同大佬悟飯嘅勤力相反，係大懶蛇一個。
北界王
悟空喺陰間嘅師父，傳授界王拳同元氣彈畀悟空。
地位喺天神同閰王之上，界王神之下。
鍾意講笑話，不過大多係爛gag。
戰鬥力3,500
菲利
宇宙霸王，曾經令悟空等人非常頭痛。
改造後，以為可以報仇，點知俾杜拉格斯一劍劈開兩邊。
第一階段戰鬥力53萬，後來進化成黃金菲利
古拉
宇宙霸王菲利嘅阿哥，喺龍珠Z劇場版分別喺最強對最強做反角，後期死後又復活變成金屬古拉，並喺一百億能量戰士再做反角，最後俾超級撒亞人嘅悟空同比達消滅。
精英軍團
傑紐
菲利大王嘅精英軍團隊長，喺菲利篇實力好強，僅次於菲利大王，除此之外重有轉換人哋身體嘅絕招，最後搞到自己做咗隻青蛙。
戰鬥力120,000
捷斯
菲利大王嘅精英軍團成員之一，好似好強，絕招要同畢特一齊出，叫做青紅光球，但一樣唔夠悟空打，最後俾比達殺死。
戰鬥力48,500
畢特
菲利大王嘅精英軍團成員之一，自認速度最快，但唔及悟空，最後又俾悟空打低。
戰鬥力49,000
力高
菲利大王嘅精英軍團成員之一，絕招係力高重鎚，打到比達悟飯無閑佢哋收晒皮，但最後俾悟空一鎚搞掂。
戰鬥力50,000
古杜
菲利大王嘅精英軍團成員之一，實力係五位當中最弱，有時間停頓嘅超能力，最後俾比達殺死。
戰鬥力16,000
撒旦
大話武術冠軍，佢嘅運氣好到無人能敵。
喺龍珠二世後期，真真正正做咗一次救世主，連悟空都佩服佢，戰鬥力23。
比迪麗
撒旦個女，悟飯個初戀同老婆。
婚前係一個俠女，婚後相夫教女。
天迪
接替天神做地球天神嘅娜美星人，冇戰鬥能力，但係識醫人。
杜拉格斯
比達個仔，算係撒亞人王族後裔，醒目仔一名。
分現代版同未來版。現代版最初以BB仔身分出場，係GT版初期嘅第二男主角。
而未來版杜拉格斯係「最後戰士」，曾經一招打低菲利同斯路。
斯路
基洛博士嘅最強人造人，要吸收17號同埋18號去變成完全體。完全體嘅佢實力更係一絕，但最後俾悟空悟飯兩仔爺合力打低。
18號
基洛博士嘅人造人，喺未來度殺咗好多人，包括比達同悟飯等龍珠戰士。
曾經俾斯路吸收，但斯路俾悟飯打到嘔番佢出嚟。
喺過去係一座冰山，最後俾無閑嘅愛融化，重相夫教女。
16號
基洛博士嘅人造人，實力勁過嗰時嘅17號同18號，不過係失敗之作，因為佢係愛和平主義者，一直只為殺孫悟空而存在。後來佢俾膠囊公司改造，最後俾斯路摧毀。不過佢激起悟飯嘅鬥志，殺咗斯路。
17號
基洛博士嘅人造人，同笛子魔童打成平手。
俾斯路吸收咗，但之後因為神龍畀斯路殺嘅人復活而復活。
喺GT版同地獄17號合體成超級17號。原本兩個都唔喺好勁，合咗體之後就超勁，打低晒啲龍珠戰士。之後喺18號幫拖之下，悟空一招龍拳就搞掂咗佢。
19號
基洛博士嘅人造人，最後俾比達搞掂。
基洛博士
龍珠系列入邊所有人造人嘅生父，亦係龍珠二世人造人篇，斯路篇同GT版超級17號篇嘅元兇。頭腦發達，但實力麻麻。
佢將自己改造成人造人20號。但係唔夠班龍珠戰士打，於是番番去自己嘅研究所打開17號同18號，不過俾17號殺咗。
拜高安
悟空喺冥界時嘅武術大賽決賽對手，絕招叫做雷電神拳，曾經幫手收拾喺地獄橫行嘅菲利同埋斯路，但出咗十集八集之後就冇再出現。
魔人布歐
龍珠二世後期嘅大魔王，幾乎無人能敵。
肥布歐，係吸收咗南界王神同大界王神之後變成嘅，係最善良嘅一個，同撒旦做咗老死。喺GT版嘅下場同孫悟飯一樣，變咗二打六，最後同歐布合體。
瘦布歐，由於有兩個無所事事嘅人殺咗布歐隻狗仔同傷咗撒旦，所以肥布歐好嬲，嬲到噴出蒸氣，之後蒸氣變咗瘦布歐。
惡布歐，係瘦布歐扯晒肥布歐嘅功力合體而成，以南界王神為本。
其他布歐，分別有吸收咗超級撒亞人3悟天格斯嘅布歐、吸收咗魔童嘅布歐同吸收咗悟飯嘅布歐。最勁嘅係吸收咗悟飯之後嗰個。
純正布歐，係最原始嘅布歐，冇晒吸收得嚟嘅力量，但最邪惡而又冇自制能力。
悟天格斯
孫悟天同杜拉格斯嘅融合，實力雖然強，但係性格就非常自大。
比古洛
孫悟空同比達用耳環嘅合體，無人能敵，係全宇宙最強嘅合體戰士。
比古洛一直冇發揮過全部實力應戰，喺龍珠Hero中，曾經變身成為超級撒亞人3。
格比達
孫悟空同比達嘅融合
以三種形態喺龍珠系列出過場3次。
BoBo
悟空個孫，撒旦個外孫，悟飯同比迪麗個女。大小姐一名，實力唔錯，GT版女主角。
歐布
悟空個徒弟，係魔人布歐嘅轉生。實力唔錯，喺GT版入邊嘅關鍵時刻出嚟幫拖，屬茄哩啡一名。
小子
GT版初期嘅魔王，係輻魯星人嘅復仇工具。曾經上過好多人身，包括比達等龍珠戰士。最後死喺悟空手上。
邪惡龍
由龍珠嘅負極能量過度膨脹而產生嘅產物，GT版最後亦係全龍珠系列最強嘅敵人。
總共有七個，每一個都有唔同嘅能力同個性。一星龍最強，三星龍最卑鄙，四星龍最正直，七星龍最無用等。
龍珠動畫版官方網頁
龍珠Z動畫版官方網頁
龍珠GT官方網頁
龍珠劇場版官方網頁
龍珠改 官方網頁
集英社龍珠官方網頁
2008年電影動畫官方網頁
香港七龍珠-Online
香港龍珠-Online |
鴉片戰爭 | 鴉片戰爭可以係：
第一次鴉片戰爭，1840年—1842年
第二次鴉片戰爭，1856年—1860年
鴉片戰爭 (電影)，1997年中國電影
鴉片戰爭 (2008年電影)，2008年阿富汗電影 |
深圳河 | 深圳河響香港同深圳之間，係兩地最長嘅河，係香港同中國大陸嘅邊界。因為係邊界關係，條河畀鐵絲網圍住，唔畀人自由出入。
呢條河自1898年簽署《展拓香港界址專條》起，係作為租借香港新界部份99年嘅界限。而呢條河係位於香港北區同中國廣東省深圳市之間。佢嘅源頭喺深圳市梧桐山，最後進入香港米埔附近嘅后海灣。
源
深圳河因為定義做界河，所以沿邊界推上，去到深圳五廟地，河同邊界就分開，另一邊係香港蓮麻坑路，近伯公坳。伯公坳東谷係沙頭角河其中一個源頭，而坳西谷係深圳河其中一個源頭，佢地夾埋就係新界地界。邊界向東搵沙頭角河支流，而深圳河就沿五廟地上，水就係來自豆腐頭呢座山，就係界河嘅源頭。而深圳河蓮塘邊界一段，由沙灣河口計，向上游嘅12000米，亦都叫蓮塘河，所以一般都話起自梧桐山。
如果唔理界河定義，流入深圳河嘅有蓮塘河，深圳一邊有沙灣河、布吉河、福田河、皇崗河，香港一邊有梧桐河同平原河。其中沙灣河就最長，有20900米，所以以長計，深圳河其實起響布吉同平湖交界嘅牛尾嶺。
治理
香港政府搞過深圳河治理工程，一共分三期，主要係想減少北區雨季水浸，其次係改善水質，家下做好晒。因為河道拉直，港深兩地交換咗部份土地，當中包括響皇崗口岸東面，原來係落馬洲河套劃入香港境內。
沙頭角河
北區 (香港)
香港嘅河
中國嘅河
深圳嘅河 |
深圳 | 深圳；普通話名：Shenzhen，潮拼：Chhim tsùn，客家話：Chhṳ̂m-chun）係中國一城，廣東省南端。家吓係副省級城市，中華人民共和國五個計劃單列市之一，同時深圳亦係國家經濟中心城市，國家先行示範區，深圳市南鄰香港嘅新界、北接東莞、東部同惠州隔住大亞灣、西部同珠海澳門隔住珠江口。
佢最初只係一墟，叫深圳墟。因九廣鐵路發蹟。民國變成深圳鎮。共和國經濟開放政策，成爲深圳經濟特區。後尾變成深圳市，並吞併寶安縣。
深圳GDP喺2016年超越廣州，成為內地第三，喺2018年超越香港，成為中國第三，亞洲第五。
深圳亦喺內地第三大金融中心，僅次於北京同上海。深圳高科技產業發達，被譽為亞洲矽谷，誕生咗華為、騰訊、中興、大疆、平安、萬科等頂級企業。深圳企業總市值喺國內僅次於北京。
名
早喺元代同明代，何氏、張氏、陳氏同袁氏等開始喺家下嘅東門附近起家立戶，遂形成咗南塘村、筍崗村、蔡屋圍村、羅湖村、黃貝嶺村、向西村、湖貝村、水貝村等。生活比較安定之後，就要有一個物資交換嘅地方。按照習慣，啲人就喺呢啲村接近中間位置嘅南塘村與葉屋村之間嘅農田側邊，擺攤設點，慢慢形成咗個細嘅“墟”，既成“墟”，就要有個名吖，由於當時墟西便嘅水溝較深，於是乎，啲人就稱此為“深圳墟“。当时嘅深水沟亦即係今日嘅清水河。
圳，《說文解字》中有話，從土，從川，喺辭典嘅解釋就係“田野間嘅水溝”，“深圳”即係圍頭話深嘅渠水溝。
行政地理
深圳分成10個區，下面各自管理住多個街道。而家劃分為：
同香港關係
深圳喺香港北部，就近香港，係香港人陸路往來中國大陸各地嘅必經之地。
氣候
深圳屬副熱帶濕潤氣候，比較炎熱潮濕。 |
倉頡中文輸入法 | 係由台灣人朱邦復喺1976年創製嘅中文輸入法，最初只有繁體中文版本，原名係「形意檢字法」，用嚟解決電腦輸入漢字嘅問題。1978年由中華民國前國防部長蔣緯國將軍同佢改名為「倉頡輸入法」。
朱邦復唔收分毫噉公開倉頡輸入法，令到電腦漢化有好大嘅進展。而家大部份嘅作業系統都附埋倉頡輸入法。佢係繁體中文使用地區用得最多嘅形碼輸入法。
而家最新嘅官方版本係第五代，另外有一啲民間嘅修改版。發明人後來亦基於呢個輸入法，另外製作咗一個「蒼頡檢字法」，用喺「倉頡系統」度。佢有啲部份同倉頡輸入法相似，但亦有唔少改變。
版本演進
1977年，喺台灣發表第一代倉頡，根據一萬二千字嘅《國語辭典》設計嘅。
1980年，發表第二代倉頡，只係執過第一代倉頡啲啲。
1982年，發表第三代倉頡，係以《康熙字典》做範圍，揀咗其中嘅四萬字，係將第二代改良嘅成果。
1985年，喺美國發表第五代輸入法同字形產生器，收咗大約六萬字，重增加一啲輔助字形同修正咗少少取碼。喺朱邦復工作室網站上嘅《第五代倉頡輸入法手冊》嗰本書入面有第三代、第五代改碼字嘅字碼對照表。
而家用得最多嘅係第三代倉頡。Microsoft Windows 95/98/Me/2000/XP 等作業系統之內嘅倉頡輸入法係第三代倉頡嘅改進版。Mac OS X 10.4 版就用倉頡第五代。而倉頡之友搞嘅倉頡第五代通用版、國際版同香港版就係用咗第五代倉頡。Linux 或者 Unix 嘅 X window 介面上嘅 gcin 輸入法程式，有得揀用倉頡第五代。由「面」、「非」呢兩字就可以分得出係第三代定係第五代倉頡：
取碼原則
呢版只提供簡介，詳情可以睇。
中文字根據「由上而下，由左而右，由外而內」呢啲原則分拆成字型結構，跟住再用倉頡字母拼出嚟。鍵盤上「A」至「Y」鍵各代表一個倉頡字母，例如「A」係「日」、「N」就係「弓」。倉頡字母係主要字根，代表24個重要嘅中文字字型部件。每個倉頡字母都會根據外觀嘅形狀變化，衍生出一啲輔助字形。透過主根同輔根呢啲部件，就可以組成無限個漢字。
倉頡輸入法取碼時，要將一個漢字分爲字首同字身。一個漢字最少用一個碼輸入，最長係五個碼。好似噉：
例如：
倉頡字母分類
「倉頡字母」分咗五大類，共26個倉頡字母，括號文字為相對鍵同讀音：
哲理類：日、月、金、木、水、火、土
筆畫類：竹、戈、十、大、中、一、弓
人體類：人、心、手、口
字型類：尸、廿、山、女、田、卜
複合類：無論喺任何情況下，最多攞首尾兩碼，例如：門、鬥、目、阝、虍、隹等等
特殊類：難，用於特定嘅形塊或部件，例如：臼，卍等等大約十幾種形塊或部件；重
頭24個倉頡字母重可以根據個樣再變化，衍生出「輔助字形」嚟辨別所有嘅中文字。例如：「水」衍生出「氵」；「手」衍生出「扌」；「中」衍生出「丨」；「弓」衍生出「亅」；「田」衍生出外圍嘅「囗」等等。詳情可以睇下。
擧個例，「妲」字由主根「女、日、一」組成，輸入時就要撳「女(V)、日(A)、一(M)」呢三個掣；「泗」字由輔根「氵、囗、」組成，由於「氵」隸屬「水」，「囗」隸屬「田」，隸屬「金」，輸入時就撳「水(E)、田(W)、金(C)」呢三個掣。
實際應用嗰陣，主根同輔根通常都會混用，例如「烟」字由主根「火」、輔根「囗」同主根「大」組成；「桐」由主根「木」、輔根「冂」同主根「一」、「口」組成；「銀」字由主根「金」、「日」同輔根組成。
其他特色
使用狀況
臺灣：根據2011年波仕特嘅調查報告指出，臺灣使用倉頡輸入法嘅比例係9.9%。其他嘅有注音輸入法70%、嘸蝦米輸入法10.7%。
港澳：由於普遍市民唔識或者唔習慣注音同普通話拼音，而粵語拼音亦唔夠流行，所以好多人用以字形取碼嘅倉頡輸入法。香港雖然無全面統計數據，但係根據輸入法硏究者李祥喺2000年所講，香港使用者最多嘅輸入法係倉頡輸入法。嗰年年初，喺中文大學舉辦嘅研討會上，現場近三百名教師超過九成使用倉頡輸入法。而2001年「香港中學校際中文輸入大賽」度，1288人入面，有761人使用倉頡輸入法，其次爲速成輸入法，有317人人選用。其他輸入法都唔夠4%。
由倉頡衍生嘅輸入法
簡易／速成輸入法
簡易輸入法，又叫做速成輸入法，係倉頡輸入法嘅簡化版。佢嘅拆字法同倉頡一樣，只係攞頭尾兩碼，所以一個中文字最長只有兩碼。呢個取碼法比較簡單，所以幾受初學者歡迎，但係用家要喺大量同碼字裏面揀要嘅字，令到輸入速度相對變慢晒。不過一啲人已經將數字碼嘅部份都死記落嚟，令到個輸入速度提升返。重有，因為輸入法好早期已經裝定喺視窗作業系統裏面，唔使再裝，係電腦裏面最常用嘅預設輸入法之一。後來微軟推出「新速成輸入法」，以大量詞庫以及智慧選字為基礎，自動幫使用者揀字，減輕使用者背候選字嘅負擔。Windows XP/Vista/7都已經裝定新速成輸入法。
快速倉頡輸入法
快速倉頡輸入法，簡稱快倉，係麥志洪喺1987年改良倉頡輸入法而成嘅。
佢嘅特點係，可以當傳統倉頡輸入法使用，亦可以隨意隨時輸入快倉編碼嚟增加速度。
「快速倉頡輸入法」第六代係用GPLv3授權發放。
新倉頡輸入法
新倉頡輸入法大約同Windows 2000一齊推出。佢無咩選字嘅麻煩，對一個熟手嘅打字員嚟講，可以完全唔使睇螢幕盲打，交畀系統自動分詞揀字。不過因為唔少人都唔慣新倉頡嘅盲打模式同冇關連嘅揀字，佢哋都唔多鍾意新倉頡輸入法，甚至無論點都要搵番以前嗰隻倉頡輸入法重新裝過。正因為咁，微軟喺後嚟嘅Windows XP裏面重保留咗舊版嘅倉頡輸入法。
大新倉頡輸入法
大新倉頡輸入法打破咗TQC全球華人中文輸入法嘅新記錄──220字嘅輸入法，重快過嘸蝦米輸入法嘅最高記錄。特色係整體少咗取碼數、多咗六段簡碼、有幾種容錯碼、重覆字最佳化編排。係商業軟件。
朱邦復工作室
倉頡輸入法專區
倉頡之友。馬來西亞
倉頡之友。香港
倉頡輸入法介紹
輸入法在綫
大新倉頡輸入法官方網站
自由倉頡2004
字形輸入法 |
看板解放陣線 | 看板解放陣線係一班喺美國嘅藝術家兼左派政治運動家。佢哋嘅運動手段係將室外嘅大型商業看板嘅圖案或者文字修改，咁樣嚟徹底顛覆佢嘅訊息。佢哋嘅意識型態係反消費主義、資本主義掛帥。佢哋識出版一份文書叫做「改進看板嘅藝術同科學」。
參考
Culture jamming
塗鴉
外部連結
官方站
美術
政治 |
偽基百科 | 偽基百科係維基百科嘅整蠱做怪版，一樣行MediaWiki，宗旨係做係人都寫得嘅冇內容百科全書，專整埋晒啲搞笑、整蠱嘢。內容大部份都係諷刺維基百科同講時事。
偽基百科響第啲語言版本嘅文章都包括咗中文維基百科嘅拎。正體偽基百科就叫做「為了讓那些喝中共奶水、吃太多呆丸長大而罹患幽默感退化的人們早日息勞歸主，維基百科有一個主題關於：[頁面名稱]。」。除此之外，正體偽基百科有時都會用其他文字提供連結中文或者第啲話維基百科嘅拎。譬如英文偽基百科就會連過去保守百科嘅模，正體中文偽基百科就會連過去香港網絡大典、百度百科嘅模。
介紹
偽基百科係2005年1月5號由海外華人Jonathan Huang所建立嘅，初期先有英文版本。2005年5月26號開始成為Wikia網站嘅其中一份子，2008年10月23號，網址改為Uncyclopedia.wikia.com，所有屬於wiki嘅子項目經已收錄咗75種以上嘅語言版本，佢嘅創作靈感即係出自。
架構
同維基百科一樣，偽基百科亦用咗MediaWiki軟件。不過因為Fandom大規模改咗個MediaWiki版本，所以Fandom嘅偽基百科唔支持之後嘅MediaWiki版本。
兄弟計劃
偽基百科同維基百科一樣，仲有多個兄弟計劃。例如偽基新聞、偽基辭典、偽基文庫、偽基同享、偽基音樂同埋元偽基等等。
用戶權限
偽基百科響2014年3月5號開始推出具備繁簡轉換功能嘅漢語版本，不過呢個網站其實都好少人去打理。所以某啲自動確認用戶，個個都好快就做到管理員。
封鎖
同維基百科一樣，如果用戶響偽基百科使用不當嘅戶口名，管理員都可以封鎖佢，偽基百科使用嘅係黃色警告標籤，唔同於維基百科用嘅粉紅色。
代號
Fandom
內容農場
食字
俗語
俚語
惡搞
幽默
元偽基
偽基百科
偽基百科
偽基百科
網上百科全書
Wikia
惡搞文化 |
澳洲 | 澳洲，全稱，俗稱「袋鼠國」，係南半球一個國。面積同美國本土差唔多大，全世界排第六，南半球排第二，大洋洲第一。澳洲係世界上最細嘅大陸，但亦係地球上最大嘅島，而又係唯一一個國土覆蓋整個大陸嘅國。首都係坎培拉，但人口多集中喺各個州嘅首府，主要喺悉尼、墨爾本、布里斯本、珀斯同埋阿德萊德。
澳洲本身係由澳洲大陸，塔斯曼尼亞同一啲喺太平洋、印度洋同埋南極洋嘅島嶼組成。澳洲東南邊係紐西蘭、北邊有巴布亞新畿內亞同埋東帝汶，而印度就喺西北邊。「澳大利亞」一詞源自拉丁文'terra australis incognita'，譯做粵文即係「喺南方嘅未知大陸」。
澳洲人均擁有嘅國土面積喺全世界排第四，有多樣嘅自然景觀，包括熱帶雨林、又叫做「紅色中心」嘅沙漠、吸引好多遊客到大堡礁同烏魯汝。更加有大量特有動植物，係有袋類哺乳類唯一佔多嘅大陸，亦有鴨嘴獸等活化石。澳洲同美國兩個國家並列擁有最多世界自然遺產。
政治上，澳洲混合咗英國西敏制同美國嘅制度。即係前者嘅議會至上而且同政府關係密切，並保留虛位君主、以及美式聯邦制同有實權嘅參議院。所以澳洲喺多個指數排名，例如生活質素、健康、教育、經濟自由度、公民自由度同政治權利中名列前茅。澳洲積極參與國際事務，係聯合國、20國集團、英聯邦、太平洋安全保障條約、經濟合作與發展組織、亞太經合組織同太平洋島國論壇嘅成員。
歷史
澳洲大陸喺四萬年前就已經有原住民澳洲人喺度住。喺1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。
之後，喺1770年8月22號，英國占士曲船長去到依家澳洲北岸嘅屬領島，宣告成個澳洲東岸為英皇屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。之後至到十九世紀，人口起飛，而且探索咗東部之外嘅地方，其後五個自治殖民地相繼成立。
喺1901年1月1號，六個殖民地合併為一個自治領，做咗澳大利亞聯邦。雖然澳洲自此逐漸獨立，但一路都喺英聯邦入面，國家元首依然係由英國君主做。不過須知正式蒞講國王喺澳洲就係「澳洲君主」，法律上同佢英國君主嘅身分唔再關事，而且一開始已經冇實權，並且由澳洲總督同各州總督分別喺聯邦同州代表。
政區
澳洲分為六大州、兩大領地，與及其他較細領地。
六大州：
新南威爾士，澳洲唐人稱之「紐修威州」。
維多利亞
昆士蘭
南澳
西澳
塔士文利亞
兩大領地：
京畿
北領地
其他領地：
有人住：
渣華灣
諾福島
聖誕島
椰樹島
冇人長住：
亞什摩同卡地爾群島
珊瑚海群島
克島同麥當奴群島
澳洲南極領地
除咗聯邦國會有權取締當地政府立嘅例之外，好多時，兩個領地嘅運作模式同其他州一樣。
外交
澳洲政府喺2004年嘅外交白皮書入面講到，基本外交政策係重視同美國嘅關係，同埋藉助經貿往來，促進同亞洲各國嘅關係。另外，佢哋一直以來同紐西蘭嘅關係都好好。
經濟
澳洲係一個發達國家，最主要係靠自然資源賺錢，例如佢嘅旅遊業係靠大量自然景觀吸引外國人。而佢又有發達嘅礦產業同埋畜牧業，專門出口原材料。因為佢係喺南半球，澳洲多數同亞洲交往，例如原材料都係輸出到中國。
澳洲係全球第12大經濟體，人均國民生產總值排名世界第5，並被瑞士信貸集團選為世界財富中值最高嘅國家。
澳洲嘅貨幣係澳元。現時流通嘅硬幣分為5仙、1毫、2毫、5毫、1蚊、2蚊；而紙幣就分為5蚊、10蚊、廿蚊、50蚊同100蚊。
人口
人口：20,434,176人
年齡結構：
0-14 歲：19.3%
15-64 歲：67.4%
65 歲以上：13.2%
年齡中位數：
總計：37.1 歲
男：36.3 歲
女：38 歲
人口增長率： 0.824%
出生率： 12.02 /1,000 人
死亡率： 7.56 /1,000 人
淨遷移率： 3.78 /1,000 人
性別比：
出生：1.05 男/女
15歲以下：1.049 男/女
15-64歲：1.017 男/女
65歲以上：0.794 男/女
總計：0.99 男/女
嬰兒死亡率：
總計：4.57 /1,000 人
男：4.95 /1,000 人
女：4.16 /1,000 人
預期壽命：
總計：80.62 歲
男：77.75 歲
女：83.63 歲
總生育率： 1.76 嬰兒/婦女
HIV/AIDS
成人感染比例：0.1%
感染人數：14,000
死亡人數：少於 200
族群組成：
白人 92%，亞洲人 7%，原住民同其他 1%
宗教：
羅馬天主教 26.4%，英國國教 20.5%，其他基督教 20.5%，佛教 1.9%，伊斯蘭教 1.5%，其他 1.2%，冇講明 12.7%，冇宗教 15.3%
語言：
英文 79.1%，中文 2.1%，意大利文 1.9%，其他 11.1%，冇講明 5.8%
識字率：
定義：15歲以上有讀寫能力
總計：99%
男：99%
女：99%
文化
由於以前係英國殖民地，澳洲主流文化本身就係英國文化。由於地理上唔近歐洲，雖然澳洲人口以白人為主，但係喺文化上顯得好孤立。尤其係隨住二次大戰後美國興起，好多澳洲新一代都崇拜以荷里活為主嘅美國文化，原有嘅英國文化就被視為傳統文化。 |
布里斯本 | 布里斯本／布里斯班／庇利士彬／Brisbane，係澳洲昆士蘭嘅首府，位於該州東南邊緣。以人口計係澳洲第三大城市，僅次於悉尼同墨爾本。布里斯本市政府係澳洲最大嘅地方政府區。
該城滂住布里斯本河而建，有好多條橋樑連接南北兩岸。
布里斯本中央車站
攷 |
布里斯本河 | 布里斯本河係位於澳洲昆士蘭東南，流經布里斯本嘅河流，最後入莫爾頓灣，進入太平洋。
喺布里斯本區有市政府嘅渡輪服務City Cat同埋City Ferry，接載乘客。
布里斯本
澳洲地理
類:大洋洲河 |
雪梨 | 雪梨可以係：
雪梨 (生果)，生果嘅一種，係一種梨
雪梨 (澳洲)，又譯做悉尼，澳洲新南威爾斯州城市
：喺澳洲昆士蘭州
：喺加拿大諾華斯高沙省
雪梨 (藝人)，本名嚴惠明，香港藝人 |
昆士蘭 | 昆士蘭簡稱昆州，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。
昆士蘭喺亞熱帶，全年都好好陽光，所以好多人叫佢做「陽光之州」。
人口
根據2001年嘅統計，昆士蘭嘅人口大概有367萬人喥。而且係全國人口增長最多嘅州。估計喺2005年12月首次超過四百萬，人口增長主要係嚟自其他州嘅移民。
布里斯班係昆士蘭嘅首府，人口最多，佔全州45.7%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。
經濟
呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。工業有提煉礦產嘅工廠。另外旅遊業都好發達，主要景點有大堡礁同黃金、陽光兩海岸。 |
紐西蘭 | 紐西蘭，又叫做新西蘭，老華僑叫鳥施崙或者鳥思倫新金山，係一島國，太平洋西南。紐西蘭嘅兩個主要島嶼畀庫克海峽隔開，又同澳洲相距大約1600公里。喺佢嘅南部就係南極洲，北部就同斐濟同埋湯加兩個島國隔海相望。紐西蘭人自稱Kiwi，即係奇異鳥，係紐西蘭獨有嘅雀，紐西蘭國鳥。
佢嘅毛利文名「奧特亞羅瓦」本來淨係指北島，而今指成個紐西蘭，意思係「長白雲之鄉」。
歷史
紐西蘭係最新成立嘅移民國家之一。波里尼西亞移民喺大概1200年到1300年期間抵達紐西蘭，形成當地原住民毛利人。
第一批已知抵達紐西蘭嘅歐洲人係由荷蘭人亞伯·塔斯曼帶領嘅船隊，喺1642年航抵南北島嘅西岸。荷蘭人唔知道南北島係分開嘅，所以全部命名為Staaten Landt。後嚟先至根據佢哋喺印尼巴塔維亞嘅基地改名為Nieuw Zeeland。而嗰個巴塔維亞基地就係根據荷蘭嘅澤蘭省而命名嘅。
1769年占士曲開始仔細咁研究紐西蘭，佢先後三次到訪南太平洋同埋紐西蘭，重為紐西蘭畫咗張地圖。但係喺最初嘅地圖版本入面，佢將斯圖爾特島當成係一個半島，而將班克斯半島畫成一個島。曲船引致歐洲捕鯨船喺紐西蘭海域嘅擴增，推動紐西蘭最終成為歐洲殖民地。
紐西蘭因為《懷唐伊條約》喺1840年成為英國嘅殖民地。懷唐伊條約有英文同毛利文版，英國皇室代表簽嘅係英文版，毛利族簽嘅係毛利文版。毛利文版嘅懷唐伊條約答應畀紐西蘭毛利族群「tino rangatiratanga」。呢個詞語喺英文版嘅懷唐伊條約對應嘅字眼係 ｢絕對擁有權｣，但係喺毛利文就係「自治」嘅意思。由於大家嘅領會唔同，呢個詞語同埋其他嘅一啲問題至今仍然造成政府同埋毛利族群之間嘅芥蒂。譬如關於《海牀和前灘的所有權》歸屬問題。
1907年紐西蘭從殖民地變成英國嘅一個自治領。其後半世紀內，紐西蘭逐漸更改地位至主權完整嘅英聯邦王國。
2015年9月2號，紐西蘭政府官方網站決定喺2016年初用新嘅國旗方案，呢次新嘅國旗方案將會用蕨類植物取代原有嘅英聯邦符號，重喺2016年通過全民公投嚟確定係咪用帶有蕨類植物符號嘅國旗。但喺2016年3月嘅第二次公投，超過五成六人支持用返原本嘅國旗。
地理同埋政區
紐西蘭主要由北島同南島組成。南島係紐西蘭面積最大嘅島。南阿爾卑斯山脈縱貫南島，有好多冰川，最高峰係庫克山，海拔3,754米，亦係紐西蘭嘅最高峰。北島嘅山峰比南島少，並且大多係火山，亦都比較多人住。與世隔絕嘅陸地孕育獨特生態環境，尤其係唔曉飛嘅雀，例如奇異鳥。但係地質上，佢唔係「與世隔絕」，佢所在嘅「西蘭大陸」祇不過沉沒咗，其實範圍有兩個格陵蘭咁大。
紐西蘭劃分為十七地區，其中五區係一元權力機構，下面帶有星號者，破折號後面係主要城市，第一個通常係嗰個地區嘅地區議會所在地。
北部地區 - 旺格雷
奧克蘭 - 奧克蘭市
懷卡托 - 漢密爾頓、陶波
豐盛灣 - 羅托路亞
吉斯伯恩*
豪克斯灣
塔拉納奇
馬努瓦圖-旺格紐伊 - 北帕
惠靈頓
馬爾堡* - 布尼蘭姆
尼爾遜*
塔斯曼*
西岸 - 格雷茅斯
坎特伯雷 -克賴斯特徹奇
奧塔哥地區 - 但尼丁
南部地區
查塔姆群島
政治
紐西蘭係一個君主立憲制國家。紐西蘭國王，查理斯三世係國家元首，由總督代表，總理大臣就係政府首長。紐西蘭無成文憲法。
紐西蘭實行一院制議會：眾議院，通常有120席個席位。議會選舉每三年舉行一次，選舉採用混合比例制度，每個政黨按照政黨選票比例分配席位。喺2005年嘅全國大選入面，毛利黨所贏得嘅選區議席多過佢哋嘅政黨選票，所以議會而家有121席。
議會入面嘅政黨主要有工黨，國家黨同埋一啲細黨。通常大嘅黨派都贏唔到半數以上嘅席位，所以一定要同細黨合作，組成聯合政府。
紐西蘭歷史上在位最長嘅總理大臣係工黨嘅海倫·克拉克，已經連任三屆。
經濟
紐西蘭經濟發達，屬於發達國家。紐西蘭有好高嘅生活水平，喺聯合國人類發展指數入面排第19。
喺過去嘅二十年入面，紐西蘭好成功咁由一個依靠農業為主嘅經濟轉型為具有國際競爭力嘅工業化自由市場經濟。
雖然農業只係佔總勞動力嘅10%，但係紐西蘭嘅出口產品仍然以農產品為主，例如乳製品、肉類、漁產品等等。
教育
紐西蘭兒童五歲入學，法定教育一共13年：其中小學六年，初中兩年，高中五年。
紐西蘭總共有八間正式大學，按照地理位置由北至南分別係：
北島：
奧克蘭大學
奧克蘭理工大學
懷卡託大學
梅西大學
惠靈頓維多利亞大學
南島：
坎特伯雷大學
林肯大學
奧塔哥大學
每個地區都分別有理工學院同教育學院，重有唔同種類嘅高等教育機構。除此之外重有政府資助，喺毛利文化環境入面教育嘅高等教育機構Te Wānanga o Aotearoa，意思係「長白雲之鄉學院」，喺北島每一度都有分校，總部喺漢密爾頓，但係目前只有大概一半學生係毛利人。
人口
紐西蘭嘅人口大概係4,134,200人，4,116,900人，其中奧克蘭嘅人佔咗大約三份之一，大部份人住喺北島。
奧克蘭嘅人口 1,223,200人
惠靈頓嘅人口 363,000人
基督城嘅人口 363,700人
但尼丁嘅人口 120,000人
紐西蘭係多元民族嘅國家，除咗英裔嘅人之外，主要有五十幾萬毛利人同埋十四萬華人，另外有五萬薩摩亞人，三萬個法裔居民同埋二萬個韓裔居民。全紐西蘭有成一百幾十個民族.
文化
毛利人戰舞
旅遊
喺聯合國教科文組織嘅世界遺產目錄入面紐西蘭一共有三個世界遺產，其中東格里羅國家公園係自然文化雙重遺產，而其餘嗰兩個就係自然遺產。
東格里羅國家公園
紐西蘭西南部嘅「綠玉之地」- 呢度包括「西地國家公園」、「庫克山國家公園」、「愛詩勃林山國家公園」、「弗儸德蘭國家公園」同埋米爾福德峽灣
紐西蘭嘅次南極群島
其它旅遊景點
陶波湖
紐西蘭螢火蟲洞
生態
紐西蘭喺世界動物地理分區上屬於澳大拉西亞區。由於同澳洲大陸一樣喺早期就同其他大陸分離，因此產有好多特有種。現時記低約有340種鳥類。
除咗三種蝙蝠外，紐西蘭再無任何原生哺乳動物，因此紐西蘭嘅鳥類極端特化，並佔據咗生態系統嘅所有位置；例如恐鳥扮演咗鹿或牛嘅角色，哈斯特鷹就扮演咗豹或老虎嘅角色。
當人類喺800年到1300年到達紐西蘭後，呢啲獨特嘅生態系統開始瀕臨危機。幾個鳥類品種被人捕獵至絕種；然而，大部份嘅破壞其實係由人類帶來嘅其他哺乳動物所造成，尤其係老鼠，另外重有狗、貓、鼬鼠、刺蝟同澳洲袋貂等，飛唔到嘅鳥類特別咁面臨絕種嘅危機。
大概三分之二嘅雀仔絕種係喺毛利人嚟到之後先發生，其餘嘅就係喺白人嚟到之後。
其它
紐西蘭銀行嘅營業時間係：朝早8:30 - 晏晝4:30。
工作時間係星期一至星期五嘅朝早9點到到晏晝5點。
紐西蘭貨幣為紐西蘭元。硬幣有5仙、10仙、20仙、50仙、1蚊同埋兩蚊。銀行已經唔再發行5仙，重將10仙、20仙同埋50仙嘅硬幣尺寸改細咗。紙幣有5蚊、10蚊、20蚊、50蚊同埋100蚊。商鋪接納大多數嘅主要信用卡。紐西蘭對所有商品同埋服務徵收12.5%嘅消費稅。
紐西蘭嘅電源用230伏特、50赫茲嘅交流電，3眼Y型插座。
紐西蘭嘅電話系統同英國一樣，採用BT 600接口而唔係RJ-11接口。電話線駁喺BT 600接口嘅第2同第5條線上，或者喺RJ-11接口嘅第3同第4條線上。大多數紐西蘭電話系統都支援DTMF音頻撥號。
請注意：紐西蘭嘅脈衝撥號係同世界上大多數國家相反嘅。
攷
紐西蘭自由行
紐西蘭地圖 |
黃金海岸 (昆士蘭) | 黃金海岸係位於澳洲昆士蘭太平洋沿岸嘅城市，人口50萬，係澳洲第6大城市。好近另一個城布里斯班。佢以陽光海灘聞名世界，係好出名嘅旅遊城市。
澳洲城市
昆士蘭 |
黃金海岸 | 黃金海岸可以係以下其中一個地方：
英屬黃金海岸，非洲國家加納舊時個名
黃金海岸 (昌黎)：喺昌黎縣
黃金海岸 (香港)：喺香港屯門區
黃金海岸 (臺南市)：臺南市嘅沙灘海岸觀光地區
黃金海岸 (昆士蘭)：喺澳洲昆士蘭州
黃金海岸水上樂園：又叫珠江泳場。廣州嘅游水場，喺海珠區。 |
港式英文 | 港式英文係指響香港，口音同特徵受廣州話影響嘅英文。佢唔係一種混合語言，只係英文受本地影響嘅一個分支。某程度上，同中式英文有關。
英文係香港嘅法定語言，香港人啲英文喺學校學，唔少都係由幼稚園學起。不過好少小學用英文敎；中學有唔少；大學就差唔多都係用英文敎。商業上，大部份主要用英文。
響香港開埠早期，識講英文嘅華人好少，唔少都會透過通勝學識一啲英文字。通勝裏面有一兩版係將英文譯返做廣東話讀音。例如，英文，就會用中文字寫做「甸那」；另外重有好似「柯打」咁。
發音
字母
L讀成[ˈɛloʊ]，R讀成[ˈaloʊ], Z讀成[jiˈsɛt̚]。
子音
/v/音讀成[w]音或者[f]音。
/θ/音讀成[f]音，/ð/音讀成[t]音。
/b，d，ɡ/音讀成[p，t，k]。
/dʒ/讀成[ts]，/tʃ/讀成[tsʰ]。
/r/音讀成[l]音或者[w]音。
/s，z，ʃ，ʒ/全部讀晒[s]音。
/l/尾音讀成[u̯]音
母音
/æ/音讀成[ɛ]音。
/ɑː/音讀成[a]音。
/ɪ/音讀成[i]音。
/ʊ/音讀成[u]音。
/ɜː/音讀成[œ]音。
/ə/音讀成[a]音。
香港人唔留意啲弱讀音：
「welcome」/ˈwɛlkəm/讀成[ˈwɛu̯kʰɐm]，「potato」/pəˈteɪtoʊ/讀成[pʰoʊˈtʰeɪtʰoʊ]等等。
-age字尾讀成[eɪtʃ]，正確音係/ɪdʒ/；「message」/ˈmɛsɪdʒ/讀成[ˈmɛseɪtʃ]，「language」/ˈlæŋɡwɪdʒ/讀成[ˈlɛŋkweɪtʃ]等等。
香港文化
英文歸融話 |
朱經武 | 朱經武係美國物理學家，2001年至2009年做香港科技大學校長。中國長沙出世。
學歷
國立成功大學理學士
理碩士
聖地牙哥加州大學哲學博士
殊榮
朱經武屢獲殊榮，拎過美國科學家最高榮譽嘅同埋，2001年亦都獲頒發工程界最崇高嘅，亞歷山大貝爾同愛迪生等傑出科學家都係呢個獎嘅得主。
其他殊榮
中央研究院院士
香港中文大學榮譽理學博士
西北大學榮譽科學博士
院士
院士
第三世界科學院院士
英國皇家(藝術/產業/商業)學院院士
電磁學學院院士
榮譽科學博士
德薩斯科學院會士
中國科學院外籍院士
香港浸會大學榮譽理學博士
院士
院士
太平紳士
靜宜大學名譽博士
澳門大學榮譽理學博士
榮譽科學博士
世界華商投資基金會「世界傑出華人獎」
香港科學會會員
會士
香港科學院創院院士
攷
類:美籍華人
類:美國物理學家
類:中央研究院院士
類:中國科學院院士
類:世界傑出華人
類:香港科學院院士
類:澳門大學榮譽博士
類:香港浸會大學榮譽博士
類:香港中文大學榮譽博士
類:香港科技大學校長
類:加州大學舊生
類:國立成功大學舊生
類:長沙人
經武 |
香港科技大學 | 香港科技大學，簡稱科大，係香港第三間大學。響1991年10月招收第一批學生。大學校園響清水灣半島，依山面海，飽覽牛尾海景色。
科技大學而家有四個學院，分別係商學院、理學院、工學院同人文社會科學學院。截至2021年，大學有學生16848人，教學人員738人。科大仲有喺廣東省開設咗好多研究機構，而位於廣州市嘅香港科技大學新校舍亦都會喺2022年開始啟用。
雖然科大淨係建校三十年，但係已經成為咗亞洲甚至係全球領先各研究大學之一，被認為係世界上發展最快嘅大學之一。喺2021年，科大喺QS世界大學排名第34位同埋泰晤士高等教育世界年輕大學排名第3位。
歷史
香港科技大學係因為1980年代經濟結構轉變而起。因為香港已經進入經濟轉接期，香港政府預期香港會轉向高科技同商業，工商業要求有更多大學生配合。所以當時香港政府就決定起第三間大學，配合呢個需要。咁啱呢個時候中英已經簽咗聯合聲明，英國會響1997年交香港畀中華人民共和國，英軍就一批批撤走。響1986年，響大埔仔嘅高希馬兵房清走用來起香港科技大學，喺之前香港童軍總會重響個地方搞咗個大露營。
1988年，大學重未起好。吳家瑋就做咗呢間未來大學嘅校長。起緊呢段時間，香港嘅通貨膨脹好犀利，所以好快就超支。到佢起好第一期，超支呢一項就備受各方指責。因為大學設備先進，所以俾社會抨擊係勞斯萊斯大學，俾人話奢侈。另一方面，間大學無用比賽第一名個設計，亦都俾議員質疑。呢啲批評響大學初頭幾年一直無停過。更加弊嘅係，香港賽馬會同政府畀嘅錢係唔夠起第三期，所以吳校長一直周圍搵人捐錢去起埋其餘部份。不過，經過大學多年努力，亦證明到當年投資係物有所值，近來亦唔見有人提起呢啲批評。
1991年間學校未起好嗰陣，第一批學生已經響尖沙嘴上堂。
到咗今時今日，香港科技大學已經成為全球其中一間最頂尖嘅大學，科大喺唔同嘅院校排名亦都名列前茅。
歷任校長
1991年—2001年：吳家瑋
2001年—2009年：朱經武
2009年—2018年：陳繁昌
2018年—2022年：史維
2022年至今：葉玉如
香港科技大學持續進修學院 - 一個喺2010年結束，提供副學位課程嘅學院
香港科技大學 |
輕鐵 (香港) | |}
|}
輕鐵，係香港鐵路有限公司營運嘅香港客運鐵路之一；有 12 條路線；車行新界西北嘅屯門區同元朗區之間，全長 36.15 公里。截至2004年，總共有 68 個站，當中有 5 個站接駁港鐵嘅。輕鐵每日運作 19 個鐘。車隊現時有 119 部列車，每部可以載 200 幾人。12 條路線都有佢嘅代表顏色。至於成個輕鐵網，合併前用橙色代表，合併之後就改用泥黃色代表。
歷史
喺發展屯門新市鎮嘅時候，政府已經預咗位去起輕鐵，但係嗰陣重未決定畀邊間鐵路公司去起。政府先喺1982年畀擁有香港電車有限公司嘅九龍倉集團起輕鐵，但係起唔成。最後，政府邀請九廣鐵路公司起輕鐵，最終九鐵喺1984年中決定接納呢個計劃。
輕鐵第一期喺1988年9月18號正式通車。
擴展
喺1988年同2013年間，輕鐵系統總共有四期發展。
屯門支線
3段支線分別係連接屯門碼頭至友愛、友愛至三聖同埋市中心至屯門東北。佢哋總長5公里，起咗9個車站同埋1個總站。喺1992年2月，佢哋全線通車。
天水圍支線
為咗畀天水圍新市鎮嘅居民有輕鐵服務，輕鐵決定喺青山公路主線塘坊村站附近嘅灰沙圍起一條新支線入去天水圍。呢條支線全長2.1公里，共有4個站，連接區內主要屋苑，喺1993年1月10號通車。同時，有兩條新線投入服務，就係721線，同埋722線。
之後到咗1995年，由於天水圍發展得好快，輕鐵又喺天瑞站北面起一條800米左右嘅路軌，加多兩個站：翠湖同埋天水圍。
天水圍支線
天水圍預留區支線
用車
70架澳洲Comeng輕鐵列車，1988年投入服務
30架日本川崎輕鐵列車，1993年投入服務
20架澳洲 Goninan輕鐵列車，1997年投入服務
22架中國南京浦鎮輕鐵列車，2009年投入服務
40架中國中車南京浦鎮輕鐵列車，2021年投入服務
澳洲 COMENG 列車同日本川崎列車喺1997年至2000年間翻髹成新色彩，並喺2002年至2003年間以電子路線牌取代沿用咗10年嘅膠布牌路線顯示，車尾亦加裝咗電子路線牌。
以上嘅車唔係固定喺對應路線行駛，有時會有2架電動列車連埋一齊行，俗稱拖卡，車尾會有一塊寫有C字嘅牌，畀後面列車嘅司機識別。拖卡時可載超過400人。
所有輕鐵列車嘅速度限制最高每小時70公里，一般營運速度每小時30至50公里之間，只有少數距離較長嘅路段，好似藍地至洪水橋段，車速可接近70公里。車廂所有座位都面向車頭。2004年，九鐵公司決定將其中50個車廂嘅部分座椅拎走，留出更多位畀乘客嚟企，工程喺2006年完成。
2007年中，經運輸署調查後，九鐵公司同意買多22架新輕鐵車廂以應付九龍南線啓用後嘅乘客量增長，並會喺9月中開始招標。而新輕鐵車廂預計喺2009年初前陸續投入服務。喺2007年11月，九廣鐵路公司正式批出22架新輕鐵車廂嘅合約畀澳洲御萊特集團鐵路服務公司。
有關合約已經喺2008年1月25號簽好咗，編號係KRS999。呢22架車由澳洲御萊特集團鐵路服務公司負責車身總體設計，南車浦鎮公司負責成架車生產總裝同調試。第一架車會喺2009年5月交貨，其餘嘅預計喺2010年交埋，總額 3 億左右。而家頭兩架車已經行緊751線同507線。
路線
接駁巴士
睇港鐵巴士
車站一覽·接駁路線
輕鐵車站：
參攷
輕鐵官方網頁
輕鐵行車時間表
輕鐵轉乘優惠
港鐵 |
知識 | 知識或者學問就係對某個人或啲嘢嘅認識，呢啲嘢可以係事實、資料，描述說明，亦可以自己學返嚟、人哋教嘅技能。呢啲認識可以係純理論或者實在嘅。
得到知識涉及複雜嘅認知過程：感知、溝通、聯想同推理。由更加實用角度來睇，知識通常俾一堆人、一個社區嚟用，知識亦可以俾人「操作」同「管理」。
定義
哲學上，對「知識」嘅研究叫「知識論」。哲學家柏拉圖出名咁定義知識做「合理嘅真信念」。不過，到而家都係冇個人人同意嘅定義，加上大把理論去解釋知識。羅素喺《知識論》一書講到界定知識有幾難：「點界定知識係個問題，好重要𠻹，三個難處我哋要處理。好奇怪：一睇，知識就係信念同事實相符。最難搞就係，冇人知信念係乜，冇人知事實係乜，更冇人知佢地點樣相符，先會令個信念係真。」
分類
喺廿一世紀初，主流哲學家想將知識分類嗰陣，會用到以下呢三大概念：
陳述知識：指所謂嘅「知... 呢樣事實」，即係一個人能唔能夠有意識噉思考啲知識同埋明文噉將啲知識講出嚟；
過程知識：指所謂嘅「識得做... 呢樣嘢」，即係一個人能唔能夠將一樣知識「做」出嚟；
親身知識：指個人有冇親身噉接觸過嗰樣嘢；
想像家陣要學算術，如果話一個人具有算術知識，可以係指佢能夠用把口講出「2 + 2 = 4」呢個事實，又可以係指畀部計數機佢曉郁手撳 2 + 2 出 4 呢個結果；同一道理，又例如想像家陣要學寫程式，如果話個人有呢方面嘅知識，可以係指佢能夠用把口解釋程式語言等嘅概念，又可以係指佢有能力郁手寫個行到嘅電腦程式出嚟。事實表明，有陣時一個人可以「識講唔識做」－有陳述知識但冇過程知識，又有可能「識做唔識講」－有過程知識但冇陳述知識。亦可除此之外，知識論思考者仲有諗到親身知識同聽講知識嘅問題：想像家陣有樣事物，設樣事物做「廣東話」；如果話阿 A 君「知道有關廣東話嘅嘢」，佢可能係親自聽過人喺佢面前講廣東話，因而能夠用把口講得出廣東話有乜特徵，甚至實際講幾句簡單句子，噉嘅話佢就算係對廣東話有親身知識；不過另一方面，阿 A 君亦可以係根本從來未親自聽過人用廣東話講嘢，但佢喺互聯網度睇過啲談論廣東話嘅文，噉嘅話阿 A 君對廣東話就淨係具有聽講知識。
先驗同後驗
先驗同後驗係按「有冇需要由經驗學」嚟做嘅知識分類。
如果話一件知識係先驗，指件知識有得齋靠推理得到－即係要得到呢件知識，可以完全唔使直接或間接經驗嘅影響，件知識係先於經驗觀察嘅；例如諗吓呢啲命題：
「如果佐治五世在位至少 4 日，噉佢嘅在位時間就超過咗 3 日。」一般認為，呢條命題係先驗知識，噉係因為假設思考嘅人已經識嗮數嘅概念，條命題所表達嘅內容－「如果 X 處於 Y 狀態最少 4 日，噉 X 處於 Y 狀態嘅時間就超過咗 3 日」－就可以齋靠推理得出。
「一間屋係一笪用嚟住人嘅地方。」呢條命題都畀人認為係屬先驗知識，因為條命題純取決於對字詞嘅定義－屋定義上就係「畀人攞嚟住嘅嘢」。
「正方形冚唪唥都屬長方形。」呢條命題都係齋取決於字詞定義－正方形同長方形都係抽象幾何物體，而正方形定義上就係「四條邊一樣咁長嘅長方形」。
而如果話一件知識係後驗，指件知識必需要借助經驗證實先至可以得到－件知識係經驗觀察之後嘅；例如諗吓呢啲命題：
「佐治五世由 1910 年去到 1936 年在位。」一般認為呢條命題係後驗知識，因為思考嘅人就算已經有齊嗮「在位」同「年份」等嘅概念，佢都必需要實際噉去睇吓有關佐治五世嘅現實資訊，先可以決定條命題係咪真確。
「一間屋個地基打得唔夠穩陣，就會好易冧。」呢條命題都畀人認為係屬後驗知識，因為條命題需要對現實作出觀察先至可以得知－個人起碼要具有些少物理學知識，知現實世界嘅構造係可以例如因為受嘅負荷重得滯而冧嘅。
「冇任何正方形物體表面面積大過美國。」呢條命題，都係必需要對「美國」呢件存在喺現實世界嘅物體作出觀察，先可以得知。
先驗同後驗嘅概念，係理性主義同經驗主義之間場爭拗嘅核心問題：籠統噉講，主張理性主義嘅人認為推理係知識嘅主要來源，認為人要求知，主要係靠個腦諗嘅－即係佢哋睇重嘅係先驗知識；主張經驗主義嘅人就啱啱相反，認為知識全部喺一定程度上都係經驗嘅體現，人必需要用感官對世界作出觀察，先可以得到知識－即係佢哋睇重嘅係後驗知識。順帶一提，經驗主義可以話係現代科學嘅根基。
科學方法
"If I have seen further it is by standing on the shoulders of Giants."
牛頓
科學方法係根據科學嚟追求知識嘅過程。搞親科學嘅人實係用科學方法嚟研究自己在意嘅現象嘅－由物理學同生物學等嘅自然科學至經濟學等嘅社會科學都係噉。科學方法有以下呢幾個步驟：
喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象係咪而家有嘅理論解唔解釋得到，而如果唔得，就要諗吓有冇啲乜嘢新嘅定律有可能解釋到呢柞現象；
牛頓：「基於我觀察到蘋果由樹上面跌落嚟等嘅現象，我推測啲現象背後係因為有引力嘅作用。」
基於諗出嚟嘅新定律或者理論，諗一啲有可否證性嘅假說出嚟；
牛頓：「如果我提倡條式係真確嘅，啲行星嘅公轉軌道應該會係噉噉噉...」
做實驗或者有系統性嘅觀察，攞同分析數據；
牛頓：「啲行星嘅公轉軌道實際上係點嘅樣？」
做總結－
如果數據撐條新定律嘅話，噉就將呢個新發現夾入去現有嘅理論入面，形成一個解釋力更勁嘅新理論；
如果數據唔撐條新定律嘅話，就重新諗過；
「如果我呢個理論係真確，呢場實驗或者觀察理應會得出某個某個結果，而個實際嘅結果係...」
重複。
科學方法係一個循環性嘅過程－科學家會係噉重複上述嘅工序嚟豐富人類知識，因為次次搵到新嘅知識之後，好多時即刻又會有新嘅謎團；好似係牛頓萬有引力定律噉，當啲物理學家發現咗佢哋觀察到嘅嘢都係跟住呢條定律之後，佢哋又要開始去諗「萬有引力係點嚟」呢條新問題同埋做新實驗嚟搵答案。於是乎，人類喺知識上就不斷係噉有進步同發現新嘢。
知識管理
知識管理係管理上嘅一樣工作，針對「點樣運用組織入面嘅知識，令個組織達到自身目的嘅能力有咁高得咁高」。响最基本上，KM 要管嘅過程包括咗以下呢啲：
一個組織會進行搜索，即係嘗試搵新嘅解難方法；搜索功能可以喺兩種情況下發生－一個組織可能會係喺遇到危機嗰陣開始諗計解圍，又可能係喺冇危機嗰陣嘗試做實驗性嘅開發工作，後者並唔係必要嘅，但通常都會有助於個組織嘅長遠發展。
呢啲搜索過程會出現知識創造；組織嘅成員會由解難嘅過程嗰度學習，得到新嘅知識，而知識嘅載體亦都會出現－組織成員可能會寫低佢哋學到嘅嘢，而由學習形成嘅習慣會出現。
跟住個組織要考慮知識保留嘅問題；人腦有遺忘嘅功能，會隨時間喪失用得唔夠密嘅資訊，人事變動可以搞到具有知識嘅組織成員離開個組織，而且人以外嘅知識載體又可以隨時間而流失，知識保留就係指「點樣防止有價值嘅知識隨時間流失」嘅思考，亦有學者覺得知識保留包埋有關「邊啲知識冇用唔使保留」嘅思考。
知識傳遞係指知識喺組織成員之間嘅傳播；組織成員可以喺做嘢嗰陣彼此指教，而且就算冇直接用言語指教，組織成員都可以透過彼此觀察對方嘅行為嚟學習；KM 零舍關注嘅一個課題係「點樣創造出有利知識傳遞嘅環境」－喺商業組織當中，一間公司嘅打工仔可能會因為唔想自己喪失競爭優勢而唔肯教同事做嘢，所以管理者就需要諗計令打工仔有誘因分享知識。
分析命題 / 綜合命題
信念
DIKW體系
知識論
學院知識
知識創建
知識工程
知識份子
Knowledge relativity
知識表現
哲學懷疑論
真理
學習
學費
知識表示
詞彙表
攷
教育 |
香港考試及評核局 | 香港考試及評核局，以前叫香港考試局，係香港專責安排同統籌考試嘅機構。香港考試局於1977年5月成立，並喺同年8月1號開始執行佢嘅法定任務。考試局成立初期，財政來源主要來自政府，直至1981年開始，考試局先至正式成為財政獨立同自負盈虧嘅獨立法定機構。為咗更有效反映考試局嘅角色同工作，考試局於2002年7月正式改名做香港考試及評核局，以顯示佢除咗繼續主辦原有嘅考試之外，亦非常重視推行促進學習嘅評核工作。
歷史同發展
由1978年開始，香港考試局負責舉辦每年一次嘅香港中學會考。考試局又喺1979年開始接辦香港中文大學入學資格考試，並改名做香港高等程度會考；1980年考試局更接辦香港大學入學資格考試，並改名做香港高級程度會考。每年報考呢兩個公開考試嘅人數超過100,000人。
除咗香港中學會考同香港高級程度會考之外，考評局亦為小學同初中舉辦「基本能力評估」。考評局喺2004年首次為全港小三舉辦全港性系統評估，並喺2005年推展至小六，到咗2006年，更將評估推展至中三。
因應香港高中課程喺2009年開始推行三三四學制，香港考評局喺2012年開始舉辦香港中學文憑考試，取代原本嗰兩個公開考試——香港中學會考同香港高級程度會考。而考評局已經喺2010年舉辦最後一次嘅香港中學會考同2012年舉辦最後一次香港高級程度會考。但係為咗配合重讀生嘅需要，考評局承諾會因應有意重考生嘅人數，喺2011年為重讀生安排重考個別香港中學會考科目，2013年就安排重考香港高級程度會考，呢兩個重考所有考生都係要以自修生身份去報考。
委員會
香港考試及評核局委員會由17個委員組成，分別嚟自中學、高等院校、政府部門同埋專業界別，除咗當然委員外，所有委員都係由行政長官委任。委員會嘅工作範圍，包括負責釐定考試政策同監管香港考試及評核局的工作。
秘書處
香港考試及評核局嘅秘書處由超過300人嘅全職人員為公眾服務，同埋處理考評局委員會同佢轄下事務委員會嘅工作。喺每年嘅考試季度，考評局都會聘用接近8,000個工作人員，擔任試卷擬題員、審題員、閱卷員、校對員、題目核分員、口試考官同監考員，而大部分都係中學同大學嘅資深教師。考評局秘書處由秘書長同副秘書長領導。
服務
香港考試及評核局舉辦以下嘅公開考試同評核：
香港公開考試
香港中學文憑考試
香港普通話水平測試
教師語文能力評核
全港性系統評估
以下考試已經停辦：
香港中學會考
香港高級程度會考
國際同專業考試
ABRSM 英國皇家音樂學院聯合委員會考試
AP考試
Australian Teachers of Dancing Exams
北京舞蹈學院中國舞等級考試
中央音樂學院考試
汕頭大學設計學類本科專業考試
澳洲聯邦舞蹈教師協會考試
地產代理／營業員資格考試
B級電業工程人員冊考試
廣州美術學院專業考試
GCE/ GCSE/ IGCSE/ IAL
高階能力學生測試
中華人民共和國普通高等學校聯合招生考試
電腦化青少年普通話水平測試
PTE 兒童英語考試 / PTE 通用英語考試
全國美術考級試
英國國家舞蹈教師協會標準舞及拉丁舞考試
中華人民共和國國家司法考試
英國皇家舞蹈學院考試
SAT
廣東省高等教育自學考試
澳洲聯邦舞蹈教師協會及香港體育舞蹈總會聯合考試
英國倫敦大學國際課程考試
爭議事件
2020年香港中學文憑試歷史科題目風波
喺2020年香港中學文憑試，歷史科一條有關中日關係嘅題目陷入爭議。被政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將成條題目作廢。
香港教育
教育局 (香港)
香港考試及評核局 |
第一次鴉片戰爭 | 第一次鴉片戰爭係1840年到1842年間，英國派兵打大清嘅一場仗，呢場仗嘅導火線，係英國強行向中國推銷鴉片，最後大清打輸咗。鴉片戰爭一般認為係中國近代史嘅開端。
英國方面成日將第一次鴉片戰爭稱為第一次中英戰爭。有時亦將佢稱為鴉片戰爭，雖然呢場仗只係鴉片戰爭嘅一部分。
呢場仗一直係斷斷續續進行，期間嘅一系列戰鬥同軍事行動相互之間並無關聯。
背景
大清自康熙以嚟一直收緊外貿政策，只准番商廣東收泊交易。1759年，清廷進一步限制外人來華貿易，批准兩廣總督提出嘅《防範外夷規條》，除咗嚴格限制外人來華貿易之外，更規定武器、米糧、硝磺、鐵鍋、廢鐵同各種鐵器都唔准出口。蠶絲、綢緞出口數量亦都有規定。正正係大清呢種保守嘅鎖國政策，埋下同英國衝突嘅原因。
由於中國出產嘅茶葉、絲綢等奢侈品喺歐洲好受歡迎，英國人希望中國可以開放貿易。但英國出口嘅羊毛、呢絨呢啲工業製品喺中國就冇乜人候，兩國貿易為英國帶嚟龐大嘅貿易逆差。而英國響18世紀開始實行金本位貨幣政策，而清廷用銀作為貨幣，由於同中國嘅所有貿易要用銀兩折算，令英國要響歐洲大陸買入白銀作貿易用途，金銀一買一賣，令英國人入超。
為擺脫貿易逆差，英國響佢殖民地印度走私鴉片來華。由於吸食鴉片會上癮，故此中國歷代嚴格控制佢入口。清廷喺雍正年間已明令禁煙。但鴉片販唔理禁令，賄賂清廷官吏，勾結國人，喺廣州對出嘅伶仃洋利用特製快艇進行鴉片武裝走私。由於走私鴉片利潤和味，鴉片走私來華日益嚴重，由道光元年嘅四千幾箱，到道光十八年間已猛增到四萬零二百箱。令英國出超，並反令中國入超。
「鴉煙流毒，為中國三千年未有之禍」。鴉片大量輸入，令中國每年白銀外流達六百萬兩，中國國內發生嚴重銀荒，造成銀貴錢賤，出現通貨膨脹，令清廷財政枯竭，國庫空虛。鴉片貿易嚴重更敗壞社會風尚，摧殘人民身心健康，同時更破壞社會生產力，造成東南沿海地區工商業蕭條同埋衰落。
由於鴉片嘅危害日趨嚴重，使到朝野上下禁鴉片呼聲日趨高漲。1838年底，清朝道光帝頒佈禁煙命，派埋欽差大臣湖廣總督林則徐去廣州負責執行，就係史上著名嘅虎門銷煙。將大部分法律上屬於英國人嘅鴉片全部銷毀晒。
英華戰前衝突
大清同大英因為貿易時有衝突，一方面大清要維持自己天朝地位，而大英亦力求平等交往。
駐省商務大臣
1833年，因為英國畀東印度公司嘅200年對華貿易專利屆滿，英國打算畀各商人自由嚟中國做生意，唔使俾英國駐省商務大臣管。1833年9月10號，英廷命公爵納鼻夏，名威利林尊者，做英國全權大臣。佢帶埋萄魯頓同埋爹鼻士兩個去省城。呢兩個人舊底係東印度公司驗貨官，家下係左右副商務大臣。三個人坐戰船顏頓麥號來華，1834年7月15號到澳門。萄魯頓有事要走先，咁爹鼻士就成為副商務大臣。7月23號，正副商務大臣暨參贊通事等坐戰船顏頓麥去到虎門外面全璧停船。原因係納鼻夏喺英京倫敦已經領有理藩院彭夏士頓密意，凡係英國戰船都唔可以入虎門。7月25號，納鼻夏坐三板到省城，佢稟督憲，話自己係英國使臣，家下呈上理藩院文憑，做駐省商務大臣。督憲唔收佢，重鬧洋商行長伍子垣、葉摭田、盧文錦人等，做乜無護照都畀佢擅入省城，叫納鼻夏去澳門，遲咗就停貿易。不過，納鼻夏仍然留喺省城十三行。
1834年9月2號，督憲派兵一旗駐十三行，唔畀做生意。又派水兵唔畀人供糧水畀洋人。納鼻夏求救全璧嚴毛賤同埋顏麥頓兩隻戰船，兩隻船入虎門停喺黃埔。官兵見到嚇親，但係戰船無乜動靜，就迫令納鼻夏去澳門。要佢身離省城，同埋兩隻船返去全壁，先至有生意做。納鼻夏9月29號去澳門，跟住又可以做返生意。
1834年11月11號，納鼻夏喺澳門去世。爹鼻士補位，但係理藩院未准，中朝又唔知佢補缺，好難搞。1835年1月，爹鼻士辭職。於是，頭等寶星羅便臣補正商務大臣個位，阿士他路做咗副商務大臣，參贊二律做右副商務大臣。
1835年1月22號，英國帆船亞機利號船主馬當路，由濱哥路去澳門，經過善尊海島，派人想喺度睇下點過沙坦，點之有強盜擄人勒索銀五百，但係船主無錢，唯有兜路去澳門求救。商務大臣開會，義律同船主同通事郭士拉普入城搵督憲，又俾人打，又話稟式唔啱唔受。最後唐官知道事關人命，2月26號救返啲人，交畀羅便臣。
搬竇
經過擄人呢件事，1835年11月，羅便臣同英商就決定搬去伶仃島。一來商船入黃埔，都要領牌照先可以入，伶仃係必經之路，近啲方便啲。二來伶仃島喺虎門以外，唐官理唔到。三來唔似喺澳門咁多掣肘，可以自己保護自己。所以之後，有英船都停船喺伶仃島，或者靈濤，或者香港。不過伶仃島有個唔好處，就係夏天成日打大風，好唔方便。所以，西商會議就決定春令就泊香港，商務大臣就由得佢哋。
道光十五年，1835年12月14號，理藩院彭夏士頓公爵撤咗商務大臣之缺，之後所有商務都交畀二律搞，做咗英廷駐省欽差。二律喺呢日呈上鄧撫憲，另加唐文千字，請求留喺省城辦公。撫憲叫佢留喺澳門，佢上奏畀皇帝愛新覺羅旻寧。道光十七年，1837年3月18號，皇帝批畀佢駐省城辦商務，但一切如舊，唔可隨便入城。因為呢段時期有好多海賊，二律求英廷派多兩架戰船畀佢差遺，保護英商。
禁鴉片
1837年，大清皇帝下禁洋藥，凡係賣洋藥嘅商人都要離開中國。9月29號，省憲督撫要二律凡洋船載洋藥都禁入口，二律答話佢呢個欽差搞得掂。因為洋商賣洋藥，1821年已經得撫憲文憑，畀佢哋泊伶仃、黃埔同省城。1837年11月，二律接到理藩院彭夏士頓文書，以後寫畀撫憲嘅信，都唔會有稟字。佢話呢件事畀撫憲知，撫憲唔開心，唔畀佢留喺省城，要佢返去澳門。
1838年7月13號，英國水師提督蔑連，搭第七十四號坐駕船和立士利號，帶埋戰船亞利稼連去澳門。蔑連見二律之後，一齊去銅鑼環。二律命賣洋藥嘅船去晒銅鑼環。二律邀撫憲去睇戰船，撫憲話以後文書永絕，往來一定要寫稟字先收。咁啱帆船科路近號船主差度蔑士，轉搭第二隻船逢卑號，由港去省，經過虎門，虎門炮臺炮擊隻船。跟手官兵上船查，問有無蔑連戰船嘅英兵，問過無先畀過。
紥喺銅鑼灣嘅蔑連，聽到之後即刻坐戰船上虎門龍吉。龍吉度有水師提督關天培，派人話二律不恭，戰船無故灣泊龍灣有違和約。龍吉就話佢嚟質問做乜查英船，藐視英廷，辱佢。重話東印度公司約滿，今後英船由英國皇家保護。
呢年，督撫奏洋藥之弊。洋商亦陳論洋藥都賣咗好耐，請求照舊貿易，不過唐官堅拒。1839年1月，鄧撫憲傳諭所有賣洋藥嘅洋商都要走，之後有賣洋藥都要伏法。重按黃帝要查封，一定要根絕。2月26號，有唐人賣洋藥，查過後送去十三行正法。洋商都下旗致吊。1839年3月，中國欽差林則徐通告行商洋商，賣洋藥者死，一定要交晒出嚟。3月21號，在省洋人唔可以去澳門，唔准書信。又由黃埔派兵去十三行。
英國出兵
1839年7月，九龍尖沙咀村發生咗林維喜事件。英國水兵喺村內醉酒鬧事，打死咗村民林維喜，林則徐要求英國商務總監義律交出兇手，義律就自己輕判了事。件事因而成為鴉片戰爭嘅導火線。
8月初，中國禁煙消息傳至英國，英國國會對此進行激烈辯論，喺維多利亞女王嘅影響下，最終僅以271票對262票通過軍事行動：
10月1號，英國內閣以商務受阻及大英子民生命受到威脅為理由，作出「派遣艦隊去中國海」嘅決定，雖然依據中國法律英國人無權喺中國領土存放鴉片。1840年2月，英國政府任命懿律同埋義律為正/副全權代表，懿律為侵華英軍總司令。4月，英國議會正式通過發動戰爭嘅決議案，派兵侵略中國。同年6月，懿律率領嘅英國艦船40幾艘同士兵4000人嘅機動艦隊從印度出發到達中國海面，標誌著第一次鴉片戰爭正式開始。
英國出兵嘅深層原因據羅茲墨菲分析，係為咗擁有同巨大嘅中國市場自由貿易嘅機會，從而能夠直接進入中國市場。並且希望清朝政府能夠承認英國係平等國家。而中國以天朝自居嘅傲慢態度，令英國無法容忍遭受輕視或忽視同埋遭受排擠，中國嘅態度喺當時已經進入近代世界嘅國際社會中顯得格格不入。英國將中國嘅拒絕睇成係落後嘅表現，而部分西方人亦有一種必要時訴諸武力，將中國推向近代世界嘅使命感，認為噉對雙方都會帶嚟利益。正係雙方嘅自大，導致正面衝突嘅爆發。
戰爭經過
1840年，英軍到達廣州海面，但俾早已喺當地駐兵準備嘅林則徐擊退，之後轉而攻擊廈門，亦俾閩浙總督鄧廷楨擊敗，不過沿海各省除林則徐同埋鄧廷楨外，都冇事先備戰，因此英軍接著北犯浙江，順利攻陷定海。道光帝因林維喜事件免除林則徐嘅職務，派琦善同英國談判，簽訂《穿鼻草約》，但由於英國提出嘅條件太苛刻，引起道光帝不滿，道光帝於是派奕山為靖逆將軍去廣東指揮作戰，英軍隨即進攻廣州，以死9人代價擊敗2萬中國軍隊，奕山掛白旗向英軍投降，唔單止率領部下撤離廣州重向英軍畀咗600萬銀元做贖城費。8月27號，英軍再次侵入浙江，1842年攻到南京，3月10號中國軍隊反攻失敗後被迫再次同英國談判。
戰爭結果
清政府被迫喺南京嘅靜海寺同英國政府議約，雙方共喺寺內議約四次。1842年8月29號，中國清政府全盤接受英國提出嘅議和條款，喺英軍旗艦「皋華麗」號上正式簽訂中國近代第一個不平等條約–中英《南京條約》，滿足英國大多數嘅要求。
香港島因此割讓咗畀英國，上海、廣州等五大口岸被迫開放畀英國人貿易同埋居住。
影響
鴉片戰爭以前，中國係一個獨立自主嘅皇權專制國家，清政府行使全部主權；鴉片戰爭之後嘅南京條約以及其後嘅一連串不平等條約，嚴重破壞中國部分主權，鴉片戰爭開啟咗之後百年受到西方殖民主義侵略嘅歷史。
清中葉自嘉慶、道光年間以後，中國社會已經有種種嚴重問題，包括土地兼併、人口過剩、貪官污吏等，但喺川楚教亂之後幾十年嘅太平，令當時嘅社會問題隱而不現，鴉片戰爭雖然直接影響嘅地區唔多，但對於清朝嘅權威有所打擊，好多社會上嘅問題逐漸浮現，造成較多嘅民變發生，間接促成太平天國嘅興起。
從歷史嘅宏觀來睇，鴉片戰爭嘅勝負反映當時東西方科技以軍事為主嘅巨大差距。當時只有極少數人物好似林則徐、魏源等，開始對於西方科技嘅進步注意，並寫書介紹西方事物，但包括朝廷在內嘅絕大多數人，並冇因鴉片戰爭而改變對西方嘅睇法，更唔使講對於向來所輕視嘅「夷人」學習。此外，由於五口通商令口岸買辦嘅商人，反而比一般知識分子更先開始接觸學習西方事物。
戰爭後中國嘅對外政策仍然係旨在「羈縻」。對於《南京條約》嘅不平等性反應並唔激烈，反而對中英兩國文件採用平等體制感到不安。但喺經濟上，對外貿易迅速增長，同時亦對外國開放中國市場。
第一次鴉片戰爭的經過 - 鴉片戰爭紀念館
The First Opium War - BBC
第一次鴉片戰爭的時間線
大清戰爭
英國戰爭
香港史
類:1840年
類:1841年
類:1842年 |
水 | 水係一種氫氧化合物嘅俗稱，學名叫氧化氫，純水只含有單一種分子，由兩個氫原子同埋一個氧原子合成。化學方程式應該表達成。水係地球上最常見嘅物質之一，係包括人類在內所有生命生存嘅重要資源，亦係生物體最重要嘅組成部分。
地球超過百分之七十表面俾水覆蓋，嗰啲地方叫海洋，或者簡單啲叫做海。水分為淡水同鹹水，而鹹水即係所謂嘅海水，佔全球嘅97.5%，而淡水有2.5%。冰佔咗淡水2.5%嘅1.7%，所以用得到嘅淡水係少之又少。淡水係其中一種全世界都爭奪嘅自然資源之一，太多水叫水浸，太少水叫乾旱。
水同人類
水可以發電。係靠地心吸力嘅原理利用水由高地向下衝嗰度衝力推郁部發電機。
成年人類身體嘅主要成份含有超過百分之八十嘅水，由於水響身體入面負起咗好多好重要嘅工作，譬如散熱、帶走毒素之類，而人體亦會無時無刻排走水份，好似呼吸、屙尿、出汗等等。所以人一定要飲返啲水去補充返不斷喺身體流失嘅水。
水嘅性質
喺常溫常壓下，水係無色無味嘅透明液體。喺自然界裏面，純水超罕見，水通常係酸、鹼、鹽等物質嘅溶液，習慣上仍然將呢種水溶液叫做水。純水可以通過蒸餾作用取得，當然，呢個只不過係相對意義上純水，唔可能絕對冇雜質。水係一種可以喺液態、氣態同固態之間轉化嘅物質。固態嘅水叫做冰；氣態叫水蒸氣。
喺20℃時，水嘅熱導率係0.006 J/s·cm·K，冰嘅熱導率係0.023 J/s·cm·K，當雪嘅密度係0.1×103 kg/m3時，雪嘅熱導率係0.00029 J/s·cm·K。水嘅密度喺3.98℃嗰陣時最大，係1×103kg/m3，溫度高過3.98℃嗰陣，水嘅密度會跟住溫度升高而減小，喺0～3.98℃嗰陣，水唔跟住熱脹冷縮嘅規律，密度隨溫度嘅升高而增加。水喺0℃嗰陣，密度係0.99987×103 kg/m3，冰喺0℃嗰陣，密度係0.9167×103 kg/m3。所以冰可以浮喺水面上面。
水嘅熱穩定性勁強，水蒸氣加熱到2000K或者再高啲，都只有勁少量離解做氫同氧，但水喺通電嘅條件下會離解做氫同氧。具有好大嘅內聚力同表面張力，除咗汞之外，水嘅表面張力係最大，重可以產生明顯啲嘅毛細現象同吸附現象。純水有勁微弱嘅導電能力，但係普通嘅水因為含有少量嘅電解質而有較強嘅導電能力。
水嘅來源
地球係太陽系八大行星之中唯一俾液態水覆蓋嘅星球。地球上水嘅起源喺學術上存在好大分歧，目前有幾十種唔同嘅水形成學說。有觀點認為喺地球形成初期，原始大氣中嘅氫、氧化合成水，水蒸氣逐步凝結並形成海洋；亦有觀點認為，形成地球嘅星雲物質中原先就存在水嘅成分。另外嘅觀點認為，原始地殼中矽酸鹽等物質受火山影響而發生反應、析出水分。亦有觀點認為，俾地球吸引嘅彗星同隕石係地球上水嘅主要來源，甚至現今地球上嘅水重喺度不停增加。
水污染議題
如果飲咗受污染嘅水，會嚴重損害生物嘅健康。
水文化
古代世界觀入面嘅水
水作爲人類生存嘅必需品，人類喺好早期已經對水有所認識。古代西方嘅四元素說，其中一個就係水；四元素說認爲所有嘢都係由地、水、風、火組成，而呢四種元素係有乾濕、凍熱區分，水就係代表濕、凍嘅嘢。中國就有五行學說，水代表所有嘅液體，以及具有流動、潤濕、陰柔性質嘅事物。 |
Travian | Travian 係一個德國開發嘅免費、以網頁為本嘅 MMOG 戰略遊戲。玩家淨係需要提供一個電郵地址、同自己改一個名、揀好種族同地區，再按確認信嘅連結就可以開始遊戲。由於個音似，喺香港又叫做車肥羊。
玩家可以喺Travian 入面同數以千計嘅其他玩者溝通，控制自己嘅村莊同人民走向光榮同埋勝利。喺遊戲入面，玩家會扮演一個國家嘅國王或者女王，同其他玩家進行一場資源嘅爭奪戰。遊戲係24小時都喺度行緊嘅，就算玩家登出咗之後，村落仍然會自動採集資源同埋執行玩家登出前落嘅攻擊指令、甚至乎有可能比其他玩家攻擊。
種族特點
遊戲入面有三個種族畀玩家揀，分別係羅馬、高盧同條頓。玩家唔可以喺遊戲中途改變自己嘅種族。後來加入嘅19號伺服器新加入匈奴同埋埃及兩個種族。
羅馬(The Roman)
擁有最勁嘅步兵；睇上去最好嘅騎兵
最高保護力嘅城牆，同時又係最容易比衝撞車撞散嘅城牆
擁有最可悲嘅防騎能力，有效，但係勁貴
可以同時升級資源同建築
英雄能力為更高嘅基本攻擊力
研發、升級、練兵等用嘅時間最長而且最貴
遊戲後期佔盡優勢
商人嘅攜帶量係500，而速度係每個鐘16格
適合高手-老手使用，新手使用往往係羊嘅符號
高盧(The Gauls)
防禦力好似好勁，攻擊力輸出倒數第二。
騎兵種類攻防兼有，亦意味馬棚嘅排程要深思。
部隊速度快，並擁有最快嘅兵種
騎兵已經唔再係最勁，步兵都幾勁
中等保護力嘅城牆
資源隱匿所嘅容量係其他種族嘅兩倍
最平嘅開拓者
最昂貴嘅攻城器
昂貴嘅執政官，不過速度最快
發展較慢
商人嘅攜帶量有750，速度就係每個鐘24格，物流效益最佳種族
獨有建築陷阱靠嚇作用大過實際作用，其實非常搵笨
英雄能力：自己行得快
比較適合做公會支援或中期做賊
新手使用嘅不二之選，高手用就玩法多變
條頓(The Teutons)
著重攻擊力，防禦力似乎較弱
能快速便宜嘅士兵
擁有最低保護力嘅城牆，但佢係最難俾衝撞車撞散嘅城牆
攻打人哋時，被攻擊者嘅資源隱匿所淨係可以收埋其2／3 (1/5 ver:3.6)容量嘅資源
軍隊整體搶奪嘅負載量比另外兩個種族高
防步兵能力差，但係擋騎兵嘅數值冠絕Travian
跑得慢、無速度、唔夠快
最昂貴開拓者
英雄能力為提高掠山洞果
遊戲初期佔盡優勢
商人嘅攜帶量有1000，不過速度只係每個鐘12格
一開始定係做賊，玩到後期轉玩防會更受歡迎
適合肝臟健全老手挑戰
匈奴(The Huns)
比條頓更著重攻擊力，防守力最悲劇
最廢步兵、最強騎兵
臨時牆集合羅馬同條頓嘅缺點
基本單位搶奪嘅負載量唔錯，但冇條頓掠山洞優勢
商人嘅攜帶量有500，速度每個鐘20格
比條頓更能體現「攻擊就係最好嘅防守」，但條頓嘅防守步兵係最大剋星
比高盧更倚重騎兵
集各家弱點大成以追求更大攻擊力嘅極端民族
獨有建築可代替皇宮出3隻嘴炮
英雄可以帶同行騎兵加速
適合想玩新口味嘅高手挑戰
埃及 (The Egyptians)
偏重防守
城牆同匈奴相反，集合咗羅馬同條頓嘅優點
搶奪效益最差
基本單位除咗用來燒脂外無乜作用
商人嘅攜帶量有750，速度每個鐘16格
取代羅馬成為步兵民族代表
獨有建築可強化綠洲加成
英雄能力係增加村子產量
適合務農，不宜做賊
官方說明適合新手，伏味甚濃。實際上適合愛玩SIMFARM嘅活躍玩家。
資源
Travian內嘅基本資源有四種：
木材
磚塊
鋼鐵
穀物
另外，起新村重需要用到：
文明度
基本資源取得嘅途徑
玩家可以透過自己村落嘅生產，自給自足；亦可以利用士兵搶奪其他玩家嘅資源。戰略嘅選擇，就要由玩家決定喇。
生產
每位玩家開始嗰時都有一個村莊，入面有4個伐木場、4個泥磚場、4個鐵礦同6個農場。透過升級，可以增加村落四種資源每個鐘嘅生產量，另外，村落入面可起鋸木廠、磚廠、鋼鐵鑄造廠、麵粉廠同麵包店去增加資源產量。資源嘅產量係以每小時做單位顯示，隨住時間過去，村民收集嘅資源將會逐一存放喺倉庫同穀倉。
搶奪
玩家可以喺其他玩家新仔保護期過咗之後，搶奪(Raid)其他玩家嘅資源。但係玩家需要建立一定數量嘅士兵(最少2隻兵出征)，如果唔係，就算搶奪冇士兵駐守嘅村落仍然會死兵。條頓嘅Clubswinger(棍棒兵）和羅馬嘅Legionnaire(古羅馬步兵)淨係要生產2個，就可以安全咁返到本身嘅村落；而高盧嘅Phalanx(方陣兵)就需要4個去搶奪，先可以安全咁返到本身嘅村落。另外，唔同嘅兵種有唔同嘅負載量。新加兩個民族方面，匈奴僱佣兵可以勉強用下，埃及奴隸就唔掂。
文明度
文明度嘅增加同四種基資源嘅採集有啲不同。淨係興建或者增加建築物嘅等級，文明度就會產生。
唔同建築物會增加不同程度嘅文明度，玩家可以喺透過皇宮/行宮睇吓而家已經產生咗嘅文明度同文明度嘅產量，仲有開設下條新村落或者征服村落需要嘅文明度。
文明度亦都可以喺村會堂(Town Hall)舉行派對去增加。
地理
每個玩家都有機會喺遊戲裏面嘅空地上發展出新嘅村落，而遊戲入面嘅空地都唔相同。
各資源區塊數目的上限
在同一空地內，伐木區、泥磚場同鐵礦嘅數量由3去到5；稻田的數量喺6或7。
不過都有例外，例如9田和15田。
9田
擁有3個泥坑、3個伐木場、3個鐵礦同9個農場嘅空地，稱為9田，都幾罕有。由於穀物嘅生產量會限制士兵嘅數目，所以9田喺遊戲後期幾重要。
15田
擁有1個泥坑、1個伐木場、1個鐵礦場同15個農田嘅空地，稱為＂15田＂，比9田仲罕有。由於穀物嘅生產量會限制士兵嘅數目，所以15田喺遊戲後期好重要。
各族兵種
步兵(Infantry)
嘅Travian具有最高嘅效率，即係投資較少嘅資源、但係擁有較高嘅攻同埋防；美中不足嘅地方係速度慢咗啲。
步兵生產嘅地方: 軍營(Barracks)
羅馬步兵
Legionnaire(古羅馬步兵)
羅馬族嘅基本兵，攻防都得,而且係羅馬族中最勁嘅防馬兵種。不過能力上同專攻/防兵比較會顯得平庸，而且造價好貴,喺初期會起得比較困難。
攻擊力: 40
防步兵: 35
防騎兵: 50
製造需要嘅資源:
木材: 120 磚塊: 100 鋼鐵: 150 穀物: 40
速度: 6格/一個鐘
研發嘅要求: 冇
古羅馬步兵是最基本及全功能的步兵，全面而充足的訓練使他們有不俗的攻擊及防禦力。但就因為攻及守都是中等級數，當與專攻及專守的部隊比較時便會顯出其沒有專長的弱點。
Praetorian(禁衛兵)
禁衛兵係羅馬人嘅專防兵，又係Travian防步兵能力最勁嘅兵種，係步兵嘅大敵。不過又唔可以淨係用佢做守軍，因為佢嘅防騎兵能力都幾差,而且速度又慢，作援軍之用又唔係太有效。
攻擊力: 30
防步兵: 65
防騎兵: 35
製造需要嘅資源:
木材: 100 磚塊: 130 鋼鐵: 160 穀物: 70
速度: 5格/一個鐘
研發嘅要求: 研究院(Academy)Lv.1，盔甲廠(Armoury)
速度： 6 格
負載： 40 資源
維持： supply 1
訓練時間： 0:33:20
Imperian(帝國兵)
帝國兵係羅馬人嘅專攻兵。攻擊力好高、速度又快、而且可以抵擋到一定程度嘅步兵攻擊，係敵人守軍嘅噩夢。缺點係造價貴、訓練時間長。
攻擊力: 70
防步兵: 40
防騎兵: 25
製造需要嘅資源:
木材: 150 磚塊: 160 鋼鐵: 210 榖物: 80
速度: 7格/一個鐘
研發嘅要求: 研究院(Academy)Lv.5，鐵匠(Blacksmith)Lv.1
高盧步兵
Phalanx(方陣兵)
高盧嘅防守步兵，防守力佳、成本低、訓練時間短，但攻擊力低，不宜作為攻擊部隊。
攻擊力: 15
防步兵: 40
防騎兵: 50
製造需要嘅資源:
木材: 100 磚塊: 130 鋼鐵: 55 穀物: 30
速度: 7格/一個鐘
Swordsman(劍士)
高盧嘅攻擊步兵，能力介乎係斧頭兵同帝國兵之間。
攻擊力: 65
防步兵: 35
防騎兵: 20
製造需要嘅資源:
木材: 140 磚塊: 150 鋼鐵: 185 穀物: 60
速度: 6格/一個鐘
研發嘅要求: 研究院(Academy)Lv.3，鐵匠(Blacksmith)Lv.1
條頓步兵
Clubswinger(棍棒兵)
成隻GAME入面，生產速度最快既步兵,用黎配合條頓人既速攻戰術，非常有效。
攻擊力: 40
防步兵: 20
防騎兵: 5
製造需要嘅資源:
木材: 95 磚塊: 75 鋼鐵: 40 穀物食: 40
速度: 7格/一個鐘
研發嘅要求: 冇
速度： 7 格
負載： 60 資源
維持： supply 1
訓練時間： 0:15:00
棍棒兵是全個遊戲訓練成本最低的部隊。訓練時間短，有中等的攻擊力，但防禦力極差。當面對敵方騎兵時，棍棒兵很可能死傷慘重.
條件：
兵營 等級 1
Spearfighter(矛兵)
全遊戲入面最好既防騎步兵。
攻擊力: 10
防步兵: 35
防騎兵: 60
製造需要嘅資源:
木材: 145 磚塊: 70 鋼鐵: 85 穀物: 40
速度: 7格/一個鐘
研發嘅要求: 研究院–(Academy)Lv.1
Axefighter(斧頭兵)
條頓既高級步兵，比攻擊力比棒棍兵高。
攻擊力: 60
防步兵: 30
防騎兵: 30
製造需要嘅資源:
木材: 130 磚塊: 120 鋼鐵: 170 穀物食: 70
速度: 6格/一個鐘
研發嘅要求: 研究院(Academy)Lv.3，鐵匠(Blacksmith)Lv.1
騎兵(Cavalry)
效率不及步兵，但速度比步兵優勝。
騎兵生產嘅地方: 馬棚廐(Stable)
羅馬騎兵
Equites Imperatoris(帝國騎士)
羅馬人既次一級騎兵，速度好, 攻擊力高，而且負重比將軍騎士多, 好適合前中期打人同搶野。
攻擊力: 120
防步兵: 65
防騎兵: 50
製造需要嘅資源:
木材: 550 磚塊: 440 鋼鐵: 320 穀物: 100
速度: 14格/一個鐘
研發嘅要求: 研究院(Academy)Lv.5，馬棚(Stable)Lv.5
速度： 14 格
負載： 100 資源
維持： supply 3
訓練時間： 0:55:00
帝國騎士是羅馬的基本騎兵。他們速度雖然不是全遊戲最怏，但擁有可怕的攻擊力。用來突擊最理想不過。但是需要注意他們的資源消耗量。
條件：
馬棚 等級 5, 研究院 等級 5
Equites Caesaris(將軍騎士)
最強大既騎兵，比條頓騎士同海頓聖騎好。
攻擊力: 180
防步兵: 80
防騎兵: 105
製造需要嘅資源:
木材: 550 磚塊: 640 鋼鐵: 800 穀物: 180
速度: 10格/一個鐘
研發嘅要求: 研究院(Academy)Lv.5，馬棚(Stable)Lv.10
高盧騎兵
高盧騎兵係三個種族入面最快嘅。
Theutates Blitz(雷法師)
雷法師係最快的騎兵，攻擊力唔差之餘，負載量都幾大，用黎搶資源最好。不過防守力差，冇乜人會用黎做主力。
攻擊力: 90
防步兵: 25
防騎兵: 40
製造需要嘅資源:
木材: 350 磚塊: 450 鋼鐵: 230 穀物: 60
維持所需糧食: 2
速度: 19格/一個鐘
研發嘅要求: 研究院(Academy)Lv.5，馬棚(Stable)Lv.3
速度： 19 格
負載： 75 資源
維持： supply 2
訓練時間： 0:51:40
雷法師是速度最快的騎乘部隊，攻擊力不錯而且運載量大，最適合用來搶掠資源。而防守力卻非常有限。
條件：
研究院 等級 5, 馬棚 等級 3
Druidrider(德魯伊騎兵)
高盧人嘅防步兵型騎兵，由於攻擊力低, 防騎兵嘅能力又低，所以好少單純作戰, 一般都會跟方陣兵一齊守，很少會用來進攻。
攻擊力: 45
防步兵: 115
防騎兵: 55
製造需要嘅資源:
木材: 360 磚塊: 330 鋼鐵: 280 穀物: 120
維持所需糧食: 2
速度: 16格/一個鐘
研發嘅要求: 研究院(Academy)Lv.5，馬棚(Stable)Lv.5
Haeduan(海頓聖騎)
高盧嘅攻擊騎兵，同時又係遊戲入面數字最勁嘅防騎兵種。
攻擊力: 140
防步兵: 50
防騎兵: 165
製造需要嘅資源:
木材: 500 磚塊: 620 鋼鐵: 675 穀物: 170
維持所需糧食: 3
速度: 13格/一個鐘
研發嘅要求: 研究院(Academy)Lv.15，馬棚(Stable)Lv.10
條頓騎兵
條頓騎兵係三個種族嘅騎兵入面行得最慢嘅。
Paladin(遊俠)
遊俠喺行得最慢嘅騎兵入面排第二，速度每個鐘行得10格，勝在運輸量高,on緊可以搶資，off左可以防步
攻擊力: 55
防步兵: 100
防騎兵: 40
製造需要嘅資源:
木材: 370 磚塊: 270 鋼鐵: 290 穀物: 75
速度: 10格/一個鐘
研發嘅要求: 研究院(Academy)Lv.5，馬棚(Stable)Lv.3
速度： 10 格
負載： 110 資源
維持： supply 2
訓練時間： 0:50:00
遊俠擁有良好的盾，對敵方步兵的防守力超強，是很不錯的防守隊伍。但針無兩頭利，防守強的俠客攻擊力弱，而且速度較其他騎兵慢。還有訓練成本高及時間較長。
條件：
研究院 等級 5, 馬棚 等級 3
Teuton Knight(條頓騎士)
條頓騎士係行得最慢嘅騎兵，速度每個鐘9格。
攻擊力: 150
防步兵: 50
防騎兵: 75
製造需要嘅資源:
木材: 450 磚塊: 515 鋼鐵: 480 穀物: 80
速度: 9格/一個鐘
研發嘅要求: 研究院(Academy)Lv.15，馬棚(Stable)Lv.10
偵察兵(Reconnaissance troops)
偵察兵作用在於勘察其他玩家的士兵數量、資源儲備和防衞設施(城牆與宮殿)的等級。而且只有駐守偵察兵，方能發現敵方的偵察行為。當你既偵察兵被來偵察方的偵察兵數量為多, 敵方的偵兵就會住死,不會得到任何你的資訊。 另偵察是按攻擊, 不是搶奪。
偵察兵生產嘅地方: 馬廐(Stable)(羅馬偵察兵，高盧偵察兵)；軍營(條頓偵察兵)
羅馬偵察兵
Equites Legati(使者騎士--騎兵)
攻擊力: 0
防步兵: 20
防騎兵: 10
製造需要嘅資源:
木材: 140 磚塊: 160 鐵塊: 20 糧食: 40
速度: 16格/一個鐘
研發嘅要求: 研發所(Academy)Lv.5，馬廐(Stable)LV.1
高盧偵察兵
Pathfinder(探路者--騎兵)
攻擊力: 0
防步兵: 20
防騎兵: 10
製造需要嘅資源:
木材: 170 磚塊: 150 鐵塊: 20 糧食: 40
速度: 17格/一個鐘
研發嘅要求: 研發所(Academy)Lv.5，馬廐(Stable)LV.1
條頓偵察兵
條頓偵察兵係唯一喺軍營生產嘅偵察兵，由於係步兵，所以速度比其他種族嘅偵察兵慢，每個鐘行得9格。但可以反偵察。
Scout(步兵)
攻擊力: 0
防步兵: 10
防騎兵: 5
製造需要嘅資源:
木材: 60 磚塊: 100 鋼鐵: 50 穀物: 50
速度: 9格/一個鐘
研發嘅要求: 研究院(Academy)Lv.1
衝撞車(Ram)
具有拆毀城牆的能力，速度極慢，與攻擊部隊隨行時可令部隊獲得少量攻擊加乘(遊戲說明中並無顯示)。
羅馬衝撞車
衝撞車
攻擊力: 60
防步兵: 30
防騎兵: 70
製造需要嘅資源:
木材: 950 磚塊: 1350 鋼鐵: 500 穀物: 70
速度: 4格/一個鐘
研發嘅要求: 研究院(Academy)Lv.10，工場(Workshop)Lv.1
高盧衝撞車
Ram
攻擊力: 50
防步兵: 30
防騎兵: 105
製造需要嘅資源:
木材: 950 磚塊: 555 鋼鐵: 330 穀物: 75
速度: 4格/一個鐘
研發嘅要求: 研究院(Academy)Lv.10，工場(Workshop)Lv.1
條頓衝撞車
Ram
攻擊力: 65
防步兵: 30
防騎兵: 80
製造需要嘅資源:
木材:1000 磚塊:300 鐵塊:35 糧食:70
速度: 4格/一個鐘
研發嘅要求: 研究院(Academy)Lv.10，工場(Workshop)Lv.1
投石器(Catapult)
投石器有拆毀所有建築物嘅能力(除咗城牆(Wall，Palisade，Earth Wall)之外)，透過集結點(Rally Point)嘅升級，可以提高目標嘅命中率。
喺集結點(Rally Point)Lv.10時可以鎖定任何建築物除咗資源隱匿所(Cranny)同城牆(Wall，Palisade，Earth Wall),高廬人的陷阱機 與及 石匠鋪之外。
資源隱匿所(Cranny), 石匠鋪 及 高廬人的陷阱機係可比投石器拆毀嘅，不過喺用投石器攻擊嗰陣，一定要揀個目標係Random，先有機會拆毀。
投石器速度極慢，每個鐘行得3格。
出擊嗰陣唔一定有步/騎兵陪同，不過沒有步/騎兵保護嘅話，很容易會被敵方防兵消滅。
羅馬投石器
羅馬投石器嘅攻擊力喺投石器入面最勁，防步兵就同條頓投石器一樣最勁。
Battering Ram
攻擊力: 75
防步兵: 60
防騎兵: 10
製造需要嘅資源:
木材: 950 磚塊: 1350 鐵塊: 600 糧食: 90
速度: 3格/一個鐘
研發嘅要求: 研發所(Academy)Lv.15，工場(Workshop)Lv.10
高盧投石器
高盧投石器防步兵喺投石器入面最差。
高盧投石器成本最貴。
Trebuchet
攻擊力: 70
防步兵: 45
防騎兵: 10
製造需要嘅資源:
木材: 960 磚塊: 1450 鐵塊: 630 糧食: 90
速度: 3格/一個鐘
研發嘅要求: 研發所(Academy)Lv.15，工場(Workshop)Lv.10
條頓投石器
條頓投石器嘅攻擊力喺投石器入面最差，防步兵就同羅馬投石器一樣最勁。
條頓投石器成本最平。
Catapult
攻擊力: 50
防步兵: 60
防騎兵: 10
製造需要嘅資源:
木材: 900 磚塊: 1200 鐵塊: 600 糧食: 60
速度: 3格/一個鐘
研發嘅要求: 研發所(Academy)Lv.15，工場(Workshop)Lv.10
拓荒者(Settler)
擁有3個開拓者(Settler)和足夠的文明度(Culture Point)，便能建設新的村落。
開拓者生產嘅地方: 皇宮(Palace)Lv.10,15,20；行宮(Residence)Lv.10，20
羅馬開拓者
羅馬開拓者嘅成本中等。
Settler
攻擊力: 0
防步兵: 80
防騎兵: 80
製造需要嘅資源:
木材: 5800 磚塊: 5300 鐵塊: 7200 糧食: 5500
速度: 5格/一個鐘
研發嘅要求: 皇宮/行宮10lv
高盧開拓者
高盧拓荒者係三個種族嘅開拓者(Settler)入面成本最平嘅。
Settler
攻擊力: 0
防步兵: 80
防騎兵: 80
製造需要嘅資源:
木材: 5500 磚塊: 7000 鐵塊: 5300 糧食: 4900
速度: 5格/一個鐘
研發嘅要求: 皇宮/行宮10lv
條頓開拓者
條頓拓荒者係三個種族嘅開拓者(Settler)入面，唯一有攻擊力嘅。
條頓拓荒者係三個種族嘅開拓者(Settler)入面成本最貴嘅。
Settler
攻擊力: 10
防步兵: 80
防騎兵: 80
製造需要嘅資源:
木材: 7200 磚塊: 5500 鐵塊: 5800 糧食: 6500
速度: 20格/一個鐘
研發嘅要求: 皇宮/行宮10lv
參議員/司令官/族長(Administrator)
參議員/司令官/族長可以同敵方嘅村落進行游說，令到佢哋加入自己嗰面。條件係有足夠設立新村嘅文明度(Culture Point)。
如果參議員/司令官/族長有步/騎兵陪同嘅話，就可以確保將敵方嘅守軍殺死晒，先至由執政官游說村落。
用執政官Attack嗰陣，一定要用Normal Attack，先可以減低敵方嘅忠誠度(Loyalty)
羅馬參議員
羅馬參議員係三個種族嘅參議員/司令官/族長入面，攻擊力最勁嘅，防步兵同埋防騎兵就最差。
Senator(參議員)
攻擊力: 50
防步兵: 40
防騎兵: 30
製造需要嘅資源:
木材: 30750 磚塊: 27200 鐵塊: 45000 糧食: 37500
速度: 4格/一個鐘
研發嘅要求: 研發所(Academy)Lv.20，集結點(Rally Point)Lv.10
高盧族長
高盧族長係三個種族嘅參議員/司令官/族長入面，速度最快嘅，每個鐘可以行5格。
Chieftain(族長)
攻擊力: 40
防步兵: 50
防騎兵: 50
速度: 5格/一個鐘
條頓司令官
條頓司令官係三個種族嘅參議員/司令官/族長入面，成本最平嘅。
條頓司令官嘅研發要求最低，集結點(Rally Point)淨係要Lv.5就得。
Chief(司令官)
攻擊力: 40
防步兵: 60
防騎兵: 40
製造需要嘅資源:
木材: 35500 磚塊: 26600 鐵塊: 25000 糧食: 27200
速度: 4格/一個鐘
研發嘅要求: 研發所(Academy)Lv.20，集結點(Rally Point)Lv.5
建築物圖表
官方網站
Travian.com - 國際/英文官方網頁
Travian.de - 德國官方網頁
Travian.nl - 荷蘭官方網頁
Travian.net - 西班牙官方網頁
Travian.at - 奧地利官方網頁
Travian.it - 意大利官方網頁
Travian.fr - 法文官方網頁
Travian.org - 原裝德文官方網頁
Travian.lt - 立陶宛官方網頁
www.travian.com.tr
討論區
DayDayTalk 討論區 - Travian 版
Uwants Travian 討論區
Travian Tool: Statistics and tools for Fr, Eng, Nl, De, Au, Us, Uk, Ru, Pt, Pl, Net, It & many other worlds (French, English, Dutch, Italian, etc.)
Resources Calculator (French, English, Dutch, Italian, Portuguese, Spanish)
UHK Travian 討論區
TravianX超高速伺服器
網上遊戲 |
1996年八仙嶺山火 | 1996年八仙嶺山火係指香港新界八仙嶺喺1996年2月10號發生嘅嚴重山火。呢場災難總共奪去咗五名師生嘅生命。
為咗紀念呢次慘劇，事後港英政府喺八仙嶺起咗一座「春風亭」，畀市民同行山人士悼念罹難嘅師生。
主因
死因庭喺1996年5月召開研訊，指山火係源於有學生吸煙及攜帶打火機。
死因裁判官又批評，意外發生嗰時師生比例超出教育署嘅規定，教師又冇將學生分成小組以便看管。
經過
1996年2月10號，54名香港中國婦女會馮堯敬紀念中學嘅師生，喺八仙嶺仙姑峰登山遠足嗰時，突然俾山火圍困。
漁護署同消防處及民安隊出動超過200人撲救，飛行服務隊亦派出兩架直升機輪流掟水彈。
山火燒咗40個鐘之後，喺第二日上晝11點先全部救熄。
災難發生嗰時救護車必須要先將傷者送到屬區之內最近嘅急症室，然後先可以轉送到設備較完善嘅醫院急救，導致救護車最少要行多超過四公里，有傷者重一度要兩次上落救護車，期間延誤咗傷者嘅醫治。
社會回響
件事讚捨身救人嘅先生。教協會同商台嘅鄭經翰，發起募捐，最後籌得善款成千萬，幫死者家人同火燒傷嘅學生。當時民政事務署長李麗娟亦去幫受傷嘅細路 。
影響同傷亡
死亡人數：5人
受傷人數：13人
燒毀草地：20公頃
燒毀樹木：60樖
動員
消防員：200名
直升機：4架
張文光，(n.d.)，潤物細無聲：青山有幸 春風有情，教協
太陽報：一場烈燄 十載難忘 八仙嶺憶噩夢 春風亭悼良師
香港火災
香港1996年 |
至Net奇兵 | 至Net奇兵係一套法國出產嘅卡通片。佢有日本動畫同電腦合成動畫嘅特色，由Antefilms同埋門士戈夫動畫公司聯合製作，分別由法國3電視台：運河J、青年電視台、卡通網絡同香港無綫電視喺2003年至2005年間播映。
劇情
至Net奇兵係有關四位卡迪中學嘅學生喺卡迪中學附近嘅廢棄廠房裏面揾到控制一個名叫利奧高嘅虛擬世界嘅超級電腦，並嘗試幫一個叫做亞烈達嘅虛擬人物離開利奧高同埋進入真實世界。
一個巨大嘅數碼實體叫做山拿，佢想佔據世界嘅野心將掌管利奧高嘅超級電腦破壞咗。如果佢哋能夠令亞烈達揾到一座活化咗嘅高塔，佢就可以將高塔滅活化嚟防止山拿嘅攻擊。之後，部超級電腦就可以將時間倒流到攻擊之前，除咗嗰五個人之外，嗰段時間嘅記憶都會消失。為咗令過程更加完美，佢哋必須確保所有同學同埋老師冇被山拿殺死，因為時光倒流唔可以令死人復活。
另外一個問題係山拿係超級電腦，喺「大日子」，傑理明發現山拿嘅力量會隨住每次時光倒流得到嘅數據，逐漸變得強大。
由於佢哋需要停止山拿嘅襲擊，治狼、阿奇同尤美進入利奧高去幫亞烈達打敗山那嘅怪獸同埋滅活化高塔。傑理明喺工廠操作超級電腦，追蹤佢哋喺利奧高嘅位置同監察佢哋嘅生命值。如果其中一個幫亞烈達嘅角色損失所有生命值，佢哋會離開利奧高。但係亞烈達冇「真身」，如果佢損失所有生命點，佢會永遠消失。
雖然佢哋都想將亞烈達實體化，但係山拿將病毒植入亞烈達嘅身體度，防止自己被熄機，亞烈達都會死。）亞烈達繼續住喺地球，但係都要滅活化高塔。每一次行動完成嘅時候，傑理明都要將亞烈達實體化一次，唔似其他成員會自動實體化。
喺第二輯最後，傑理明發現原來山拿冇將病毒植入喺亞烈達嘅身體度，反而係偷走咗佢喺地球上生活過嘅記憶。
至Net奇兵喺香港
無綫電視翡翠台喺2005年5月播出第一輯中文版，但由於唔係太受到歡迎，所以喺2006年播出第二輯英文版嘅時候，已經改喺明珠台嗰度播。第二輯已經喺2006年4月28號做晒。2006年9月11號開始喺放學ICU播出第二輯中文版，同年10月16號播完。
集名
《至Net奇兵》而家播咗四輯，下面係每集嘅名。
</div>
卡通片 |
仆街 | 仆街係廣東話入面一個好常見嘅俗語。喺香港同埋廣東等地區經常有人掛喺口邊，亦都有喺塗鴉度出現。喺中學入面、傾閒偈之間、MK人對話之中，「仆街」呢句俗語嘅出現率係特別高嘅。相比起「屌」之類嘅粗口，「仆街」其實唔算係粗俗，最多只有死傷意思，亦冇性暗示。
意思
喺廣東話之中，「仆街」原本係黑社會嘅用語，係指仆臥喺街上，死喺路邊冇人收屍，暗指眾叛親離或者親信俾人誅晒。現今都好少人知道佢嘅原意，於是「仆街」一詞開始降級，變為強調情感之用，更有人按字面就噉解為跌倒、仆親。
寫法
有指正寫係扑街，其中「扑」唔係「撲」簡化字；亦有考證話寫成踣街至啱；兩個嘅發音同意義都啱路數，不過極少人採用；正寫存疑。另外有粵語「曲街」、「福佳」同扒街及國語「不該」及英文「PK」、「HiHi／Hi Hi」同「poor guy」等避諱代稱。
文法及應用範例
而家嚟講，仆街一詞喺實際應用嗰陣主要會有四種意義：
指陷入絕境：今次仆街啦！
狠狠咁鬧人：仆街啦你！
作名詞用，指特定嘅人：你係一條仆街。
作形容詞：佢好仆街囉！
發洩用：仆你/佢個街！
以下進一步介紹下唔同詞型嘅運用：
作為名詞，多數係指一啲品德好差或者做咗壞事嘅人。例句：
你個仆街吖！重爭我十蚊幾時還呀？
作為動詞，多數會係啲黑心狠毒嘅咒罵。例句：
叫你做少少嘢都唔掂，哎你去仆街啦！
作為形容詞，多數係指單嘢好麻煩好難處理，或者形容好衰嘅人。例句：
嗰個仆街老細成日喺度指東指西！我唔撈啦！
單嘢搞到咁仆街，點收科呀？
其他用法
仆親／跌倒
仆街可以泛指跌倒，例如：
一九八二年九月，戴卓爾夫人喺北京同鄧小平開完會後，喺人民大會堂前面條樓梯仆街。
唔好運
仆街可以指自己或者其他人嘅運氣唔好。例如：
我今次仆街啦！
等於「我呢鑊衰咗啦！」
仆佢個臭街／仆佢個臭花街
等於「頂佢個肺」、「豈有此理！」。「佢」字可以泛指任何嘢，包括運氣。「臭」字同「臭花」係助語詞。
諧音詞
諧音
PK
英文「PK」嘅常見意思有決戰／毆鬥，亦都可以代表足球射十二碼。
不過因為有時為咗唔想咁粗俗，就搵仆街英文拼音－"POOK GAI" 嘅縮寫：「PK」來代替，用法其實同仆街係一樣。例子：
今次個計劃P咗K啦！
即係話：今次呢個計劃衰咗囉。
你條PK仔終於捨得返嚟啦咩？
即係「你個衰仔終於捨得返嚟啦咩？」。因為係取代用嘅詞語，聽落比較溫和，可以用喺比較熟嘅朋友身上，口中雖然好唔滿意，但又帶出少少親切同掛念嘅味道。
今次PK喇！
即係「今次仆街喇！」
Poor Guy
英文「Poor Guy」照譯就係窮人，但有時因場合唔方便講仆街或PK，或會用「Poor Guy」代替。好似：嗰條Poor Guy好狗呀！
不該
用國語讀不該，聽落似用粵語講嘅「仆街」，黃毓民做香港立法會議員時，曾經喺開會時用國語講好多次「不該」，疑似有此意味。
曲街
以「曲街」代替「仆街」原本係佛山一帶嘅粵語南番順方言嘅避諱講法，後嚟開始喺香港嘅網上討論區廣泛咁用，通常係用嚟做避開俾討論區過濾河蟹嘅替代詞。
福佳
改編歌《福佳始終有你》令諧音詞「福佳」廣為人知。
扒街
將「仆街」讀歪些少就係扒街，字面意思差唔多。
攷
屌
屌你老母
冚家剷
仆奇
香港網絡大典
廣東話粗口研究網
粵語詞匯
廣東俗語
香港俗語
en:Puk Kai |
屌 | 屌，俗寫𨳒，原本意思係男人陰部；之後引申出形容性交時，陰莖抽插陰道動作嘅意思，此義相當於官話嘅肏字所指；古時官話就已經會用個「屌」字嚟鬧人。
多數忌諱字詞嘅意思都會越用越濫；「屌」唔係例外，喺性交動詞意義上，可以泛指各種插入式性行為。
粵語
「屌」指男陰時，同「勢」對應；前者係個方言俗字，後者見於文言經典。今時今日喺粵語，「屌」係五個所謂粗口字之一，大致有四個意思：一、啲嘢唔順嗰陣，有人會嗑「屌！」噉樣感嘆，所以亦算係一個助語詞；二、亦都會用來表示「扑嘢」；三、用「屌」字嚟鬧人，幾乎只會強調對被鬧者嘅不滿，同色情無關——譬如，甲鬧乙：「屌你老母……」並唔代表甲想同乙個阿媽搞嘢或者批評乙嘅阿媽；甲亦都可能係女性；四、指鬧人呢個行為；「屌人」好多時係指「大鬧人哋」，期間亦都未必用到個「屌」字。
官話
大陸
會用正字「肏」、「入」，以及「肏」或「入」嘅多個近音字。。
臺灣
响當今臺灣國語，要粗鄙談性或者傳遞悲憤情緒時，總係靠「幹」同「肏」等字表達。「屌」喺台灣解做「好勁」，通常用於口講，唔係忌諱字，流行意思同廣東口語嘅大相徑庭。喺大陸普通話，該字定位介乎上述兩種狀況之間。
頭號禁字
喺粵語地區嚟講，「屌」可以話係頭號禁字，由於呢個字喺粵語嚟講性質相當有侮辱性同攻擊性；語帶憤恨噉用，就幾乎等於撩交嗌／打。
香港
喺香港，雖然無公開嘅官方文件指明話呢個字係粗口，但係暗地裏有共識，都將呢個字列做粗口兼避用，而政府部門實際上會要喺嚴肅場合道用呢個字嘅人付出代價。喺要靠牌照運作嘅電視、電台等即時傳播媒界，「屌」直頭係頭號禁字，有講「屌」就要用「嘟」一聲去冚住佢，而喺電影出現「屌」，亦都會帶來被評為三級片嘅風險。傳播媒體唔畀講，係根據《廣播事務管理局條例》，但同樣無列明粗口定義，只要有人投訴，就當係粗口。其實傳媒機構有內部守則，講明「屌」字屬粗口。喺立法會會議道講，就隨時會俾主持人下令收聲，甚至趕離場。話雖如此，香港嘅有牌電台同電視台，都有大把直播新聞節目隔唔澌呢個字；喺激烈示威嘅現場，憤怒民眾同失控差人冇停嘅「互屌」嘅聲，往往會經大氣電波傳播到出去；每當幕後人員發現唔對路，就可能會消音一陣間，不過反應多數都唔夠快；觀眾同聽眾依然會斷斷續續噉聽到好多橫飛嘅粗口。
「屌」字因為用途廣泛，堪稱「百搭」，所以成為香港人最常用粗口。
2017年3月26號第五屆行政長官選舉裁定問題選票嗰時發現一個選委喺選票上寫上「屌」字嚟宣泄對小圈子選舉嘅不滿。
字源
其實屌字因為意思粗鄙，所以用字去正經記錄嘅人唔多，坊間往往誤解佢有音無字，亦出現咗好多求其寫法，好似「肏」、「丟」、「吊」、「𨳒」、「掉」、「丢」、「小」、「挑」同「刁」等。《康熙字典》就以「屌」字為正寫，《李氏中文字典》同《香港粵語詞典》就以「𨳒」做正寫。至於選字究竟係從古定係從眾好啲，未有定論。由於「屌」見於古文言經典，各個電子中文編碼系統，喺好早嘅版本都就已經開始支援。相反，「𨳒」喺中文之中，只係個近代嘅新造字，到咗1999年，先至隨着官方嘅香港增補字符集收錄，而納入規範當中。
臺灣講「屌」
屌字嘅官話發音係。傳媒上嘅新潮用法，源自臺灣MTV channel一段宣傳：「MTV音樂台，好屌！」。呢句嘢由有「廣告教父」之稱嘅孫大偉創作出嚟，原本意思係：「音樂是有重量的」，形容音樂打動到人嘅能力。廣告出咗街之後，臺灣人亦更加流行噉樣用呢個字，好多人鍾意用「好屌！」去形容一啲好正，令人動容嘅嘢。
越南文講法
屌字嘅北越用個「địt」字，讀[ɗit˩]，接近粵音嘅「秩」。
屌字嘅南越用個「đụ」字，讀[ɗʊu̯˨˧]，接近粵音嘅「dou⁵」。通常係同個「má」字一齊用，「đụ má」，讀 ̣[ɗʊu̯˨˧ ma˦˥]，接近粵音嘅「媽」，就係「屌你老母」嘅意思。
經典凡例
江浙方言同客家話入面，「鳥」、「屌」同音，所以亦有人用「鳥」當「屌」字寫，例如《水滸傳》入面，施耐庵就用「鳥」做「屌」：「武松指着蔣門神，說道：『休言你這廝鳥蠢漢！景陽岡上那隻大蟲，也只三拳兩腳，我兀自打死了！量你這個直得甚麼！快交割還他！但遲了些個，再是一頓，便一發結果了你廝！』」
金朝董解元《西廂記諸宮調》卷三亦出現屌字：「怎背誦《華嚴經》呵？禿屌！」
袁崇煥：「掉哪媽！頂硬上！」
連出去
http://kangxizidian.com/kangxi/0301.gif
廣東話粗口
性 |
廣東話粗口 | 粵語粗口係啲粵語嘅粗俗字詞，字義多數本身係性器官、性行為或者咒人死傷。狹義上，只係得下節介紹嗰五個字，統統同性有關。
粗口未必一定用喺鬧人，有啲人講嘢會句句夾啲粗口落去，純粹習慣咗。同世界大多數地方一樣，粗口有時會令聽者難受，視講粗口者無家教、無教養。亂用粗口者稱之為爛口，粗口爛舌，把口講粗晒。講粗口喺大部分情況下都唔會犯法，但有啲地方禁止講粗口，例如喺港鐵處所入面講粗口會罰錢，喺醫院講嚴重更會犯官非，雖則執法判案都甚為罕見。廣播大多數情況，粗口都唔可以出街。
有啲人會專登玩弄粗口，以示其反叛一面，觸犯禁忌。
廣東話粗口五字
由於粵文唔普及同文人用字忌諱等原因，有段好長嘅時間，冇乜人識得五個字嘅傳統寫法。有人造出新字嚟代表，而用門字加個讀落相似嘅簡單字嘅組合，特別流行，甚至喺1999年入澌香港政府嘅《香港增補字符集》，方便用喺電腦度。佢地俗稱「門氏五虎將」、「一門五傑」或者「粗口五傑」，分別係：
𨳒，「門」裏面加「小」，本字係屌
𨳊，「門」裏面加「九」，本字係㞗，常見假借字係鳩；
𨶙，「門」裏面加「能」，本字係𡳞，常見假借字係撚；
𨳍，「門」裏面加「七」，正字可能係杘或者𡴶。
閪，「門」裏面加「西」，本字係屄。
用法
佢哋各意思同用法，每個都可以獨當一面，而且可以互相配搭或者交換用。例如：
撚樣 - 鬧人樣似一副陽具，即「死人頭」，乞人憎或貶低對方嘅意思。
柒撚懵懵 - 鬧人蠢鈍唔明事理，後來又出現搞笑押韻句嘅「柒撚懵懵食甜筒」。
戇鳩鳩 - 都係鬧人蠢鈍唔明事理，戇直唔識變通轉彎。
死閪佬-渣男或者係賤人
第啲粗俗嘢
有啲未至係歸入粗口，主要係咒人話或者粗口諧聲。佢哋無一門五傑咁露骨，都係用嚟鬧人或者發洩。有啲人都忌呢啲，但有啲唔當係粗言，完全無禁忌。
呢啲經已無禁忌：
戇居，㞗諧音做居。話人蠢
條條揈，屌諧音做條，即屌屌揈，如同國語嘅屌兒啷噹。
笨實，以前通常形容人［又笨又誠實］即係有啲蠢咁解，後來用個「柒」作諧音，更貼切地去形容嗰個廢人好似一條冇腦嘅J咁
頂你個肺，屌諧音做頂，即屌你個閪。
有啲通到香港電檢處審查，喺一啲2B級或以下嘅電影入面出現，例如：
仆街，咒人出街有意外。全寫應該係「仆街死」，忌諱「死」字而成「仆街」。係以前啲人認為橫死街頭嘅人係最悽涼。
冚家剷，咒人全家死。
粉腸
戇DOG
屎忽鬼，以前多數話人同性戀，現時通常指陰險，狡詐，計較，搵著數，賤格。
你老母閪，閪讀音做喺。話人生母、養母或後母嘅意思，即「你老母個閪」嘅簡短版。
躝癱，咒人癱
小喇叭
你老闆
柒頭
diu，以粵拼代替(𨳒)字。成句係diu你老母(𨳒)你老母）。
茂利，即係賤種。
𨳒係陽具插閪嘅動作，屌係吊嘢嘅動作，而且發音有唔同。
粗口文化
爆粗係禁忌嘅話，人就諗啲計間接講粗口。
歇後語
岸上嘅海鷗
頭尾兩個字係「岸」同「鷗」，「海鷗」英文作 seagull，gull同「㞗」近音，縮短咁讀即係諧音咗嘅「戇㞗」。
亞婆跑步
歇後語即係「老屄都走／掹」，要即刻走佬、幾大都閃咁解。
童子軍跳彈床
歇後語就係「Scout 彈」，直譯嘅粵語諧音就係「是㞗旦」，屬於中西合璧嘅典範。
夜觀星象
歇後語係「眺那星」，即係「屌那星」嘅諧音。
唐餐變西餐
即係話「多嚿魚」，即係「多㞗餘」嘅諧音。
法國大餐
亦都係解「多嚿魚」，諧音同上。
風吹皇帝褲囊
皇帝乃孤家寡人，褲囊內藏皇帝嘅㞗，俾風吹會覺得凍，即係話人哋「孤㞗寒」。
救護車
2006年嘅香港電影《至尊無賴》其中一個英文詞語「Ambulance」，鄭中基將佢讀做「M部撚時」。
猩猩打飛機
歇後語係「玩撚猿」，即係「玩撚完」。
老虎扯旗
歇後語係「伸㞗虎」，即係「辛㞗苦」嘅諧音。
老鴇埋年
歇後語係「算㞗數」，老鴇即係妓女，指妓女到咗年尾做結算，算嘅係陽具數。
太監讀神學
太監乃係閹人，讀神學或信耶穌有「得救」嘅意思，所以係解「無撚得救」。呢句最初係用嚟形容林瑞麟。
蕭春代
即燒毁男性生殖器，男人最痛。
矮閪
即係話人好矮。
諧音
粵語諧音嘅取代字詞
第啲話嘅諧音
「法國皇帝」 ：直譯做英文「France King」，「費撚事傾」。
「法國銀行支票」 ：直譯做英文「France Bank Cheque」，「費撚事笨𨳍」。
「荷蘭銀行支票」 ：直譯做英文「Holland Bank Cheque」，「好撚笨𨳍」。
「荷蘭月亮」 ：直譯做英文「Holland Moon」，「好撚悶」。
「荷蘭豆」 ：直譯做英文「Holland Bean」，「好撚偏」。
「荷蘭擁躉／荷蘭風扇」 ：直譯做英文「Holland Fan」，「好撚煩」。
「荷蘭火腿」 ：直譯做英文「Holland Ham」,「好Lun鹹」
「荷蘭皇帝」 ：直譯做英文「Holland King」，「好撚勁」。
「荷蘭海」 ：「Holland Sea」，讀音似「好撚事」。
「荷蘭隊」 ：直譯做「Holland Team」，「好Lun甜」。
「泰國銀行支票」 ：直譯做英文「Thailand Bank Cheque」，「太撚笨𨳍」。
「泰國月亮」 ：直譯做英文「Thailand Moon」，「太撚悶」。
「泰國擁躉／泰國風扇／泰國飯」 ：直譯做英文「Thailand Fan」，「太撚煩」。
「泰國皇帝」 ：直譯做英文「Thailand King」，「太撚勁」。
「澳門銀行支票」 ：直譯做英文「Macau Bank Cheque」，「麻㞗笨杘」。
「澳門擁躉／澳門風扇／澳門飯」 ：直譯做英文「Macau Fan」，「麻㞗煩」。
「澳門海」 ：「Macau Sea」，讀音似「乜㞗事」。
「唔好拖延」 ：直譯做英文「Delay No More」，「屌你老母」。
「寵物小精靈GO」 ：直譯做英文「Pokemon GO」，「仆街夢㞗」， 「仆街懵尻」。
「達賴喇嘛」，英文稱「Dalai Lama」，發音縮寫為「DLLM」，同讀音「Diu Lay Lo Mo」一樣，即係「屌你老母」或「屌那媽」。
「咖啡色」 ：呢個詞語來自泰文嘅「สีน้ำตาล」，讀音似「是撚旦」。
「村長騎牛背」 ：據聞呢句來自泰文嘅「กำนันขี่หลังควาย」，讀音似「咁撚奇撚怪」。
「童子軍跳彈牀」："Scout"彈，讀音似「是㞗旦」。
「調理農務蘭花系」：調理農務蘭花系名字來自粗口諧音，屌你老母撚化屄。
「不該」：「poor guy」，「poke guy」。
「稻草人」：呢個詞語嘅閩南話讀音似「屌臭撚」。
「路姆西」：用來掟梁振英，叫為「老母西」，寓意「老母屄」。
「路福西」：即「路姆西」，「福」被稱為「Fuck」。
「Lufsig」：即「路姆西」/路福西」，稱為老母屄。
「Ideally normal height」英文音似係「我屌你老母屄」。
「Dell Lenovo Haier」：呢個嘅讀音似「屌你老母屄」。
「Alan」：呢個嘅讀音似「阿撚」。
「PK」：寓意「仆街」。
「Puki」：印尼文即「屄」，呢個嘅讀音似「仆街」。
粗口譯做英文
「Tell The Dog」 ：「話狗知」，係「話㞗知」嘅諧音。
「Whole Family Died」 ：「冚家剷」。
「Fuck Your Whole Family」 ：「屌你冚家」。
「Foolish Seven」 ：「笨杘」。
「Burn Your Spring Pocket／Your Spring Pocket will be Barbecued」 ：「燒你膥袋」。
「Falling Down the Street」 ：「仆街」。
「One Dog Face」 ：「一狗樣」，係「一㞗樣」嘅諧音。
「Macau Fan」 ：「澳門風扇」，係「麻㞗煩」嘅諧音。
「Polk Street」 ：「仆街」
「Throw your mother old shoes」：「丟你媽舊鞋」，係「屌你媽嘅㞗屄」嘅諧音。
「Wei Lei Ben, Chen」 ：「威利賓‧陳」，係「搵你笨杘」嘅諧音。
「Fucking Mom」 ：「屌老母」
「Fucking Family」 ：「屌冚家」。
「Fuck His Mom」 ：「屌哪媽」
「Delay No More」 ：「屌你老母」縮寫
有時都會倒返轉，借廣東話嚟意譯成外語粗口諧音。例如：
「福建大學」：直譯做英文「Fook Kin U」，「Fucking you」。
「灣景街」嘅 灣景：直譯做英文 「Wan King」，意思即係 打飛機 噉解
次文化
當年香港有本綜合式漫畫，叫做【玉郎漫畫】，每一期中間都會加插一頁專欄叫做【太公報】，由漫畫家甘小文所主編，用報紙嘅形式嚟登。專欄同讀者上另類嘅自然教育同埋體育堂：
自然教育
蔬果類：柑、蕉、桔、梨、碌柚
動物類：
雁、鷲、鵰、狸、獅、狒、龍
鵰、狗、豹、狸
水産類:
鱘、鰻、鯇、鯉、豚、鯆
化學類:
金、錳、碘、鋰、鈹、鈷
體育科
跳遠：跳七里、跳九里、跳廿碼
舞蹈：跳老舞
打油詩
以下一首諧音打油詩曾經輯錄喺黃霑嘅《不文集》，周星馳主演電影《唐伯虎點秋香》嘅一幕比試戲，《古惑仔》系列嘅《戰無不勝》。
冚家剷泥齊種樹
汝家池塘多鮫魚
魚肥果熟嫲撚飯
你老母兮親下廚
兮：「屄」諧音
實例
廣東人有時會用一連串粗口對鬧。出名嘅例有巴士阿叔同廣州巴士阿叔。
公衆人物喺公開講粗口唔多，但都有啲踩鋼線嘅例：
唐英年喺立法會上講「吊吊揈」
曾蔭權喺立法會答問大會上面爆咗句「狗/久/鬥噏辯論」。
黃毓民喺立法會上用國語講「真不該」
2013年11月11日，鍾樹根喺立法會資訊科技及廣播事務委員會審批緊香港電台起新廣播大樓工程嘅時候叫王維基「收皮」。都要幾十億，王維基得十幾億，『收皮啦』！」）
2017年1月6日，陳健波處理議員朱凱廸提交嘅臨時動議時，講：「朱凱廸，你提咗廿幾個議案」，引來全場議員拍枱大笑。
2017年5月2日，陳健波對梁國雄講：「你再講嘢，我要停止你發言」。
2022年2月4日，林鄭月娥喺嗰日疫情記者發布會講：「除咗供應… er唔係，除咗提供緊急，即係Emergency…」
諧音
真不該
小李飛刀
Now實佢
調理農務蘭花系
《小狗懶刷鞋》
拎
廣東話粗口罵人大全
廣東話粗口研究網
現眼報
香港俗語 |
佐治獲加布殊 | 佐治獲加布殊係第四十三任美國總統，喺2001年到2009年在任。
佢阿爸係美國前總統老布殊，係美國史上第二次由父子先後擔任總統。佢任內嘅副總統係切尼。
小布殊喺任內最為人所知嘅政績，莫過於佢先後攻打過阿富汗、伊拉克，佢將呢兩場仗當做反恐戰爭，為和平、民主而戰，確保世界安全。呢兩場戰爭結束咗原有獨裁者嘅統治，但亦都打死打傷好多平民，同埋美軍士兵死亡人數重節節上升。所以唔少反戰分子都成日批評喬治布殊，話佢先至係危害世界和平嘅恐怖份子。
喺2008年12月15號，小布殊訪問伊拉克期間，佢响新聞發佈會俾一個伊拉克記者近距離掟兩隻鞋，但都唔中。2009年1月20號卸任畀巴拉克·奧巴馬，之後返番佢鄉下德薩斯州。
美國總統 |
孔子 | 孔子，子姓孔氏，名丘，字仲尼，係生於中國春秋末期嘅思想家同教育家。佢係魯人，卽家下山東曲阜。佢嘅學說後世人稱爲儒家，係儒家創始人。喺漢代起，中華文化就以儒家爲經緯。孔子同儒家思想，深遠影響古代中國，同埋朝鮮等周圍嘅國。後世尊稱孔子爲萬世師表。
二百年後戰國時，儒家出咗另一要人孟子。孔孟並爲人稱頌。孔子爲大成至聖，至聖，而孟子則爲亞聖，僅次其後。而儒家中，有所謂孔曰成仁，孟曰取義。
生平
孔子祖籍喺今日山東境。祖先爲殷商當地貴族，同殷商都係子姓。周國滅殷商，分封魯國，由姬姓所領。孔氏世代爲大夫，但到咗佢嗰代，家族式微。孔子阿爸係叔梁紇，好老先至生咗孔子。三歲嗰陣叔梁紇過咗身，孔子就一直跟住阿媽生活。
孔子後生嗰陣曾經做過官，主要係管理倉庫，生活鬼咁艱難。佢就喺呢個時候發憤讀書，三十歲左右就開始收徒。相傳佢有弟子三千個。
卅五歲嗰陣，孔子走到齊國，本來齊王睇起佢，但冇封佢做宰相。孔子就返番魯國講學。其後孔子又俾魯國起用，曾經同齊國齊景公會於夾谷，成功攞番魯國嘅汶陽。之但係孔子同魯國國君不時有意見，於是周遊列國十四年，之但係都冇受到重用。
到咗七十歲孔子俾魯國請返去，但一樣冇受到重用。孔子就喺呢段時間整理典籍。五年後孔子逝世。
思想
孔子生於東周春秋時代，當時周國王權，都唔係咁控制到諸候，周公所立嘅封建，都漸爲崚夷，各國開始擴張，增城廓，互有攻伐，此原爲封建所不容。之不過，雖有戰事，但戰事仍然守周禮，出師要有名，出於道德，未壞到無所不用其極，謹止貴族間嘅車戰，無後尾戰國咁慘烈，波及平民。然而，大夫亦唔受禮約束。故此，孔子仍有希望，可以勸國君人臣，回復到舊時守各字名份，按禮做事。
孔子言論，由弟子記入《論語》，編集成書。裏面全係零散對答。而當中以講仁最多。論語有六十六處講仁，但無一處解釋一樣。儒學目的係修行到聖人一樣。而對人性本善定本惡，都各有主張。如孟子主張性本善，而荀子主張性本惡。孔子並無特提及人性本善定本惡，但明示要時時警惕自己，以防不仁，隱含性本惡之意。孔子極重禮，主張無論點唔願，都要守禮。
名句
學而時習之
語出《論語·學而》：「子曰：『學而時習之，不亦說乎？』」王肅注：「誦習以時，學無廢業，所以為悅。」王釋「學」與「習」為一義，似專指誦讀。但孔子教人學「六藝」，包括禮、樂、射、御、書、數，「誦習」只係「一端」。皇侃疏「時習」講：「凡學有三時。」一指年歲，二指季節，三指晨夕。近人蔣伯潛認為「學是知新，習是溫故」。
敏於事而慎於言
語出《論語·學而》：「子曰：『君子食無求飽，居無求安，敏於事而慎於言。』」又《論語·裏仁》：「君子欲訥於言而敏於行」。義相同。意為做事勤奮敏捷，說話卻謹慎。朱熹注：「敏於事者，勉其所不足。慎於言者，不敢盡其所有餘也。」又釋：「事難行，故要敏；言易出，故要謹。」另外喺《荀子·子道》、《韓詩外傳》、《說苑·雜言》等篇都有孔子語子路「慎言不嘩」嘅記載。
學而不思則罔，思而不學則殆
語出《論語·為政》：「子曰：『學而不思則罔，思而不學則殆。』」「罔」，迷惘。鄭玄注：罔，猶罔罔無知貌。「殆」有兩義：一為危殆，疑不能定。一為疲殆，精神疲怠無所得。當從前解。呢句可以同「溫故而知新」章合參。近人楊樹達注：「溫故而不能知新者，學而不思也，不溫故而欲知新者，思而不學也。」孔子佢首先提倡學思並重，畀孔門弟子好深嘅影響。如子夏話博學近思，《中庸》話博學慎思，都認為學思唔可以偏廢。
人而無信不知其可也
語出《論語·為政》：「子曰：『人而無信，不知其可也。』」鄭玄注：「不知可者，言不可行也」。孔安國注：「言人而不信，其餘終無可」。朱熹話：「人面無真實誠心，則所言皆妄。」近人蔣伯潛區分信有二義：「說話必須真實；說了話必須能踐言。」孔子及後儒極重信，「言忠信，行篤敬」係孔門嘅處世原則。
訥於言而敏於行
語出《論語·裏仁》：「子曰：『君子欲訥於言而敏於行』」。包鹹注：「訥，遲鈍也。言欲遲而行欲疾。」朱熹引謝良佐注曰：「放言易，故欲訥；力行難，故欲敏。」《論語》中重有許多同義之句：「慎言其餘，則寡悔」、「古者言之不出，恥躬之不逮也」、「君子恥其言而過其行」等，都可以反映孔子一以貫之嘅重行慎言諗法。睇上面「敏於事而慎於言」。
孔氏宗親網
中國孔子
孔子2000
孔子小傳
史記•孔子世家
孔子年譜
孔子嘅封諡號
《論語》
白文《論語》
中國哲學家
中國思想家
中國教育家
儒家聖人
春秋人
丘 |
垃圾 | 垃圾或者廢物係唔需要嘅固體物質。喺人口密集嘅大城市，垃圾處理係令人頭痛嘅問題。常見嘅做法係收集後送去堆填區，或者係用焚化爐焚化。但兩者都會製造環境問題。堆填區處理不當會污染地下水同發出臭味同CH4，而且好多城市可供堆填嘅面積將會越嚟越少。焚化則無可避免會產生有毒氣體污染空氣，產生嘅二氧化碳會加劇地球暖化。多數城市都喺度研究緊減少垃圾嘅產生，同鼓勵資源回收。
文化
垃圾亦可以係形容詞，形容一啲差、冇用嘅嘢，例如低劣嘅電影、電視劇集、產品、文章等等。來形容人都得，會帶貶意。
類型
廚餘
工業廢料
建築廢料
生化廢料
垃圾站
垃圾場
垃圾車
垃圾桶
垃圾堆
垃圾箱
垃圾佬
攷 |
披頭四 | 披頭四樂隊係嚟自英國利物浦嘅著名四人搖滾樂隊組合。佢哋喺1962年同 EMI 百代唱片公司簽約錄製唱片。1963年初，單曲唱片《Please Please Me》登上英國排行榜嘅首位。1964年，披頭士首次去到美國演出。1966年喺東京嘅日本武道館舉行咗大規模嘅音樂會，1966年8月29號晚喺三藩市舉行最後一場嘅收費現場音樂會。1970年4月10號，成員保羅麥卡尼個人專輯中嘅話畀媒體視為宣布樂隊解散，1970年12月31號，保羅正式起訴樂隊其他三位成員，要求結束樂隊合作同埋指明管理並分配樂隊財產嘅正式人選。
成員
約翰連儂——結他手、主音歌手
保羅麥卡尼——低音結他手、主音歌手
佐治夏里遜——結他手、歌手
靈高史達——鼓手、歌手
胡椒中士寂寞芳心俱樂部樂隊
The Beatles Official site
The Beatles Discography
The Beatles Interviews Database
The Beatles songs in the Charts |
男人 | 男人即係公嘅人類，同女人相對，未成年嘅男人通常叫男仔。男性呢個名，可以表示生物學上嘅性別劃分，基因有XY染色體嘅人，又可以指文化上嘅性別角色，或者兩者都有。
生物學
男人之所以成為男人，全靠Y 染色體。Y染色體令胎發展出男人最重要嘅生殖器官睾丸；睾丸會製造大量叫嘅男性賀爾蒙，令男人身體發展出男人嘅性徵，例如比女人更發達嘅肌肉。
生殖系統
男人同女人嘅生殖系統好唔同，最明顯係男人嘅外生殖器官露出一條脧脧同一個膥袋，而膥袋裏面吊住嘅係兩粒膥子，單憑肉眼就可以隔住膥袋睇到兩粒膥子嘅輪廓。
男性健康
男人平均壽命係短過女人。通常男人平均都比女人短五年命。響六十歲時，男對女係81比100，再老啲，就係53比100。
性別角色
男人散發出嚟嘅男子氣概可以叫做男人味。
參考
女人
麻甩佬
男朋友
性
人體解剖學 |
艾碩·牛頓 | 艾碩·牛頓爵士，係英國數學家、科學家同哲學家，同時係當時煉金術嘅熱衷者。佢喺1687年7月5號發表嘅《自然哲學的數學原理》提出嘅萬有引力定律同埋佢嘅牛頓運動定律係經典力學嘅基石。牛頓重同萊布尼茲各自獨立咁發明咗微積分。佢總共留低咗50幾萬字嘅煉金術手稿同100幾萬字嘅神學手稿。
有人認定牛頓為最偉大嘅科學家。佢嘅萬有引力定律係人類史上第一次將天上嘅運動同埋地上嘅運動統一起嚟，為日心說提供咗有力嘅理論支持，使到自然科學嘅研究最終擺脫宗教嘅枷鎖。
牛頓亦發現咗太陽光嘅顏色構成，重整咗世界上第一副反射望遠鏡。
由於發現咗引力，「Newton」呢個字成為量度力度嘅單位。
2005年，英國皇家搞咗一場「邊個係科學史上最有影響力嘅人」嘅民意調查，喺被調查嘅皇家學會院士同網民投票入面，牛頓畀人覺得比歐拔·愛因斯坦重有影響力。
點評
孫文讚過牛頓係一個好聰明、好有學問嘅人。但孫文亦都發現一件好有趣味嘅故事，證明牛頓做事，唔係件件事都係好聰明。
1642年出世
1727年死
英國物理學家
英國數學家
共濟會會員 |
可口可樂 | 可口可樂，係美國廠商可口可樂公司喺世界各地生產嘅汽水。皆因佢係可樂嘅始祖，市佔率亦最高，所以有時啲人會直接叫佢做可樂。
歷史
1885年，可口可樂由美國人John Pemberton發明。
譯名
據講，可口可樂最初喺20世紀20年代叫「蝌蝌啃蠟」，因為個名好怪，唔好賣，於是可口可樂公司公開登報徵求譯名，懸賞350英磅，當時一個叫蔣彝嘅文人譯做「可口可樂」並攞走獎金。
百事可樂
可口可樂中國
可口可樂香港
早期“可口可樂”宣傳畫
可口可樂
可樂 |
雅虎 | 係美國著名嘅網際網路入門網站，20世紀末網際網路奇跡嘅創造者之一。雅虎嘅服務包括搜索引擎、電郵、新聞等等。雅虎嘅品牌包括雅虎(Yahoo!)同喺2016年新增嘅美國線上(AOL)。
雅虎係喺1994年由美國史丹福大學電機工程系嘅博士生大衛·費羅同埋台灣人楊致遠創建。
歷史
雅虎嘅兩位創始人大衛·費羅同埋楊致遠，美國史丹福大學電機工程系嘅博士生，喺1994年4月建立咗自己嘅網路指南信息庫，將佢作為記錄佢哋對網際網路嘅興趣嘅一種方式。但係冇幾耐，佢哋就發現佢哋自己編寫嘅一覽變得好長，唔方便處理。於是佢哋開始喺雅虎身上花費越嚟越多嘅時間。
1994年，佢哋將雅虎變成一個可定製嘅數據庫，旨在滿足成千上萬嘅、剛剛開始通過網際網路社區使用網路服務嘅用戶嘅需要。佢哋開發咗可定製嘅軟體，幫助佢哋有效地搵、識別同埋編輯網際網路上面嘅資料。
雅虎嘅含義係「另一個層次化嘅、非正式嘅預言」，但係大衛·費羅同埋楊致遠更願意講，佢哋之所以選擇呢個名係因為佢哋認為自己係野蠻人。最初雅虎存放喺楊致遠嘅學生工作站「akebono」度，而搜索引擎存放喺Filo嘅電腦「konishiki」度。
1995年初，Netscape Communications 公司嘅聯合創始人之一Marc Andreessen請大衛·費羅同埋楊致遠將佢哋嘅文件轉移到Netscape公司提供嘅更大嘅計算上。呢一個做法唔單止令史丹福大學嘅電腦網路恢復正常，而且令雙方都有得益。
今日，雅虎含有鏈接到網際網路上成千上萬部電腦裡面儲存嘅信息。San Jose Mercury新聞最近指出：「其實Yahoo！嘅貢獻最近乎於Linnaeus嘅工作，Linnaeus係一位18世紀嘅植物學家，佢所創建嘅分類系統有效咁劃分整個自然界。」
公司概況
雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.yahoo.com都居於領導地位，亦係最為人熟悉及最有價值嘅網際網路品牌之一，喺全球消費者品牌排名中位居第38位。雅虎仲喺網站上提供各種商務及企業服務，以幫助客戶提高生產力及網路使用率，其中包括廣受歡迎嘅為企業提供定製化網站解決方案嘅雅虎企業內部網；影音播放、商店網站儲存同埋管理；以及其他網站工具及服務等。雅虎喺全球共有24個網站，佢嘅總部設喺美國加州聖克拉克市，而喺歐洲、亞太區、拉丁美洲、加拿大同埋美國都設有辦事處。
Yahoo! 知識+
雅虎電郵
雅虎
雅虎香港 |
可樂 | 可樂係一種深啡色、帶有甜味、含有咖啡因但係冇酒精嘅汽水。可樂最初係由一位美國藥劑師約翰·彭伯頓喺1886年發明嘅。比較出名嘅牌子譬如可口可樂、百事可樂。 |
新聞 | 新聞，係以報紙、電視、廣播節目或者互聯網嘅形式對最新事件進行嘅報道同埋傳播。涵蓋範圍包括地方、全國以及全世界。新聞報道有佢自己特定嘅寫作格式。大多數新聞都係由記者調查同埋報道，通常經通訊社傳播。
分類
本地新聞
國際新聞
體育新聞
娛樂新聞
財經新聞
馬經 |
RSS | RSS係一種用喺發佈新聞同埋其他網頁內容嘅數據交換規範，源於網景通訊公司嘅推"Push"技術，將訂戶訂閱嘅內容，傳送俾佢哋嘅通訊協同格式(Protocol)。RSS原本係RDF (Resource Description Framework) Site Summary嘅減筆，網景放手唔搞後，接手兩批人，分別改成 Rich Site Summary同Really Simple Syndication嘅減筆。
但係哩三個其實都係指同一種嘅Syndication技術。
而家嘅 RSS 主要版本有0.91、1.0 同 2.0。
0.91 版同1.0 版係兩個好唔同嘅版本，喺風格同制定標準嘅人亦都好唔同。但係0.91版同2.0版就一脈相承。而1.0版更加似XML標準。
而家RSS已經廣泛用喺blog、wiki同埋網上新聞頻道，多數世界知名嘅新聞社網站都會提供RSS嘅訂閱。
另外由於RSS分家，另有人另起格式，是爲Atom。
RSS規範
RSS規範0.91，版本3
RSS版本1.00
RSS版本2.0
RSS閱讀器
專用閱讀器
BitsCast RSS News Reader/Podcaster (官方網站)
BOKEE
GreatNews
HEXUN RSS READER 和訊博攬
iSpace Desktop
Liferea (官方網站)
Plazoo
RSS Bandit
RSSOwl (官方網站)
RRS Reader
SharpReader
Straw (官方網站)
附加閱讀器
Internet Explorer7+
Maxthon
Firefox
Sage
Mozilla Thunderbird
Opera 8.x+
Apple Safari
RSS在線閱讀器
讀逸RSS在線閱讀--根據興趣點組織RSS頻道的在線閱讀器
NewsGator
Bloglines
Open Feed Directory
RSSHOW
gougou
RSS博覽-RSS大全、在線閱讀
Google Reader
Netvibes
ReadOnline.Info--中文的免費在線閱讀器
參閱
ATOM
XML |
PDF | PDF係 Adobe Acrobat 輸出得到嘅一種文件格式。佢嘅優點在於跨平台、能夠保留文件原有嘅格式、開放標準，同能夠喺免版稅嘅情況之下自由開發PDF兼容嘅軟體。
技術
PDF主要係由三項嘅技術組成：
衍生自 PostScript，可以話係 PostScript 嘅縮細版。
字型嵌入系統
資料壓縮同埋存輸系統
PDF編輯器
Adobe Acrobat
PDF Creator
PrimoPDF
CutePDF
PDF Redirect
PDF閱讀器
Adobe Acrobat Reader
Foxit Reader
xpdf
Evince
電腦檔案格式 |
女人唔易做 | 《女人唔易做》係香港無綫電視2005年拍攝嘅一部電視劇，由鄧萃雯、吳美珩、林峯、謝天華、徐子珊等演員主演，香港無綫電視喺2006年4月17日到2006年5月14日播出。
演員
主要演員：
鄧萃雯 飾 海翹
吳美珩 飾 高志玲
林 峯 飾 齊寬
謝天華 飾 文景良
徐子珊 飾 海璇
其他演員：
歐倩怡 飾 江晶晶
羅慧娟 飾 禤寶婷
李家聲 飾 高志能
曾偉權 飾 馬世軒
梁家仁 飾 高榮添
韓馬利 飾 唐麗珠
外部連結
無綫官方劇集網頁
蝶之居--翡翠劇場
2006年無綫電視劇集 |
巨石陣 | 巨石陣係英國倫敦西南百幾公里嘅梭士巴利平原上面嘅一噠史前遺跡。巨石陣係由一些條形巨石圍成圓陣組成嘅。
關於巨石陣嘅年代，至今都係有爭議。但係大多數史學家都相信，巨石陣係喺公元前2500年到公元前2000年之間建造嘅。1986年「巨石陣、埃夫巴利同相關遺址」被列為世界文化遺產。
至於巨石陣係乜嘢人起、點樣起同埋起嚟做乜，到家陣都重未確定。
歷史
考古證明，巨石陣嘅修建係分幾個唔同嘅階段去完成嘅。大約喺公元前3100年嘅時候，開始咗第一階段嘅修建。首先係修建環形嘅溝渠同埋土台。由藍砂岩排列成兩個圓環，係巨石陣嘅雛形。喺公元前2100年至公元前1900年，修建咗通往中央條路。又建成咗規模龐大嘅巨石陣：以巨石為柱，頂上則橫臥巨石為楣。構成直徑 30 米左右嘅圓環。而其後嘅 500 年間，巨石嘅位置曾經被不厭其煩咁樣重新排列，就形成咗今日嘅格局。
英國史
英國古蹟
英國世界遺產
英國風景區 |
倫敦 | 倫敦係英國實際上嘅首都，同時亦係英倫實際上嘅首府。自18世紀以來，倫敦一路都係世界上至為緊要嘅政治、經濟、文化、藝術與及娛樂核心之一。2005年統計指，倫敦斷人頭計有成爭唔多750萬，而其中大城市人多過1200萬。倫敦乃係一個極之多元化嘅大都市，居民來自世界各地，具有多元嘅種族、宗教同文化，講說話嚟計，言語都有成300幾種。同時，倫敦更係世界聞名嘅旅遊勝地，有勁多名勝景點，即如博物館咁。
名稱
喺英國嘅政治區劃裡面，「倫敦」同「倫敦市」唔係同一回事。「倫敦」或者「大倫敦」係一個大都會區，重要嘅英國國家機構，包括王室住地白金漢宮、國會所在地西敏宮同首相辦公室唐寧街十號，都位於倫敦轄下嘅西敏市；「倫敦市」係一座高度自治嘅城市，受英國基本法《大憲章》第九條特別保護。
地理
泰晤士河穿過倫敦，而且將城市分開做南同北。自從羅馬人喺嗰度定居之後，河上面逐漸起咗一條條嘅橋，而其中最著名嘅就係倫敦橋。
人口
倫敦係歐洲繼莫斯科同巴黎之後嘅第三大都市。據2001年嘅人口普查，倫敦市區同佢嘅自治市有7,172,036 人口。其中大概有71%係白人，10%係印度、孟加拉或巴基斯坦後裔，5%係非洲黑人後裔，5%係加勒比海黑人後裔，3%混血人種，重有差唔多1%係華人。58.2%嘅人口信奉基督教，15.8%嘅人口冇宗教信仰。大概有21.8%嘅倫敦居民喺歐盟以外嘅地區出世。
生活喺倫敦都市圈入面嘅大約有13,945,000人口，比起蘇格蘭、威爾士同北愛爾蘭嘅人口總和重要多。倫敦都市圈係歐洲最大嘅都市圈，亦係世界上最大嘅20個都市圈之一。
行政區劃
體育
倫敦搞過三次夏季奧林匹克運動會，分別係1908年、1948年同埋2012年，係有史以嚟頭一個三度主辦現代奧運會嘅城市。
倫敦亦雲集英格蘭超級足球聯賽其中五間足球會：阿仙奴、車路士、水晶宮、熱刺同埋韋斯咸。
倫敦嘅溫布頓網球錦標賽亦係世界四大網球公開賽其中一個。
旅遊
倫敦係世界上其中一個好受遊客歡迎嘅城市。主要景點包括：
白金漢宮
特拉法加廣場
聖保羅大教堂
西敏宮
倫敦眼
大英博物館
國立畫廊
自然史博物館
南岸中心
泰特現代藝術館
維多利亞與亞厘畢博物館
倫敦科學館
森麻實府
倫敦塔
國立肖像館
倫敦 |
IPod | iPod係蘋果電腦推出嘅一種大容量 MP3 播放器系列，iPod 家族嘅出品提供一個簡單嘅用戶介面。一部標準嘅iPod會將所有嘅媒體檔案放喺一個內置嘅硬碟，但係比較小型嘅 iPod nano 同 iPod shuffle 就採用咗閃存。同好多其他媒體播放器一樣，當 iPod 連接電腦嘅時候可以當做外置硬碟咁用。iPod 採用咗 Toshiba 出品嘅 1.8 英吋盤片硬碟作為儲存嘅媒介，有 10 GB 至到 40 GB 嘅容量，可以放差唔多 2500-10000 首 128kbps 嘅 MP3 音樂，佢仲有完善嘅管理程序同創新嘅操作方式，外觀亦都獨特有創意，係 APPLE 少數能橫跨 PC 同 Mac 平台嘅硬件產品之一。
除咗可以播 MP3，iPod 重可以顯示聯繫人、日曆、任務，同埋顯示純文本電子書、播 Audible.com 嘅有聲電子書。
軟件
iPod 可以播放到MP3、M4A / AAC、Protected AAC、AIFF、WAV、Audible.com 嘅有聲電子書等等。蘋果電腦亦設計咗 iTunes，令到用戶可以將電腦裏面嘅媒體檔案自動同 iPod 同步。
iPod第五代
第五代喺2005年10月12號，蘋果舉行咗個叫做 One more thing 嘅特別發佈會，宣佈咗第五代iPod，佢具有播放 MPEG-4 同 H.264 影片嘅功能。新型號有 30 GB 同埋 60 GB 兩款，價格同上一代一樣分別係 US$299 同 US$399。
▪iPod 5G▪
容量：30 GB / 60 GB
尺寸：104x 61x 11mm／104x 61x 14mm
重量：136 g / 156 g
佢嘅顯示屏可以顯示 320 x 240 pixel，65,5536 色，而且可以通過耳機插口或者底座上嘅插口外接 AV 線，將影片嚮電視上面播放。而家嘅螢幕尺寸係 2.5"，比上一代 iPod 大咗 0.5"。
據講，30 GB 嘅電池播放嘅時間係 14 個鐘，60 GB 大約 20 個鐘。用嚟睇電影嘅話，電池播放時間將分別減到 2 個鐘同 3 個鐘。
點擊輪嘅設計同上一代冇分別，只係比以前細咗。
耳機插口被移咗去 iPod 頂嘅右邊，而鎖定開關被移咗去左邊。
佢同 iPod nano 一樣，同時有兩隻色：白同黑。同時冇咗遙控接口，而最新嘅通用底座上面可以用蘋果最新推出嘅遙控。另外，iPod U2 特別版暫時冇要更新到新一代嘅消息。
第五代 iPod 同時包括一個勁啉嘅外殼塑料，可能係對 iPod nano 外殼非常容易刮花。 |
泰國 | 泰王國，簡稱泰國，係東南亞嘅一個國家，東面係老撾同柬埔寨，南面係暹羅灣同馬來西亞，西接緬甸、安達曼海。喺1949年5月11號之前，泰國嘅正式名係暹羅。
國名
正式個名：ราชอาณาจักรไทย，ราช係「國王」、อาณาจักร係「領土」、ไทย係「自由」，所以譯泰國。當地俗稱：เมืองไทย。
英文嘅全名寫法：The Kingdom of Thailand，簡寫：Thailand。
舊國名暹羅，英文爲Siam。
政治
泰國憲法寫國行君主立憲制，國王冇咩實際嘅權力，國王本人，代表泰國同埋完整統一。而政府嘅首腦就係總理，由國王指定，一般都係由議會嘅聯合政府多數派黨嘅領袖擔任。
泰國國會由兩院組成：眾議院有五百席，參議院有二百五十席。眾議院議員係由國民選出嚟。眾議院議員每屆任期最長四年，參議院議員就係五年。最高司法機關就係最高法院，成員係由國王指定。
泰國係東南亞國家聯盟嘅成員。
宗教
雖然泰國並冇明文聲明，但實際上佛教嘅地位等同國教。泰國嘅佛教傳統主要係上座部佛教，或者稱為原始佛教，屬於南傳佛教。另外少數嘅宗教或佛教流派係大乘佛教、回教、天主教。
因為佛教喺泰國嘅崇高地位，所以泰國係亞洲三個佛教國家之一。
除咗上座部嘅傳承之外，百幾年前嘅華人移民亦形成咗所謂嘅華僧宗，喺泰國亦有相當影響力。除咗華僧宗，重有越南人形成嘅越僧宗。
泰國作為一個相當多禮儀嘅國家，即使係國王都要向僧眾表示尊敬。所有人到寺廟參拜同拜見僧人都要符合一定嘅禮節，否則可能受到處分。
同柬埔寨、斯里蘭卡相似，泰國亦有佢哋稱之為僧王嘅佛教最高領袖。所有泰國佛教僧都係嚮泰國僧王管轄之下。
每年一度嘅衛塞節係泰國重要節日之一，係上座部佛教紀念佛祖誕生、成道、涅槃嘅日子。該節日已經俾聯合國認定。
行政
首都曼谷，分為五十個區。曼谷外劃分七十五府，每一個府都係用府裏邊最大嘅城市個名作為府名。各府下分為「區」同埋「次區」
北部
清邁府
清萊府
甘烹碧府
南邦府
南奔府
湄宏順府
北欖坡府
楠府
拍天府
碧差汶府
披集府
彭世洛府
帕府
素可泰府
來興府
烏泰他尼府
程逸府
東北
安納乍能府
武里喃府
猜也賁府
加拉信府
坤敬府
黎府
嗎哈沙拉堪府
莫拉限府
那空拍儂府
呵叻府
廊磨喃蒲府
廊開府
橫逸府
色軍府
四色菊府
素輦府
烏汶府
莫肯府
益梭通府
東部
北柳府
尖竹汶府
春武里府
巴真府
羅勇府
沙繳府
桐艾府
中部
紅統府
大城府
國都曼谷
猜納府
北碧府
華富里府
坤西育府
佛統府
暖武里府
巴吞他尼府
佛丕府
班武里府
叻丕府
北欖府
龍仔厝府
夜功府
北標府
信武里府
素攀府
南部
春蓬府
甲米府
陶公府
洛坤府
北大年府
攀牙府
博他侖府
普吉府
拉廊府
沙敦府
宋卡府
素叻府
董里府
惹拉府 |
南中國海 | 南海係指廣東、廣西以南嘅大海，西洋各國叫佢做，譯做南中國海，越南叫東海，菲律賓叫自己聲稱嘅專屬經濟區嗰部分做或呂宋海。
定義同地理
喺國際水文局嘅定義中，南海位於東北-西南走向，南部邊界喺南緯3度，位於南蘇門答臘同埋加里曼丹之間，北邊以及東北嘅廣東、廣西、福建同台灣及台灣海峽，西邊到菲律賓群島，西南至越南同馬來半島，通過巴士海峽、蘇祿海同馬六甲海峽連接太平洋同埋印度洋。南海係世界第三大嘅陸緣海，只係僅次於珊瑚海同埋阿拉伯海，面積大概有356萬平方公里，平均水深大概1212米，最深處係中部嘅深海平原，達到5567米左右。
南海係太平洋同印度洋之間重要嘅航道，四周大部分都係半島同埋島。南海算係低緯度地域，屬於熱帶深海。南海嘅海水表層水溫高嘅時候達到25℃到28℃左右，年溫差3℃到4℃，鹽度係35‰，潮差平均2米。
周邊國家及地區
由北部順時針嘅方向：
中國大陸
澳門
香港
台灣
菲律賓
馬來西亞
汶萊
印度尼西亞
新加坡
泰國
柬埔寨
越南
流入南海嘅主要河流
珠江
紅河
湄公河
主要島嶼
睇南海諸島
南沙群島
中沙群島
東沙群島
西沙群島
資源
由於南海算係熱帶嘅海洋，好啱珊瑚繁殖，海底高台處形成咗珊瑚島，南海諸島嘅東沙群島、西沙群島、中沙群島同南沙群島都算係珊瑚島嶼；水產主要有海龜、海參、金槍魚、紅魚、鯊魚、大龍蝦、梭子魚、墨魚同魷魚等好多唔同種嘅熱帶海產。南海海底嘅石油同天然氣蘊藏非常之豐富，根據初步嘅估算海底石油蘊藏量達200億噸。
主權爭議
由於南海嘅資源同戰略價值好高，喺南海周邊嘅國家都宣稱擁有南海嘅部分主權，例如中華人民共和國主張嘅南海九段線。
2014菲律賓喺荷蘭海牙常設仲裁法院提出南海仲裁案，控告中國違反國際法。最後法院判決菲律賓勝訴，但中國唔承認裁決結果。
喺亞洲位置 |
尖東站 | 尖東站係個港鐵嘅中途站，以前嘅南行總站、2009年至2021年係嘅中途站，響香港九龍油尖旺區尖沙咀東部梳士巴利道及中間道交界中間道兒童遊樂場地底。
尖東站係當時第一個地底站，有全世界最長嘅月台幕門，亦係唯一有冷氣同月台幕門嘅站。尖東站有行人隧道系統連接周圍同尖沙咀站。
呢個站最初由九廣鐵路公司管理。至2007年12月2號即係兩鐵合併後，尖東站嘅車站結構，由九鐵公司租畀港鐵公司營運用，同埋合併成為一個車站管理。
2009年8月16號，九龍南綫通車，伸延由南昌起至紅磡，而尖東站變咗做嘅中途站。因此，乘客需要喺紅磡站轉至去到尖東站。1號月台會改為去屯門，2號月台就改為去紅磡。
2021年6月27號，全綫通車，由一期啟德起至紅磡連接，尖東站變成嘅中途站。尖東站1號月台維持去屯門，2號月台就改為去烏溪沙。
車站結構
車站樓層
車站大堂
尖東站車站大堂位於梳士巴利道地底，車站大堂收費區喺大堂中間，畀行人隧道同車站店鋪包圍，因此店鋪主要喺大堂非收費區，收費區內設有多架扶手電梯同樓梯來回月台。
店鋪同自助服務
尖東站內提供唔同類型店鋪畀乘客買嘢或食嘢，例如有7-Eleven及OK便利店、麵包糕餅店、咖啡店、書店、花店、恒生銀行同埋DHL呢啲零售業鋪頭。港鐵收費區裏頭禁止食嘢，因此大部份食肆都唔喺收費區裏面。
此外，尖東站亦有自助服務設施，包括香港上海滙豐銀行、中銀香港同渣打銀行自動櫃員機、自動售賣機、自動影相機咁。站裏面重擺咗香港郵政郵箱，畀人寄信。
自助服務
匯豐銀行自動櫃員機
中國銀行 (香港)自動櫃員機
渣打銀行自動櫃員機
自動售賣機
車站月台
尖東站以前係東鐵綫唯一嘅地底車站，有兩個月台，用一個島式月台咁排開。兩個月台都係去羅湖同落馬洲站方向。月台有長度為12卡列車嘅月台幕門。呢兩組月台幕門唔單只係現時世界上有月台幕門最長嘅月台，亦都係而前東鐵綫唯一有月台幕門嘅車站。但係喺尖東站轉做西鐵綫嗰時，因為西鐵綫列車比東鐵綫短，尖東站月台頭尾非站體架構嘅部份被玻璃門封閉停用，並且喺裡面加裝信號同埋月台閉路電視。由於以前尖東站按照東鐵綫排列上下行方向，同而家西鐵綫啱啱相反，所以月台編號喺西鐵綫伸延之後調轉。
由於尖東站嘅月台係響彎度較高嘅梳士巴利道地底興建，車頭尾兩邊都有一邊月台係向北面彎咗，嗰度條罅比月台中間大啲。
車站出口
前九鐵公司為咗避免乘客混淆靠行人隧道相連嘅尖沙咀站同埋尖東站嘅出口，尖東站嘅出口號碼由J開始編定，並將出口H預留畀尖沙咀站未來嘅新出口。另外冇I字同埋O字出口，費事同數字1同0混淆。
行人隧道系統
尖東站現時設有多條行人隧道連接荃灣綫尖沙咀站、中間道、麼地道，河內道、尖沙咀同埋尖沙咀東等地區，隧道系統由港鐵管理。為方便識別，行人隧道根據區域分為紅、黃、綠三色。隧道部份路段設有自動行人道，隧道系統共設9條自動行人道，而部份出口亦都設有升降機方便行動不便人士。
車站大堂
J - 維港文化匯
維港文化匯、K11人文購物藝術館、星光大道、香港文化中心、香港藝術館、香港太空館、香港洲際酒店、九龍萬麗酒店、崇光百貨、尖沙咀天星碼頭
設有斜道及失明人士引導徑往返出口
K - 中間道
中間道、海員俱樂部、喜來登酒店、中間道停車場、中間道兒童遊樂場
設有升降機及失明人士引導徑往返地面及中間道兒童遊樂場
中間道行人隧道
F - 尖沙咀站／荃灣綫
L - 半島酒店
L1 - 國際電信大廈、重慶大廈、崇光百貨、帝國酒店、喜來登酒店、中間道郵政局
L3 - 半島酒店、亞士厘道、漢口道、青年會
L4 - 九龍酒店
本出口開放時間為早上七時正至晚上十時正
L5 - 北京道、亞士厘道、廣東道、中國客運碼頭、海港城、朗廷酒店、力寶太陽中心
L6 - 梳士巴利道、1881 Heritage、香港文化中心、尖沙咀天星碼頭、星光行、青年會
麼地道行人隧道
G - 尖沙咀站／荃灣綫
N - 彌敦道／麼地道
N4 - K11購物藝術館
N5 - 金域假日酒店、中國客運碼頭、重慶大廈、帝國酒店、九龍清真寺、九龍公園、柏麗購物大道、The Mira Hong Kong
設有失明人士引導徑往返出口
P - 尖沙咀東部
P1 - 永安廣場、帝國中心、香港日航酒店、海景嘉福酒店、九龍香格里拉酒店、尖沙咀中心、尖沙咀海濱花園
設有升降機及失明人士引導徑往返地面及尖沙咀東海濱平台花園
本出口屬尖東站車站範圍，而並非行人隧道範圍
P2 - 冠華中心、香港歷史博物館、香港科學館、半島中心、富豪九龍酒店、帝苑酒店、尖沙咀東部
設有升降機及失明人士引導徑往返地面
P3 - 漆咸道南、中大專業進修學院、帝后廣場、麼地道、百樂酒店、九龍華美達酒店、數碼城
設有升降機及失明人士引導徑往返地面
白蘭軒道行人隧道
N - 河內道
N1 - 麼地道、加拿分道、麗景酒店
設有升降機及失明人士引導徑往返地面
N2(只可以出站) - 河內道、金馬倫道、加連威老道、粵海酒店、君怡酒店、仕德福山景酒店、尖沙咀皇悅酒店
N3 - 香港凱悅酒店－尖沙咀、K11購物藝術館、名鑄
鄰接車站
車站周邊
尖東站附近係香港文化中心、香港太空館、香港藝術館同鐘樓，行遠少少有香港科學館同香港歷史博物館。附近仲有九龍萬麗酒店同半島酒店。
酒店
Butterfly On Prat
粵海酒店
金域假日酒店
香港洲際酒店
香港日航酒店
麗景酒店
香港凱悅酒店-尖沙咀
帝國酒店
海景嘉福酒店
君怡酒店
九龍香格里拉酒店
朗廷酒店
海員俱樂部
百樂酒店
九龍華美達酒店
富豪九龍酒店
九龍萬麗酒店
喜來登酒店
仕德福山景酒店
尖沙咀皇悅酒店
九龍酒店
帝樂文娜公館
香港港威酒店
馬哥孛羅香港酒店
香港太子酒店
棉登酒店
The Mira Hong Kong
半島酒店
帝苑酒店
皇家太平洋酒店
青年會
文娛及購物
星光大道 (香港)
金馬倫廣場
加拿芬廣場
中港城
CKE購物商場
帝后廣場
港匯廣場
海港城
衛生教育展覽中心
香港文化中心
香港文物探知館
香港藝術館
香港歷史博物館
香港科學館
香港西武
香港太空館
力寶太陽廣場
美麗華商場
美麗華大廈
彌敦道26號
新世界中心
海運戲院
北京道一號
栢麗購物大道
半島中心
崇光百貨
數碼城
永安廣場
主要大廈
金馬倫中心
昌興大廈
重慶大廈
格蘭中心
恆生尖沙咀大廈
國際電信大廈
亞太中心
堪富利廣場
文遜大廈
美麗都大廈
冠華中心
海洋中心
海運大廈
彩星中心
新港中心
星光行
豪峰軒
尖沙咀中心
公共服務及設施
古物古蹟辦事處
中國旅行社
消委會諮詢及資源中心
香港工業總會
海防道臨時街市
香港總商會簽證部
香港基督教服務處
香港出口信用保險局
天文台
金巴利街街市
九龍清真寺
中間道停車場
職業性失聰補償管理局
耆康會
聖安德烈堂
旅客諮詢及服務中心
福利工藝社
學校
中大專業進修學院
其他
尖東海濱公園
市政局百週年紀念公園
訊號山花園
九龍公園
中國客運碼頭
尖沙咀公眾碼頭
尖沙咀天星碼頭
接駁交通
尖東站上蓋設有尖東站公共運輸交匯處，位於中間道兒童遊樂場地面，設有專線小巴站同的士站方便乘客轉唔同交通工具。而喺尖東站東面地面近永安廣場旁設有尖沙咀東巴士總站，有部份巴士線嘅總站設喺嗰度，方便乘客轉唔同交通工具往返各區。
尖沙咀站同尖東站嘅非收費區設有轉乘通道連接，用八達通嘅乘客喺其中一個站出閘之後若果30分鐘內喺另一個站入閘，呢兩程車就會當做一程嚟計算車費。而用單程票嘅乘客若果喺本站同埋尖沙咀站之間轉乘，要另外再買車飛入閘。
尖東站隧道四通八達，可以去到彌敦道同梳士巴利道，沿隧道重可以行到尖沙咀碼頭。而尖東站亦都有巴士總站，但只係得一條小巴線。
港鐵：
尖沙咀站
九巴：
9 - 彩福 ↔ 尖沙咀東
12 - 海麗邨 ↔ 尖沙咀東
36X - 梨木樹 ↔ 尖沙咀東
81C - 耀安 ↔ 尖沙咀東
203C - 大坑東 ↔ 尖沙咀東
234X - 灣景花園 ↔ 尖沙咀東
270A - 上水 ↔ 尖沙咀東
270C - 粉嶺 ↔ 尖沙咀東
280X - 火炭 ↔ 尖沙咀東
270S - 尖沙咀東 → 粉嶺
N283 - 尖沙咀東 → 黃泥頭
N287 - 尖沙咀東 → 烏溪沙站
其他路線：1、1A、2、5、5A、5C、5P、5X、6、7、8、8A、8P、12P、13X、14X、26、26X、28、35A、35X、41A、81S、87D、92R、98D、98P、208、213X、215P、215X、219X、224X、230X、242X、260X、268B、269B、271、271B、271X、287D、271S、N41X、N213、N216、N241、N271、N281
城巴：
50、A21、E21X、N21、N21A、NA20
新巴：
796P、796X、N796
過海隧道巴士：
110、973
嶼巴：
1R
專線小巴：
77M - 九龍站 ↔ 尖東站
78 - 維港灣 ↔ 尖沙咀
天星小輪：
尖沙咀 ↔ 中環
尖沙咀 ↔ 灣仔
利用狀況
尖東站通車之後，變咗東鐵綫沿綫居民直接去尖沙咀區購物同商業區嘅直接路線。因此每逢返放工時間同埋假日都有好多乘客使用。另外經尖沙咀站用八達通或者東鐵綫全月通轉荃灣綫往港島區嘅乘客都唔少。2009年8月16號，尖東站變成西鐵綫中途站，原本可以搭東鐵綫直達尖東站嘅新界東乘客，要喺紅磡站轉九龍南綫先至可以去到尖東站，令部分北區兩成居民放棄經本站往港島區，相信人流亦因此而有所減少。同日起，來往尖東站至南昌站嘅港鐵接駁巴士K16綫取消免費轉乘優惠，路線喺1個月後取消，由九龍巴士12線加強服務代替。
位於半島中心嘅港鐵特惠站喺2008年12月起，為用成人八達通卡嘅乘客提供港幣2元車費回贈。
車站歷史
東九龍綫
1970年代地鐵系統嘅設計中，東九龍綫有一個站位於尖東站附近嘅位置，站名係馬連拿站，並會過海連接位於香港島嘅林士站。不過東九龍綫一直冇落實，馬連拿站最後冇起到。
尖沙咀支線
直至1993年《香港鐵路研究》中，東九龍綫紅磡站至馬連拿站嘅一段被重新提出，更喺1994年嘅《香港鐵路策略》改為連接至尖東嘅尖沙咀支線，以紓緩當時唯一嘅地鐵同九廣東鐵九龍塘轉車站嘅擠迫情況。
2004年10月17號，由頭班車開始，新路段同埋車站開放畀公眾試用一日，當日來往尖東站至紅磡站車費收入將捐贈慈善機構。2004年10月24號，尖東站喺下晝3點起正式啟用。
兩鐵合併
2007年12月2號，地鐵同九廣鐵路合併做港鐵。由當日起，九廣東鐵正式改名做東鐵綫，乘客用八達通喺尖東站同埋尖沙咀站轉東鐵綫或荃灣綫，可減收轉乘車費，但分隔兩站嘅閘機永遠都唔會拆，用八達通轉乘嘅乘客喺30分鐘內轉綫，會被視作一程車費；而用單程票嘅乘客就要先出閘，然後再買過張車票入閘。
九龍南綫
2009年8月16號，九龍南綫通車，尖東站由東鐵綫終點站，變成西鐵綫中途站。同日起，來往尖東站至南昌站嘅港鐵接駁巴士K16綫取消免費轉乘優惠，並響九龍南綫通車1個月後取消，由九龍巴士12線加強服務代替。
由於西鐵綫嘅服務時間短過東鐵綫，所以紅磡去尖東嘅尾班車由0108提早至0008，而尖東去紅磡嘅頭班車就由0528延遲至0604，港鐵估計大約有200個乘客受影響。
增設車站出口
2009年11月底，尖沙咀站嘅H、R出口及尖東站嘅N3、N4出口正式啟用。同時，尖東站M2出口改名做N5出口，接駁尖沙咀站G出口嘅M3出口則改名做G出口，而接駁尖沙咀站F出口嘅L2出口就改名做F出口。
2010年2月10號，中間道行人隧道擴展工程完工啟用，新隧道將尖東站現有嘅中間道行人隧道由九龍酒店附近，沿中間道地底向西伸延到九龍公園徑附近，並沿九龍公園徑向南同向北伸延，分別接駁原有路政署嘅梳士巴利道行人隧道同埋北京道行人隧道。新隧道南北兩邊設有L5同L6出口，方便乘客來往北京道以及香港文化中心一帶。
未來發展
港鐵亦計劃喺現有行人隧道紅區加設自動人行道，方便轉荃灣綫嘅乘客。
上一站‧下一站
列車班次
攷
港鐵公司－尖東站街道圖
港鐵公司－尖東站位置圖
港鐵公司－尖東站列車服務時間
尖沙咀
油尖旺區港鐵車站
前西鐵綫車站 |
毛澤東 | 毛澤東，字詠芝、或字潤芝、潤之，筆名子任，湖南湘潭韶山人，政治人、軍人，中國共產黨、中國人民解放軍、中華人民共和國嘅締造者同埋領導人之一，1943年開始擔任中共黨主席到死，喺20世紀嘅中國同世界影響好大。
毛澤東帶領中國共產黨獲得中國大陸嘅政權。不過佢發動土改、鎮反運動、三反五反運動、肅清暗藏嘅反革命分子運動、反右運動、大躍進、人民公社運動、四清運動、文化大革命等一系列政治運動，加埋死咗幾千萬中國人。
個人崇拜
中國搞緊文化大革命嗰陣，中國民眾對毛澤東嘅個人崇拜達到極點，中國大陸差唔多個個都拎住本毛主席語錄學毛澤東思想，嗌「毛主席萬歲！」。響中國各地嘅建築，甚至係野外都寫咗呢句口號。連上 Google Map都可以睇到中國新疆一處野外嘅露天巨型標語。
名言
毛澤東一啲說話後來成為咗名言。響二十世紀六十年代中國發行過一本叫專門記低毛主席金句嘅《毛主席語錄》，不過之後黨中央話嗰本書存在對毛澤東思想嘅斷章取義，所以之後都冇發行。
槍桿子裏出政權
星星之火，可以燎原。
人不犯我，我不犯人；人若犯我，我必犯人！
好好學習，天天向上。
哪裏有壓迫，哪裏就有反抗！
紀念毛澤東
歌
《東方紅》
《太陽最紅，毛主席最親》
《草原上升起不落的太陽》
紀念地
北京天安門毛主席紀念堂
三年大饑荒
《毛語錄》
新華網：毛澤東
毛澤東文集
毛澤東選集
毛澤東旗幟網
毛澤東書法作品
毛澤東文庫
其採訪錄音請用RealPlayer打開
其採訪錄音請用RealPlayer打開
毛澤東的最後一次出巡
BBC 中国丛谈特辑
BBC 中国丛谈特辑采访录音
BBC 中国丛谈特辑
BBC 中国丛谈特辑采访录音
開放出版社《毛澤東：鮮為人知的故事》中文版
《毛澤東：鮮為人知的故事》英文注釋
德国之声，含采访录音张戎：鲜为人知的毛泽东是怎样写成的
毛澤東嘅家族 |
特別行政區 | 特別行政區係指為咗特別嘅目的或者係區別於其他地方行政單位而去設立嘅地方行政機構。
中國嘅特別行政區
歷史上嘅特別行政區
中國嘅海南建省以前曾經係特別行政區。中華民國亦都計劃過將海南劃出廣東以建省，並且喺1948年首先去設立特別行政區。中華人民共和國攞到海南之後，首先同廣東合併，再喺1988年建省。
而家嘅特別行政區
喺中華人民共和國嘅地方行政亦都設置咗特別行政區。而家有兩個特別行政區：香港特別行政區同埋澳門特別行政區，當地政府嘅領導叫做行政長官或者係特區首長。
中華人民共和國憲法第三十一條授權咗全國人民代表大會去建立特別行政區，並且制訂基本法以給予特別行政區喺一國兩制嘅原則之下，各方面實行高度自治。
特別行政區嘅起源
中華人民共和國特別行政區概念最初係為咗去解決台灣問題而提出嚟，北京政府曾經向台北政府表示如果願意接受「一國兩制」嘅方式去統一，將可以俾一個特別行政區嘅地位俾佢，並且指出設立嘅特別行政區可以自行處理文化同埋經濟事務，制定國際貿易嘅政策，參與世界貿易組織，並且可以保留自己嘅軍隊。但係由於呢個建議同台灣當局嘅中華民國身為一個應當有權參與聯合國運作，完全獨立自主嘅民主國家嘅觀點有衝突，所以遭到中華民國政府嘅拒絕。
其他嘅特別行政區
北韓亦嚮2002年設立咗新義州特別行政區。
參看
經濟特區
中華人民共和國政區分級
中華人民共和國省級行政區
類:北韓政區
ms:Kawasan pentadbiran khas |
多倫多 | 多倫多，簡稱「多市」，又名圖麟都、度郎度、多郎度、多朗多，係加拿大最大嘅城市、北美第五大城市。多倫多係加拿大安大略省嘅省會。根據2021年加拿大人口普查，多倫多市嘅人口有2,794,356人，當中296,225人係華裔，佔總人口 10.6%，103,530人母語係粵語，佔總人口 3.7%。
一般口語講多倫多未必係指多倫多市，好多時其實係指大多倫多地區，根據2021年加拿大人口普查，大多倫多地區人口6,202,225。
名稱由來
目前認為最可信嘅講法係，多倫多呢個名應該係源於一個 Mohawk 文嘅字 tkaronto，意思係 ｢水入面有樹楝喺度嘅地方｣，原本係指多倫多以北 125 公里外，當地人會插木樁入水度起堤壩來捉魚嘅一個急流，後來泛指成個湖，法國人來到之後跟佢哋叫，然後用同一個名叫嗰度開始嘅一條河，再然後喺河嘅下游起咗座城堡，又係用同一個名，嗰個城堡嘅所在地就係而今嘅多倫多。法國人用咗呢啲名都有地圖為證。
歷史
喺歐洲人未踏足而今叫做多倫多嘅地方之前，已經有唔同嘅原住民喺嗰度住。目前喺多倫多，每當正式承認呢件事嘅時候都會話住過呢度嘅民族包括 Credit 地方嘅密西沙加人、Anishnabeg 人、Chippewa 人、Haudenosaunee 人同 Wendat 人。
多倫多喺1953年至1997年間曾經行過兩級制，一般人講嘅多倫多其實係大多倫多市，入面嘅六個 ｢區｣ 其實全部都係市。1998年1月1日，時任省長夏理斯夾硬將六市合併為新嘅多倫多市，大多市政府相應取消，令議員數目銳減超過一半，呢件事當地稱為六市合併，幾乎二十年之後都仲有人反對。
喺1970年代，多倫多仍然係排係滿地可之後嘅加拿大第二大城市。但後嚟由於快速嘅增長同六市合併，到咗2000年，多倫多嘅人口已經係加拿大第二大城市嘅兩倍。呢個好大程度上係由於，導致好多講英文嘅魁北克人移居去多倫多。另一個原因係大部分新移民都選擇多倫多作為最初嘅落腳地。
多倫多郊區
多倫多市同隔離嘅近郊地區夾埋叫大多倫多地區，呢啲近郊地區包括皮爾區、荷頓區、約克區同杜林區四區，由於最初有自己嘅電話號碼字頭都係 905 字頭，所以又叫 905 地區。當中嘅大城市包括密西沙加市、賓頓市、列治文山市、萬錦市、旺市、皮克靈市同奧沙華市。
GTA 再加咸美頓市，稱為大多倫多及咸美頓地區，表示地理上 GTA 其實同咸美頓市已經相連。
GTHA 以外可以再加多啲隣近地區，叫金馬蹄地區，金馬蹄地區可以再擴大，叫大金馬蹄地區。
地理
經濟
多倫多係加拿大嘅金融中心。多倫多證券交易所係加拿大而家最大嘅證券交易所。
人口資料
多倫多係世界上最多元文化嘅城市之一。2004年，聯合國發展計劃將多倫多排喺最高比率外地出生人口嘅城市名單之中嘅第二位，僅次於美國嘅邁阿密。佢嘅排名都比其他好似洛杉磯、溫哥華、紐約同新加坡等多元文化城市或者國家要高。其中主要外來人口來源地包括中國、印度、韓國等等。
多倫多充滿著多元化嘅特色。2001年加拿大人口普查顯示42.8%嘅多倫多人口係有色人種。2005年3月，加拿大統計局展望喺2012年，有色人種將會係多倫多同埋溫哥華嘅主要人口。
大多數嘅多倫多人都話佢哋嘅種族係源自英國或者愛爾蘭。
文化
多倫多市係多文化嘅聚集中心。
每年9月舉行嘅多倫多國際電影節係北美其中一個重要電影盛會。
交通
民用機場
多倫多皮爾遜國際機場喺 GTA
多倫多中央島機場喺多倫多市內
高速公路
免費公路：400公路、QEW、Allen Road、401公路，403公路、404公路、427公路、DVP、Gardiner Expressway
收費公路：407公路
公共運輸
喺2022年，GTHA 嘅公共運輸，除咗多倫多嘅小輪之外，基本已經統一接受一個由 Metrolinx 營運，叫做 Presto 卡嘅收費系統，但係卡嘅用法並冇統一，例如搭 TTC 嘅車或者 YRT 嘅普通巴士，你淨係要上車拍卡；但係 Viva 快線就要先喺車站按車程遠近撳掣拍卡；如果搭 GO 巴士則要上落車都拍卡。
多倫多市內嘅公共運輸主要由多倫多公車局負責，GTHA 內其他每個市都有自己嘅公車局，但係成個 GTHA 嘅區域性公共運輸就由省級嘅 Metrolinx 負責。
多倫多市內
巴士：主要由多倫多公車局營運，另外有少量嘅 GO Bus 路線
鐵路：地下鐵由多倫多公車局營運，另外喺繁忙時間有有限度嘅 GO Train 服務
輕鐵：喺多倫多一般稱為街車，由多倫多公車局營運
小輪：連接中央島，由市政府直接營運
GTA 範圍
地鐵：多倫多地下鐵嘅1號線嘅西面嗰半截最北面有幾個站喺約克區嘅旺市，連接407公路同旺市市中心
短途鐵路：UP Express
GTHA 範圍
短途鐵路：GO Train
短途巴士：GO Bus、其他隔籬市公車局營運或者管理嘅巴士
旅遊
多倫多市內
多倫多中央島：568英畝嘅公園，由湖邊搭渡輪就去到
安省遊樂宮
CN 塔：混凝土電視發射塔，同時作觀光用途。塔高553米，係世界上最高嘅自立式建築結構
羅渣士中心：世界上第一個擁有可開啟屋頂嘅體育場
國家展覽場
彌敦菲臘廣場
登打士廣場
皇家安省博物館
安省美術館
多倫多動物園
Casa Loma
GTHA 範圍
咸美頓植物園所在地
多倫多遠郊各地
尼亞加拉瀑布
Niagara-on-the-Lake：蕭伯納劇院所在地
St. Jacobs
Stratford：每年有 Stratford Festival 話戲節
千島群島
Collingwood
阿岡昆省立公園
Muskoka：白求恩紀念館所在地
專上教育
大學
一般人講多倫多嘅大學只係會恁到三間：
多倫多大學
約克大學
多倫多都會大學
但係其實多倫多仲有其他大學：
安省美術設計大學
天道神學院
Université de l’Ontario français
如果計埋成個 GTA，仲有另外一間：
University of Ontario Institute of Technology
專上學院
安省嘅專上學院分社區學院同私立職業培訓學院兩種，但係一般人講專上學院係指社區學院。
多倫多市內嘅社區學院有：
喬治布朗學院 (George Brown College)
塞內嘉科技學院
百年理工學院
漢博學院
如果計埋成個 GTA，仲有另外一間：
Sheridan College
報館
英文報館
《多倫多星報》：加拿大發行量最大嘅報紙。
《環球郵報》
《國家郵報》
《多倫多太陽報》
中文報館
《星島日報》(Sing Tao)
《明報》(Ming Pao)
通訊社
加新社嘅總部喺多倫多
體育
多倫多擁有知名嘅多倫多藍鳥棒球隊，曾經兩次奪得美國職棒大聯盟世界系列賽冠軍。可開合上蓋嘅羅渣士中心球場係藍鳥隊同加拿大式足球聯盟多倫多淘金人隊嘅主場。
多倫多亦擁有NBA多倫多速龍隊，北美冰球聯賽6大創會球會之一嘅多倫多楓葉隊。1999年落成嘅 Scotiabank Arena係速龍隊同楓葉隊嘅主場所在地。
名人
官方網站
Google Maps上的多倫多地圖
攷 |
巴林 | 巴林王國係中東一國，原本係英國殖民地，1971年8月15號宣佈獨立，首都係麥納麥，面積706.5平方公里，人口有650,604人，外籍人佔全國人口嘅三分之一；超過60%居民係阿拉伯人，其他有印度、巴基斯坦、孟加拉同伊朗等國家嘅僑民。官方語言係阿拉伯文，亦都用英文。而家嘅國王係哈馬德·本·伊薩·阿勒哈利法，1999年3月6號即位。地理上巴林係喺亞洲西南部，波斯灣西南部一個島國，近住卡塔爾同埋沙特阿拉伯王國之間，屬於熱帶沙漠氣候，石油係佢哋嘅經濟支柱。
行政劃區
首都省
穆哈拉格省
北方省
南方省 |
勞動節 | 勞動節通常係年度性嘅節日，目的係為咗慶祝工人對社會同經濟所作出嘅貢獻。勞動節係19世紀以嚟工人運動嘅產物。
世界上大多數國家嘅勞動節係喺5月1號。因而，通常都稱之為國際勞動節。美國同埋加拿大嘅勞動節係喺9月嘅第一個星期一。新西蘭嘅勞動節就係10月嘅第4個星期一。澳大利亞唔同地區對勞動節有唔同嘅規定。
節 |
廉政公署 (香港) | 廉政公署，俗稱「老廉」，係香港一個專門打擊貪污嘅獨立執法機構，響1974年2月14號成立，香港主權移交前全名叫做總督特派廉政專員公署。直至到公署成立，香港政府部門貪污問題好嚴重，尤其係負責執法嘅警隊至嚴重，根本無部門可以對抗貪風，因此當時香港總督麥理浩先至會建立廉政公署。直接用港督個名同權來打擊貪污。
未有公署之前，警隊都曾經有一個反貪污小組，但係鑑於警隊貪污嚴重，如果對某人作出調查，有機會連調查員自己亦會被揪出嚟，因此佢嘅效力實際上只係好細。而事實上，唔少警員亦因為各種原因而被逼對貪污妥協，加入行賄同受賄嘅行列。
廉政公署成立初時，民眾本來對廉署冇任何期望，事關過去政府有關反貪污嘅行動都係以失敗告終。但係呢次成立廉政公署，由於係直接向港督負責，因此喺行動上得到唔少方便，以致好快就喺民間建立聲譽同埋威信。但初期對於警隊嘅調查，由於牽連甚廣，令到警隊內人心惶惶，最終引起警員嘅不滿，因此當時廉署人員成日同警員發生衝突。及後宣佈喺1977年以前貪污較輕嘅可以獲得特赦，衝突先至平息。
香港廉政公署 |
航空 | 航空係指喺地球嘅大氣層入面旅行或者運送貨物。今日呢個詞嘅含義包括所有同空中交通工具有關嘅事業同埋活動。
由用途上嚟睇航空可以分為軍用航空同民用航空。
由技術上嚟睇航空器主要可以分兩種：
重過空氣嘅飛行器，好似飛機同直升機
輕過空氣嘅飛行器，好似熱氣球同飛船
輕過空氣嘅飛行器「浮」喺空氣入面，有啲似船浮喺水上面咁，佢哋唔需要特別嘅運動裝置嚟為佢哋提供升力。重過空氣嘅飛行器必須要靠一定嘅機械主動咁產生升力。如果冇驅動裝置，佢哋就無法停留喺空中。 |
大清 | 大清，亦叫做中華大清國、大清國、大清帝國、中國等，或者係就咁叫清，因為皇室係滿洲人，又叫滿清，係個已滅亡政權，漢族歷史學説等視佢為中國史上最後一個皇朝，叫清朝。大清由滿人統治，發源響今日中國東北地方，皇帝姓愛新覺羅。大清1616年由努爾哈赤創立，最初叫金，史稱後金。1636年先改國號做大清。1644年越山海關進入中原，滅大明同大順，以及平定四周諸國，直至1912年溥儀退位而亡，取而代之嘅係中華民國。
中國斷代史來講，清朝係入關開始計，接住明朝，為中華民國所代，年份由1644年到1911年。
外文原先多數叫大清做Ch'ing。響1958年，有漢語拼音系統之後，外文逐漸寫做Qing。
史
滿人，原本係女真人，一直住響滿洲，即係今日叫嘅東北。大明皇帝朱元璋，為咗壓制元朝勢力，喺滿洲一帶設遠東指揮使司，開始落手控制女真部各族。女真建州部猛哥帖木兒嗰陣係大明建州衛左都督，北方有部族勢力強大，南下壓迫住建州女真。猛哥帖木兒被殺，建州部被迫南移，最後定居赫圖阿拉。
南移後，建州女真部同大明交往密切，建州部社會生產力提高，經濟繁榮，開始有八旗制。咁啱呢個時候，係努爾哈赤任大明建州部阿頭。1583年，努爾哈赤襲封為指揮使，以祖、父遺甲十三副，相繼兼併海西女真部，征服東海女真部，統一咗分散喺滿洲各地嘅女真各部。
立國
1616年，努爾哈赤喺赫圖阿拉稱汗，建立大金，改元天命，定都赫圖阿拉。1618年，努爾哈赤公告「七大恨」嘅討明檄文，起兵反明。1621年遷都遼陽，叫東京。1625年又遷都瀋陽，改名盛京。1626年，努爾哈赤響寧遠之戰一役中，畀明軍大炮打到重傷，無幾耐就死咗。
1627年，努爾哈赤第八個仔皇太極繼位。1636年，皇太極改國號做大清，改元號為崇德稱帝。1643年皇太極病死，第九個仔愛新覺羅福臨繼位。
入關
1644年，李自成喺西安建立大順，之後重帶兵攻陷大明國都北京，明思宗朱由檢吊頸自殺。李自成喺北京做齊儀式，準備做全中國皇帝。之但係佢仍然堅持喺北京推行軍法，結果好多人唔妥佢，所以穩定唔到民心。大清軍說服大明將軍吳三桂投降，喺佢嘅帶領之下入關。李自成入城40日就急急退守到西安，隨後多爾袞迎關外嘅清世祖愛新覺羅福臨入關，國都搬到北京。開始推行剃髮易服，有好多人反抗。
呢個時候，中國境內，大清、大明同大順三國鼎立。大清入關企穩之後，就向大明同大順推進。大明官員迎福王朱由崧做皇帝。大明想聯大清抗大順，大順不敵，最後敗亡。大清轉移向大明埋手，南下過程中，江南一帶受到血腥鎮壓，揚州十日，嘉定三屠。大清一直遇到好大反抗，但係大明朝廷同宗室唔團結，俾人逐個擊破，最後回天乏術，南方各省失守，最後大明皇帝朱由榔要敗走緬甸，始終落入大清手裏面。而比較大規模嘅反抗得返喺臺灣嘅鄭成功，不過1662年魯王朱以海同鄭成功都病死，大明滅亡，1683年，連鄭成功後人鄭克塽都投降，清康熙帝玄燁統一中國。
滅亡
1911年辛亥革命之後，各省都逐一宣佈獨立。清帝溥儀喺1912年退位，大清正式滅亡。滿清自從入關，皇帝總共有十二個，統治咗中國268年，成為中國最後一個君主政權。 |
消防處 | 係香港保安局轄下編制嘅紀律部隊，負責消防、救援同提供緊急救護服務。現任處長係楊恩健，領導10,417名各級消防員、救護員同795名文職人員。
理想、使命同信念
理想
為香港市民服務，令到香港成為安居樂業嘅地方。
使命
保障市民嘅生命財產免受火災或其他災難侵害。
提供有關防火措施同火警危險嘅意見。
教育市民，並提高公眾嘅消防安全意識。
為傷病者提供急救護理同運送往醫院嘅服務。
信念
保持高度嘅廉潔正直。
發揮專業精神、精益求精。
致力提供優質服務。
時刻準備面對挑戰、勇於承擔責任。
維持良好士氣同團隊精神。
歷史
香港嘅消防處係負責防滅火警同救護工作嘅政府部門，屬於香港紀律部隊之一。佢嘅前身係香港警務處轄下嘅消防隊，成立於1868年5月9號，初期主要係負責本港嘅救火工作，喺火警發生時，保障市民生命同財產嘅安全。1953年7月1號，消防隊從醫務署接管咗非緊急救護服務，自始所有救護資源都交由消防隊管理。1960年成為獨立嘅政府部門消防事務處，之後喺1983年7月改稱為消防處。1992年，消防處宣佈分期將非緊急救護服務交返俾醫院管理局及醫療輔助隊負責。
架構
分成三個消防行動總區、消防安全總區、牌照及審批總區、救護總區、總部總區，仲有行政科。香港消防處員工人數達9,589人，由消防處處長掌管，下設副處長職位，幫處長手處理有關事務。
主要職責
主要嘅職責包括：
滅火
迅速處理火警召喚，同有效咁執行陸上同海上嘅滅火工作。
救援服務
提供快捷有效嘅海陸救援服務。
防火
向市民提供有關防火措施嘅意見、提高市民嘅消防安全意識，執行消防法例，並處理牌照審批事宜。
緊急救護服務
迅速處理救護召喚，同提供快捷，有效，先進嘅緊急輔助醫療救護服務。
歷任首長
消防隊監督
查理士·梅理
消防隊消防總長
費絲·亨利
威廉·史密夫
哥文
消防事務處處長
哥文
覺士
活特
尉遲新
消防處處長
尉遲新
何萬勝
馬柱
林淔源
張彼德
曾廣豫
許競平
林振敏
郭晶強
盧振雄
陳楚鑫
黎文軒
李建日
梁偉雄
楊恩健
職級
睇 職級識別標誌
攷
香港特別行政區消防處 |
可口可樂公司 | 可口可樂公司係一間總部設喺美國嘅跨國飲品廠商。獨立生產嘅產品有可口可樂、雪碧、芬達、QOO酷兒果汁系列、飛雪礦物質水系列、冰露純淨水系列、天與地及嵐谷茶類系列等。同雀巢公司合作生產嘅有雀巢冰爽茶、罐裝雀巢咖啡等。
有好多關於「可口可樂」爾個名嘅傳說，不過事實上「可口可樂」嘅英文名係由彭伯頓當時嘅助手同合伙人會計員羅賓遜命名嘅。佢自己係一個古典書法家，佢認為「兩個大寫C字會好好睇」，因此用咗「Coca-Cola」，「coca」係由可可樹葉提煉嘅香料，「cola」係由可可度提取出來嘅成份。「可口可樂」嘅商標百幾年來一直都無變。
百事公司
道瓊斯工業平均指數成份股
跨國公司 |
Qoo | Qoo係可口可樂公司生產嘅一種嘢飲，最初喺日本發售，後來擴張至世界其他地區。Qoo飲品喺2001年中首度登陸香港及台灣，迅即成為當地最受歡迎嘅果汁飲品牌子之一，由森美唱嘅香港Qoo飲品廣告歌「替我味覺，贈送爽快感覺，好味時，大嗌一聲……Qoo！」更係街知巷聞。而家喺香港已經好少見有最初嘅樽裝賣，多數只會見到紙盒裝，通常喺百佳同麥當勞有得賣。
可口可樂
果汁 |
森美 | 森美，原名梁志健，有「叔叔」、「森美大哥」之稱，係香港商業電台DJ，主持電台節目。亦係無綫電視藝員同節目主持。
底細、履歷
森美祖籍喺廣東中山市，佢喺葵涌葵盛邨長大，讀過聖方濟愛德小學同埋聖士提反書院、喇沙書院同埋香港中文大學；1994年參加商業電台「叱吒殺6新大陸」而入行，主持週日節目《恐怖份子》、《志健美先生》，若干年後同小儀主持另一個節目《森美變態樂園》，之後二人一直都合作主持節目，好似《森美小儀 dot dot dot》、《森美托小儀所》、《森美小儀山寨王》、《架勢堂》等，其中一節目名為《笑談廣東話》更大受歡迎。2003年開始獨立擔當節目主持，有《森美移動》。佢係2001年商業電台「18-24歲最受歡迎DJ」。現時主持嘅節目有《早霸王》同埋《森美移動》。
森美亦曾經喺有線電視同吳君如主持《先睇星期四》、《再睇星期五》節目，2005年12月播映最後一集。2006年擔任國際華裔小姐競選司儀，2006年3月至9月期間同電台拍檔小儀主持無綫電視綜藝節目《15/16》。同年獲電視廣播有限公司頒發「最受歡迎主持人」。2007年同楊千嬅主持《殘酷一叮》第二代，2008年同小儀主持若干集《亮相》。2009年同小儀一齊主持TVB 節目《千奇百趣》，介紹日本各地嘅珍奇事。
森美同時亦係金牌大風旗下藝人，主演電影包括《甜絲絲》、《我要做Model》、《雀聖2—自摸天后》，客串《新紮師妹》、《新紮師妹2》、《新紮師妹3》、《醒獅》、《狼牙》。早年更加擔當《4x100 水着份子》男主角。2015年，佢同古天樂、楊千嬅、吳浣儀、吳耀漢、馮淬帆合演電影《五個小孩的校長》。
因為同叻哥同月同日，森美喺35歲生日晌《架勢堂》入面話自己要年年25歲，森美重自稱係叻哥接班人。但小儀就認為森美係大傻哥接班人。近年佢亦都經常喺《星島日報》寫專欄，名為《公子日記》。
2006年6月，森美同小儀喺電台節目《架勢堂》嘅遊戲環節「香港十大」選舉「我最想非禮的香港女藝人」，畀婦女團體指侮辱女性。事後電台將佢哋兩人停薪留職兩個月。
2019年7月，森美喺電台節目《早霸王》因應七二一元朗襲擊崩潰爆喊，並將原定環節改為畀聽眾點歌。
婚姻狀況
結咗婚，有一個仔同一個女。
演出
節目主持
2019-2020年：娛樂大家
森美｜DJ主持｜商業電台881903.com
支持森美小儀大聯盟
森小地域
"劈書大法"
森之詩集-陰晴筆定
用英文名譯名做藝名嘅香港藝人
無綫電視男藝員
香港商業電台節目主持
香港主持人
梁
梁
梁
梁
志健
基督徒
聖方濟愛德小學舊生 |
港澳個人遊 | 港澳個人遊計劃，又叫做港澳自由行，一般簡稱做自由行，係一個容許中國大陸居民以個人旅遊嘅方式前往香港同澳門兩地旅遊嘅計劃。一般情況下，只要係計劃範圍內嘅城市，就可以經過簡單嘅簽証手續去港澳地區，最長可以留一個禮拜。其中，十一黃金周、五一黃金周同埋春節黃金周三個中國大陸主要長假期更加係港澳個人遊嘅出入境高峰期。港澳兩地都需要採取特別措施去疏導大量嘅出入境旅客。
社會問題
人流量高於香港市民數量，令環境擠逼。
水貨問題
犯罪率提升
大陸不文明行為喺香港出現，常見有：陸童便溺、噪音爭議等。
香港旅遊
澳門旅遊 |
大洋洲 | 大洋洲係世界七大洲之一，主要分兩部分，分別係澳洲大陸同埋太平洋各個島嶼。太平洋島嶼可以再細分為以下三組：
波里尼西亞
美拉尼西亞
密克羅尼西亞
而澳洲大陸夾埋紐西蘭同附近嘅島，就叫做澳大利拉西亞，亦都有人叫澳大利拉西亞洲。
大洋洲呢個名係法國探險家Dumont d'Urville喺1831年作嘅。
地理
大洋洲同亞洲以印度尼西亞嘅Iriya Jaya為界。包括巴布亞新畿內亞、澳洲、紐西蘭以及南太平洋嘅島國。巴布亞新畿內亞係唯一一個同其他國有陸地疆界嘅大洋洲國，同亞洲國印度尼西亞接壤。
國
澳洲
紐西蘭
巴布亞新畿內亞
斐濟
密克羅尼西亞
瑙魯
薩摩亞
湯加
溫納圖
馬紹爾群島
帛琉
所羅門群島
基里巴斯
圖瓦盧
外國領地
智利
復活節島
法國
法屬波利尼西亞
新喀里多尼亞
瓦利斯和富圖納
英國
皮特凱恩群島
美國
夏威夷
美屬薩摩亞
北馬里安納群島自由邦
關島
若干無人小島
人口
按每平方公里人口密度排列嘅人口。
紐埃島緊靠著新西蘭
歷史
政治
大洋洲 |
歐羅 | 歐羅又叫歐圓，出世嗰陣時係歐洲聯盟入邊十二個國家嘅通貨、呢十二個國家係奧地利、比利時、芬蘭、法國、德國、希臘、愛爾蘭、意大利、盧森堡、荷蘭、葡萄牙同埋西班牙，佢哋就合稱做歐羅區。到而家已經有更加多嘅國家加入咗歐羅區。
1歐羅＝100歐仙。
特點
''
所有嘅歐羅銀仔正面都係相同嘅，標有硬幣嘅面值，就叫做「共同面」，而銀仔背面嘅公仔就係由發行國自行設計。君主立憲制嘅國家通常都會用佢哋君主嘅頭像，第啲國家就通常用佢哋國家嘅象徵。所有唔同嘅銀仔都可以喺所有地區度用，好似鑄有西班牙國王頭像嘅硬幣喺出咗西班牙以外嘅第啲使用歐羅國家仍然係法定貨幣。歐羅銀仔夾埋有8種：2歐羅、1歐羅、50歐仙、20歐仙、10歐仙、5歐仙、2歐仙同埋1歐仙。雖然2歐羅同2歐仙嘅硬幣一般唔喺芬蘭同荷蘭使用，但仍然係法定貨幣。
每種面額嘅歐羅銀紙嘅設計喺各個國家都係一樣嘅。歐羅銀紙一共係有7種：500歐羅、200歐羅、100歐羅、50歐羅、20歐羅、10歐羅同5歐羅。即使大面額嘅紙幣喺某啲國家並唔發行，但仍然都係法定貨幣。
泛歐自動實時清算系統係一個喺歐羅發行以前就已經設立嘅歐洲範圍內大額交易清算系統。對於小額支付嘅一般規則係：喺歐羅區之內嘅轉賬視為國內轉賬，歐羅區內信用卡支付同ATM提款嘅費用同國內費用相同，票據畀錢，例如支票等，亦都係同國內一樣。
使用歐羅嘅國家
目前官方使用歐羅嘅國家有奧地利、比利時、克羅地亞、塞浦路斯、愛沙尼亞、芬蘭、法國、德國、希臘、愛爾蘭、意大利、拉脫維亞、立陶宛、盧森堡、馬爾他、荷蘭、葡萄牙、斯洛伐克、斯洛文尼亞同埋西班牙。某啲歐羅區國家嘅海外領土，好似係法屬圭亞那、留尼汪、聖皮埃爾和密克隆群島、馬提尼克等等嘅地區都係使用歐羅。
摩納哥以前用法國法郎、聖馬力諾同梵蒂岡以前用意大利里拉，而兩者已被歐羅替代。根據佢哋同歐盟之間嘅協議，佢哋亦都可以代表歐盟鑄造歐羅硬幣。
安道爾以前用嘅法國法郎同西班牙比塞塔、黑山、科索沃以前用德國馬克，就算佢哋同歐盟之間冇咩法律上嘅協議畀佢哋用歐羅，但目前佢哋亦都將歐羅作為「實際嘅」通貨。喺2004年10月，安道爾開始同歐盟協商關於允許安道爾好似摩納哥、聖馬力諾同梵蒂岡一樣鑄造歐羅硬幣嘅協議。
好多以前匯率同歐洲貨幣掛鉤嘅貨幣，比如同葡萄牙埃斯庫多掛鉤嘅佛得角埃斯庫多，目前已經改為同歐羅掛鉤。目前歐羅喺佛得角已經被廣泛接受。而喺2004年11月，佛得角嘅首相喺一個葡萄牙舉行嘅會議上考慮將歐羅作為佛得角嘅正式貨幣。
2002年12月，朝鮮亦都用歐羅代替咗美金成為佢地對外流通同結算嘅主要貨幣，喺大部分黑市同埋以前使用美金嘅商店，歐羅亦已經代替咗美金。
總括嚟講，歐羅已經係31個國家同地區嘅官方貨幣，28個國家同埋地區嘅官方貨幣同埋佢哋嘅匯率同歐羅掛鉤。
拎
歐洲中央銀行
歐羅官方網頁
歐羅 紙幣 |
自由塔 | 自由塔，正式名世界貿易中心一號大樓，係位於美國紐約世界貿易中心嘅核心建築物，喺2014年11月3號啟用，原址係喺911事件中倒塌嘅原世界貿易中心雙子塔樓。
自由塔高1,776英尺，象徵美國通過獨立宣言嘅1776年，呢個高度令到佢超過西爾斯大廈，成為全美、亦係西半球第一高樓。
摩天大廈
類:曼克頓 |